
Podatci o mentoru 


Marko Dragić filolog, redoviti sveučilišni profesor rođen je 10. srpnja 1957. 
godine u Gmićima kraj Prozora. U rodnom mjestu završio pučku školu, a 1976. godine 
maturirao na Gimnaziji Prozor-Rama. Na Filozofskom fakultetu u Zadru završio studij i 
diplomirao hrvatski 1 latinski jezik 1 književnost (1980.). Poslijediplomski doktorski studij 
završio je i doktorirao na Filozofskom fakultetu Sveučilišta u Zagrebu, temom Hrvatske 
predaje i legende iz Bosne i Hercegovine (2000.). Radio kao profesor hrvatskoga i 
latinskoga jezika u Srednjoškolskom centru u Prozoru (1980.-1988.). Obnašao više 
dužnosti u politici i izvršnoj vlasti: predsjednik Općinskog vijeća Saveza samostalnih 
sindikata Bosne i Hercegovine Prozor (1988.-1990.), načelnik PS Rama — Prozor (1990.- 
1993.), pomoćnik te zamjenik ministra MUP-a HR HB (1993.-1995.), član predsjedništva 
HDZ-a BiH (1994.-1996.), član te predsjednik Upravnog odbora HPT-a (1994.-1998.), 
zastupnik u Skupštini Hercegovačko-neretvanske županije  (1996.-1998.), član 
Predsjedništva Matice hrvatske Mostar (2000.-2002.), ravnatelj HABENE (1995. — 
2002.), osnivač Federalne novinske agencije (FENE) te zamjenik generalnog direktora 
FENE. Pukovnik je. 

Na Odjelu za humanističke znanosti Sveučilišta u Splitu 2004. godine biran je u 
znanstveno-nastavno zvanje docenta. U znanstveno-nastavno zvanje izvanrednoga 
profesora biran je na Filozofskom fakultetu Sveučilišta u Splitu 2007., a u zvanje 
redovitoga profesora na istom je fakultetu biran 2011. godine. 

Na Filozofskom fakultetu u Splitu, od 2005.-2007. bio je pročelnik Odsjeka za hrvatski 
jezik i književnost, te predsjednik Etičkoga povjerenstva (2007.-2010.), a od 2015. 
Predstojnik je katedre za književnost i kulturu. 

Na Filozofskom fakultetu Sveučilišta u Splitu predaje kolegije: Hrvatska usmena 
književnost (Hrvatski jezik i književnost, preddiplomski studij), Hrvatska tradicijska 
kultura u europskom kontekstu (Hrvatski jezik i književnost, diplomski studij), 
Književnost i zbilja (Hrvatski jezik 1 književnost, diplomski studij) i Povijesne predaje 
(Hrvatski jezik 1 književnost, diplomski studij). Predavao je i kolegije: Teorija 
književnosti (Hrvatski jezik 1 književnost, preddiplomski studij), Svjetska književnost 
(Hrvatski jezik 1 književnost, stari program), Književni praktikum (Hrvatski jezik i 


književnost, stari program), Hrvatska književnost katoličke obnove i prvog 


prosvjetiteljstva, (Hrvatski jezik 1 književnost, preddiplomski studij), Hrvatska 
književnost  predrealizma, realizma 1 moderne (Hrvatski jezik i književnost, 
preddiplomski studij). 
Kao gostujući profesor na Filozofskom fakultetu Sveučilišta u Mostaru od 2007. do 2012. 
godine obnašao je dužnost prodekana za znanost. Profesor je i mentor na 
poslijediplomskim doktorskim studijima: Hrvatska kultura i civilizacija, te Kroatistika 
na Filozofskom fakultetu Sveučilišta u Zagrebu; Humanističke znanosti na Filozofskom 
fakultetu u Splitu; te Jezici i kulture u kontaktu na Filozofskom fakultetu u Mostaru. 
Ekspert je pri Ministarstvu nauke Crne Gore. Pod njegovim mentorstvom napisana su i 
obranjena 544 diplomska i završna rada na filozofskim fakultetima u Splitu i Mostaru. 
Predstojnik je Katedre za književnost 1 kulturu na Filozofskom fakultetu Sveučilišta u 
Splitu. 
Objavio je do svibnja 2015. godine 130 znanstvenih radova te 147 prikaza, književnih 
kritika, ekspertiza i popularnih radova, autor je 10 znanstvenih knjiga te po jednog 
fakultetskog udžbenika i priručnika; urednik je u ediciji Hrvatska književnost Bosne i 
Hercegovine u sto knjiga. O njegovim je djelima objavljeno nekoliko znanstvenih i 
stručnih radova, eseja, te preko stotinu prikaza. Uspio je snimiti i sačuvati velik dio 
kulturne baštine i motivirati studente da snime golem broj primjera nematerijalne kulturne 
baštine. 
Član je Hrvatskoga filološkog društva, Matice hrvatske, Književnoga kruga Split. 
Redoviti je član Hrvatskog društva za znanost i umjetnost Bosne i Hercegovine. 
Predsjednik = Republike — Hrvatske — odlikovao ga je Redom = hrvatskoga 
trolista, Svomenicom domovinske zahvalnosti i Spomenicom Domovinskoga rata. 
Dobitnik je priznanja Top 20 profesora na fakultetima u akademskoj godini 2013./2014. 
- po izboru studenata -. 
Uvršten je u leksikone 1 enciklopedije: Hrvatsku enciklopediju Bosne i Hercegovine; 
Biografsku enciklopediju vodećih ličnosti Hrvatske. Marko Dragić, uvršten je među 3000 
izvanredno uspješnih ljudi u ekonomiji, politici, znanosti, kulturi, umjetnosti i športu od 
međunarodne, nacionalne i regionalne važnosti, u 1. izdanju Bibliografske enciklopedije 
vodećih žena i muškaraca Hrvatske, osnivača 1 izdavača Ralpha Hiibnera, koja je 2011., 
u nakladi ,,Hiibners Who is Who“, tiskana u Švicarskoj, a objavljena u 11 europskih 
država. Među više od 60000 uglednih i utjecajnih osoba iz svih područja ljudskog 
djelovanja u publikaciji Who's in the World 2013., Marko Dragić je u dvije godine (2013. 

i 2014.) uvršten u ovu prestižnu publikaciju koja je od 1898. godine standard za 
pouzdanost i sveobuhvatnost biografskih podataka najznačajnijih osoba na svijetu. 
Oženjen je 1 otac troje djece: supruga Kata (1960.), djeca: Josip, dipl. iur. (1981.), dr. 
sc. Helena (1983.), Marija, mag. soc. rada (1988.). 


Zahvale i posveta 


Hvala dragome Bogu, tvorcu svih stvari, vječnom i neiscrpnom nadahnuću svega moga 


stvaranja! 


Ovaj je rad nastao zahvaljujući pomoći mnogih mi dragih ljudi. Stoga dugujem zahvalnost 
svima onima koji su mi na bilo koji način omogućili da rad ugleda svjetlo dana. 
Ponajprije hvala mojoj obitelji, posebice mojim dragim roditeljima koji su mi uvijek bili 
utočište i sigurna luka. Zbog njih, njihova življenja u ljubavi prema svemu hrvatskome i 
tradicijskome, počela sam i razmišljati o ovome pothvatu. Oni su i moji najveći izvori 
saznanja od djetinjstva. 

Posebna zahvalnost ide mome mentoru, prof. dr. Marku Dragiću bez kojega ova avantura 
ne bi uspjela. U svakome trenutku raspoloživ i bezuvjetna potpora; nesebično je pomagao, 
savjetovao, ohrabrivao i nadasve vjerovao u ono što činim. 

Hvala svim mojim časnim sestrama koje su imale razumijevanja za moj rad, posebice 
onima koje su to činile svojim savjetima, sugestijama 1 iskustvom življenja tradicijskoga. 
Također, hvala svim kazivačicama i kazivačima, svim prijateljima, dobrim ljudima koji 
su mi otvarali vrata knjižnica i arhiva i svima onima koji su na bilo koji način sudjelovali 


u stvaranju ovoga rada. 


Posvećujem svome pok. profesoru i ocu Stanku i majci Regini koja je često revnije od 


mene skupljala i bilježila bisere neiscrpne nam baštine. 


s. Zorica Jurilj 


Sažetak 


Doktorska disertacija Poetika hrvatske usmene književnosti širokobriješkoga kraja u 
kontekstu tradicijske kulture bavit će se poetikom hrvatske usmene književnosti u 
kontekstu tradicijske kulture puka Širokoga Brijega i njegove okolice. Bit će govora o 
svjetovnim i vjerskim usmenim lirskim pjesmama, predajama i legendama, paremiologiji 
i drugim vrstama usmene književnosti, duhovnosti puka, njegovim vjerovanjima, 
narodnom jeziku, bolestima i načinima liječenja bolesti, tradicijskim mjerama, pučkim 
igrama, nošnji, prehrani, položaju žene u tradicionalno patrijarhalnom kraju. Usporedit 
će se slike života nekad_i danas, tražiti sličnosti i razlike i međusobne poveznice. 
Posebice će biti naglašena neraskidiva veza ljudi ovoga podneblja s Bogom i Božjom 
voljom. Čitav je život ovih ljudi bio protkan molitvom. S molitvom su se rađali, s njom 
su živjeli i umirali. Vjera u Boga duboko je urezana u svijest ovoga naroda i bila je 
zadovoljštinom za sve patnje koje je podnosio kroz svoju povijest. 

Govorit će se o tome kako su ljudi iz ovih krajeva uvijek, iz različitih razloga, odlazili, 
ali i kad su odlazili i naseljavali cijeli svijet, nisu zaboravljali svoju zemlju, svoje pretke, 
običaje. I u dijaspori su disali kao Hercegovci. Zato ni mi, s mjesta starih ognjišta, 
nemamo pravo doći na stećke i grobove naših predaka, a ne svjedočiti životom o njima i 
prošlim, teškim i svetim vremenima. 

nekoga društva. Ona obogaćuje, ali i nadograđuje kulturu nekog naroda, svjedoči o 
njegovoj povijesti. Baština jednoga naroda ključna je i za očuvanje njegovoga 
kolektivnog pamćenja. Tradicijska se kultura mora čuvati jer je to spomenik koji govori 
o kulturnoj nazočnosti ljudi na nekom području. Ti su spomenici vrijedni i zbog svoje 
autentičnosti i duboke povezanosti s tlom i ljudima koji su tu živjeli. Na taj se način može 
govoriti o životnim spoznajama ljudi u prošlosti i o svemu onom što ih je okruživalo. 
Nijednoj tuđinskoj vlasti nije uspjelo uništiti tradicijsko, hrvatsko hercegovačko 
stvaralaštvo. Nijedna nije mogla izbrisati ono što su stoljećima naše bake i djedovi nosili 
u svojim srcima i zborili svojim usnama. To je ono što nas obvezuje na primjereno 
djelovanje, to je dug prošlim i zalog budućim naraštajima. 

Hrvatska tradicijska kultura nikada nije mrzila druge i drukčije, nikada nije tražila osvetu; 


ona je samo znala kritizirati zlo. 


Naše ljude treba opet i više senzibilizirati za važnost i nužnost čuvanja tradicije i 
tradicijskih vrijednosti. Bez znanja o svojoj prošlosti nijedan narod ne može razmišljati o 
svojoj sadašnjosti, a ni o svojoj budućnosti. 

Izučavanje usmene književnosti je izniman doprinos filologiji, antropologiji, etnologiji, 


teologiji, psihologiji jednoga naroda i kraja. 


Ključne riječi: usmena književnost, poetika, lirska i epska poezija, duhovnost, svagdanji 


život, tradicijska kultura. 

Summary 


Doctoral dissertation Poetics of Croatian oral literature in the context of the 
communities of Siroki Brijeg traditional culture will deal with the poetics of Croatian 
oral literature in the context of the traditional culture of the people of Široki Brijeg and 
its surroundings. It will be talked about secular and religious oral lyrical poems, tales and 
legends, proverbs and other forms of oral literature, the spirituality of people, their beliefs, 
the national language, diseases and treatments for the disease, traditional measures, 
popular games, costumes, food, position of women in traditionally patriarchal 
communities. It will be compared images of life then and now and also looked for 
similarities, differences and mutual links between images. In particular will be 
emphasized unbreakable connection between people of this region with God and God's 
will. The whole their lives were interwoven with prayer. They have been born, lived and 
died with prayers. Faith in God is deeply embedded in the consciousness of this nation 
and it was reparation for all that the suffering people have endured throughout their 
history. 

It will be talked about how people from this area always, for different reasons, left their 
country, and when they left and settled the whole world, they didn't forget their country, 
their ancestors, traditions. Overseas and everywhere in the world they were as 
Herzegovinian people. 

Today we are from the places of the old homes and we do not have the right to come to 
the tombstones and graves of our ancestors and testify about their lives and their past, 
about difficult and holy times. Traditional culture is one of the most important and the 
most recognizable elements of the identity of a certain society. It enriches, but also builds 
a culture of people, bears witness to its history. The heritage of a nation is essential for 
the preservation of its collective memory. Traditional culture must be kept because it is a 
monument witness of the cultural presence of people in a given area. These monuments 
are valuable because of their authenticity and deep connection with the land and the 
people who lived there. So, we can speak about knowledge of people in the past and about 
everything that surrounded them. No foreign government succeeded to destroy the 
traditional, Croatian Herzegovinian creativity. Nothing could erase what for centuries our 
ancestors carried in their hearts and spoke with their lips. This is what we are committed 


to act in appropriate way and it is a debt to long past and pledge to future generations. 
11 


Croatian traditional culture has never hated another and different, never sought revenge; 
it just knew to criticize evil. Our people need to again and more sensitized to the 
importance and the necessity of preserving the traditions and traditional values. Without 
the knowledge of his past no people can think about their present and nor about its future. 
The study of oral literature is an exceptional contribution to philology, anthropology, 


ethnology, theology, psychology of a people and their culture. 


Keywords: oral literature, poetry, lyric and epic poetry, spirituality, daily life, traditional 


culture. 

UVOD 


Grad se Široki Brijeg smjestio na južnom dijelu BiH, na rijeku Lišticu, dvadesetak 
kilometara zapadno od Mostara. Sjedište je Zapadnohercegovačke županije i važnim 
kulturnim središtem zapadne Hercegovine. A, Hercegovina je ime dobila po hercegu 
Stjepanu Vukčiću Kosači, utemeljitelju današnje Hercegovine. Zapadna je Hercegovina 
mala regija na jugozapadnom dijelu Bosne i Hercegovine. Zemlja je to krševita 1 ,,kršna“, 
ali i zemlja plodnih polja, čistih izvora i snažnih rijeka. Plijeni pozornošću baš zbog svoje 
raznolikosti: ljutog krša i plodne nizine, bezvodnoga tla i blata. Za ovu je zemlju pjesnik 
Dubravko Horvatić kazao da je kamena pustinja i bogat vrt. Nigdje nema tako plavoga 
neba, nigdje sunce ljepše ne izlazi i zalazi. Na ovako malome prostoru mogu se doživjeti 
nepodnošljive ljetne žege, ali i snažne zimske oluje. Iako je ova zemlja stoljećima 
pustošena, može se ponositi svojom bogatom kulturnom baštinom. Koliko je god 
osebujna u svome izgledu, jednako je takva i sa svojom poviješću, kulturom. ,,Hrvatska 
kultura nastala je na temelju davne baštine, a na njezin je razvoj utjecala zatečena rimsko- 
ilirska kultura, a poslije bizantska i osobito zapadnoevropska kultura.“! Najčuveniji 
spomenik ovoga kraja je Humačka ploča iz 11. stoljeća pisana bosančicom 
(starohrvatskom ćirilicom). O povijesti ovoga kraja svjedoče i stećci, srednjovjekovni 
nadgrobni spomenici, ali i mnogi drugi zapisani i očuvani književni tekstovi. ,,Uvijek je 
zapisivanje usmenih književnih tekstova bilo u osnovi borba sa zaboravom, nastojanje da 
ne iščeznu sažeti oblici narodne duhovnosti 1 kulture. Ono je u krajnjem slučaju čin 
odgovornosti prema baštini.“* Hercegovina svojom klimom i položajem stvara uvjete za 
uzgoj ranoga voća i povrća, ali i bavljenja stočarstvom. U prošlosti ovoga kraja njive 
bijahu zasađene duhanom, biljkom khraniteljicom ovoga puka. Danas je Zapadna 
Hercegovina zbog svojih kulturnih, povijesnih, vjerskih spomenika, te iznimnih prirodnih 
potencijala, mjesto koje stvara jedinstvenu i neponovljivu turističku ponudu. Nadaleko su 
poznate i gastronomske ponude ovoga kraja. 

Brojna kamena zdanja, ostatci gomila i gradina, svjedočanstvo su postojanja grada 


Širokoga Brijega i u pretpovijesno, rimsko i srednjovjekovno razdoblje. Ponad grada, na 


! MACAN, Trpimir: Povijest hrvatskog naroda, Školska knjiga, Zagreb, 1971., str. 42. 
>PALAMETA, Miroslav: Diljem književne baštine, Mostar, 1996., str. 233. 

Ciganskom brdu, velika je pretpovijesna gomila. U Mokrom su temelji starokršćanske 
bazilike s krstionicom i svjedočanstvo su kršćanstva na ovim prostorima (5. ili 6. 
stoljeće). Brojni srednjovjekovni nadgrobni spomenici, stećci, svojom brojnošću i 
veličinom sugeriraju bogatstvo i gustu naseljenost kraja (Jelinak, Polugrina, Sajmište, 
Trn...). O srednjovjekovnom gradu Mokriskiku iznad Mokarskoga polja piše i bizantski 
car Konstantin Porfirogenet. 
Novija se povijest kraja isključivo veže uz početak gradnje samostana na Širokome 
Brijegu, 1846. godine. 
Komunističke su vlasti početkom pedesetih godina prošloga stoljeća grad preimenovale 
u Lištica (po istoimenoj rijeci koja teče kroz grad) zato što je ime Široki Brijeg konotiralo 
s imenom župe i samostana, a dobro je i nadaleko poznato kako su partizani gledali na 
»vjersko“ i što su učinili samostanu i fratrima na Širokome Brijegu. 
Nakon demokratskih promjena, 1991. godine, mjestu je vraćeno ime Široki Brijeg. 
Zahvaljujući svom položaju, različitim povijesnim i društvenim okolnostima, 
širokobriješka kotlina bijaše oazom usmene književnosti 1 tradicijske kulture uopće, a 
kako je Široki Brijeg Hercegovina u malom, tako se može govoriti o usmenoj književnosti 
i tradicijskoj kulturi Hercegovine. 
Zašto uopće istraživati i pisati o hrvatskoj usmenoj književnosti širokobriješkoga kraja, 
koji je smisao poetike književnosti, što ona znači u tradicijskoj kulturi nekoga kraja? 
S obzirom da Široki Brijeg i njegov puk u svojoj usmenoj književnosti i tradicijskoj 
kulturi nose iste ili slične značajke narodnoga života i kulture čitavoga hrvatskoga 
katoličkoga puka u zapadnom dijelu Hercegovine, tako je moguće sagledati sve ono što 
ta književnost i kultura nose, moguće je govoriti o filološkome, etnološkome, teološkome, 
antropološkome blagu zapadnoga dijela Hercegovine. 
Usmenom književnošću i tradicijskom kulturom širokobriješkoga kraja znanost se nije 
dovoljno i cjelovito bavila. Iznimno je malo radova koji se bave isključivo Širokim 
Brijegom i njegovom usmenom književnošću i tradicijskom kulturom. O duhovnom je 
životu ovoga kraja nešto više pisano, a o nekim dijelovima tradicijske kulture vrlo malo 
ili nimalo. Značajan doprinos etnološkome istraživanju ovoga kraja dali su znanstvenici 
radne skupine na čelu s Vlajkom Palavestrom koji su u nekoliko navrata tijekom 1967.1 
1968. godine boravili na području Širokoga Brijega (nekadašnje Lištice) i koji su svoj 
znanstveno-istraživački rad objavili u Glasniku Zemaljskoga muzeja BiH iz 1970. čiji je 
cijeli broj XXIV/XXV. posvećen životu i kulturi puka Širokoga Brijega. Nakon Glasnika 

vrlo je malo sustavnijega pristupa tradiciji Širokoga Brijega. Više je razloga zbog kojih 
se to činilo. Jedan je od njih svakako to što je bivši komunistički sustav zatirao sve ono 
što je nosilo hrvatski i katolički predznak znajući da zatiranjem tradicijskoga najviše 
mogu = neutralizirati nacionalno. A, nacionalno je posebice izraženo, najčvršće 
ukorijenjeno u seljaka, najsnažnijega nositelja tradicionalnih vrijednosti. 

Temeljna je hipoteza istraživanja da je usmena književnost sa svojim vrstama neodvojivi 
dio života Širokoga Brijega u prošlosti i da se stvarnost zrcali u svim njenim oblicima. 
Nije moguće promatrati tu književnost izvan života u prošlosti, ali jednako tako ona može 
biti i predloškom za iščitavanje tradicijske svakodnevice  širokobriješkoga i 
hercegovačkog, katoličkog puka. Također, usporedbom svih usmenih književnih oblika s 
drugim znanstvenim disciplinama (antropologijom, etnologijom, filologijom, teologijom) 
život u prošlosti 1 izvoditi zaključci o njemu. 

Dakako da će se u obzir, kao relevantnima u procjeni, nastojati uzimati svi dostupni 
aspekti (svagdanji život, duhovni život, povijesne /ne/prilike, mentalitet, odgoj). 

Pronaći poveznice između tradicijske kulture i prikaza te kulture u različitim oblicima 
usmene književnosti moguće je samo uz interdisciplinarni pristup. Istraživanje će se 
prvenstveno temeljiti na osnovi osobnih spoznaja, osobnih terenskih zapisa, razgovora s 
autentičnim 1 relevantnim kazivačicama 1 kazivačima, te na temelju analiziranja već 
tiskane relevantne tradicijske literature (zbornika, časopisa, zbirka, antologija, knjiga...). 
Cilj je rada pokazati koliko se cjelokupan život ovoga puka i u kojim sve vidovima zrcali 
u usmenoj lirici. Također se radom želi načiniti odmak od stereotipa koji su ovog čovjeka 
desetljećima prikazivali u jednom drugom svjetlu, nerijetko primitivnom i zaostalom. Cilj 
je također, progovoriti o uvjetima života, ali i o nalaženju lijepoga u najtežim povijesnim 
i političkim okolnostima; progovoriti o ponosu, dostojanstvu, nepokolebljivosti, odanosti 
ovoga malog čovjeka koji je i ružne stereotipe znao pretvoriti u svoju pobjedu, smijati se 
na svoj, ali i tuđi račun. Dakako da će se istaknuti koliko je danas važno sve ono što je 
očuvano, danas kad se baština, konačno i s pravom, stavlja u značajne okvire; danas kad 
možemo s ponosom, a bez kompleksa i upućenog nam prijezira, progovoriti i o opancima, 
i o guslama i o gangi. K tome, krajnje je vrijeme za ovaj pothvat jer ,,staroga“ još uvijek 
ima u našoj okolici; još uvijek, nažalost za kratko, postoje stariji ljudi, autentični i 
relevantni nositelji i prenositelji tradicijskoga, usmenoga blaga. Zadnji je čas za pokupiti 
i sačuvati bisere jedne stare evropske kulture. 

Ovaj će se književni prikaz uspoređivati s postignućima srodnih znanosti i uočit će se 
sličnosti, razlike, odstupanja između onoga nastaloga empirijskim istraživanjima i 
prikaza istoga u usmenoj književnosti. 

Očekivanja su da će ovaj rad potvrditi hipoteze, dostići postavljene ciljeve i rezultirati 
nastankom studije o tradicijskoj kulturi širokobriješkoga kraja. To je dug svima onima 
koji su nam omogućili ostati na mjestu predaka i na ovim se prostorima zvati imenima 


pradjedova. 


U radu se koriste znanstvene metode: 


Induktivno-deduktivna metoda i metoda deskripcije koriste se u usustavljivanju 
dosadašnjih spoznaja o nastanku i razvoju usmene književnosti na ovim prostorima. 
Prikupljeni materijal interpretirat će se dijelom filološki, antropološki, historijski, 
sociološki, teološki, etnološki. U oblikovanju rada koristit će se, i neophodan, kronološki 
pristup. Također, s povijesnog aspekta nužno je govoriti i pisati o uzrocima i posljedicama 


pojedinih stanja, razmišljanja, pojava. 


Metoda klasifikacije služi radi preglednosti pri raščlambi usmeno-književnih vrsta i 


udjela tih vrsta u svakodnevnom životu ovoga hercegovačkoga puka. 


Metodom analize iščitavaju se zapisi usmene književnosti i na osnovu njih utvrdit će 
se uvjeti života ljudi, povijesne 1 političke prilike, ukorijenjenost u tradicionalno i 
duhovno, stoljetna premišljanja i vjerovanja i poslovična snalažljivost puka u najtežim 


vremenima. 


Metoda komparativne analize koristi se za uspoređivanje prikupljene usmene građe i 
spoznaja pomoćnih studija. Utvrđuju se zajedničke značajke, moguća odstupanja i nastoje 
produbiti spoznaje. Istraživanje će dakako, obuhvaćati i suvremeno stanje jer se jedino 
tako mogu usporediti, komparativnom analizom utvrditi, razlike i sličnosti s prošlošću, 


jedino tako razumjeti život u svoj njegovoj punini. 

Metodom sinteze iznose se zaključci o sveprisutnosti usmene književnosti u svim sferama 
života ovoga puka; utvrdit će se kako su ljudi sav svoj život protkali pojedinim vrstama 


usmene književnosti. 


1. SUSTAV USMENE KNJIŽEVNOSTI 
24 


Bolje da nestane sela nego običaja! 


Proučavati usmenu književnost i suditi o toj društvenoj pojavi znači spoznavati o životu 
ljudi, njihovim razmišljanjima, moralnim i duhovnim vrednotama, uvjetima života, 
mentalitetu, odgoju i svemu onome što ljude prati tijekom života. ,,Proučavanje 
usmenoknjiževnih tekstova je proces koji zahtijeva usmjeravanje znanstvenog interesa na 
prošlost i na dokumentaciju koja svoje informacije prenosi putem tradicionalnih medija 
kao što su pergament, papir ili kamena ploča... Usmena je književnost u prošlosti nastajala 
u mnogim društvima i to prije nastanka pisma. Prijenos informacija išao je usmenim 
putom i osnovni medij je bio čovjek sa svojim govorom ili pjevanjem.“ 

Još je Aristotel u svojoj Poetici naglašavao spoznajnu vrijednost književnosti i to da je 
edukativnija od bilo koje društvene znanosti. Ona je jedina kadra vjerno oslikati 
cjelovitost ljudskoga društvenog i duhovnog života. ,,Po svojoj je naravi složena; s jedne 
je strane umjetnička kreacija, s druge sredstvo i odraz misaonih gibanja 1 kulturnih 
ostvarenja. Iako joj je estetski doživljaj bitan, u sebi odražava duhovni 1 društveni život 
određenog prostora i vremena.“* Gdje god je postojala književnost, postojao je i sud o toj 
književnosti. 

Poetika (grč. poietikos - pjesnički) proučava načela književnosti, pjesničko je umijeće, 
znanosto pjesništvu; bavi se stilistikom i posebnostima stvaralaštva jednoga čovjeka, 
naroda, književne skupine. U osnovi je to tradicija proučavanja književnosti koja vuče 
podrijetlo od Aristotelove Poetike, a poslije se razvijala promišljanjem oblikovnih 
aspekata umjetničkoga djela. 

Teorija se književnosti često naziva poetikom i to je tradicionalan naziv za stvaranje 
književnih djela. Danas se poetikom imenuju samo uži dijelovi teorije književnosti, npr.: 
poetika pojedinih književnih pravaca, pojedinih pisaca ili književne vrste. 

Usmena književnost je najstarija vrsta književnosti i preduvjet je nastanka pisanoj; 
nebrojena su pisana djela koja su nastajala na izvorima usmene književnosti. Po Josipu 


Kekezu, u povijesnom suodnosu usmene i pisane književnosti, postojale su tri faze: 


3 BABIĆ, Vanda; VEKIĆ, Denis: Smisao i značaj suvremenih medija u prikupljanju i proučavanju 
hrvatske usmenoknjiževne baštine; In Medias Res, (časopis Filozofije medija); Vol. 2., br. 2., 2013., str. 
163. 
* ŠIMUNDŽA, Drago: Bog u djelima hrvatskih pisaca I, MH, Zagreb, MMIV., str. 13. 

1. agrafijska — postoji isključivo usmena književnost, a traje cijelo agrafijsko razdoblje 
do pojave pisane književnosti; 

2. usmena i pisana književnost s prevladavanjem usmene književnosti, a traje od početka 
pismenosti do II. svjetskog rata; 

3. usmena i pisana književnost s prevladavanjem pisane književnosti, traje od II. svjetskog 
rata do današnjih dana, stvaralački i izvedbeni kontekst brže se mijenjao negoli kroz 
čitavo prošlo tisućljeće.? 

Ponekad se usmenu književnost terminologizira kao narodnu književnost čime se 
naglašava njezin način nastanka: nastala u narodu, nepoznat joj je autor i točno vrijeme 
nastanka. 

Od razdoblja humanizma i renesanse, počinje se vrednovati narodno stvaralaštvo, 
zaslužena se pozornost pridaje i običnim ljudima. Francuski pisac Michel de Montaigne 
(1533.-1592.) oduševljava se narodnom poezijom i to je vrijeme početka naziva narodna 
književnost. 

Pod općim izrazom narodna književnost obuhvaća se danas izvanredno bogata i raznolika 
književna stvarnost, koja ima svoju dugu povijest, svoj razvojni tok, mijene, uspone i, 
sasvim razumljivo, povremene padove, i svoju završnu, zaključnu misao.$ 

Intenzivnijim zapisivanjem i proučavanjem usmene književnosti počelo se u 18. stoljeću. 
Nijemac Johann Gottfried Herder (1744.-1803.) je pionir toga posla. U svoje je djelo 
Narodne pjesme uvrstio i Geteov prijevod Hasanaginice i tri pjesme iz Razgovora 
ugodnoga naroda slovinskoga Andrije Kačića Miočića. 

Usmena je književnost imenovana i anonimnom, seljačkom, pučkom, tradicionalnom. U 
Hrvatskoj se, pod utjecajem i velikom dominacijom Seljačke stranke, ova književnost 
imenovala seljačkom, a neki su je povjesničari zvali pučkom. U Njemačkoj se i danas 
zove tradicionalnom, a u Engleskoj je folklorna književnost. 

Usmenu je književnost narod stvarao stoljećima, čuvao, prenosio naraštajima usmenim 
prepričavanjima sve dok se jednom nije zapisala, dok nisu sakupljači blaga otkinuli od 
zaborava najljepše stranice ljudske povijesti. 

Nažalost, bivši su politički sustavi uništavali sve ono što je imalo katolički i nacionalni 


predznak. Sve su tradicijske vrijednosti proglašavali zaostalim tvorevinama rezerviranim 


5 KEKEZ, Josip: Usmena književnost, u Uvod u književnost, teorija, metodologija(uredili ŠKREB, Zdenko; 
STAMAĆ, Ante), Nakladni zavod Globus, Zagreb, 1998., str. 134. 
* ČUBELIĆ, Tvrtko: Narodna književnost, u Uvod u književnost (uredili PETRE, Fran; ŠKREB, Zdenko), 
Znanje, Zagreb, 1961 ., str. 68.-69. 

samo za ruralne sredine. Tom je i takvom stanju pogodovalo i prodiranje modernoga u 
ovim krajevima. Galopirajuća urbanizacija itekako je uzela maha i prijeti gubitkom i 
nestankom iznimno vrijedne usmene književnosti 1 tradicijske kulture jednoga naroda. 
Sve je staro zamijenjeno nekim novim oblicima, gubi se tradicijski mentalitet 1 način 


razmišljanja. 


1. Fotografija govori više od riječi 


Stoga je nužno intezivno pretražiti i očuvati ono najvrjednije u narodu, ono što nosi duh 
naroda, a to je tradicija. Zadnji je trenutak za taj pothvat jer lagano nestaju, izumiru 
kazivači, živi nositelji jednoga povijesnog vremena i života. ,,Plinije kaže da je običaj 
najbolji učitelj svih stvari, da je običaj stup oko kojeg se obavlja javno mišljenje. Dio je 
narodnoga života, dokaz visine kulturne baštine i svega što je najplemenitije u životu.“ 
Proučavanje tradicije nije moguće bez etnološkog, antropološkog, teološkog, povijesnog, 
arheološkog, psihološkog, sociološkog pristupa i samim tim je značajan doprinos svim 
ovim disciplinama. 

Jasno je da nije moguće iscrpiti svo bogatstvo, ali svaka napisana riječ je dug svima onima 
koji su u iznimno teškim životnim uvjetima sačuvali vjerski i nacionalni identitet ovoga 
kraja. 

Na sreću, u novije vrijeme, kulturno-umjetnička društva kojih je svakim danom sve više, 
trude se njegovati tradiciju 1 od zaborava otrgnuti iznimno značajan dio kulture 


hercegovačkoga naroda. 


7 CVITANOVIĆ, fra Anđeo: Narodni običaji, vjerski i duhovni život Sućurja, “Franjo Kluz“ — Omiš; 
Zaostrog, 1996. str. 6. 

Sva se usmena književnost može podijeliti na: 
- lirsku poeziju 

- epsku poeziju 

- priče (pripovijetke) 

- dramu (folklorno kazalište) 

- retoričke (usmenogovorničke) oblike 


- mikrostrukture (poslovice, zagonetke)? 


* Podjela prema DRAGIĆ, Marko: Poetika i povijest hrvatske usmene književnosti, (FF Split), Split, 2008. 

2. USMENE LIRSKE PJESME 


Najrašireniji dio usmene književnosti je lirska pjesma. Lirske su pjesme 
najmnogobrojnija usmenoknjiževna vrsta, a obuhvaćaju vjerskui svjetovnu liriku. Iako 
razlike među pjesmama nisu velike, moguće je napraviti podjelu lirskih pjesama na 
svjetovnu i vjersku usmenu liriku. 

Ne bijaše u Hercegovini život uvijek pjesma, ali pjesma im bijaše svakodnevnom 
pratiteljicom. Izražavala je neposredna osjećanja i zapažanja, a nastajala je u najužoj vezi 
sa stvarnim društvenim životom; njemu je bila okrenuta, iz njega je za vlastiti život crpila 
sokove, u njemu su bili uvjeti njena postanka, razvoja i promjena.!“ Uz pjesmu se radilo, 


rađalo, uspavljivalo, slavilo, tugovalo, umiralo... 


U svjetovnu usmenu liriku spadaju: 
. Mitske pjesme 

. Obredne pjesme 

. Posleničke pjesme 

. Povijesne pjesme 

. Ljubavne pjesme 

. Romance 

. Balade 


. Šaljive pjesme 


O o% >. uo o 


. Bećarac, ganga, brojkavica, džotavica 


»Neka čovjek uči, nikad neće znati, 
[qs 


što njega nauči pjevat narav mati. 


Petar Kanižlić 


U hercegovačkom se kraju ništa nije događalo bez pjesme. Pjesma je koračala sa svojim 
pukom u svim trenutcima njegova života. Svaki je posao puk pretvarao u pjesmu i svoju 


pobjedu. U svim se prigodama pjevalo. Pjevalo se nedjeljom, svetkovinama, na 


? Isto, str. 15. 
9 ČUBELIĆ, Tvrtko: Književni leksikon, Riječka tiskara - Rijeka, Zagreb, 1972., str. 334. 

dernecima i silima. Pjevalo je cijelo selo i kod kosidbe, vršidbe, sjetve, trganja, žetve, 
zamjenjujući tako zvuk srpova, kosa, plugova. Pjevalo se kad su krmad skičala, kad se 
pekla rakija; u čobanluku su djevojke sa svojim drugama pjevale prikraćujući duge 
čobanske dane; pjevao je Hercegovac polazeći na posao, ali i otklanjajući umor iza teške 
rađe. Ženidbe, krštenja i rođenja djece bili su veselje za cijeli puk, a nijedno veselje nije 
išlo bez pjesme. Pjevalo se, u nešto drukčijem tonu, kad su naši mladići odlazili u vojsku. 
Iza svake bi se mise u kolo hvatalo, pjevalo, gangalo. Pjesmom se pratilo i zvalo djevojku 
u novu kuću. I djecu se uspavljivalo uz pjesmu. Majka doji dijete pa mu pjeva dičinju 
pismu. Čim bi se ljudi negdje sastali, pala bi pjesma. ,,Oćemo li jednu ponaški sorit? “ 
čulo bi se pitanje. 

Hrvati u Hercegovini su također 1 plesali, igrali kola. Bilo bi pjevanja i plesa uz pratnju 
narodnih glazbala, ali i nasuvo. 

Dakle, Hercegovci su živjeli o pjesmi i s pjesmom. Po načinu pjevanja i prigodama u 
kojima su pjevane pjesme bi se se mogle podijeliti na: putničke pisme, brojkavice 
(brojalice, broje, džotavice), gangu, svete (pisme kod mise), uspavanke, pisme uz kolo, 


pisme uz gusle. 


2.1. Putnička pisma 


Putničko je pjevanje jako staro pjevanje, a danas ga izvode samo rijetki i u rijetkim 
prigodama. Nekada ga se pjevalo za vrijeme putovanja, kod crkve, na neke svetkovine, 
na Božić kod kuće, u svatovima, različitim obiteljskim veseljima itd. Pjevalo se uz tzv. 
potresanje glasa. Pjesmu bi započeo pjevati pojedinac, a onda bi prihvaćali drugi, treći i 
tako redom, sve dok se društvo ne izreda. Sadržaj je teksta uvijek neka improvizacija, 
nastao bi na licu mjesta. ,,Dok pjevač pjeva, po starom običaju mora staviti prst u uho, 
priljubiti dlan uz lice, oči držati poluotvorene, a pri uobičajenim grimasama, posebice 
čelom, otpjevati melodiju forte.“!! Drugi bi pjevač pjesmom odgovorio na poziv. 

U narodu postoji izričaj staviti prst u uvo i zapivati što bi značilo ,,ne mariti, ne brinuti ni 


za što“. 


1" Vidi: MILETIĆ, Zdenka: Jeka s hercegovačkog krša, Kršćanska sadašnjost, Zagreb, 1988. str. 119. 

Uz putničko pjevanje čulo se i momačko pivanje. Sadržajno je obično neka poruka, a 
često poziv nekoj djevojci na druženje. 

Pivale su putnički i žene i to na svoj način. Ni ta pjesma nije bila za bacit, a sadržajem 
bi obično bila poziv svome dragome na druženje. 


2.2. Brojkavica (brojalica, broja, džotavica) 


Brojkavica je stara hercegovačka popijevka. Ona je nešto između putničkoga pivanja i 
gange. I naziv brojkavica kazuje o načinu pjevanja. To je pjevanje uistinu bilo priprosto, 
najobičnije ojkanje deseteračkih distiha u sroku. Melodijski vrlo siromašna, brojkavica je 
više pripovijedanje, neka glasna, grajasta i rastegnuta recitacija, negoli neka umjetnička 
pjesma. Pjevaju više pjevača, svi izgovaraju cijeli tekst. 

Ove su pjesme bile neposredne, jednostavne i to su naše najkraće narodne pjesme. 
Sadržajno su pune hercegovačke inteligencije, humora. Dosjetljive su i često na granici 
provokativnoga. 

Ponekad je jedan distih završena pjesma, a ponekad nadmudrivački poziv koji traži 
spretan odgovor, novi distih. Rijetko je kad pjesma bila sjetnoga raspoloženja, unatoč 
teškim uvjetima života u kojima su živjeli Hercegovci. Pjevalo se punim srcem i plućima, 
ana kraju bi se pjesme obično poduknulo, ojkalo usklikom 0000j. Tako je puk slao poruke 
preko ovih pjesama: momci djevojkama, djevojke momcima, svekrvama, majkama... 
Često bi se u ovim pjesmama džotalo, umetalo tange lange u osnovni tekst pjesme. 


Ovakve su se brojkavice zvale džotavice. 


Mala moja (tange lange) sve ti lake noći, 


ja baraba (tange lange) kasno ću ti doći. 


2.3. Ganga 


, Gango moja, ja te ganga ne bi, 


€ 


da se nisam rodija u tebi.“ 


Ako je nešto obilježilo život Hercegovaca onda je to ganga. To je jedna od najstarijih i 
najomiljenijih pučkih pjesama u Hercegovini. Dvoglasna je to popijevka. Glavni pjevač 
počne pjesmu, pjeva tekst i melodiju u cijelosti, a drugi pjevači, često i ne znajući tekst, 

prate glavnoga pjevača, priginju, gangaju (pjevaju napjeve na slogove gan...gan...gan, 
oponašajući zvuk gusala). Na kraju bi se gange podvriskivalo. 

Gangu pjevaju najmanje dva, tri, a često 1 cijela skupina pjevača. Pjevaju je i muškarci i 
žene. Glasovi su obično u disonantnom odnosu, a oponašaju zvuk dipala, svirale ili 
gusala. Tekst gange je najčešće deseterački dvostih (distih), a sadržajno je priča o životu 
sela. Tako se pjevala prigodom svih svečanosti, sijela, kolanja, poljskih radova, na 
zajedničkim putovanjima, kod ajvana...!? 

Ganga se po pjevanju razlikuje od broje ili putničkoga pivanja. Nastala je, kako kaže fra 
Ivan Glibotić,!* tako što je pojednostavljenom obliku ojkanja (putničkog pjevanja, 
treskanja) inkorporiran zvuk oponašanja gusala ili pak jednostavno pridodana dionica 
oponašanja zvuka gusala. Pjevači se kod ganganja moraju složiti s glavnim pjevačem, a 
on mora predvoditi i nadjačati druge. ,,U svakoga napjeva gange početak je jednoglasan, 
a drugi je dio dvoglasan. Kad se glavni pjevač umori, kaže drugom potiho da privati.“!* 

Ganga je bila više od pjesme. Ona je pričala i o svojim tvorcima, otkrivala je podneblje 
gdje je nastajala, slala je poruke života 1 zrcalila sve ono dobro i loše što se puku događalo 
na ovim prostorima. ,,Ona je naslijeđe prošlosti i izraz umjetničkog stvaralaštva prostora 


na kojem se izvodi i naroda na njemu..“15 


2.4. Uspavanke 


Djeca su se rađala, odrastala i živjela uz pjesmu. Kao malenima, majke, bake, tetke su 
im pjevale uspavanke. Pjesme su to kojima bi se djecu umirivalo, uspavljivalo. To su 
najintimnije pjesme u kojima majke žele djeci miran san i svo dobro svijeta. Postoje neke 
poznate uspavanke koje su se pjevale svoj djeci: 

Nu, nu, nunuške, 

u brdu kod kruške, 


tamo ti je majka 


? Vidi: LUBURIĆ, Niko: Duhovne popijevke iz Hercegovine, Kršćanska sadašnjost, Zagreb, 1994. str. 141. 
prema BORAS, Pero Martin, Folklorna glazba u Ljubuškom, (diplomski rad), Split, 1986. str. 19.-20. 

3 Fra 1. GLIBOTIĆ (1901.- 1987.) je čuveni franjevac, doktor teologije i crkvene glazbe. Bio je 
profesorom glazbe na FVB u Makarskoj i na Biskupskoj teologiji u Splitu. Autor je nekoliko skladba, 
igrokaza, knjiga. 

“ Vidi: MILETIĆ.., str. 56. 

5 ŠILIĆ, Miroslav: Narodni plesovi, pjesme i običaji Hrvata središnje Bosne, Hrvatska kulturna zajednica 
u FBiH, Krvavica, 2008., str. 28. 

kolačiće pekla. 


Guska patki ga, ga, 
mi smo moja draga, u rodu, 


niko ne smi ko nas dviu vodu. 


Tašun tašun, tanana 
i svilena marama, 
u marami šećera, 


1 JEzaku večera. 


Tekst je uspavanke uglavnom bio improviziran. Kad djetetu pjeva pjesmu, majka s njim 
vodi najintimnije razgovore te je sadržaj uspavanke najčešće nježno obraćanje djetetu, 
rezervirano samo za dijete kojemu se upućuje. Majke bi djeci, u trenutcima plača, 
govorile: ,, Ne da mama svoga sina, svoju curu..; neće tebe ni'ko..; ne da mama tebe 


€ 


nikom.. 


Ponekad bi i dječica na uranku pozdravljala svoje roditelje riječima: 


Dobro jutro mamice, 
dobro jutro tatice, 
kako ste mi spavali, 
što li ste mi sanjali? 
Sanjala sam mamice, 
da sam brala ružice, 
ukitila kiticu 


za te i za taticu./5 


2.5. Pjesme uz kolo 


Ove su se pjesme pjevale uz igranje kola. Plesači bi se uhvatili za ruke, mladići i djevojke, 
napravili bi zatvoreni krug 1 kretali se u jednu stranu. “Oko kola bi se skupilo mnoštvo 


naroda, a najviše žena koje bi raspravljale o curama koje su za udaju, kako izgledaju, 


16 Kazala mi s. Leonarda (Anica) Rupčić (Hardomilje, 1927. ). 

igraju, rumene se ili blijede.?!' Pjesme su obično bile pjevane u obliku dijaloga mladića 
i djevojke i bile su najčešća i najbolja prigoda za međusobno zamiranje mladića i 


djevojaka: 


Ja bez tebe kolegice mila, 


kao golub bez jednoga krila. 


Nemoj dragi na me se ljutiti, 


tebe volim i tvoja ću biti. 


»igra li u kolu dvoje zaljubljenih jedno do drugoga, niko se od prisutnih momaka ni 
djevojaka neće hvatati među njih. Pođe li pak kogod, da im iz neznanja ruke rastavi, želeć 
se između njih dvoga uhvatiti, to oni ne će dati ruke rastaviti, te će onaj na drugoj strani 
potražiti mjesta.“!š 

Nije ishod tog zamiranja bio uvijek povoljan za mladića. Nekad bi se i potpetilo. Svjedoče 
tome i ovi stihovi. 

Mladić: 

Kaži mala bi li moja bila, 


ako ne bi, voda te odnila. 
Djevojka: 
Prsten, vera, oboje se daje, 


fala dragi, nisam za udaje. 


2.6. Narodna kola 


Sve su svoje plesove Hrvati u Hercegovini nazivali kolo. Termin ples im je konotirao na 
prostora za kola. I crkveni godovi 1 velik broj okupljenih ispred crkve bili su prigodom 
da se zaigra kolo. U selima bi se na gumnima mladi nedjeljom sastajali i igralo bi se kolo. 


»Nije teško naučiti igrati kolo, ali je tim teže kolo voditi, jer se kolo za kolovođom kreće. 


17 DRAGIĆ, Marko: Etnografsko-filološki prinosi tradicijskoj kulturi drniškoga kraja, Godišnjak Titius, 
god.1., br.1 (2008.), str. 174. 
8 BUCONJIĆ, Nikola: Život i običaji Hrvata katoličke vjere u BiH, (pretisak), Mostar, 1999., str. 39. 

Kolovođom je dakle vazda najvještiji momak ili najvještija djevojka. Nikad kolo ne 
počinju svi igrači i igračice na jedanput, nego najprije otpočinje kolovođa s kojim 
momkom ili djevojkom, a k njima se pridružuju ostali.“!? Majka mi je pričala kako su 
uvijek u selu postojale cure koje su bile slobodnije, koje nisu bile postidne te bi one 
započele, povele kolo. 

Kola su bila mjesta gdje su se mladi mogli očitovati tko se komu sviđa. Plesovi koje su 


Hercegovci najčešće izvodili su kolanje, trusa, taraban i trojanac. 
Kolanje 


Kolanje je lagani ples s laganim koracima. To je zatvoreno kolo, ruke se drže na ramenima 
susjednog plesača ili su spojene dolje sa strane. Plešu se tri koraka _u jednom smjeru, 


četvrti je u suprotnome, a onda korak na staro mjesto. Pleše se uz raznovrsne popijevke. 
Trusa 


Trusa se pleše u kolu i to tri koraka u jednu stranu, a četvrti u suprotnu. Izvode se kao 
trčeći koraci s poskakivanjem i sa zamahom slobodne noge u zrak na treći i četvrti korak. 
Ples je to u kome se istodobno tijelo drma i trese, a ne izvodi se na zategnutim koljenima. 
Ovo je igra bez ikakve glazbene pratnje pa se još zove nasuvo. Nosio se nakit i efektno 


je zveckao u ritmu koraka koji su se također čuli.“ 


Taraban 


Taraban je temperamentna vrsta narodnoga plesa. Naziv je ovaj ples dobio od riječi 


tarabananje što znači da se u plesu snažno udara o pod, tarabana se. 


Trojanac 


Trojanac je zatvoreno kolo koje se igra mješovito, a mogu ga igrati samo momci. Igralo 
se uz muzliku, usnu ramuniku (harmoniku) ako bi je tko imao, a moglo je i bez glazbene 
pratnje. Držanje za ruke je najobičnije držanje za ruke. ,,Kad se kolo igra u lijevu stranu, 


momci se u pasu malo sagnu i naglašenije povedu u lijevu stranu. Ruke su kod momaka 


19 Fsfo, str. 38. 
20 Vidi: MILETIĆ..,str. 135. 

u laganom, polusavijenom stavu i prilikom igre lagano treskaju rukama uz ritam. Stopala 
su kod trojanca ravna uz blagi udar prilikom kretanja ulijevo. Momci su u položaju 


blagoga polučučnja.??! 


2.7. Sadržaj pjesama 


Svaki je svoj i tuđi posao puk u Hercegovini opjevao, svaki je smiješni, tužni ili radosni 
događaj dobio svoj odsjaj u pjesmi. Pjesmom se znalo narugati, kritizirao se neki događaj, 
otkrivao nečiji nestašluk, slale su se političke poruke. Pjesmom se izricalo i ono što bi u 


normalnim životnim okolnostima teško bilo izreći izvan pjesme: 


Ide lola, piva ko trojica, 


kad na vrata nema ko zobnica. 


Pjesma je, dakle, bila zrcalom života ovoga naroda. Putopisac Ivan Frano Jukić je 
zapisao: ,,Blago najveće kod našeg naroda jesu njegove pjesme, koje su najstariji 
spomenik slavjanskog veselog značaja, visokog uobraženja i tankoumja... Svi narodi 
slavjanski imadu narodne pjesme, al ove ni izdaleka nemaju onih izvrstitosti s kojim se 
diče ilirske pjesme.“?? 

Melodijski su pjesme, jednako kao i duhovne popijevke, bile jako siromašne. Ne čudi što 
je tako s obzirom na uvjete života i na glazbenu “ne-obrazbu" ljudi ovoga kraja. 
Melodijsko je uvijek bilo u drugom planu jer su ove pjesme više bile priča, poezija života 
jednoga naroda. ,,Tko se ikada borio s kamenom, tvrdim hercegovačkim i zemljom 
suhom, bezvodnom, a suncem obasjanom, onda može shvatiti pjesmu na kraju dana, u 
predvečerje, kad zrikavci zriču u carstvu smilja i bosilja... A osim toga obični puk kad 
pjeva, ne da se mučiti. Osjetio je da se npr. s tri note može sve reći i da su mu te tri note 
dovoljne.??> 

Sadržajno su se pjesme najviše doticale odnosa muškarca 1 žene. Pripovijedalo se o ljepoti 


ljubavi, ali i o obostranim ljubavnim bolima i nevoljama. Šeretski se doticalo 


neuzvraćenih ljubavi, govorilo se o ljepoti i (ne)sposobnosti djevojke i mladića, 


2! Usp. www.kozaraethno.com/index.php; pristupljeno 4. veljače 2015. 

“ JUKIĆ, Ivan Frano: Putopisi i istorisko-etnografski radovi, Svjetlost, Sarajevo, 1953., str. 143. 

23 Vidi: LUBURIC, Niko: Duhovne popijevke iz Hercegovine, Kršćanska sadašnjost, Zagreb, 1994., str. 
137.-139. 

izražavala se bojazan za voljenu osobu, pritilo sankcijama za nepodopštine, ponekad 


simpatično narugalo tjelesnim i inim manama. Jednostavno, pjesmom se živjelo.“ 


Crna kosa i oči zelene, 
to je majko zaludilo mene. 


Crne oči prevarile mene, 
crne mene, a ja ću zelene. 


Crne oči rodila mi mama, 
a obrve nagarila sama. 


Cura mi se svidila kod mise, 
ja njoj nisam što ću jadan ti sam. 


Caća veli oženi se sine, 
ja mu kažem da ću dogodine. 


Dođi dragi nediljom popodne, 
subota je izišla iz mode. 


Dođi lolo kad ne vidi niko, 
kada zaspe malo i veliko. 


Dođi moje i večeras milo, 
makar mene kod kuće ne bilo. 


Došo lola i poveo ćuku, 
obadva su jednaka u struku. 


Garav lola ja njegova plavka, 
volimo se al' nam ne da majka. 


Gospe moja od sedam radosti, 
čuvaj mene u mojoj mladosti. 


I sinoć sam jednu u krevetu, 
protiv glave popio tabletu. 


Ja i mala jedne vire nismo, 
mi kujemo brastvo i jedinstvo. 


Ja imadem sedam diverova, 
ne triba mi kupit svatova. 


24 Najviše sam pjesama zapisala po kazivanju moje majke Regine Jurilj (djev. Zeljko, Donji Crnač, 1941.) 
i njenoga brata Andrije Zeljke (Donji Crnač, 1943.), moga ujaka. Oni ih se sjećaju iz svoga djetinjstva u 
Donjemu Crnču i mladenaštva u Đačkome domu na Širokome Brijegu. 

Ja jagoda, a moj dika grožđe, 
oće grožđe da k jagodi dođe. 


Ja na silo, plašilo me srilo, 
Gospe moja stra ti me je bilo. 


Ja ne volim lipo ni bogato, 
već ja volim što je umiljato. 


Ja sam baksuz među baksuzima, 
nemam majke, rodila me strina. 


Ja sam šnajder od curini gaća, 
mene društvo divojačko plaća. 


Ja se loli sakrila u doli, 
lola zađe pa me opet nađe. 


Ja umirem, osta moje lane, 
nek se mojoj injačici svane. 


Ja zapiva kroz selo se čuje, 
kako moje grlo odjekuje. 


Jadan ti sam moj pokojni ćaća, 
ubiše me nevista i braća. 


Jesen prođe ja se ne oženi, 
često majka govorila meni. 


Kad ja umrem posadite draču, 
neka moje injačice plaču. 


Kako sam je udarijo nogom, 
letila je ko na mlazni pogon. 


Kaži meni šikaro zelena, 
je li moja mala poljubljena. 


Kleto lani, davno ti je bilo, 
kad je moje dolazilo milo. 


Ko će mene oženit bećara, 
oca nemam, a majka mi stara. 


Kolegice s dogovorom ćemo, 
kako jedna tako obe ćemo. 


Kućo moja zaključana žicom, 


zato mene zovu propalicom. 


Kukavica goru razgovara, 
ko će tebe moja diko stara. 


Laži dragi ja te se ne bojim, 
obojak si pod nogama mojim. 


Lipo moje na Širokom Brigu, 
jednu zovem četeri se dignu. 


Mala mi se za udaju sprema, 
sve gotovo samo momka nema. 


Mala moja burilo te tare, 
prodaj ćaću pa kupi magare. 


Mala moja materina trape, 
što si zbila gaće u čorape. 


Mene majka daje za jedinka, 
diverovi, to je moja dika. 


Mesliđane ko ti bere grane, 
moje grane opadaju same. 


Mili Bože čuda velikoga, 
kad poćera ćorav sakatoga. 


Misliš dragi da za tobom venem, 
kad te vidim onda te spomenem. 


Misliš dragi da za tobom letim, 
kad te vidim onda te se sjetim. 

Moj dragane i jesi i nisi, 

oženi se da vidimo čiji si. 

Moj dragane moja grudo leda, 


od srca se otkinuti ne da. 


Moj dragane obirino tuđa, 
volila te dok sam bila luđa. 


Moj dragane otkad mi te nema, 
mene majka za drugoga sprema. 


Moj dragane, moje cmilje žuto, 
volimo se, a selo je ljuto. 


Moj kolega i moj rodijače, 
utješi mi malu da ne plače. 


Moj se dragi falio kolegi, 
da kroz caka ljubio me ne bi. 


Moj dragane ne bi ni ja tebe, 
kroz vojničko duplirano ćebe. 


Moj se dragi na me naljutio, 
što mi drugi ovce povratio. 


Nebo vedro, okolo šareno, 
dođi diko di ti je rečeno. 


Neću majko dragana rudara, 
nit cestara, pa se neudala. 


Neću momka koji nije ništa, 
ili šofer ili mašinista. 


Nemoj mala da te đava nosa, 
sa momcima na valove kosa. 


Nemoj mala da ti žao bude, 
kad te moji svatovi probude. 


Nemoj mala kazivati ko je, 
poljubijo bilo lice tvoje. 


Nemoj moja plakati kovilja, 
moli Boga vratiću se i ja. 


Neven vene i na zemlju pada, 
plavi mi se lola ne dopada. 


Ode dragi ne reče ni fala, 
čorape mu i terluke dala. 


Oj ti mala iz mojega sela, 
što si tako tužna nevesela. 


Oženi' se i dovedo' lajku, 
prvo jutro opsova mi majku. 


Pletem, vezem i čorape šaram, 
sa svojim se dragim razgovaram. 


Pogledaj mi u lubinu, 

pa mi spremi užinu. 


Privarit ću dva oka zelena, 
garavoj sam loli zarečena. 


Reka me je oženiti ćaća, 
sa Duvanjkom što ne nosi gaća. 


Selo moje i do tebe što je, 
od to dvoje bit će jedno moje. 


Subota se nedilji veseli, 
a ja tebi moj golube bijeli. 


Sunce zađe, ništa mu ne reko, 
da pozdravi ko mi je daleko. 


Sve se cure poudale stare, 
koga čekaš i ti moja Mare. 


Svekrvice velika ti hvala, 
što si meni svoga sina dala. 


Sveti Ante rodom iz Bekije, 
nariži nam pršuta i škije. 


Šta ću majko, boluje mi dika, 
ajde ćeri, vidi bolesnika. 


Tilovina grabovinu pita, 
di moj dragi svake noći skita. 


U male mi obe noge live, 
šta ću od nje ne bilo je žive. 


U mog dragog ima jedna mana, 
naresta, a ne puši duvana. 


Udaću se i ja dogodine, 
da ću taman za list borovine. 


Udala se, obikla se nisam, 
majko moja dođi vidi di sam. 


Umro babo zlato milo moje, 
odma đava došo ko po svoje. 


Uvik neko za nekim uzdiše, 
ja za svojim draganom najviše. 

Vidi momka, vidi mu kaputa, 
sve na kredit, rano moja ljuta. 


Vidićemo na svetog Iliju, 
koja cura ima mušteriju. 


Vidijo sam di se dvoje muči, 
majka ćerku ašikovat uči. 


Volijo me nije me zanimo, 
privari me i pravo je imo. 


Zapivaj mi dragane kroz selo, 
kad te čujem srce mi veselo. 


Zora zori eto jada moga, 
goni mala iz kreveta svoga. 


Zvoni treće, pop govori misu, 
naše cure spremile se nisu.*? 


Pjesme su često bile lokalnoga karaktera 1 ticale su se konkretne djevojke, mladića i 


određenoga sela. 


Kad zapiva Beriša i Trća, 
sva Bekija popuca od smija. 


Da si moja Goganova Kate, 
robija bi tri godine za te. 


Sinoć mi je dolazijo Gojko, 
pa me pita šta radiš đevojko. 


Od Mostara do Širokog Briga, 
nema cure s kojom nisam liga. 


Crnčanine, šta ti je na nosu, 
spržijo se kovrljajuć kosu. 


Malu moju satrala maršina 
i još jednu babu s Kočerina. 


Oj, Čabuljo, i po tebi dole, 


di su naše izginule lole. 


5 Kazao mi Milan Budimir (Podbila, 1940.). 

Oj, Čabuljo, visoka planino, 
po tebi je čuvat ovce fino. 


Oj, Čabuljo, ti se oborila, 
ja na tebi mlada obolila. 


Kolegice moja iz planine, 


spremi barem granu jelovine.?* 


Neke su bile protkane zdravim hercegovačkim humorom: 


Vuk izijo ganjci nova kenjca, 


u Podgori kod svetog Vicenca.?? 


Kad bi djevojke malo :izišle iz okvira i slobodnije se ponašale i odjenule, bile bi 


“nagrađene pjesmom: 


Mala moja pogospodila se, 
uska suknja podašišala se. 


Ne zna mala šta će od lipote, 
pa sašila suknju na izvolte.? 
U tradicionalno patrijarhalnoj Hercegovini muškarcu se štošta dopuštalo i on je mogao 
biti i bojdžija, i pijanac, i nevjeran, ali bi se te njegove mane kroz pjesmu veličale, 


glorificirale i pretvarale u uspjeh. 


Oću pivat i oću galamit, 
nek se nađe ko će mi zabranit. 


Ženo moja i četvero mali, 
kad ja pijem ti se mene mani. 


Ja baraba i bija i proša, 
nema cure kojoj nisam doša. 


Dabogda se privrnila na me, 
Drikolica puna udovica. 


Govore mi i govorili su, 
vala Bogu naudili nisu. 


2 Ove sam stihove zapisala po kazivanju sestara Šime (1935.) i Janje (1933.) Marić iz Goranaca (Mostar). 
27 Kazao mi Jerko Ivanković (Kočerin, 1940.). 
* Kazala mi s. Irena (Sofija) Bošnjak (Grabova Draga, 1943.). 

43 


Večeras sam ostojećke dvije, 
u mejani popijo rakije. 


Vaćajte se curice do mene, 
dok se nisu uvatile žene. 


Koga moja čakija ubode, 
tom ne triba ni kruva ni vode. 


Pijem, piću, dok je u litriću, 
kad nestane, ja ću iz mejane. 


Daj mi mala varenike kota, 
pa da vidiš što te lola mota. 


Kad su se cure malo pogospodile, počele su tražiti bolje te su nastale i pjesme u tom tonu: 


Ovce moje lezite u toru, 
evo iđe dika na motoru. 


Neću momku otvoriti vrata, 
koji nema šuškavca i sata. 


Tri sam ljeta varala studenta, 
sad me želja mlada učitelja. 


Događalo se da mladić 1 djevojka sile i planiraju zajedničku budućnost, ali umišaju se 


roditelji mladića 1 priječe tu ljubav: 


Mala moja moj te rod ne voli, 
srce moje za tobom me boli.?? 


Pjesmom bi se izricali i poslovično zategnuti odnosi svekrva i nevjesta: 


Svekrvice sve ti dobro želim, 


živa legla mrtva se protegla. “9 


Roditelji su mladima znali sugerirati da beru zelje oko kuće, da biraju bračnoga druga iz 


istoga sela. Udati se što bliže kući sviđalo se 1 djevojkama: 


Imam dragog, imam u svom selu, 


2 SUTON, Jerko: Vjerski život i običaji Zapadne Hercegovine, Mostar, 1968. (Umnožen rukopis. 
Primjerak se nalazi u Franjevačkoj knjižnici u Mostaru), str. 49. 
3% Usp. MARTIĆ, Zvonko: Vila bana zvala priko Vrana, Zagreb-Tomislavgrad, 2010., str. 70. 

a u tuđem samo za rezervu.*! 


Nakon Drugog svjetskog rata, neimaštine i nedostatka hrane na ovim prostorima, 


Amerika se potrudila pomoći. Zahvalnost Americi za taj čin stigao je kroz pjesmu: 


Mala moja dobila na pluća, 
jiduć jaja Trumanova vruća. 
Iz Hercegovine se uvijek odlazilo. Odlazilo se u potragu za koricom kruha, za boljim 


životom, zbog političkih razloga: 


Piši meni u Nemačku ženo, 
skime spavaš je li ti studeno. 


Moja mala otišla u Bačku 
i odnila ..zicu junačku. 


Ja se svome veselim mladiću, 
iz Nemačke doćeraće fiću. 
Neka je cura ostavila mladića 1 otišla u veliki grad, u Zagreb, ali naišla je na nepoznata 


prometala. Dobila je lekciju kroz pjesmu: 


Malu moju prigazija trajvan, 

neka, neka, i je bila ajvan. 

Na ovim je prostorima uvijek bilo osjetljivo baviti se politikom. Ljudi su nekada kroz 
pjesmu htjeli izraziti svoje stavove, ali 1 to ih je znalo koštati boravka po ćelovinama i 


golim otocima. 


Lištica se samo rijeka zove, 
Široki je rodno misto moje. 
Oj Siroki pridiše ti ime, 

pa se nemam ponositi ščime. 


Druže Tito, kupiću ti fiću, 
a mercedes Anti Paveliću. 


Svašta ti će u našega Tite, 
cura momku napravila dite. 


3! Zsto, str. 51. 

Kad je subota bila radna na državnome poslu, teško je padalo našem Hercegovcu. O tome 
svjedoči 1 stih: 

Što bećara u srce udara, 

cura gadna i subota radna. 


Išli su momci u Bosnu, u Dalmaciju, ali morali su odati priznanje ljepoti Hercegovke: 


Neću Sperke, srdelom se čuje, 


ni Bosanke, gadno podukuje.? 


U Hercegovini se sadilo puno duhana i svega ga se moralo davati na otkup u duhanske 
stanice. Ali, puno isplativije bijaše sam ga križati pa prošvercati. Što s milicijom? 
Milicijo crna magaradi, 


zašto ne daš šverceru da radi. 


Milicijo oćeš li duvana, 

u regruta, ko dukata žuta. 

Nezadovoljstvo je raslo i dobrovoljnim ulaskom u poljoprivredne zadruge. Nastajale su 
pjesme rugalice: 

Moga dragog u zadrugu uze, 

mačke šiša i kokoši muze. 

Odlazak u vojsku, u JNA, također je imao odjeka u narodnim pjesmama: 

Oj mašino, čakija će u te, 


što ti voziš lištičke regrute. 


Sunce žarko razgovara dane, 
ko će tebe u vojsci dragane. 


Ne plač mala kad u vojsku pođem, 
nego plači ako ti ne dođem. 


Sve sam svoje jade pridevero, 

i tebe ću mašinko gevero. 

Nije bila rijetkost da odlazak u vojsku mladića “skupo košta": 

Ja u vojsku, mala za drugoga, 

za drugoga, za kolegu moga. 

Bilo je i pjesama koje su bile vulgarne, na granici dobroga ukusa, brezobrazne; poznat je 


hercegovački provokativni, dvosmisleni i ponekad grubi izričaj: 


3? Kazala mi Marica Prskalo (djev. Stojić, G. Ograđenik, 1957.). 

Mala mi se popela na drvo, 
drvo krivo ja se podvirivo. 


Prde mala ko jalova krava, 
što zasmrdi odnija je đava. 


Majko moja nisam ti nevina, 
dolazijo baja s Kočerina. 


U male mi gaće digdi, digdi, 
volio bi da ji nema nigdi. 


Kiša pada meni noge zebu, 
ajde mala da pravimo bebu. 


Legla mala oči zatvorila, 

odrišene gaće ostavila. 

Narodni je pjesnik znao biti još i vulgarniji, ali te su se pjesme izgovarale šaptomice, nisu 
bile za svačije uši. 

Ima i drugih, nedeseteračkih pjesama koje su se pjevale u različitim prigodama. 

U amidže, u daidže, 

rekoše me oženiti, 

što rekoše, pa slagaše, 

Ćurli danas, ćurli sutra, 

nauči se ćurlikati, 


zaboravi se ženiti.?? 


Kad bi se djevojke sastale u čobanluku ili negdje drugdje, mogle su se čuti i ove pjesme: 


Hercegovko divna, mila, 
šljiva mi uberi! 

Ajd otolen, mlado momče, 
šljive nisu moje. 
Hercegovko divna, mila, 
ja ti šljive ne bi, 


samo imam srca želju, 


*3 Kazao mi moj stric Andrija Jurilj (Turčinovići, 1948.). 

da se javim tebi. 


Uranit ću rano ja, 
vidjet je li zora, 

je li moja milena 
sjela kraj prozora. 
Prozor je otvoren, 
a milene nema, 
sinoć sam je ljubio, 


sigurno mi drijema. 


Da znaš majko što ja znam, 
tukla bi me svaki dan. 
Ne bi dala kruva jesti, 


ni sa dragim sjesti.“ 


Bilo je i pjesama tužnoga karaktera: 


Bol boluje banova Marija 

bol boluje pa se gro'tom smije. 
Pita je njezin brat Šćepane: 
Šta je tebi banova Marijo, 

Ti boluješ pa se gro'tom smiješ? 
Kako se ja brate smijat neću 
meni rajska otvorena vrata 

i u raju moja seka Janja, 

pa besidi moja seka Janja: 

Što no idu tri tanka oblaka 
povr" naše načinjene kule. 
Ono nisu tri tanka oblaka, 
nego jesu tri momka jednaka. 
Jednom gore ruke do lakata, 


drugom gori lice do očiju, 


*4 Kazala mi s. Ksaverija (Blagica) Jurković (Zvirići, 1937.). 

treći gori u voštanoj košulji. 
Što no gore ruke do lakata 
on za tuđe stvari privaćao, 
privaćao pa ne povraćao. 
Što no gori lice do očiju, 
on ljubio mlađane divojke, 
poljubio pa bi ostavio. 
A što gori u voštanoj košulji 
on zavađa momke i divojke.?? 
2.8. Tradicijska glazbala 
Gusle su narodni instrument izrađen od javorova drveta dužine 60 do 65 cm. ,,Gusle su 
udilane od kljenovine, javorovine ili jasenovine. Pisma o njiman najboje kaže, od čega 


su: 


Gusle moje drvo javorovo, 
A gudalo drvo šimširovo, 
Pa ste klete kožon razapete. 
Na vamin je koža od jareta, 


A na koži đogo od drveta, 


Priko đoge strima od ždribeta. “?$% 


Sastoje se od glave, drške i korita prekrivena kožom i jedne ili dvije strune napete od 
donjeg dijela do vrata gusala.?" Strune su načinjene od konjske dlake, od konjskoga repa. 
Glava je često bila urešena likom neke životinje ili likom glave poznatog i priznatog 
mjesnog 'ajduka (ovisi o kraju gdje se gusle izrađuju i o značajkama kraja). Gusle 


proizvode zvuk tako što se gudalom povlači preko struna. ,,Gudalo je u polukrug savijeni 


35 Pjesmu sam čula od s. Mirjam (Filomene) Spajić (Dobrkovići, 1943). Priča s. Mirjam da bi njena baka 
svaki put nakon ispjevane pjesme rekla da je najteži grij zavađati momke i divojke. 

3% IVANIŠEVIĆ, Frano: Poljica, narodni život i običaji, reprint izdanja JAZU iz 1906. i neobjavljena građa, 
Književni krug Split, Split 1987.; http://www.ganga.hr/index.php/pisani-radovi/item/283-poljica-narodni- 
zivot-i-obicaji; pristupljeno 22. ožujka 2015. 

37 Usp. BORAS, Pero Martin: Folklorna glazba u Ljubuškom, (diplomski rad), Split, 1986. str. 47-48. 

komad drveta izrađen većinom od drinovine, ima strunu,a često je izrezbareno narodnim 


2938 


ukrasnim šarama. Zvuk gusala je mekan i elegičan. 


2. (www.google.hr/search?g=gusle; pristupljeno 15. ožujka 2016.) 


Diple su glazbalo s dvije cijevi, a sastoji se od tri dijela: cijev za napuhati (dulac), mješina, 
diple. Zvuče neprekidno, imaju svoje zračno spremište (mišinu od jareće kože) koje svirač 
s vremena na vrijeme napuše plućima. Gdje je na mješini bilo grlo jareta, tu bi se utisnula 
svirala, a gdje je bio pukak, tu bi se utisnula drvena cijev s ventilom, da ne izlazi zrak. Ta 
se cijev zove dulac. Na vrat mišine ugrađuju se, radi ukrasa, zubi divljeg krmka i mali 


rogovi šilježeta. Diple su opremljene jezičnim piskom izrađenim od zove. Sviraju se sa 


Jh“ 


šest prstiju, (po tri prsta svake ruke 


3. (www.google.hr/search?g=hercegovačke+diple; pristupljeno 15. ožujka 2016.) 


Svirala je puhački instrument izrađen od jednog komada drveta, drijena ili kljena, ali s 
dvije cijevi s rupicama; desna je cijev za prebiranje, a lijeva za pratnju. Dio koji se 
prislanja ustima zove se dušica. Imaju kvalitetan zvuk, ali i vrlo su lijepo urešene 


rezbarijama različitih hercegovačkih motiva. 


3% Isto. 
* Usp. www. free-ka.htnet.hr/narodna umjetnost/glazbalav.htm; pristupljeno 27. veljače 2015. 

4. (www.google.hr/search?g=svirala;pristupljeno 15. ožujka 2016.) 


Ćurlik, frula je drveni puhački instrument s jednom cijevi koja ima šest rupica. Izrađuju 
se ručno, od javorova ili kljenova drveta. I frula je instrument s vrhunskom rezbarijom i 


na njenom se drvetu očituje umijeće samoukih narodnih majstora rezbarenja. 


5. (www.google.hr/search?g=frula; pristupljeno 21. ožujka 2016.) 


Nekada su se izrađivanjem jednostavnih glazbala bavila i djeca. U proljeće bi od mladog 
javorovog drveta proizvodili ćurlike. Zasicali bi grane, pravili rupice na kori i tukli 


drugim drvetom po kori kako bi se odvojila od drveta. Sve je to bilo popraćeno pjesmom: 


Poskoč koro od drveta, 


kono miščić od jareta!*" 


3. VJERSKA USMENA LIRIKA 


4 Kazala mi moja majka. 

Hrvati su po dolasku u novu postojbinu, u stoljeću sedmom, a pod utjecajem Rimljana, 
prihvatili kršćanstvo i latinski jezik. To je razlogom iznimno vrijedne ostavštine 
religiozne lirike. Hercegovački je puk pjesmama pratio liturgijsku, crkvenu godinu. Svaki 
bi posao počinjali U Ime Oca i Sina i Duha Svetoga i na početku bi svakoga posla zamolili 


pomoć od Boga i Blažene Gospe. Tako je bilo i na početku pjevanja: 


Pomoz Bože i Blažena Gospe, 

što velimo da se veselimo. 

A da bi nas Majka ne žalila, 

već svu braću redom iženila. 

Sve imenom pod ovim s(l)imenom, 


a sve redom, pod čađavom gredom.*! 


Vjersku usmenu liriku čine: 

1. Adventske 1 božićne pjesme. 
2. Korizmene i uskrsne pjesme 
3. Molitvene usmene pjesme. 
4. Prenja 

5. Versificirane legende 


6. Romarske pjesme. 


3.1. Svete pisme 


Malo se može govoriti o tradicijskoj duhovnoj glazbi i glazbenoj kulturi Hercegovaca. 
Razlog se može naći u činjenici kako su i samostani i župe bile opustošene dolaskom i 
dugim boravkom Turaka na ovim prostorima. ,,Fra Dominik Mandić kaže da se 'u 
Hercegovini tih četiri stotine godina nije čulo druge glazbe osim plača i jauka potištene 
najela 

Tek u zadnjim godinama turskoga vladanja počinje glazbeno buđenje, a onda i stvaranje 


bogatoga opusa raznovrsnih popijevki koje su dijelom kulture jednoga naroda koji rado 


pjeva. I ovo se glazbeno buđenje u bivšoj Jugoslaviji nastojalo uništiti. Sve što je imalo 


“I Kazala mi spomenuta s. Mirjam. 
“ Vidi: LUBURICĆ.., str. 5. 

veze sa sakralnim proglašavano je nazadnim, a religija je bila opijum za narod. ,,Partija 
je u svojim dokumentima proglasila konzervativnu seosku kulturu kočnicom 
industrijskog razvoja i modernog preobražaja društva.“# 

Tekstovi duhovnih popijevki strukturalno su jednaki narodnim pjesmama, spjevani su po 
pravilima stiha hrvatske književnosti, pravilima ritmičkoga ponavljanja (stihovi s 
jednakim brojem slogova i s rimom) i na štokavsko-ikavskom jeziku. Školovani redovnici 
i svećenici su pjevali u crkvama i samostanima, ali običnom je puku to bilo 
prekomplicirano te bi iste duhovne popijevke sebi jezično i glazbeno pojednostavio i 
prilagodio. 

Crkvena narodna pjesma Zdravo tilo Isusovo pjeva se u svim hercegovačkim krajevima 
pod pučkim misama. Isto je i s božićnim pjesmama. ,,Koliko je do sada poznato ova 
zadnja pjesma seže u XIII. stoljeće 1 usmenom se komunikacijom sačuvala do naših 
dana.*“** Najpoznatija božićna pjesma Hrvata je U se vrime godišća (napjev se razlikovao 
od kraja do kraja). Neki povjesničari književnosti ustvrdili su da je božićna pjesma U se 
(ovo) vrime godišća prevedena s latinskog jezika In hoc anni circulo.** Također se često 
pjevaju pjesme Radujte se narodi i Narodil nam se kralj nebeski. Ove su božićne pjesme 
iznimno omiljene u hercegovačkome puku, kako kod starih tako i kod mladih. ,,Našu 
kršćansko-katoličku epopeju i narodnu pjesmu treba naročito naglasiti. Svaki kraj ima 
svoj napjev.“** Božićne bi se pjesme redovito pjevale nakon objeda i zajedničke obiteljske 
molitve. 

U korizmenome se vremenu pjevao Gospin plač. Pjevao se kod kuće, na poslu, a 
najsvečanije u crkvama na Veliki Petak uvečer 1 Veliku Subotu ujutro. ,,Nekoć se plač 
pjevao i kroz cijelu Korizmu kako u crkvi, tako i po kućama uvečer.“*" Posebice se vodilo 
računa da djeca sudjeluju u pjevanju i da od starijih uče Muku Gospodnju. ,,Gospin plač 
pjevahu pastiri kod svojih stada, ali i težaci vraćajući se navečer svojim kućama; pjevale 
su ga kućanice obavljajući uobičajene poslove i odgajajući svoju djecu.?“? 


Svete su se pjesme u različitim prigodama pjevale tijekom cijele godine. 


“3 MARTIĆ, Zvonko: Vila bana .., str 44. 

“4 Vidi: DRAGIĆ, Marko: Poetika.., str. 129. 

“5 DRAGIĆ, Marko, Hrvatska usmena književnost Bosne i Hercegovine: lirika, epika, retorika, MH u 
Sarajevu, HKD Napredak Sarajevo, Sarajevo, 2006., str. 14. 

“6 KRISTIĆ, Augustin: Crkveno-narodni običaji Kreševa,Dobri pastir, Sarajevo, 1956., str. 125. 
“"DRAGIĆ, Marko: Hrvatske pučke molitvene pjesme, korizmene i uskrsne, Mostariensia br.8, Mostar, 
1998., str. 169. 

4 DRAGIĆ, Marko: Duhovna baština Hrvata u šibenskom zaleđu,u god. Titius, god. 3., br. 3 (2010.)., str. 
142. 

U širokobriješkoj se kotlini dugo robovalo, kmetovalo, gladovalo. Široki Brijeg i cijela 
zemlja Hercegovina, smješteni na razmeđu između Istoka i Zapada, kao most koji 
povezuje dvije civilizacije, bijahu prava pozornica krvavih buna, nemira, ustanaka i tu 
najčešće vladaše ratno stanje. Turski zulum nigdje toliko nije dolazio do izražaja kao na 
ovome nemirnom području. Zlostavljanja kršćana, ubojstva, pljačke i palež bijahu ovdje 
svakodnevna pojava. Činilo se nekada da je i Bog ostajao po strani. Nesigurnost i 
nestalnost života bile su svakodnevnim pratiljama ovoga naroda. Ovaj je dio Hercegovine 
malo koja vlast doživljavala kao svoj pa su Hrvati ove zemlje često utočište tražili u 
Hrvatskoj i zemljama zapadne Europe, ali i prekooceanskim. Naseljavali su ,, gole otoke “ 
zato što nisu podilazili političkim režimima. Stoljećima se ovdje živjelo teško i siromašno 
i taj je način života tražio od ovdašnjih ljudi mudrost, hrabrost, odvažnost, strpljivost, a 
nadasve vjeru u svoga Boga. Ovaj se čovjek uvijek bunio, ali nikada predavao. Trebalo 
je pobijediti tuđe zulume, glad, sušu, politički teror, a istodobno ostati vjeran Bogu i 
svome rodu. Svoju su djecu slali u Slavoniju da bi ih sačuvali od gladi i da im pleme ne 
bi izumrlo; u potrazi za kruhom naseljavali su i najudaljenije krajeve svijeta. Životom su 
prkosili svakoj tegobi. Svojom su kreativnošću i domišljatošću uspjeli preživjeti. Težak 
ih je povijesni hod učinim marljivima, radišnima, spretnima i inteligentnima; 
prepoznatljivima gdje god su stizali. 

Bog je gotovo uvijek bio u središtu života ovoga puka. Molitva je bila nešto sasvim 
naravno. S molitvom su se rađali, s molitvom su živjeli, s njom i umirali. Ovi su ljudi 
nastojali srasti s molitvom i ona je neodvojivi dio njihovih života. Hercegovačkom 
čovjeku vjerniku, molitva je bila zadovoljštinom za sve patnje koje je podnosio. On je 
Bogu zahvaljivao za sva dobra koja je primao, ali i za sve nevolje 1 poteškoće koje bi ga 
zadesile. Rijetko se moglo čuti da ovaj puk Bogu ,,prigovara“ za nevolje koje su ga 
snalazile. Ovi su ljudi svoje živote i živote svojih najmilijih stavljali u ruke Božje i u 
potpunosti bili podložni Božjoj volji. Oni bi izrekli svoje prošnje Bogu, a znali su da će 
Bog providjeti što dalje. U središtu njihovih molitava je Isus, njegova muka i patnja. A, 
baš u Isusu patniku vidjeli su svoje patnje 1 nastojali ih proživljavati u vjeri. Znali su da 
je patio i Onaj koji je za njih život dao. Lakšali su život molitvama predajući sebe i svoje 
patnje Bogu, osjećajući da je Bog solidaran s njima. Ono što ih je posebice tješilo i 
održavalo u njihovom životu u vjeri bila je svijest o ravnopravnosti svih ljudi pred 
Bogom. To je ono što je činilo neraskidivim ovaj tajanstveni susret čovjekove stvarnosti 
i Božje prisutnosti. Gdje je bilo Hercegovca tu je bilo života s Bogom, života s molitvom. 

Ona je duboko urezana u svijest ovoga naroda i tvori iznimno vrijedan dio tradicijske 
duhovnosti. 

Poznato je da su molitve neodvojivi dio života ovoga puka, one su nešto bez čega se život 
ovoga naroda u hercegovačkoj ,,dolini suza“ teško mogao odvijati i razvijati. ,,One 
svjedoče o dubokoj religioznosti hrvatskoga katoličkoga puka, koji je svoju vjeru i običaje 
sačuvao kroz stoljeća, i pod tuđinskom i pod nenarodnom vlašću. Prenosile su se s koljena 
na koljeno“. Kazuju kako je narod živio, što ga je u životu pratilo, o čemu je razmišljao, 
što je volio, čega se plašio, zbog čega se radovao i tugovao. Uvijek je bio privržen svome 
Bogu, a molitva mu je bila središnji događaj u danu i ispunjavala je njegov teški život. 
»Nema domaće kršćanske kuće, iz koje makar po jedna osoba neće otići u crkvu i Bogu 
se pomoliti“. Molitva je davala sigurnost ovome narodu i unatoč čestim ugnjetavanjima 
i prijetnjama vlasti, moliti se nije zaboravljalo. ,,[ pred polazak u ložnice domaćin će 
svako čeljade opomenuti, da ne liježe bez krsta i bez molitve.“?! Sav se teški i pokornički 
život u molitvi predavao u Božje ruke. ,,Ni jedna hrvatska majka ne pušta svoje djece, da 
joj liježu bez molitve, jer svaka zna, da je vjera, primljena iz njezinih usta u dječjim 
grudima čvrsta i nepokolebiva, žarka iskra, kojoj ne mogu ni potamniti ni ugasiti sjaja sve 
vremenske bure i oluje.“ Sve ono što život čini životom, sva ljudska osjećanja i 
raspoloženja, radosti i boli, nade i očekivanja, sve sreće 1 nesreće, sav rad i običaji i sve 
ono u što čovjek vjeruje, našlo je odjeka u molitvama. Postojali su različiti obrasci molitve 
i oni su se molili u različitim prigodama, u različitim razdobljima u godini, ali postojale 


su i molitve koje su bile svakodnevicom i koje su se molile u obiteljskom ozračju. 


3.2. Sadržaj molitve 


Postojali su različiti obrasci molitve i oni su se molili u različitim prigodama, u različitim 
razdobljima u godini. To su bile molitve koje je propisala Crkva i koje su nerijetko, u 
jezičnom smislu, dobivale pučka obilježja. Ali, postojale su i molitve koje je stvarao 


narod. Iako nedovoljno teološki obrazovan, naš je čovjek stvarao molitve koje su imale 


# DRAGIĆ, Marko: Duša tilu besidila, Baška Voda, 1997., str.173. 
% BUCONJIĆ.., str. 30 
5! Isto, str. 26 
5? Isto. 

teološko uporište i nikada nisu odstupale od vjerskih istina. Često su bile apokrifnoga 
karaktera i plod mašte pojedinca. Bog, Isus i Marija, u tim su molitvama prikazivani kao 
dio puka. Poistovjećivani su s običnim čovjekom - ćaćom i trudbenikom, i običnom 
ženom - stopanjicom i materom. Na taj su način bili još bliskiji svome puku. Ove molitve 
su pratile neka pravila stvaranja pjesama hercegovačkoga puka. Bile su izraz kulture i 
jezika vremena u kojemu su nastajale. U potpunosti su se srodile sa sredinom u kojoj su 
nastajale. Česte su s rimom i s puno arhaičnih glagolskih oblika, s imperfektom i aoristom. 


Zbog toga su se lakše učile i češće izgovarale. 


3.3. Svakodnevna molitva 


U svim se našim kućama molilo gotovo na isti način. Najprije bi se izmolio Anđeo 
Gospodnj ii onda bi se redale redovite priporuke: 

- na čast imena Isusova da svaka naša molitva i radnja po njemu počme i po njemu se 
dovrši 

- na čast Presvetoga Trojstva da zahvalimo Bogu Ocu na stvorenju, Sinu na otkupljenju i 
Duhu Svetomu na posvećenju 

- na čast sv. Anti da očuva nas i našega ajvana da ne bude štete ni zijana 

- na čast sv. naših anđela čuvara da nam budu u pomoći po danu i po noći 

- na čast pokojnih i za duše u čistilištu 


- za pokojne za koje se nema tko spomenut od njijova roda i plemena 


Osim ovih redovitih preporuka dodavale su se i one u potrebi (za bolesne u kući, za 
bolesne u svijetu, za kišu, za lipo vrime, da ozdravi krava, da krava spusti 1 sl.). 


Iza svake bi se preporuke molio Očenaš, Zdravomarija i Slavaocu. 


3.4. Molitva krunice 


Jedna od molitava koja se u našim krajevima i u svim domovima često molila je molitva 
Krunice. Ona prati život našega Spasitelja i molitva je ponavljanja. Česta joj je nakana za 
pokojne, za spas njihovih duša. Naš puk nikad svoje pokojne nije ostavljao bez molitve. 
Te su molitve uvijek bile znak da ljudi vjeruju u vječni život i uskrsnuće svakoga 
pokojnika. One su uvijek 1 doživljaj neraskinute veze s onima koji su nam bili važni i za 

koje nam ljubav nije smrću umrla. Preko molitve, mi s pokojnicima koji su otišli ,,tamo“, 
nastavljamo i dalje komunicirati 1 to je jača komunikacija od one u površnim i usputnim 
zemaljskim susretima. Molitvom kao da im često želimo kazati da smo ih cijenili više 
nego što smo im za života uspjeli iskazati i da im šaljemo izraze naše ljubavi i zahvalnosti. 
Znamo da je moliti za duše pokojnika potrebno kako bismo s još većim pouzdanjem mogli 
vjerovati da će naši pokojnici doći tamo ,,gdje će im Bog otrti svaku suzu s očiju, gdje 
smrti više neće biti, ni tuge, ni jauka, ni boli“ (usp. Otk 21,4). Molitvom pomažemo našim 


vjernicima da im njihova ,,smrt postane dobitak“ (Fil 1,21). 


3.5. Slavodobitna (Isusova) krunica 


Krunica koju su naši stari izgovarali za svoje pokojne, za njihove duše, bila je Isusova 
krunica"*, krunica u kojoj se razmatra cijeli Isusov život. Na nekim je mjestima zovu i 
Slavodobitna krunica jer se po njoj kod Boga želi isprositi i dobiti nebeska slava za duše 
svojih dragih pokojnih. 

Krunica je dobro poznati katolički oblik pobožnosti i ljubavi prema Blaženoj Djevici 
Mariji i star je stotinama godina. Izašao je iz prakse moljenja psalama na kamenčiće koji 
su činili ranokršćanski pustinjski oci. S Gospom se promišlja i promatra Isusov život, 
smrt i uskrsnuće. Krunica se stoljećima molila, razvijala i poprimala različite oblike. 
Danas se mole mnoge krunice, ali sve su one nizanje slika iz Isusova života i sve se one 
mole zajedno s Blaženom Djevicom Marijom, našom najdražom zagovornicom kod 
Boga. Zbog toga i jesu jako omiljene i popularne u ovome narodu. Molitva krunice je 
nadahnuta Svetim pismom. Ljudi su znali da moleći ju sve više idu prema Kristu, središtu 


njihove vjere. 


% Po kazivanju s. Leonarde Rupčić, franjevke iz Hardomilja, ova se krunica molila u njenom rodnom kraju 
i u cijeloj našoj Hercegovini i ona nosi obilježja života i jezika ljudi hercegovačkoga kraja. S. Leonarda 
kaže da ju je i ona sama molila, a da ju je naučila od svoje kume Ive Luburić — Luburuše (1904. ). Pok. Iva 
molitvi učila sve soje susjede, u kućama na večernjim šilima. ME iu čobanluku. Sa sjetom u glasu s. 
Leonarda konstatira kako je u Hardomilju tada bilo puno više svijeta nego danas, a da se sama Luburuša 
udala u kuću u kojoj je tada živjelo 13 obitelji. Prisjeća se s. Leonarda i da joj je Kuma pričala da je ona 
ovu krunicu naučila od svoje majke Šaravanjke iz G. Crnča (Š. Brijeg) koja se udala u Radišiće, u obitelj 
Luburića (s. Leonarda ne zna Šaravanjkino ime — kaže da su je svi zvali Šaravanjka jer je od Šaravanja). A, 
iz Luburušine priče pamti i to da je Šaravanjka ovu krunicu naučila od svoga brata, brata-laika, fra Franje 
Šaravanje. Po kazivanju s. Leonarde fra Franjo je bio ,,poznati čovik“, istinski molitelj i još, dodaje, odličan 
pčelar. 

Krunica je molitva ponavljanja. Ponavljanje ima istinski smisao. Ono je dijelom svakoga 
života. I izlazak sunca i njegov zalazak se ponavljaju. Nije li u njima smisao našega 
življenja i umiranja? Srce se u kucanju ponavlja, ali jedino ono omogućuje da krv kola 
tijelom, da čovjek živi. Majka se ponavlja u ljubavi prema djetetu. I nikad ne pretjeruje, 
dijete živi od tog ponavljanja. Sav je naš život satkan od ponavljanja i sav nam se 
ostvaruje u ritmovima. Pa zašto onda ne bi i naša molitva bila ponavljanje, zašto 
provjereno životno ponavljanje ne bi bilo dobro 1 u našem molitvenom životu. 

Isusov se život u ovoj krunici, u svakom desetku, tumači na način blizak ovome narodu. 
U jezičnom smislu ova krunica potpuno prati način i govor ljudi ovoga podneblja. Svaki 
se detalj iz Isusova života tumači na, ovome puku, prepoznatljivi način. I na taj se način 
molitelj želi približiti i poistovjetiti sa svojim Spasiteljem. Jezik nerazumljiv i ,,učen“ ne 
bi mogao biti blizak puku kao onaj s kojim je svaki dan, s kojim ustaje i liježe, na kojem 
se smije 1 plače, u kojem prepoznaje svoje pretke, svoje postojanje. Krunica se sastoji od 
molitava 33 Očenaša i 5 Zdravomarija, a njih prate svi važni događaji iz Isusova života, 
od rođenja do uskrsnuća. Molila se cijelu godinu, svaki dan, a za trajanja korizme i više 


puta na dan. 


3.6. Sadržaj Isusove Krunice 


a) 
Anđeo Gospodnji navisti pričistoj Divici Mariji da će začeti i poroditi Isusa 
Zdravo Marijo... 

1. Isus sin Božji učini se čovikom, rodi se od Divice Marije u jaslam 

Oče naš... 

2. Vesele se anđeli nebeski, pivaju slavu privisokom Bogu 

Oče naš... 

3. Pastiri se klanjaju Isusu naučeni od anđela 

Oče naš... 

4. Isus osmi dan bio obrizan, zazvato njegovo ime Isus 

Oče naš... 

5. Kralji od istoka pokloniše se Isusu, pokloniše mu ugodne darove: zlato, tamjan i 

dragomilisne pomasti 


Oče naš... 

6. Isus bi u crkvi prikazan i prorokovan da će biti spasitelj svega plemena ljudskoga 
Oče naš... 

7. Odnesoše Isusa u Egipat radi progonstva Irudova 

Oče naš... 

8. Opaki Irud ne mogaše naći Isusa nego učini pobit malu dicu o Mladencim 

Oče naš... 

9. Sveti Jozip i Blažena Divica Marija donose Isusa u Nazaret domovine njegove 
Oče naš... 

10. Isus imađuć samo dvanes godina, nađoše ga u hramu di se nadgovara s naučiteljima 
Oče naš... 
b) 
Isus bi podložan Blaženoj Divici Marijii svetom Jozipu 
Zdravo Marijo... 

1. Sveti Ivan krsti Isusa na Jordanu kad mu bijaše trijes godina 

Oče naš... 

2. Isus postijo u pustinji četeres dana i pridobijo vraga koji ga je napastova 

Oče naš... 

3. Isus diluje svoj zakon sveti priko svoga vikovičnog života i pripovida isti drugim 
Oče naš... 

4. Isus sebi odabire učenike koji ostaju služiti njemu 

Oče naš... 

5. Isus učini prvo čudo obraćajuć plemenitu vodu u posve dobro vino 

Oče naš... 

6. Isus ozdravlja bolesne, sakate ispravlja, gluve čini čut, slipin vid povraća, mrtve 
uskrisuje 
Oče naš... 

7. Isus obraća grišnike i grišnice i grije im oprašta 
Oče naš... 

8. Žudije Isusa progone na smrt, traže ga oni _koji idu i diluju na budućnost njegovu 
Oče naš... 

9. Isus se priobrazi na planini Taboru prid Petrom, Jakovom i Ivanom 


Oče naš... 

10. Isus ulazi u Jeruzalem na jednoj potisnoj živinici, na magarčiću, istra pogrditelje iz 
crkve 

Oče naš... 

c) 

Isus se rastaje od Marije matere svoje prija nego za nas muku trpi 

Zdravo Marijo... 

1. Isus blaguje najposlidnju večer vazmenitu, pere noge apoštolin 

Oče naš... 

2. Isus postavlja prisveti oltarski sakrament, tilo i krv svetu Njegovu 

Oče naš... 

3. Isus se znoji krvavin znojom čineći molitvu u Gecemanskom vrtu. Anđeo Gospodnji 

pokripljuje njega 

Oče naš... 

4. Isus izdan, Judon cjelivan, ufaćen od mnoštva i svezan ko zločinac 

Oče naš... 

5. Isusa sude lažljivo na četeri suda, biju ga zaušnicam, pljuju na njega i drugin ga 
uvridam pogrđuju 

Oče naš... 

6. Isus milosrdno pogleda na Petra posli nego ga triput zataji, a opaki Juda ne mogaše 
nego se sam sobom osudi i obisi zauvike 

Oče naš... 

7. Isus privezan uza direk, nemilo bičevan i bijen nebrojenim udarcim 

Oče naš... 

8. Isus okrunjen trnovom krunom i ukazan puku koji vapijaše da ga propnu 

Oče naš... 

9. Isus osuđen na plećim nosit priteški križ na planinu Kalvariju s privelikim umorom i 
patnjom 

Oče naš... 

10. Isus propet među dva razbojnika, gorkon žući i kvasinom napojen, oštrin kopljem 
nemil ranjen u bok sveti i bi pokopan 

Oče naš... 
A Isus se najprije ukazuje ožalošćenoj majci Mariji Divici i nju pohodi 
Zdravo Marijo... 

B Isus se ukazuje trima Marijam i zapovida da prikažu učenicim da su ga vidile uskrsnuta 
Oče naš... 

C Isus pokazuje prisvete rane učenicim i zapovida svetom Tomi da se dotakne istine 
Oče naš... 

D Isus blagoslivlje pričistu Divicu Mariju, iđe slavodobitan ocu na nebo 

Oče naš... 

E Molim prisvetu Divicu Mariju da nam isprosi blagosov od božanstvenog sina svoga 
sada i na času smrti naše 


Zdravo Marijo... 


Nakon molitve krunice često su slijedile ustaljene nakane, priporuke. One su ovisile o 
potrebama puka, o crkvenoj godini, ali 1 o kreativnosti predvoditelja molitava. ,,Hrvatski 
se hercegovački puk najdublje i najtiše svojim zazivima i porukama utjecao svojoj 
najvjernijoj odvjetnici, Blaženoj Djevici Mariji. Ona je duboko urezana u srce i svijest 
hrvatskoga naroda i Hrvati su oduvijek u Njoj gledali putokaz prema novoj nadi i 


budućnosti.“?* 


3.7. Jutarnje molitve 


Kako je cijeli život našega čovjeka bio život u Božjoj blizini, tako bi i svaki dan počeo 


razgovorom s Bogom. Postojale su molitve koje su se molile ujutro: 


1. Otvori Gospodine Isuse usta moja 

da blagosovim sveto i slavno ime tvoje 

i tako sačuvaj srce moje od svi moji zli misli, 
riči i dila moji koji su protiva tebi, 

prosvitli pamet moju i uzdigni želju k nebu, 
da budem dostojna prid obrazom tvojim 

uz božanstvo i čovječanstvo 


po Isukrstu Gospodinu našem. Amen. 


*“ Usp. KORDIĆ, Zdravko: Hrvatske marijanske pjesme, Široki Brijeg, 2006., str. 17. 

2. Slatko ti je reći o, Isuse, slatko ime, 
daj da budem posve vrime, 

tebe ljubi duša moja, 

slatki Isuse, ljubavi moja. 

Slatki Isuse, moj pokoju, 

ti obrati dušu moju, 

da sluša svetu slavnu naredbu tvoju, 
slava tebi moj Isuse, 

koji si u Trojstvu Bog jedini, 

ti dopusti i učini da uživa duša moja, 


u slavi vičnoj, u kraljevstvu nebeskom zauvike. Amen. 


3. Bogu fala, svetim slava, 

mir živim, pokoj mrtvim, 
anđeoska družba putnicim, 
zdravlje nemoćnicim. 

Ove nam molitve pomogle 

i Blažena Divica Marija, 

sa svojim dragim sinom Isusom 
nam pomogla i blagoslovila, 

u svim potribam duševnim, 


pa i tilesnim. Amen. 


3.8. Korizmene molitve 


Puno je molitava koje su se najviše molile u korizmeno vrijeme, a postoje i one koje su 


se molile isključivo u korizmi. U korizmi se molila i molitva Deset Božji zapovidi: 


Prva Božja zapovid: sam Bog, raj nebeski. 
Druga Božja zapovid: dvi daske moćne i sam Bog, raj nebeski. 


Treća Božja zapovid: Presveto Trojstvo, i dvi daske moćnei sam Bog, raj nebeski. 

Četvrta Božja zapovid: četvero anđela i Presveto Trojstvo, i dvi daske moćne, i sam Bog, 
raj nebeski. 

Peta Božja zapovid: pet rana Isusovi, i četvero anđela, i Presveto Trojstvo, i dvi daske 
moćne, i sam Bog, raj nebeski. 

Šesta Božja zapovid: šest kaleža Isusovi, i pet rana Isusovi, i četvero anđela, i Presveto 
Trojstvo, i dvi daske moćne, i sam Bog, raj nebeski. 

Sedma Božja zapovid: sedam radosti, šest kaleža Isusovi, pet rana Isusovi, četvero anđela 
Isusovi, i Presveto Trojstvo, i dvi daske moćne, i sam Bog, raj nebeski. 

Osma Božja zapovid: osam blaženi, sedam radosti, šest kaleža Isusovi, pet rana Isusovi, 
četvero anđela Isusovi, Presveto Trojstvo, i dvi daske moćne, i sam Bog, raj nebeski. 
Deveta Božja zapovid: devet kora anđeoski, osam blaženi, sedam radosti, šest kaleža 
Isusovi, pet rana Isusovi, četvero anđela, Presveto Trojstvo, i dvi daske moćne, i sam Bog, 
raj nebeski. 

Deseta Božja zapovid: deset Božji zapovidi, devet kora anđeoski, osam blaženi, sedam 
radosti, šest kaleža, pet rana Isusovi, četvero anđela, Presveto Trojstvo, i dvi daske 


moćne, i sam Bog, raj nebeski. 


Ima puno molitvenih pjesama koje kazivači i danas pamte i kazuju, a rijetki ih još uvijek 
i mole. ,Upućuju se svecima i sveticama Božjim kao molba za zdravlje, sreću, uspjeh, 


blagoslov; kao zahvala za uslišane molitve; kao preporuka.“?? 


1. O Marijo, Božja mati, 
dostoj mi se pomoć dati, 
da ja ljubim sinka tvoga, 
Boga moga predobroga. 
Pomozi mi majko slavna, 
znam da si uvijek spremna, 
grišniku se smilovat 

ijaku mu pomoć dat. 
Najprije ja se klanjam 
sinu tvome predobrom, 


onda tebi koja jesi 


55S DRAGIĆ, Marko: Poetika.., str. 177. 
63 


za njim prva na nebesim. 


2. O anđele, praanđele, 
oćeš otić gdje ti reknem? 
Eto doli u Indiju, 

ni u blizu, ni daleko, 

doli ima jedna diva 


voma mi srcu mila. 


Pozdravlja je s Božje strane, 


pozdravlja je raj nebeski. 
Divica će uvik biti 

da će sina poroditi. 

Isus će mu ime biti, 

Ivan će mu ime diti, 

svi ćemo ga Bogom zvati 
i njegova slavna mati. 

O Isuse, budi faljen, 


posve vike vikova. Amen. 


3. Đe no gora maslinova, 
tude crkva Davidova. 
Tude Gospa sina rodi 
sva se gora njoj pokloni. 
samo do tri ne tijaše 
koje Boga ne slušaše. 
Prva gora kupinova: 

Oj ti goro kupinova, 
nikad stabla ne imala, 
po zemlji se razgranala. 
Druga gora bršćanova: 
nikad stabla ne imala, 
uz kamen se propinjala. 
Ireću goru trepetljiku 


ti vazda trepećala, 

usred zime, usred ljeta, 


kada nema ćuva vjetra. 


4. Lipi su ti rajski puti, 
sve su perjem obasuti, 
kada Gospa tance vodi, 
kad Isusa sina rodi. 
Kako će ga ona rodit 
kad se nije udavala 

ni u grije upadala. 

Sveti Jozo zarukovac 
desnom rukom znamenovo, 
ljevom rukom prstenovo 
nosi prsten raskrsnice 
ni od srebra, ni od zlata, 
već od čiste krvi svete, 
digni grije sve proklete. 
Sine Božji, budi faljen, 


posve vike vikova. Amen. 


5. Obolila Veronika 
tražili joj svagdi lika. 
Veroniki nema lika 

dok ne dođe Isus dika. 
Jami Isus rubac plavi, 
pa joj otra obraz slavni. 
Osta zdrava Veronika, 


kano ruža rumenika. 


6. Nediljice svetice 
kaži meni putiće 

kroz zelene busiće, 
kroz zelenu goricu, 


na studenu vodicu, 

đe no side divice 

na glavi im krunice, 

bile ruke umivaju, 

grišne duše dozivlju: 

oj vi grišne dušice, 

jamite se ramenom 

za Isusa ranjenog. 

Ovdi će se crkva gradit. 
Verige se gradiše 

tamjanom se kadiše. 

Bog s nebesa slazijaše 

svetu misu govoraše, 

na trnovu navijaše 

kuda trnje dopiraše, 

crna krvca polivaše, 

tada cviće cvatijaše, 

od mirisa Isusova. 

Bog spremi dva anđela 

da to cviće poberkaju, 

u kitice sakitiše, 

u vinčiće savijaše, 

na nebesa uznesoše 

i prid Boga donesoše. 

Bog je vako govorio: 

ko bi ove moje molitve molio, 
ujitro tri puta, uveče tri puta, 
tri bi duše saranijo. 

Najprija svoju slavnu 

i očevu i majčinu.?$ 

U uskrsno se jutro, prije izlaska sunca, na svaku Zdravomariju Gospine krunice, molila 


ova molitva: 


% I korizmene sam molitve zapisala po kazivanju spomenutih sestara Marić. 

4. Daj mi Gospe lipa, 
dar na umrli dan, 

ja ću tebi bolji glas 
od Isusa sina tvoga 
koji je uskrsnuo 

na ovaj dan. 

Daj mi ga, Gospe, 


na umrli čas. Amen. >? 


3.9. Večernje molitve 


Pred polazak na počinak, život se opet predavao Bogu, stavljao u ruke Božje. Postojale 


su i molitve pred spavanje: 


Evo lego u postelju svoju, 
ko Isuse ti u grob svoj. 
Kad usnem slatki sanak svoj, 
budi sa mnom, Isuse moj. 
Ako ovu noć priminem, 

tebi svoju dušu pridajem. 
Ako zdrava ustanem, 

tebi hvalu pridajem. 

Isus s nami, anđeli oko nas, 
sveti blagoslov svr nas. 
Moj Isuse pomozi nas, 

Moj Isuse budi faljen, 


po sve vike vikova. Amen.*> 


Pođoh spati, Boga zvati, 


Bog će nama dobro dati 


57 Isto. 
% Kazala mi s. Silvana (Matija) Rozić (Blatnica, 1943.). Naučila ju je od svoje majke. 

is anđelima vjekovati. 
Marija je Božja mati, 
Božjeg sina porodila 

i oltare okitila. 

Bog me čuva do ponoći 
i anđeli od ponoći 

i Marija do vijeka, 


Bog i Gospa do kraja svijeta. Amen!>? 


Jedna od molitava koja se molila u Ograđeniku (Čitluk), i ujutro i prije spavanja: 


Božji pivčić pivaše, 
Božju Majku buđaše: 
Ustaj gori, Božja Majko, 
nit drimaš, nit počivaš. 
Džudije navrviše, 

Isusa mi ukradoše, 

na križ ga propeše. 

Tuda krvca tecijaše, 

te tamjanom mirisaše. 
Sam Bog govorio: 

ko ovu molitvicu molio, 
uveče na liganje, 

ujitra na ustavanje, 
Gospa mu se ukazala na času smrti. 
Putuj putniče, 

vrime ti je putovat, 

s Bogom oćeš vikovat 


u sve vike vikova. Amen. 


U istom se kraju pred spavanje molila i kratka molitvica: 


% Kazala mi Dijana Novak u Cimu (djev. Vidačković, Konjic, 1978.). 


$ Kazala mi spomenuta Marica Prskalo. Molitvu je naučila od svoje bake. Kaže da ju nikad i nigdje poslije 


nije čula. 

Isuse moj, evo legoh u postelju svoju, 
ko u grob svoj. 
Ako se ustanem, pokripi život moj, 


ako se ne ustanem, primi duh moj.% 


3.10. Prigodne molitve 


Kad bi se na kraj sručilo veliko nevrijeme s grmljavinom, ljudi bi zazivali pomoć 


zaduženoga za to, Iliju Gromovnika: 


Sveti Ilija ognjeni, 
koji grome odgoni, 
goni grome od nas, 


nek je Spasitelj Isus kod nas.# 


Slična se verzija molitve, za iste nakane, molila u D. Crnču (Široki Brijeg),a i u cijeloj 


širokobriješkoj kotlini: 


Sveti Ilija ognjeni, 

koji grome odgoni, 

goni grome u puste gore, 
di no pivac ne piva, 


di no čedo ne plače.*? 


U Gornjoj se Blatnici također, molilo protiv groma: 


Biži, biži Irudice, 
čak daleko u goru zelenu, 
di no Boga ne mole, 


di no dite ne plače, 


ŠI Isto. 
#2 Isto. 
$ Kazala mi moja majka. 

di no pivac ne piva.* 


U različitim se potrebama molila i molitva /du križi po nebu: 


Idu križi po nebu, 

za njima diva Marija, 
svoga sina molila, 

stani sine rođeni, 

neka križi hodaju, 

neka vile viluju 

i anđeli nek se raduju, 

Ocu svetom hvalu daju, 
Duha zazivaju, 

moga sina blagoslivljaju.% 
A, prije izlaska iz kuće i prije početka bilo kakvoga posla, u istom bi se selu prekrižili i 


izmolili: 


1. Samo jednu dušu imam, 
nju mi dade Gospod (vječni) Bog, 
propane li ona ludo, 


što će bit od života mog. 


2. Isuse, upravi korake moje, 


da ne odstupim s pravoga puta tvog. 


Nakon ovoga zaziva još bi se tri puta prekrižili, u slavu Presvetoga Trojstva. 


3.11. Molitva hercegovačkih sestara franjevki 


Sestre franjevke su u ovim krajevima od 1899. godine i to je početak neraskidive veze 


hercegovačkoga puka i crnih sestara, kako ih je narod prozvao po njihovoj odjeći. 


4 Kazala mi spomenuta s. Silvana. 
55 Isto. 
6 Isto. 
70 


Ukorijenjene su u ovaj puk, s njim su suosjećale u gladi 1 u siromaštvu. Puk su obučavale, 
za njega prosile. S pukom i za puk su molile. Mnoge su mi starije sestre potvrdile kako 
nikada nisu prestale moliti molitve koje su naučile od svojih majki i baka 1 da su tim 
molitvama još pridodale one ,,učenije“, one koje je molila Crkva. Uz svoju službenu 
molitvu Božanskoga časoslova, oficija, sestre su imale i ,, dodatak“ koji su svakodnevno 
molile, ujutro i navečer.$7 


Jutarnja se molitva molila: 


Bože moj! Klanjam ti se s najdubljom poniznošću. Vjerujem u te jer si beskonačno istinit; 
ufam se u te jer si svemoguć, neizmjerno dobar i vjeran; ljubim te nada sve, jer si 
beskonačno savršen i svake ljubavi dostojan. Zahvaljujem ti na svim milostima, osobito, 
što si me milostivo čuvao ove noći. 

Tebi jedinome neka je na čast sve što budem danas mislila i govorila, radila i trpjela. 
Sve to sjedinjujem s nakanom i zaslugama Isusa Krista i tako sjedinjeno tebi prikazujem. 
— Želim biti dionica svetih misa koje će se danas prikazati i svih oprosta koje mogu 
zadobiti molitvama i drugim dobrim djelima. 

Tvrdo odlučujem da ću se čuvati svakog grijeha i svake grešne prigode. Daj mi milost, 
Bože moj, da tu odluku savjesno izvršim! 

Anđele Božji, čuvaru moj, tebi me je dobrota Božja izručila; prosvijetli me i čuvaj, vladaj 
i upravljaj. Amen. 

O Gospođo moja, o majko moja, tebi se sasvim predajem, a da ti se pokažem odanom, 
posvećujem ti danas svoje oči, svoje uši, svoja usta, svoje srce, potpuno sebe svu. Kad 
sam dakle sva tvoja, o premila majko, čuvaj me i brani kao stvar i svojinu svoju. 

O preslatko Srce Isusovo! Po rukama preblažene Djevice Marije, prikazujem ti sve 
molitve, sva djela i trpljenja ovoga dana, u naknadu za sve uvrede koje trpiš u Presvetom 
Oltarskom Sakramentu. Ujedno ih s tobom prikazujem Bogu Ocu na sve one nakane, za 
koje mu se ti svaki dan prikazuješ na našim oltarima. 

Slatko Srce Isusovo, daj da te ljubim sve to više! — Zdravo Marijo... 

O Marijo, utočište grešnika, moli za nas! 

Isuse, tebi živim, 


Isuse, tebi umirem, 


$7 S, Valerija (Jela) Ilić (Međugorje, 1920.), franjevka iz Mostara, pokazala mi je malu knjižicu (,,dodatak“) 
iz koje i danas moli, a dobila ju je kad je došla u samostan 1938. (Izdala ,,Štampa“, grafičko preduzeće, 
Sarajevo, godina nije poznata). 

Isuse, tvoja sam živa i mrtva. Amen. 


Večernja se molitva molila: 


Na čast sv. Mihovila Arkanđela. 

Oče naš... Zdravo Marijo. 

Na čast sv. oca Franje, blažene Angeline i ostalih svetaca naših zaštitnika. 
Oče naš... Zdravo Marijo. 

Za pokojne susestre i dobročinitelje. 

Oče naš... Zdravo Marijo. 

Gospodine moj i Bože moj! 


Molim te i zahvaljujem ti za sva dobročinstva, koja sam danas primila za dušu i za tijelo. 


Nakon toga je slijedio ispit savjesti. 


Žao mi je, Bože moj, da sam griješila. Žao mi je što sam grijehom zaslužila tvoju kaznu; 
osobito mi je žao, što sam uvrijedila tebe, moga najboljega Oca, svake ljubavi 
predostojna. 

Tvrdo odlučujem, da te neću više uvrijediti. Pomozi mi po Gospodinu našemu Isusu 
Kristu. Amen. 

U tvoje ruke, Gospodine, izručujem svoje tijelo i svoju dušu. Tebi preporučujem svoje 
roditelje, rođake i dobročinitelje. I duše vjernih po milosrđu tvome neka počivaju u miru. 
Amen. 

Anđele Božji, čuvaru moj; Tebi me je dobrota Božja izručila; prosvijetli me i čuvaj, vladaj 
i upravljaj. Amen. 

O Marijo, bez grijeha istočnog začeta. 

Moli za nas, koji se tebi utječemo. 

Isuse, Marijo i Josipe, darujem vam svoje srce i dušu svoju. 

Isuse, Marijo Josipe, budite uza me na smrtnom času! 


Isuse, Marijo i Josipe, neka s vama sjedinjena mirno izdahne duša moja. 


Nakon Večernje i Jutarnje molile su se litanije i to: 
- ponedjeljkom: litanije sv. oca Franje; 


- utorkom, petkom i nedjeljom: litanije presvetoga Srca Isusova; 

- srijedom: litanije sv. Josipa; 


- četvrtkom i subotom: Lauretanske litanije. 


Prije razmatranja molila bi se molitva Duhu Svetomu, a nakon razmatranja: Oče naš... 
Zdravo Marijo... 

Naša draga Gospo vječne pomoći, moli za nas. 

Gospodine Isuse Kriste, koji si kazao: Ištite i primit ćete; tražite i naći ćete; kucajte i 
otvorit će vam se; daj nam, molimo te, božansku svoju ljubav, da te svim srcem, ustima i 
djelom ljubimo i nikada hvaliti ne prestanemo. 

Daj nam, Gospodine, da se tvoga svetoga imena bojimo, i ujedno ga uvijek ljubimo, jer 
nikada ne prestaješ one ravnati, koje u svojoj ljubavi utvrđuješ. Koji živiš i kraljuješ u 


vijeke vjekova. Amen. 


Ina koncu bi se izmolila molitva za domovinu. Ovu molitvu sestre često mole i danas. 


Presveto Srce Isusovo, 

smiluj se našoj domovini. 

O, presveto Srce Isusovo, 

izlij obilje svoga blagoslova 

na našu majku sv. Crkvu katoličku, 
na sv. Oca Papu, biskupe i svećenike, 
na sav serafski Red 

i na našu Kongregaciju. 

Čuvaj pravedne, 

obrati grešnike, 

rasvijetli nevjernike, 

blagoslovi našu rodbinu i prijatelje, 
umirućim pomozi, 

oslobodi duše u čistilištu njihovih muka 
i slatko vladanje svoje ljubavi 


raširi po cijeloj našoj domovini. Amen. 


3.12. Molitva djece 

I djecu se od najranijega doba učilo kako je Bog darovatelj života i smrti, kako sav svoj 
život i rad treba predati u ruke Božje. Davano im je do znanja da se Bog i Božje ime ne 
smiju vrijeđati, da se ne smije kazivati nikakva psovka, posebice Božjega imena. 
Govoreno im je da će im pratar, ako budu sovali, odrizat jezik. Učilo ih se čestitosti i 
životu s molitvom. 

Molila su s odraslima, ali su imala i molitve koje su molila samo ona. Te su molitvice bile 
najčešće s rimom jer su takve bile lakše za naučiti i zapamtiti. 

Sva su djeca, mnoga to i danas čine, naučila i pred počinak molila svima poznatu molitvu 


Anđelu čuvaru. To je rimovani osmerački stih koji se zbog svoje forme lako uči i pamti. 


3.13. Blagoslov i škropljenje 


I blagoslovi ih Bog i reče... (Post) 


Blagoslov u životu ovoga puka postoji otkad je ion. Blagoslov dolazi od Boga i Bog ga 
daje onima koji to traže. Blagoslov je Božja zaštita od navala zloga i zato su naši ljudi 
blagoslivljali (škropili)$* svoju obitelj, svoj dom, svoj kutak, polje, stoku, svaki novi 
početak u životu. Sve su predavali u Božje ruke i tražili Božju pomoć. ,Škropiti znači 
prskati vodom ili kakvom drugom tekućinom.“ Škropilo se blagoslovljenom vodom i 
molilo bi se Virovanje. To je obično činila domaćica ili najstarija kćerka u kući. Ona bi 
škropaljicom nekoliko puta poprskala ukućane, prethodno je potapajući u posudu s 
blagoslovljenom vodom. Škropaljica se pravila od drveta drinovine; drvo bi se ogulilo od 
kore, na vrhu bi se zasicalo i strugalo tako da pri kraju ostane vezano uz drvo, kako bi se 
načinio oblik loptice koja bi se potapala u blagoslovljenu vodu. Škropaljica je nekad i 
grančica ruzmarina. 

Voda 1 sol bi se nosili u crkvu blagosloviti na Vodokršće (Bogojavljenje). Po povratku iz 
crkve blagoslovljenom bi se vodom škropilo ljude, stoku, polja, dvorište i sl. Škropilo bi 
se uoči Božića, Uskrsa, uoči blagoslova polja. Tada bi se nastojalo obać cilo imanje. 
Škropilo se uoči svetkovina Gospojine, Ivanjdana, Ilindana, sv. Ante, na Jurevdan... Inače 


ovaj se obred u svim našim krajevima obavljao barem jednom tjedno, najčešće subotom. 


68 Škropljenje je obred kojim se blagoslovljenom vodom škrope (prskaju) ljudi, kuće, štale, stvari, polja, 
vrtlovi s nakanom da se isti očiste i da se otjeraju sile zloga. 
#& Vidi: ANIĆ, Vladimir: Rječnik hrvatskoga jezika, Novi liber, Zagreb, 1998., str. 1158. 

Ali škropilo se i ,,po potrebi“: prid polazak na vagu, kad odlazi i dolazi curin sanduk, kad 
dolaze i odlaze svatovi, kad netko prtlja (seli), kad ajvan iđe u planinu, kad je veliko 


nevrime, kad se ajvan razboli, pa i kad krava ne spusti. 


3.13.1. Blagoslov kuća 


Blagoslov se kuća obavlja uoči, ili na sam blagdan Sveta tri kralja. Blagoslivlje ih 
svećenik koji dolazi s ministrantima. Do osamdesetih godina prošloga stoljeća svećenik 
bi na vrhu ulaznih vrata napisao početna slova imena mudraca, Gašpara, Melkiora i 
Baltazara, i broj nove godine. Pisala bi se prva dva broja godine, zatim prva slova imena 
mudraca, pa druga dva broja godine, npr.: 20+G+M+B+16. 

U novije vrijeme svećenici donose naljepnice i one se lijepe na vrhu ulaznih vrata. 
Prigodom blagoslova skromno se daruje svećenika za njegove i župne potrebe. Svećenik 


u svakoj kući ostane u kratkom razgovoru i zanima se za stanje u obitelji. 


3.13.2. Blagoslov polja - misa na greblju 


Na hercegovačkoj se zemlji živjelo, ali i od zemlje živjelo. Kako je život bio uz Boga i 
posvećen Bogu, tako je trebalo i Bogu posvetiti, blagosloviti polja koja puk hrane i život 
daju. Svake bi se godine u proljeće, na nedjelje iza sv. Marka, obedio blagosov polja i 
služile bi se sv. mise na svim grobljima, na ovozemnim počivalištima najmilijih. Ovom 
se prigodom uređuju groblja 1 grobovi, čuvaju se uspomene na pokojne, a za pokoj 
njihovih duša Bogu se upućuju molitve. Grobovi se uređuju cvijećem 1 pale se svijeće. 
Blagoslov polja nije samo dio tradicije. To je i zahvalna molitva Bogu za sva dobra i 
plodove koje nam daruje i udjeljuje preko našega truda na poljima. Bogu se utječemo da 
svaki naš rad bude pošten i ko Bog zapovida. Od Boga se išće da štiti od svakoga zla i 
nevolje. 

Sam obred blagoslova polja počinje procesijom i pjevanjem litanija u kojima se zazivaju 
sveti patrijarsi i proroci, sveti Petar i Pavao i ostali nebesnici. Svećenika u procesiji prate 
ministranti koji nose križ, svijeće i blagoslovljenu vodu. Nakon litanija svećenik pjevajući 


zaziva, a puk odgovara. 


Svećenik: ,, Po znamenju svetoga križa od neprijatelja naših. “ 

Ca 


Puk odgovara: ,, Oslobodi nas, Gospodine. “ 


Svećenik križem prekriži istok uz riječi ,,U ime Oca i Sina i Duha Svetoga“, okrene se 
prema jugu, potom zapadu i na kraju sjeveru ponavljajući zazive: 

Svećenik: ,, Od munje, groma, grada i zle godine. “ 
Puk: ,, Oslobodi nas, Gospodine “. 


€ 


Svećenik: ,, Od kuge, glada, rata, trešnje i zla svakoga. “ 
Puk: ,, Oslobodi nas, Gospodine. “ 
Svećenik: “Da se dostojiš plodove zemlje dati i uzdržati. “ 


€ 


Puk: ,, Tebe molimo usliši nas.“ 


Nakon sakralnih obreda puk se premješta u svoje domove, ide se na užinu i za obiteljskim 
stolom susreće s rodbinom, kumovima, prijateljima. Na stolu je toga dana obilja ića i 
pića, janjetine, juve ili zupe, vina, ali i uštipaka i slatkarija (ranije i nije bilo baš obilja pa 
su se u puku toga dana dogovarali tko će ugostiti fratra; onome tko je te godine domaćin 
pratru, ostali bi ušli u trošak ili bi mu se pomoglo kod kosidbe ili sl.). Vode se razgovori: 
jesu li ove godine ponili kumpiri i grožđe, koliko je struka duvana posađeno, udaje li ti 
se 'ćer, jeli ti krava steana? 1 sl. Kad se izvrše pripreme za objed, onda se javi domaćin i 
kaže: ,,Sad ćemo malo zamezit, šta je Bog da.“ I sam svjestan kako je na stolu dobra 
zaira, kao da traži potvrdu od sustolnika. Dakako, na tu njegovu prozivku, gosti će reći: 
»A, dobro je da(0o), prijatelju (kume, rođo...).* Svi se pomole, kako se to i inače čini prije 
svakoga objeda. Nakon Misusovo svatko se zabavi sa svojom pečom mesa. A, po 
završetku objeda, domaćin kaže svojoj ženi: ,,Deder ti ženo, spremi ćesu našim 
prijateljim“. Onda bi stopanjica, za one koji nisu došli na užinu (nije svakoga moglo 


zapasti poći kmisi), namirila: peču mesa, uštipak, komad sira, mladi luk, štogod slatka. 


3.13.3. Blagoslovni izričaji 


Riječi blagoslova upućuje naš narod, posebice žene, u različitim prigodama. Majke 
blagoslivljaju djecu, supruge muževe, djeca roditelje. Blagoslivlja se na početku dana, na 
početku nekoga posla, na početku bračnoga života, na početcima uopće. A, ponekad 
blagoslovni iskaz ima zadatak uputiti kritiku za neki pogrešan postupak, uputiti želju za 
mijenjanjem situacije. 

Bog bijo s tobom! 
Bog te pomogo! 
Bog te veselijo. 
Bog te vidijo! 

Bog ti da snage1... 
Bog ti da sto srića! 


Bog ti pamet prosvitlijo! 


Dobru bi se osobu pohvalilo i počastilo riječima: Blago majci koja te rodila! 


4. USMENA EPSKA POEZIJA 


Epska pjesma pripovijeda o znamenitim junacima u narodu i o nekim važnim događajima 
za narod; glavni i sastavni elementi svakoga epskoga djela su junaci i zbivanja. Usmena 
se epska pjesma razvijala od najstarijih civilizacija pa sve do danas, a njeni početci sežu 
u daleku prošlost. Poznat i svjetski značajan ep je sumeranski Gilgameš, nastao 1700 
godina prije Krista. Ovaj se ep svojom etičkom veličinom i humanošću izdiže iznad 

mnogih poznatih 1 slavnih epova u kojima nad ljudskim vrlinama dominiraju mane: 
otmice, osvete, ratovi, lukavstva 1 sl.; otkrićem Gilgameša ništa ljepše nije moglo biti 
stavljeno na čelo ljudske kulture, nešto tako blisko i čovječno što nam kao blagi trak 
svjetla sija iz dalekih vremena kroz sve grozote kojima je čovječanstvo moralo prolaziti, 


a na žalost prolazi još i danas./“ 


Osim sumeranske, epska je poezija dijelom 1 drugih drevnih književnosti: staroegipatske 
i mezopotamske (Pobjednička pjesma, Bitka kod Kadeša), antičke grčke (Ilijada, Odiseja 
— U 8. st. prije n.e. pjesnik /lijade i Odiseje podvrgao je tradicionalni sadržaj i epsku 
dikciju svojem umjetničkom shvaćanju i stvorio strukturalno jedinstvena pjesnička 


djela"!), indijske sanskrtske (Mahabharata, Ramajana), hebrejske, kineske. 


I u srednjem je vijeku stvaran iznimno vrijedan epski opus. Tako Francuzi svojim 
nacionalnim epom smatraju Pjesan o Rolandu, Nijemci — Pjesan o Nibelunzima, Rusi — 


Slovo o vojni Igorevoj, Finci — Kalevalu, Španjolci — Pjesan o Cidu itd. 


Značajnije podatke o hrvatskoj usmenoj epskoj poeziji 1531. g. navodi Slovenac Benedikt 
Kuripešič u svom putopisu /tinerarium gdje je zapisao da Hrvati u Bosni i Hercegovini 


mnogo pjevaju o junacima Radosavu Pavloviću, Malkošiću i Milošu Obiliću. 7? 


U jednom izvješću grada Splita mletačkom senatu 1547. spominje se kako je neki slijepac 


u Splitu pjevao pjesme o Marku Kraljeviću. ? 


Golem doprinos hrvatskoj epskoj tradiciji dali su: Hanibal Lucić (Robinja), Andrija Kačić 
Miošić (Razgovor ugodni naroda slovinskoga), Matija Antun Reljković (Satir iliti divji 


čovik)... 


Sakupljanjem hrvatske usmene poezije bavili su se i Đuro de Matei Matijašević, Matija 


Petar Katančić, Julije Bajmonti, Luka Ilić Oriovčanin, Ivan Kukuljević Sakcinski.., a 


7 Usp. ŠOLJAN, Antun: 700 najvećih djela svjetske književnosti, NIK. Stvarnost, Zagreb, 1962., str. 2. 
7! VRATOVIĆ, Vladimir; ZORIĆ, Mate, Epika i epske pjesme u: Uvod u književnost (uredili PETRE, 
Fran i ŠKREB, Zdenko), Znanje, Zagreb, 1962., str. 413. 
7 Usp. DRAGIĆ, Marko: Poetika.., str. 209.-210. 
73 Isto. 

Nijemac Gerhard Gesemann u njemačkom je gradu Erlangenu otkrio tzv. Erlangenski 


rukopis, zbirku usmenih pjesama nastalih u okolici Požege. 


I u dvadesetom je stoljeću nastavljeno zapisivanje usmenih pjesama (Nikola Andrić, 


Stjepan Banović, Branko Vodnik, David Bogdanović, Petar Grgec...).* 


U Bosni i Hercegovini usmene su pjesme zapisivali franjevci Ivan Franjo Jukić, Grgo 


Martić, Marijan Šunjić. 


Epska je pjesma sačuvala i svoj posebni pjesnički jezik 1 izraz i obično je ispjevana u tzv. 


epskom desetercu. > 


U Širokom se Brijegu i danas poneki sjećaju pjesme koja govori o junaštvu Jurja 


Kastriotića, albanskoga kneza koji je bio talac turskoga cara u Carigradu i tamo 


islamiziran. Juraj se istaknuo svojom hrabrošću i zbog toga je bio omiljen i opjevan u 


narodu. 


Pobjeda Kastriotić bana 


Sunce zađe, a mjesec izađe, 


tursko momče Carigradu sađe. 


Bez kalpaka i bez opanaka, 
golih gnjata, raspalih lakata. 
Taki jadan Carigradu sađe 

i govori caru na divanu: 
«Sultan care, mili gospodare, 


što živi smo, živit ne možemo, 


od zuluma Skender-bega bana: 


a sve ruši džamije i munare, 
a sve pravi crkve i oltare. 


Ko se ne hti krstom pokrstiti, 


74 O epskoj poeziji više u DRAGIĆ, Marko: Hrvatska usmena književnost Bosne i Hercegovine:lirika, 


epika, retorika... 


75 Usp. KOLUMBIĆ, Nikica; KUDRJAVCEV, Anatolij; BOŽINOVIĆ, Tade: Književnost s osnovama 
estetskog obrazovanja, NIP Slobodna Dalmacija,Split, 1972., str. 24. 

svakoga je Jure uginio. 

Il nas sici, il nam pomoć daji, 
il ćemo se redom pokrstiti, 

sve okolo paše i veziri.» 

Kada ga je sultan razumio, 

on zalampa ruke u džepove, 

pa dade momku stotinu dukata: 
«Kup opanke i napij se vina, 

i zapali čibuk od aršina. 

Ja ću Juru živa uvatiti, 

i živa ga na kolac nabiti.» 

Kad ujutro jutro osvanulo, 
podigle se paše i veziri, 

podiga se sultan care silni, 

pa on traži dobrovoljnog pašu: 
«Ko će Juru uvatiti, 

dat ću njemu cijelu vladavinu, 


što se tiče Erceg-Bosne ravne.»?* 


A u Donjoj Britvici kod Širokoga Brijega još je uvijek živo sjećanje na junaka Vučkovića 


i Komin-barjektara: 


Vučković stari i Komin-barjektar 


U Kotaru u pjanoj mejani, 
Dije pivo trideset serđana 
i sa njima Vučković stari. 
Sve in društvo zdravo i veselo, 
5. samo stari gnjilo i neveselo. 
Pitalo ga trideset serđana: 


«Vučkoviću krilo od Kotara, 


7 DRAGIĆ, Marko: Hrvatska usmena književnost Bosne i Hercegovine:lirika, epika, retorika.., str.374.- 
375. 

što si tako gnjil i nevesel, 
ali ti je nestalo dukata, 

10. al' te neko zove na mejdana?» 

Kaže tužno Vučković stari: 
«Nije meni nestalo dukata, 
nit me neko zove na mejdana. 

Da ih idem pojist ih ne mogu. 

15. Ja imade dvoje dice male, 
Luca i Ivan oni se zvaše. 

Evo već dvanes godin dana, 
otkad dicu vidija nisam. 
Sve obiđo zemlje i gradove, 

20. što ih Turci pod vlašću imadu, 
nigdi Luce ni Ivana mi sina. 
Sinoć sidim na visokoj kuli, 
kad mi klapni alka na kapiji, 

a ja velin sa visoke kule: 

25. «Ko mi tako po kapiji lupa, 
ako jamin sitna dževerdana, 
ubit ću ga, privarit ga neću. 
Jopet lupne alkom po kapiji, 

a ja jami sitna dževerdana 

30. pa sađo pod visoku kulu. 
I upade momče dugonošče 
i baci mi knjigu šarajliju 
pa pobiže priko polja ravna. 

A ja jami knjigu šarajliju, 

35. od kapije vrata zatvorija, 
pa gledam šta mi knjiga kaže. 
Ova knjiga mog Ivana sina, 
pa mi vako knjiga besidi: 

«E moj babo, Vučkoviću stari, 


40. jesi li mi svit prominija, 

ako jesi pokoj tvojoj duši, 
ako nisi dođi do Koprinja grada, 
do onoga cara koprinjskoga, 
evo vakta dvanes godin dana, 
45. kako san ti u tamnici mrkloj.» 
Pa in veli Vučkoviću stari: 
«Dico moja trideset serđana, 
je li koga porodila majka, 
da bi meni dicu izbavija. 
50. Dobi blaga koliko mu drago 
i novca da izbrojit ne zna. 
Ja sa konja neki dana pado, 
ruku ištetijo i nogu polomijo, 


pa ne mogu do Koprinja grada.» 


55. Sve mu društvo nikom poniknulo 


iu crnu zemlju pogledalo, 
koj' broji puce niz nidarce, 
koj' glavu okreće u stranu, 
samo nije Komin-barjektar. 

60. On skoči na noge lagane, 
Drigrni se divan-kabanicom, 
Drikrsti se dugom granalijom. 

Uze konja svoga i uzjaha 
pa ode niz planinu Jadiku. 

65. Pod planinom bilenice ovce, 
kod nji sidi mladi čobanin Vid. 

Pita čoban Komin-barjektara: 
«Odakle jesi delijo stara, 
kud te nosi puta tvoja?» 

70. Veli njemu Komin-barjektar: 
«Ja san ti iz Laških Kotara, 
jesi čuo za Komin-barjektara? 


A moj Vide, moj očinji vide, 

na zlu ti se mistu sastadošmo. 
75. Okolo pucaju topovi koprinjski, 
a Turčin na svakom ćošku vreba. 
Veliku slavu Turci prave, 
udaje in se bega begova, 
pa san poša do Koprinja grada.» 
80. «I ja san ti poša do Koprinja grada, 
da izbavin Lucu i Ivana 
bi li išta pomoći mogo?» 
Odgovara čobaninu Vide: 
«Ne znan brate, Komin-barjektare, 
85. zijan ti je mladu poginuti. 
Ja ti ništa drugo ne znam, 
nego zaklat ovna zvonara, 
na te Komine kožu navući 
i zvono ovnovo metnuti.» 
90. Načupaše diteline trave, 
ostaviše konje i ovce same. 
Ovna zaklali na nj kožu navukli. 
Kad su bili Gozdanoj ćupriji, 
u Komina uletili đavli, 
95. pa gonja po ćupriji Turke. 
Kad su došli u konake, 
beg prošeta i probire ovce, 
neće I' naći za proslave dobro. 
Na ovna mu zapelo oko 
100. i on tide za rogove da ga ujti. 
Ovan ga je nogon ljuto ošinio, 
al' beg se ovna nije okanio. 
Progovara čobanine begu: 
«Nemoj klati ovna zvonara, 
105. ili ću ostavit ovce bjelice tebi, 


Da ću ići u Laške Kotare.» 


Ža je begu Vida prigorit, 
pa mu ostavi ovna živa. 
Ode beg u dvore spati, 

110. a Vid stade Komina svitovati: 
«Evo tebi Komine, prtilica torba, 
ja ti više pomoći ne mogu.» 

Kad je sve pozaspalo, 
iđe Komin na visoku kulu. 
115. Popeo se na visoku kulu, 
a kad tamo sitna cura sidi, 
cura sidi, sitan vezak veze. 
Ona skoči na noge lagane, 
pa mu zlatnu stolicu turi pod noge 

120. i odleti u odaju drugu 
pa govori begovoj divojci: 
«Bego, begova divojko, 
eno dođe Komin-barjektare.» 
«Aje Luce u sobu svoju, 

125. ja ću doći Komina vidjeti.» 
«Otklen jesi neznana delijo?» 
Odgovara Komin-barjektare: 

«Ja san ti iz Laških Kotara, 
jesi l' čula za Komin-barjektara?» 

130. Kaže njemu begova divojka: 

«Vodi mene u Laške Kotare!» 

A Komin joj lipo besidi: 

«Oću bego, begova divojko, 

ako ćeš mi izbaviti Lucu i Ivana, 

135. vodit ću te u Laške Kotare.» 
Divojka jamlja ključe od tamnice, 
izbaviše Ivana iz tamnice, 
jedva ga je Komin pridignuo, 


kol'ko su mu kosti za zemlju prijanile. 

140. Jami Komin debelu kobilu 
i povede Lucu i Ivana 
i povede begovu divojku, 
povede ih u Laške Kotare. 

Putem pita Komin divojku: 

145. «Bego, begova divojko, 
kakav je u vas običaj, 
kad se divojka odvodi, 

il' se puca il' se šutom ide?» 
Odgovara begova divojka: 

150. «Šutom doći, šutom poći.» 
AI besidi Komin-barjektare: 
«Kod nas je običaj zapivati 
i iz puške zapucati.» 


Pa zapiva i zapuca Komin hrabri. 


155. Kad ču beg, on skoči i govori: 


«Oj Komine, kurvino kopile, 
da si lani poletija, 
beli ću te pristignuti.» 


Kobila debela nasluti gospodara, 


160. pa ni koraka više nije se dala. 


Ubi mu Komin kobilu debelu, 
pa uzjaha na svoga konja 
i stigoše u Laške Kotare. 
Vučković stari izaša prid nji, 
165. pa im stari progovara: 
«Moj Komine, dite moje drago, 
jesi li mi dicu izbavijo?» 
«Jesan pobro, Vučkoviću stari, 
eno ti ih na konju đogatu!» 
170. Stari leti, grli, ljubi, 
stari grli, ljubi, suze lije: 


«Di si Ivane, moje milovanje, 

di si Luce, iza gore sunce?!» 
Vučkoviću plače i dozivlje 

175. sve ljude da mu sriću dile. 
Tad rekoše stari Kotarani: 
«Bižte, svi, eno Lužin od Turčina vrvi, 
sad će skoro u Kotare stići.» 
I pobigoše oni prid Turčinom. 

180. Komin jami begovu divojku, 
a stari dicu svoju prigrlija, 


prigrlija i još dugo poživija.*“ 


Jedini tradicijski oblik vokalno-instrumentalnoga glazbenoga izričaja bilo je pjevanje uz 
gusle. Guslilo se uvijek kad je bilo veselja, najviše po svatovima i po dernecima. Skupio 
bi se puk oko guslača, a ovaj bi u svojoj pjesmi postajao pravi narodni pjesnik kojeg bi 
se pozorno slušalo. Guslači bi u svojim deseteračkim pjesmama obično pričali o 
sadašnjim junacima, ali i o onima iz prošlosti; o aktualnim društvenim i političkim 


događanjima; o radosnim i tužnim događajima u svom mjestu. 


7 DRAGIĆ, Marko: Hrvatska usmena književnost Bosne i Hercegovine:lirika, epika, retorika.., str.453.- 
458. 

5. USMENE PRIČE (PRIPOVIJETKE) 


Usmena priča postoji od samih početaka ljudske duhovnosti, a svaka je kultura 
oblikovala svoje priče, motivski svijet svojih priča. O njihovoj raznovrsnosti svjedoče i 
različiti nazivi na raznim jezicima. Tako su u starogrčkom imenovane kao mit, apologos; 
latinskom fabula; engleskom story, legend; njemačkom Mdrchen, Sage, Legende, 
Novelle, Schwank; slovenskom, slovačkom, češkom, bugarskom povesti; portugalskom 
fabula, historia, lenda, casa.?% U hrvatskom su jeziku poznati nazivi priča, pripovijetka, 
pripovijest, bajka, basna, kazalica (kazavica), vjerovanja. Usmena se proza u našem 


narodu naziva priče, beside, legende. 


Žanrovi usmenih priča su: 
1. Bajka 

2. Basna 

3. Predaja 

- povijesne predaje 

- etiološke predaje 

- eshatološke predaje 

- mitske predaje 

- demonološke predaje 
- pričanja iz života 

4. Legenda 

5. Novela 

6. Anegdota 


7. Šala, vic. 


5.1 Povijesne predaje 


Povijesne predaje govore o važnim događajima i osobama u povijesti Hrvata, a oni su 
duboko ukorijenjeni u svijesti i kolektivnom pamćenju Hrvata. Najviše ih je koje govore 


o višestoljetnoj okrutnoj turskoj vladavini na ovim prostorima, stradanju i progonu 


8 Usp. DRAGIĆ, Marko: Hrvatska usmena književnost Bosne i Hercegovine; proza, drama i 
mikrostrukture, MH u Sarajevu, HKD Napredak Sarajevo, Sarajevo, 2005., str. 25. 
87 


kršćana i uništavanju njihovih crkava. Puno je hrabrih ljudi kojima se ljudi i danas dive i 
o njihovom junaštvu pripovijedaju; puno je mučenica, mučenika i njihovih grobova 


kojima narod stoljećima hodočasti. 


Ima li na zemlji što jače i okrutnije od groba? 
Ima li što pravednije od groba? 

Grob oslobađa. 

Grob opterećuje. 

Grob rješava sporove zavađenih susjeda, zaraćenih naroda. 
Grob traži od svakoga da položi osobne račune. 
Grob oslobađa od neprijatelja. 

Irga od prijatelja. 

Grob budi nadu. 

Grob ostavlja beznađe. 

Grobu idemo. 

Od groba bježimo. 

A on juri za nama kao neman. 

Kao mora uvlači se u naše sne. 

Krade najradosnije životne trenutke. 

Oslobađa nas od patnje... 


€ 


» Vrijeme dođe da se u grob pođe.“ 


Groblja su za naš puk sveta mjesta. Kad prolaze pokraj groblja, bilo svojih ili nekih 
drugih, križaju se, izmole Očenaš za pokojne*. Groblja su mjesta tišine, mjesta zadnjega 
počinka mrtvih i ako bi netko oskrnavio groblje ili nečiji grob, bio bi najmonstruozniji, 


barbarski, javno osuđen čin. Ljudi su uvjereni da takve ne može mimoići Božja pravda.?! 


5.1.1. Stećci 


? BUBALO, s. Marija Ancila: Tražim svoje korijenje, Naša ognjišta, Tomislavgrad, 1993., str. 47. 
% Nedavno sam gledala jednoga srednjoškolca, sa svim obilježjima današnje mlađarije, kako se prekrižio 
prolazeći pored groblja Smrčenjaci u Cimu. Bilo mi je jako toplo oko srca gledajući kako mladić, bez ikakva 
stida i ne mareći za prolaznike, čini ono što je naučio od svojih roditelja, baka, djedova. 
5 U Š, Brijegu se priča da je cesta na Trnu napravljena na mjestu koje je nekada davno bilo groblje i da je 
to razlogom što se na toj cesti dogodi jako puno prometnih nezgoda i to s tragičnim ishodom. 

Nekada su se Hercegovci iz ovoga kraja pokapali pod kamenim pločama stećcima, 


(bilizima). 


6. Stećci u Vuletića greblju (Donji Crnač) 


Stećci su bili nadgrobni spomenici srednjovjekovnoga kršćanina i na ovim ih prostorima 
ima jako puno. To je iznimna baština ovoga kraja, a u europskoj i svjetskoj baštini 
jedinstvena. Ovakvi se spomenici ne nalaze nigdje više u svijetu osim u BiH, Hrvatskoj, 
stećci u BiH, a tu ih je i najviše. ,,U doba nastanka stećaka ljudi su imali jedan poseban 
odnos prema kamenim blokovima: još su za života tražili veliki kamen, koji je u pravilu 
završavao na grobu bogatijeg i moćnijeg čovjeka.“** Natpisi na stećcima često govore o 


prolaznosti života. Takav je 1 natpis ,,Dijaka iz Blagaja“: 


SLOVO O VLASTI 
Sij 

kami, 

varda!... 

Či li je bio? 

Či li je sade? 


Či li neće biti? 


Po svom obliku se dijele na ploče, sanduke, stupove, križeve. Danas su nadgrobni 


spomenici najvećim dijelom ploče. 


% Usp. ŠIMIĆ, Marinka, DUGANDŽIĆ, Ivan: Značaj križa iz Donje Britvice, u Vitko, časopis MH Široki 

Brijeg, godina IV., br. 7., Široki Brijeg, prosinca 2005., str. 39. 

8 PAVLETIĆ, Vlatko: Zlatna knjiga hrvatskog pjesništva, Nakladni zavod MH, Zagreb, 1970., str. 16. 

»Nigdje se u Evropi ne može naći toliko, kao posijano mnoštvo, starih spomenika kao u 
Hercegovini. Govore da su to poganski grobovi. Pojedini grob oko tijela je solidno 
izgrađen te vrlo često i svodom poput sobice opremljen do površine zemlje. Ta je površina 
groba više manje velikim ravnim kamenom utvrđena. Na ovaj pak postavljen je drugi 
kamen tako goleme veličine da se i najveći stručnjak mora čuditi, pogotovu kad pomisli 
s kakvim je sredstvima to kamenje preneseno na brda i brežuljke, često veoma strme. Dok 
se budeš divio dvjema spomenutim stijenama, često ćeš opaziti i treću koja je položena 
na drugu u obliku maloga hrama ili kuće i pokazuje ti razne grbove da moraš pomisliti na 
nešto veličanstveno. Na ovim stijenama, dosta umjetnički izgrađenim, naći ćeš osim 
obiteljskih još i kraljevskih grbova i uklesanih mnogo drugih stvari i znakova, koji 
označuju kojom je prigodom pokopani umro i čim se je u životu osobito zanimao. Natpisa 
na spomenicima pak općenito glagolicom napisanih, ima vrlo malo. Gomile bez reda 
nabačena kamenja u Hercegovini su gotovo. Uvijek su na brežuljcima i više uzdignutim 
mjestima. Veličina i mnoštvo kamenja zapanjuje čovjeka. U dnu ovakvih gomila može 
se naći ugljena, ljudskih kosti, posuda s pepelom i svjetiljki. I te gomile su grobni 


spomenici svoje vrste.“š* 


A, prije novijih nadgrobnih spomenika ploča, naši su ljudi na grobovima pokojnih 
postavljali kamene križeve. Oni su vremenom postajali sve ljepši, a ljudi su poslije 
napravili i kalupe u kojima su ih oblikovali. Svi su oni na sebi imali ugravirano INRI, 
inicijale lat. rečenice Zeusus Nazarenus Rex Iudacorum (Isus Nazarećanin Kralj 
Židovski). Podsjećanje je to na najveću žrtvu koju je Isus podnio za grijehe svijeta i na 
uskrsnuće i nadu u vječni život. I danas se na našim drvenim križevima stavlja natpis 
INRI. 

Vjerski ukrasni motivi stećaka ovoga kraja svjedoče o pripadnosti ljudi ovoga kraja 
kršćanskoj vjeri i u prošlosti. Na jednima su križevi, simboli uskrsnuća i vječnoga života, 
na drugima palme, vinova loza i dr. I danas naši grobovi sadrže vjerske motive, najčešći 
je križ. Uz ime pokojnika, najčešći tekst je ,,Počivali u miru Božjem“ i ,,U Isusovu miru 
čekamo uskrsnuće“. 

Na stećcima su česti bili natpisi s nekim etičkim porukama, mudrostima o životu i smislu 


postojanja. Danas su na našim grobovima česti stihovi biblijskih psalama: 


% BAKULA, fra Petar: Hercegovina prije sto godina ili Šematizam fra Petra Bakule (s latinskog originala 
iz godine 1867. preveo dr. fra Vencel Kosir), Mostar, 1970., str. 22. 

1. Sad mogu leć i usnut, a onda se probudit jer me Gospodin drži. 
2. Duša moja čeka Gospodina... 

3. Gospodin je pastir moj... 

4. Samo je u Bogu mir... 


5. [jer je ugađao Bogu, on ga je zavolio, i jer mu je duša bila draga Gospodu on ga je 


hitro izbavio od zloće oko njega. 
6. O Bože, ti si Bog moj. 
7. Ja sam uskrsnuće i život i dr. 


Sadržaj natpisa stećaka također svjedoči o vjeri ovoga puka u tajnu Presvetoga Trojstva. 
Natpisi često počinju ,,U Ime Oca i Sina i Duha Svetoga“. 

Natpisi na stećcima ukazuju da su pod njima ukapani ljudi sa sasvim prepoznatljivim, 
starim hrvatskim imenima. I danas su na našim grobovima i stara hrvatska imena. 
Znatan je broj stećaka čiji je početak ,,a se leži...“, a onda se donose podatci o osobi 
pokojnika. Ti se podatci često odnose na podrijetlo pokojnika (česti su s plemićkim 
grbom), a ono je na mnogim stećcima bilo feudalno. Donedavno su se i naši nadgrobni 


spomenici gradili s natpisima ,,ovdje počiva...“. Postoje i danas grobovi u kojima rodbina 


iskazuje neke pojedinosti iz života pokojnika. To su najčešće vezani stihovi, s rimom: 


1. Bolno uvenu rumeni cvijete, 
prerano reče zbogom svijete. 
Bog tako htjede da sebi te uze, 


a nama ostaše sjećanja, bol i suze. 


2. Ne plačite na grobu mom 
jer velika me muka morila, 
ja sam našla svoj vječni dom, 


samo sam oči zatvorila. 
3. Tiho si živio, u miru počivao. 


4. Siromaštvo i ratovi odniješe ti sve, 

Bog ti je uzdanje svjetlosti vječne. 
5. Voljeni ne umiru nikad! 


6. Godine prolaze. 
Moli za nas anđele naš, 


do našeg susreta u Gospodinu. 


Stećke su mogli naručivati samo bogati ljudi i veličina kamena je govorila o veličini 
pokojnika, a danas, dakako uz prepoznatljive razlike, nadgrobni spomenik dobiju svi 
ljudi. 

Ono što je sigurno i potpuno jasno je da jezik i sadržaji na pločama govore o već 
izgrađenim civilizacijskim i kulturnim navikama srednjovjekovnoga Hercegovca. I 
simbolika na njima upućuje na isto. 

U našim je današnjim grobljima ukopano i dosta onih koji su, nažalost, morali ugraditi 
svoje živote u voljenu domovinu Hrvatsku. Tim se junacima i stihovano iskazuje 


zahvalnost za učinjenu žrtvu: 

1. Život svoj dadoh da svane sloboda, 

za radost i mir, hrvatskog nam roda. 

2. Otišao si u zemlju da mi hodimo zemljom. 

3. Laka ti bila hrvatska zemlja za koju si život dao. 


Nije rijetkost da se nekad ni ne zna tko je ukopan u nekome grobu, kako je pokojniku ime 
i odakle je. Takvi se, također, ukapaju u grobljima i za njih se moli. Uopće, u ovome se 
narodu o pokojniku dostojno skrbi. Nepoznatima se izradi i nadgrobna ploča; ne 
zaboravljaju se ni u molitvama; njihovi se grobovi pohode, donosi se cvijeće i pale se 


svijeće. 

s PRAsA : 


7. Ploča neznanom hrvatskom vojniku u Mekovcu 


5.1.2. Zavjetni grobovi 


U tradiciji hrvatskoga katoličkoga puka odavno je raširen običaj štovanja i odlazaka na 
grobove mučenica i mučenika čiji zagovor ljudi kod Boga traže. ,,Sigurno se ranije znalo 
o životima nekih za koje danas kažemo da su nepoznate osobe, ali s vremenom se izgubilo 
iz sjećanja, dok se i dalje odlazi moliti na njihove grobove. Odlazaka će biti sve dok ljudi 
osjećaju potrebu i dok se ispunjavaju njihovi subjektivni doživljaji uslišanja po zagovoru 
onih na čijim se grobovima mole.“ Naš je čovjek poznat kao hrabar i odvažan čovjek. 
Poznato je da je i stoljećima iskušavan u borbi za vjeru i domovinu. Mnogi su Hercegovci 
postigli vrhunac svjedočanstva svoje vjere, zavrijedili palmu mučeništva. Mučeništvo 
ima posebnu cijenu na nebu pa su naši ljudi iznimno štovali svoje mučenike. Znaju da je 
krv mučenika sjeme kršćanstva. Puno je krvlju natopljenih grobova u Hercegovini, 
grobova ljudi koji su stradali na pravdi Boga, grobova ljudi koji zavrjeđuju da ih se 
pohodi i desetljećima nakon smrti. Velik je broj grobova 1 mladih djevojaka, posebice u 
vrijeme turskoga zuluma, koji su postali mjestima hodočašća, ali i simbolom mučeništva. 
Sasvim je razumljivo takvo shvaćanje jer je dobra djevojka u katoličkoj obitelji, uvijek 
bila njena čast i svetinja. A obeščastiti takvu djevojku i dignuti ruku na nju, značilo je 


ubiti i hrvatsku obitelj i njeno dostojanstvo. 


Fra Zdenko Galić - ,,Pokornik “sa Širokoga Brijega 


#5 MARTIĆ, Zvonko: Kultni grobovi u BiH, u Kalendar svetog Ante, Svjetlo riječi, Sarajevo, 2008., str. 
140. 

Ovaj je hercegovački fratar i za života bio obljubljen u narodu i pridavane su mu velike 
moći. Zbog svoga isposničkoga načina života i iznimno velikoga srca za svakoga, u 
narodu je prozvan Pokornik. Ljudi su mu dolazili u životnim nevoljama i bolestima i 
donosili svoja ,,bremena“. Svakoga je tješio, lakšao 1 preuzimao boli drugih i molio se 
Bogu za sve koji su tražili pomoć. Ostao je u narodu čuven kao redovnik molitve. Njemu 
su dolazili ljudi iz različitih krajeva da moli za njih i s njima. Dolazili su mu i vjerovali 
ne samo katolici, nego i potrebnici drugih vjera. Njegova je molitva ljudima pomagala, 
davala sigurnost za život, ali i snagu za prihvaćanje svoga križa. 

Fra Zdenko je umro i pokopan na Širokome Brijegu, u groblju Mekovac. I danas ljudi 
traže njegovu pomoć i zagovor. Puno svijeća, krunica i cvijeća na grobu ovoga dobroga 


fratra i čovjeka, svjedoči o njegovoj velikoj popularnosti u narodu. 


\ d 3 K 
( za < 
ESA tea 


8. Grob poznatog širokoriješko g Pokornika svaki dan pohode mnogi vjernici. 


Fra Bariša Drmić u Širokome Brijegu 


I ovaj je znameniti fratar pokopan na širokobriješkom groblju Mekovac. Još za Barišina 
života kružio je glas kako je ovaj fratar svetac i čudotvorac. Živio je strogim pokorničkim 
životom moleći se i posteći bez prestanka. Pomagao je svima koji su mu se obraćali. Kad 
je umro ljudi su rezali djeliće njegovog franjevačkoga habita kao relikvije. I danas ljudi 


odnose zemlju s njegovoga groba. 

9. Novi spomenik i stari križ na grobu fra Bariše Drmića u Mekovcu 
Zemlja je gotovo nestala s fra Barišinoga groba. Vjernici je odnose kao moći, a donose 


krunice, cvijeće, svijeće. 


5.1.3. Tetoviranje (križićanje) 


»Kao posebnost u hrvatskom narodu je i pojava tetoviranja na vidnim dijelovima tijela, 
posebice kod žena.“ I Širokobriježanke su se tetovirale, bocale. Istetovirani (izbocani) 
su motivi najčešće bili križevi i zato se ovo tetoviranje zove još 1 križićanje. 
Bocanje 
Marija je na lijevu ruku 
nabocala pet zelenih križeva 
za onih pet sinova 
što ih mužu izrodi 
I dok je on 
nakon onog sedmog rata 
klesao četiri križa 
Marija ih je toliko 
s ruke brisala 
Marija, kći Marijina 
nacrtala je tri sunca 
a nakon onog trinaestog rata 
dva izbrisala 
Bocanje je bolno 


a još bolnije brisanje 


8 ŠILIĆ..,str. 71. 

iza kojeg ostaju ožiljci 
Dok čekam mijenu punog mjeseca 

u ožiljak na lijevoj ruci 
majke mi Marije, Marijine unuke 

nazirem ruke 
svih naših Marija 
u noćima tamne strane mjeseca 
i danima pomračenog sunca 
kako strše 
poput polomljenih križeva 


nad grobovima?! 


Još uvijek se u narodu pripovijeda o upadanju Turaka u sela i o otimanju djece, posebice 
ženske. ,,Tako od nekog bogatog Cincara beg zatraži kćerku za ženu. Otac nije smio 
odbiti bega pa muje rekao da dođe za mjesec dana kad sve bude spremno za svadbu. 
Djevojci su istetovirali križ na čelu pa je beg nije mogao uzeti za ženu. Otada su sve 
cincarske djevojke tetovirale križ na čelu i rukama.“ 

Ljudi su znali da Turci bježe od križa ko đava od krsta i tako su zaustavljali nasilje nad 
ženama i djevojkama, a istodobno su Hrvati katolici na taj način vidljivo obilježavali 
svoju vjeru. ,,Činjenica jest da je ovaj drevni običaj značajka kršćanskoga stanovništva, 
ali na temelju znanstvenih istraživanja utvrđeno je da je ova pojava naslijeđe 
predslavenskoga vremena, podrijetlom s Istoka, odakle su je preuzeli Tračani, a zatim i 
susjedni Iliri.“ 

U kreševskom se kraju na svetkovine Sv. Josipa i Blagovijest ,,bocaju križi, zvijezde, 
pleteri, cvjetovi itd. na rukama, čelu 1 mišici, ili redovno odmah iza ruke... Kod nekih križ 
među obrvama, a redovno u vrh čela, na ruci (do ispodlaktice); križ, grane, cvjetove i po 
koji pleter mjesec i sunce, hostija u kružnici, negda ime, a negda samo početna slova 
imena.“ 


Postupak za dobijanje boje za tetoviranje nije posvuda bio isti. U Hercegovini se najviše 


spravljala od jasenove kore, a ,,u jajačkom kraju boja za tetovažu pripremala se od čađi 


#7 KRALJEVIĆ, Ante: Kuća višeglasja, Nakladni zavod MH, Zagreb, 1994., str. 40. 
# DRAGIĆ, Marko: Poetika ..., str. 156. 
8 ŠILIĆ.. , Isto 
% KRISTIĆ, Augustin: Crkveno-narodni običaji.., str. 135.-136. 

borova drveta pomiješana s medom“?! U Kreševu je postupak za pripravljanje boje za 
bocanje bio nešto drukčiji: ,,uzme čađe, onda žena istu 'zamuze svojim mlijekom' (ako 
doji muško dijete — inače se ne zamuza!), k tom se doda malo ulja 1 malo sirćeta, te se 
dobro iskuha, i time se premaže, to se ne pere bar 15 dana.“?? 

U komunističkom sustavu nije bila rijetkost da mladići po odlasku u bivšu JNA 
istetoviraju upravo znak te Armije na ruci. Kako istetovirani dijelovi tijela ostaju trajno 
vidljivi, može se pretpostaviti kako se danas ti ljudi osjećaju. 

U novije vrijeme tetoviranje kao da je postalo privilegij ,,selebritija“. Ima osoba koje su 


istetovirale velik dio tijela, a istetovirani motivi najčešće nemaju nikakve veze s 


kršćanskim obilježjima, naprotiv, mnogi su poganskog i demonskog karaktera. 


5.1.4. Hajduci 


Hajduci su hrabri ljudi iz naroda, povijesne ličnosti koje su se odupirale okrutnoj turskoj 
vlasti, ,,oni odvažni ljudi koji su u hrvatskom i srpskom narodu za čitavo vrijeme teškoga 
turskoga ropstva podržavali misao na slobodu i oslobođenje.“?? Zato su postali uzorima i 
simbolima narodnih nastojanja za slobodom i ljudskom pravdom. Odmetnuli bi se od 
kuća i skrivali po šumama, planinama, pećinama i iznenada napadali Turke. Njihova su 
skrovišta, zbog mogućih izdaja, bila strogo čuvana tajna i za njih su znali samo jataci, 
njihovi najvjerniji pomagači. Najpoznatije su hercegovačke povijesne predaje o 
hajducima Mijatu Tomiću i Andrijici Šimiću. 

Malo je ljudi u Hercegovini koji nisu čuli ili čitali o junaštvu, hajdukovanju omiljenoga 
im lika, Mijata Tomića. Pričalo se kako Mijata Tomića ne može ubiti olovna kugla iz 
puške niti ga može konj u trku sustići, ali kao i mnogi drugi znameniti hrvatski junaci, i 
Mijat pogiba jer biva izdan. Izdao ga je njegov kum Ilija Bobovac. Mnoge su pjesme 
napisane o njegovu junaštvu, ali i o njegovoj smrti. Prikupljanjem 1 zapisivanjem 
narodnih pjesama bavio se poznati franjevac Grga Martić, a u njegovoj zbirci značajno 
mjesto zauzimaju one o Mijatu Tomiću. Narodne pjesme o Mijatu Tomiću zapisivao je i 


Anđelko Mijatović. 


* ŠILIĆ.., str. 72. 
%? KRISTIĆ.., str. 136. 
% ŠIŠIĆ, Ferdo: Povijest Hrvata, Pregled povijesti hrvatskog naroda 1526.-1918.— drugi dio, Marjan tisak, 
Split, 2004., str. 331. 

MIJOVIL TOMIĆ SUSREĆE SESTRU 


Di je brdo, tu je bila gora, 

Di je gora, tu je bila rika, 

Di je rika, dva proplanka mala; 

U jednom je Anica divojka. 

Susrila je tri mlada ajduka. 

Besidi jon ajduk Rumenija. 

»Mi ćemo ti lišce obljubiti! 

Govori mu Anica djevojka: 

» Moja me je svitovala majka, 

Da ne ljubim po gori ajduke, 

Imala sam brata jedinoga, 

On se bija s Turcim posvadija, 

Pa je bidan poša u ajduke, 

More biti koga od vas pozna? “ 
Besidi jon ajduk Mijovile: 

»Povidi nam kako se je zvao? “ 
Govori mu Anica djevojka. 

,» On se zvao Tomić Mijovile!“ 
Govori joj Tomić Mijovile: 

,,Sestro moja, sretna za nas dana!“ 
Pa je zgrće divom i kadivom 

I šalje je majci u dvorove.?* 

U Širokom je Brijegu dosta često prezime Naletilić, a pripovijeda se kako je postalo 
zahvaljujući“ Mijatu Tomiću i nekoj djevojci kojoj je naletilo Mijatovo dijete. 

Jako omiljen hercegovački hajduk je i Andrijica Šimić koji se rodio 1833. u Alagovcu 
kod Gruda. Umro je 1905. u Runovićima. Za Andrijicu se pričalo kako je mogao smista 


priskočit magarca. Narod ga opisuje kao branitelja sirotinje i zaštitnika potlačenih. I 


za DRAGIĆ, Marko: Hrvatska usmena književnost Bosne i Hercegovine: lirika, epika, retorika..,str. 96.-97. 
* DRAGIĆ, Marko: Od Kozigrada do Zvonigrada, Mala nakladna kuća Sveti Jure — ZIRAL, Baška 
Voda, Mostar, Zagreb, 2001., str. 164. 

Andrijica je stradao od izdajničke ruke obitelji koja ga je izdala za novac, ajoš je za života 
postao nacionalnom legendom. 


Mnogo je narodnih pjesama koje govore o junaštvu Andrijice Šimića. 


ANDRIJICO, GORSKI ARAMBAŠO 


Andrijico, gorski arambašo, 
nešto bi ti imo reći: 

» Otmi kravu Turčinu tvrdoglavu 
i podaj meni siromahu. 

O junače, još ti imam reći, 
nemam u šta leći. “ 

Naliđe Turčin i natra grnjače, 
a junak ustavi 

i gunj mu ote 

i dade siromahu: 

, Evo siromaše, u gunj se pokrij 


i pod gunjem Boga zavapi.?* 


U mnogim se hercegovačkim domovima i sada mogu vidjeti uokvirene slike i fotografije 
hajduka Mijata i Andrijice. ,,Historijska predanja u prvom redu nastoje da sačuvaju 
uspomene iz realnog ljudskog svijeta, na historijsku prošlost kakva je zapamćena u 
samom narodu. Kada se otklone pretjerivanja i uveličavanja slika koje čine privlačnu 
snagu historijskih predanja, ono u svojoj jezgri, uglavnom, ne odstupa od historijske istine 
i realne prošlosti.“?" 

Jako je puno predaja i koja govore o starim naseljima, grobljima, bogomoljama, 
zakopanom blagu... 

U širokobriješkom selu Mokro, u Pribinovićima, postoji Šuškova ili Markanovića gradina 
i O njoj se priča ,,da je početa sipat iz vode. U njoj ima zatvoren badanj suva mesa i badanj 
prosena brašna i badanj para. I kažu da na njoj ima kota zlata zakopan. I kad oru, uvik 


lemiš kreće u kota, a da ga niko izvadit ne mere izvan jedinac sin u udovice. Imaju u 


% DRAGIĆ, Marko: Hrvatska usmena književnost Bosne i Hercegovine: lirika, epika, retorika..,str.103.- 
104. 
% PALAVESTRA, Vlajko: Historijska usmena predanja iz BiH, Buybook Sarajevo, Sarajevo, 2004., str. 
87. 

Banjoj Luci knjige koje to pišu. Kažu, doće vrime da će valjat više badanj prosa nego 


badanj zlata.“*? 


5.2. Etiološke predaje 


Nastanak etioloških predaja vezuje se za ljudsku potrebu objašnjenja uzroka i podrijetla 
nastanka imena pojedinih mjesta, grobova, grobalja, antroponima; vrela, čatrnja, ponora 
te različitih pojava u prirodi i među ljudima? 


Jelin grob u Širokome Brijegu 


Ljudi sve više posjećuju ovaj grob. Prema jednoj predaji lijepa se Jela u tursko doba 
odbila udati za nekršćanina i svjesno izabrala mučeničku smrt. Druga predaja kaže da je 
na tom mjestu mučena skupina djevojaka koje su pošle u planinu. I jedno 1 drugo je 


razlogom dolaska ljudi na ovo mjesto. 


Jurin greb u Rasnu 


Ovaj je grob u okolici Rasna jedan od ,,kužnih grobova“. Kao i drugi slični grobovi nalazi 
se u ogradi, izvan živoga groblja. I ovaj je grob postao zavjetni jer su mnogi zavjetovanici 
bili uslišani u svojim molitvama i potrebama. Na ovom se grobu na dan sv. Jurja 


(zaštitnika od kuge) služi sveta misa. 


Divin grob na Kedžari 


Na Kedžari je grob Dive Grabovčeve, djevojke iz okolice Rame, koja je živjela u 17. 
stoljeću, u vrijeme turskoga zuluma. U tom su kraju u to vrijeme vladali Kopčići, a mladi 
Turčin Tahir-beg Kopčić je htio oženiti Divu, unatoč njenom protivljenju. Nakon 
nekoliko pokušaja i nakon slanja svojih izaslanstava, Diva se nije predomislila. Izbjegla 
je u planinu Vran, a tamo ju je osobno našao i nožem ubio sam Tahir-beg. Diva je na tom 
mjestu pokopana, a od tada pa sve do danas ljudi dolaze na njen grob odati joj počast. 
Godine 1998. izrađen je brončani kip Dive, rad Kuzme Kovačića, a svake se prve nedjelje 
u srpnju na Kedžari slavi sv. misa u njenu čast. Spomen je to na hrabrost i mučeništvo 


jedne mlade djevojke koja je izabrala smrt da bi očuvala dostojanstvo i čast, svoju i svoga 


*% PALAVESTRA, Vlajko: Narodne pripovijetke i predanja u okolini Lištice, u Glasnik Zemaljskog muzeja 
BiH u Sarajevu = Etnologija, nova serija, sveska XXIV/XXV, Sarajevo, 1970., str. 355. 
* Usp. DRAGIĆ, Marko: Poetika.., str. 415. 

roda. Zato ljudi i danas dolaze na njen grob tražeći nadu i utjehu u svim nedaćama 


života.19 


10. Grob Dive Grabovčeve na Kedžari 
Grobovi dviju Dragica Pavković 

Po svom su mučeništvu poznate i puk ih iznimno štuje,dvije Dragice Pavković iz Izbična, 
»Koje su, radi toga što nisu htjele odati muža i brata u križarima, svirepo mučene (jedna 


više dana a druga 42 dana koncem 1947.), nakon čega su strijeljane“!9!. 


Biskupov greb u Posušju 


U okolici Posušja puno je grobova gdje narod dolazi po utjehu i pomoć. Jedan od 
poznatijih je Biskupov greb. Po vjerovanju pučana ovo je mjesto iscjeljenja od mnogih 
bolesti i nevolja. Najčešće ga pohodi ženski svijet i to lizući na golim kolinim oko groba 
i moleći za svoje potrebe. Pale se svijeće 1 na grobu ostavljaju zavjetni darovi (obično 
novac, krunice, svijeće). ,,Nitko ne zna kada je Biskupov greb postao mjesto čestih 
posjeta, unatoč zabačenosti i teškom pristupu. To traje nekoliko stoljeća, vjerojatno od 


samog nastanka groba.“!%2 


Katin greb u Rakitnu 


U Rakitnu vjernici odavna hodočaste Katinom grebu. Dolaze na grob i sa svojim 
svećenicima jer predaja kaže kako je djevojka Kata stradala mučeničkom smrću braneći 
svoju katoličku vjeru i nevinost. 

Još je mnogo znanih i neznanih grobova gdje puk dolazi istresati svoje nevolje, vapijući 


za pomoći i u nadi čekajući. Tako se zna za: 


10 Usp. TRUHELKA, Ćiro: Djevojački grob, u Kršni zavičaj, br. 31., Humac, 1998., str. 56. 

1% MABIĆ, Franjo: Izbično: povijest, monografija i kronika župe, Široki Brijeg, 2008., str. 148. 

1% GLAVAŠ, Tihomir: Biskupov greb na Posuškom Gracu, u Kršni zavičaj, br. 36., Humac, 2003., str. 118. 

Grob fra Rafe Barišića u samostanskoj crkvi na Širokome Brijegu; 


Grobove Bosanaca Kustura u šumi Gozd Mučilovac na lokalitetu zvanom Ritke Bukve 
u Rakitnu; 


Jozin greb u Selinam u Mukinju, okolica Posušja; 

Kužne grebove u selu Vlašinama u mjestu koje se zove Ljubića stanine, okolica Posušja; 
Matin grob u šumi kod Vrpolja iznad Koljana, okolica Posušja; 

Pratarski grob u groblju Jelicina putu za Petroviće, okolica Posušja; 

Salaverov grob u Sutini, okolica Posušja; 

Tajin greb, Tajino je ime Mate Šarić iz sela Dabio, okolica Posušja; 

Nakića grob u Koritima, okolica Tomislavgrada. 


U narodu se često cijela groblja drže iznimnim mjestima za olakšati dušu. Tako je sa 
Starim grobljem Ričina u okolici Posušja i s Đerekovim grebljem u Vrpolju, također iz 
okolice Posušja.!0 

Na groblju se Ričina obilazi na koljenima jer se priča da je na tom mjestu bila crkva sv. 
Ruže i da su Turci za vrijeme mise pobili sav puk s fratrom. 

Ljudi znaju i za Krvavu gomilu koja se nalazi na putu Buhovo-Hamzići. Priča se za ovo 
mjesto da je tu ubijen posebice okrutan turski plemić koji je išao nasilno ubirati porez. 
Prema običaju prolaznici na gomilu bacaju kamen. 

Ljudi su bez straha u svim režimima odlazili na ova mjesta i ,,s koljena na koljeno“ 
prenosili usmenu predaju kako bi sačuvali sjećanja na svijetle likove iz svoje prošlosti. 
Molio je puk zagovor ovih mučenika jer je bio uvjeren da je njihova smrt dokaz vjernosti 
Bogu, Crkvi 1 svom rodu. Tako se nadahnjivao, jačao vjeru za ustrajnost i vjernost u svim 


teškim vremenima i tugama, kojih na ovim prostorima nije nedostajalo. 


Spomen- ploče pokraj puta 


U novije je vrijeme jako puno spomen-ploča pored naših putova. Nažalost, one svjedoče 
o pogibiji, o naglo prekinutim životima onih koji su tim putima kročili; bilo vozači, 


suputnici, pješaci, slučajni prolaznici. Rodbina poginulih teško se miri sa smrću svojih 


193 Oyo je popis nekih grobova i groblja koji je 1978. načinila Radmila Filipović Fabijanić (Vidi: MARTIĆ, 
Zvonko: Kultni grobovi .., str. 140.). 

najmilijih te pločom obilježava mjesto njihovoga posljednjeg ovozemnog trenutka. Na 
pločama je najčešće samo ime poginule osobe i godina rođenja i smrti. Rijetko su na 
njima neki drugi sadržaji. 

Puno je onih koji su protiv ovakvih obilježja pored puta. Misle kako takvi spomenici 
odvraćaju pozornost vozača i potencijalna su opasnost za nove nezgode. 

Neki će opet kazati da su dobrodošli jer stalno upozoravaju vozače da u prometu budu 


pozorniji 1 sporiji. 


Zavjetni spomenici, kapelice 


, Kad zavjetuješ štogod Bogu, odmah to izvrši, jer njemu nisu mili bezumnici. Zato 


ispuni svaki svoj zavjet. Bolje je ne zavjetovati, nego zavjetovati, a ne izvršiti zavjeta. “ 


(Prop 5, 3-4) 


Naš se narod od davnina i često zavituje i zagovara Bogu i svi se s puno poštovanja odnose 
prema zavitu. Zavjetuje se sebe, ali i drage osobe. Majke zagovaraju svoju djecu, mole za 
njihovo zdravlje i zagovarajući zavjetuju se Bogu da će učiniti neku zadovoljštinu ako 
Bog očuva dijete zdravim ili ako ono ozdravi. I supruge traže zagovor kod Boga za svoje 
muževe ako se npr. odaju piću ili nekom drugom poroku. Ne traži se samo tjelesna pomoć, 
moli se i za zdrav razum, da Bog prosvitli pamet. Moli se i za udaju i ženidbu. Žene, 
majke i svi oni koji zavjetuju, znaju da ovo nije trgovina s Bogom (,,ako ti meni i ja ću 
tebi“) nego se utječu Bogu ili nekom svecu i traže pomoć, pouzdavajući se u beskrajnu 
Božju milost. Nikada i nikakvu Božju odluku ne dovode u pitanje (Veka bude Bože tvoja 
volja.). 

U franjevačkoj knjižici iz 1911. ,,Kruh sv. Ante“ na 2. stranici stoji: ,,Ko i malo pozna 
život sv. Ante, zastalno biće poznato 1 to, kako je on vanrednom ljubavlju plamtio za 
siromahe ne samo duševne, tj. za griješnike, nego takodjer kako je se očinski zauzimao, 
da bijedna sirotinja dogje do komadića kruha. Dok je živio, u svojim dirljivim 
propovijedima o milosrgju, mnoga je tvrda srca umekšao na dijeljenje milostinje 


siromasima. Znao je češće puta poći od vrata do vrata i prositi za svoje sirotane. Stoga na 

najstarijim njegovim slikama, vidimo ga uslikana megju siromasima, kako im dijeli 
kruh.1%4 

Kako Hercegovina dugo bijaše sirotinjski prostor, Sv. je Ante zbog svog bezuvjetnog 
zauzimanja za sirotinju postao najomiljeniji svetac na ovim prostorima (Bog, Blažena 
Gospa i sv. Ante). Naš ga je narod davno prozvao zaštitnikom sirotinje i živine. 

Čuvaj nas 

i našega ajvana, 

da ne bude nikakve štete 


ni zijana. 


A, kolika je vjera našega puka u sv. Antu, svjedoči pričica koja kruži u našemu narodu, a 
govori kako se neki čovjek zauzimao kod Gospe da mu isprosi milost od sv. Ante. Stoga 
je i razumljivo da je najviše zagovara za njegovu pomoć, ali i vanjskih znakova privatne 
i zajedničke pobožnosti i zahvalnosti sv. Anti. 

Mnoštvo je zavjetnih kapelica, spomenika pokraj puta koji su i mjesta za zavjetne darove. 
Zato što su pored putova, narod ih još zove i krajputašima i usputnjacima. Pojedinci, neke 
obitelji ili cijela sela, izgradili su ih izvan crkvenoga i grobljanskoga prostora iz 
zahvalnosti za minula dobra ili radi osiguranja njegove zaštite od budućih nevolja.!% 
Kapelice u čast sv. Anti su na Uzarićima, Trtlama (Brotnjo), Studencima, Gorancima, 
Čitluku (Čerinsko raskrižje), Dobriču (2011. je godine o sv. Anti proslavljena stota 
obljetnica izgradnje kapelice), Klancu (Široki Brijeg)... 

Kapelica sv. Ante u Klancu na Širokome Brijegu sagrađena je 1925. Sagradili su je fratri 
kako bi svakoga putnika skrušili i najavili mu skori dolazak velebnoj briješkoj bazilici, 
svetištu, Gospi i samostanu. Bila je usječena u stijenu brijega. Ali, šezdeset godina poslije, 
Klanac je postao prometni čep i trebalo ga je proširiti. Tako je kapelica 1987. godine 
izmještena, više ne gleda na Brijeg, nego na prometnicu. Da bi se sačuvao izvorni oblik 
kapelice, svaki je kamen prije njenog rušenja obilježen brojem. Kapelica je omiljenim 
mjestom ovoga kraja i naroda; svakim je danom pohode mnogi koji traže mira i odmora 


svojoj duši. 


14 Usp, MARIĆ, Ante: Sveti Ante-svetac svega svijeta, u Naša ognjišta, Hrvatski katolički mjesečnik, 
Tomislavgrad, lipanj 2012., str. 7. 
195 DJgp, ILIC, Žarko: Štovanje sv. Ante u Hercegovini, u Kršni zavičaj br. 28, Humac, 1995., str. 18. 

11. Današnji izgled zavjetne kapelice u Klancu 


Sveti je Ante nazočan u gotovo svim našim župama u bogoslužnim prostorima. Malo je 
crkava koje nemaju kip ili sliku ovoga sveca. 

Na prostorima Hercegovine ima i zavjetnih spomenika sv. Iliji, Sv. Maloj Tereziji, sv. 
Leopoldu Bogdanu Mandiću i drugima. 

U Rakitnu je pored crkve sagrađena zavjetna kapelica za promicanje bračnoga života. 
Vidjevši koliko im je u župi stari' cura i momaka, župljani su 2002., sa svojim tadašnjim 
župnikom, podigli zavjetnu kapelicu koju pohode mnogi. Sam župnik kaže da su u brak 


stupili mnogi nakon što su je pohodili. 


5.3. Mitske predaje 


Mitske su predaje one koje govore o vilama, životinjama i povijesnim osobama kojima 
se pripisuju nadnaravne moći. Predaje o vilama govore kako su one samo noću dolazile 


u selo i kako su jedino tada ljudima činile dobro ili zlo. 


5.3.1. Vile 

Priča se da vile lebde po oblacima, šumama, rijekama, pećinama i da su uvijek u blizini 
izvora. U izvorima se kupaju 1 ta je voda ljekovita. Vjerovalo se da postoje dobre i zle 
vile. Dobre su svima pomagale, a posebice su pomagale junacima koji su ih zazivali u 
nevoljama. ,,S vilama se ne smije razgovarati osim subotom. To je Gospin dan i tada se 
smije inače možeš štogod nepoćudna reći, a one te čuti pa si nastradao.“!%* Kad bi vile 
zadojile mušku djecu, ti bi dječaci postajali lijepi i snažni muškarci. 

Narod vjeruje da postoje zle vile koje spliću grive konjima po noći. ,,Gledano iz 
kršćanskog svjetonazora, vile su u nekima od zapisanih priča označene kao nekrštena 
čeljad, znaju ponekad činiti ljudima zlo i kako bi ih se otjeralo, koriste se razni egzorcizmi 
te one poput demonskih bića bježe od križa, krštene vode, zvuka zvona i, dakako, dnevne 
svjetlosti.“!%" Po danu ih se ne može vidjeti jer su sosve bile, dok se po noći dobro vide 
samo što se uvijek malo zaklanjaju da im netko ne bi zamijetio jednu magaretiju nogu. 
Narodni pripovjedači ističu da su viline kozje (magareće) noge kazna zbog njihove 
oholosti jer su umišljene i jako ponosne na svoju ljepotu.!% 

Ako je na nekoj livadi trava zamršena i malo pogažena, vjeruje se da su se na tom mjestu 


vile igrale i kolo vodile, pa se takva mjesta i zovu vilino kolo.!“? 


5.3.2. Lastavica 


Postoje neke predaje o životinjama koje se pripovijedaju od starina. Ima životinja koje se 
zbog iznimnih ,,zasluga“ u čovjekovom životu, smatraju svetima. ,,Bila su tri sunca, a 
zmija je popila dva i pola trećega. Lastavica je jednu polovicu sunca zakrilila, zaklonila. 
Od tada lastavica vije gnijezdo uz kuću da joj zmija ne bi popila jaja kako je ljuta na nju 
zbog ,,spašavanja“ sunca.“!!" Zato laste ne krepaju, nego im dolikuje umirati kao i 
ljudima. Vjeruje se, ako lastavica svije gnijezdo na krovu neke kuće, da je to je znak mira 


i blagoslova u toj kući. 


% SUTON..,str. 10. 

9 BRKIĆ VUČINA, Mirna: Predaje o vilama u tradiciji Hrvata BiH, u Bosanskohercegovački slavistički 
kongres, Zbornik radova (knjiga 2), Slavistički komitet, Sarajevo, 2012., str. 62. 

% TJsp. Isto, str. 59. 

9% RAKITA, Rade: Narodna vjerovanja u predjelu Janj, vezana za čovjekov život i rad i njegov pogled na 
svijet, uGlasnik Zemaljskog muzeja BiH u Sarajevu, Etnologija, sv. 26., Oslobođenje, Sarajevo, 1971., str. 
78. 

1 Kazala mi spomenuta s. Mirjam. 

»Ne daj dici da kreću u lastavično gnjizdo. Lastavica je sritna, a sritna je i kuća, di 


lastavica gnjizdo savije.“!!! 


5.3.3. Tri sunca 


Vjerovanje o postojanju tri sunca, ali s glavnim junakom gušterom umjesto lastavice, 
postoji i u Janju (Bosna, okolica Glamoča, Kupresa): 

Janjani vjeruju da su na nebu nekad postojala tri sunca. Do njih je izrasla slamka, trava 
sa Zemlje, uz koju se popela zmija i počela ih piti. Uspjelo joj je da ispije potpuno dva 
sunca, a kad je počela da pije i treće (ovo naše), gušter je pregriz'o slamku, sa koje je 
ona pila Sunce, i zmija padne na zemlju. Tako je, prema vjerovanju Janjana, gušter spasio 
naše Sunce od zmije, pa ga zato ne valja ubijati niti psovati. Vjeruje se da je zmiji uspjelo 
da ispije i pola našeg Sunca. Zato ono danas grije mnogo slabije našu Zemlju nego što 
ju je ranije grijalo.“!!? 


Zato nikako nije dobro ubijati guštera jer je spriječio zmiju u lošem činu. 


5.3.4. Pčele 


U narodnoj predaji pčele, kao 1 lastavice, ne krepaju, nego umiru. 
Pčela se također, smatra svetom životinjom. Ona daje vosak, a od voska se prave svijeće 
koje gore u crkvama i nad mrtvima, na svetim mjestima. Zato se i pčelama, kad uginu, ne 


kaže da su krepale, već da su umrle. 


5.4. Demonološke predaje 


Oduvijek su postojale demonološke predaje, vjerovanja u nečiste natprirodne sile koje 
djeluju na zemlji i čine zlo ljudima. Demonološke se predaje tiču osobnoga čovjekovog 
doživljaja, njegovog susreta s onostranim, demonskim bićem. Ljudi su s puno mašte i 
straha, u strahu su velike oči, pripovijedali o istim, prenosili ih s koljena na koljeno i 


uvijek dodavali na dramatičnosti. Neke su od tih strašnih sila u narodu poznate kao vila, 


!N KUTLEŠA fra Silvestar: Život i običaji u Imockoj krajini, MH Ogranak Imotski, Imotski 1997., str. 413. 
12 RAKITA.., str. 73. 

vištica, đava, zloguka ptica... Sile nečiste su posebice aktivne u tami, u gluho doba noći. 


Zato se za nekoga tko je budan i hoda noću kaže da je ko vištica. 


5.4.1. Vištica 


Govorilo se da su vištice žene koje su se s đavlom spetljale i obećale mu da će sve raditi 
u njegovu korist. ,,Zamišljane su kako jašu na metli s grbom na leđima i dugim nosom. 
Ulazile su kroz ključanice, spolno bludničile s đavolom, jele djecu, držale tajne sastanke, 
spremale masti za ljubavne napitke, izazivale razne bolesti i ludilo, gušile pri spavanju 
nds 

Vještice su imale neka obilježja koja su samo njima bila prirođena i koja su ih odavala. 
»Kada s nekim razgovaraju one šaraju oči u stranu, ne gledaju onoga s kim razgovaraju. 
Isto tako mogu dugo gledati u sunce, a da im ništa ne bude. A i ako su im laktovi i koljena 
stalno prljavi i ne daju se oprati i to je znak vještice. Još ih se i u crkvi može prepoznati. 
Naime, dok svi kleče na koljenima s oborenim glavama, one drže glave uspravno i šaraju 
očima po crkvi.“!!* 


U svakom su selu postojale žene koje su proglašavane vješticama. 


»Bila je u Sretnicam jedna žena koja je imala tri ćeri, a rodila je i pet sinova i svi su joj 
umrli ko mali. Rodila bi i' ona zdrave, a kad bi god došla jedna žena iz sela, dica bi potlje 
njena odlaska, do sutra, umrla. Najposli joj je mater sinova rekla da više ne dolazi. Priča 


narod da je ota žena bila vištica. A, nekako je drukčije i izgledala.“!!> 


Vještice su ljudi prepoznavali jer su ,,;imale drukčije lice 1 oči 1 šutile bi. Zajašile bi metlu, 


izgovorile: 


Ni o' drvo, 
ni o' kamen, 
u napolje, 


pod ora', 


1153 DRAGIĆ, Marko: Poetika.., str. 437. 
14 Ugp. RAKITA.., str. 79. 
115 Kazala mi s. Asumpta (Šima) Rozić (Sretnice, 1938.). 

a nakon toga se sastajale na nekoj ledini di su igrale kolo, smijale se, češljale.“!!* 


Dakle, vještice bi se prije polijetanja osigurale riječima,tražile bi slobodan prolaz i da ne 
udare ni u što na svom putu do ispod oroška. Ali, ako se čarobne leteće riječi ne izgovore 
kako treba, može biti jako nezgodno. ,,Jedan se čovik sakrio pod gunj, probušio ga, gledo 
kriomice što radi vištica i uradio što i ona (barje tako mislio): 

Io'drvo, 

i o' kamen, 

i u polje, 

i u orošak. 


Jadan, udarijo i u drvo, i u kamen, i u orošak; vas se stuka.!!" 


5.4.2. Đavao 


U narodu se vjeruje da su đavli nastali od anđela koji su Bogu zgrišili i zato su prognani 
iz raja. Od tada đavoli stvaraju svoj, đavliji svijet 1 žele svijetom vladati na svoj način. 
»Đavoli su kombinacija čovjeka i životinje 1 imaju strašan izgled: na glavi rogove, kozju 
bradu i uši, papke i kusast rep. Đavoli se kao i sve druge utvare, plaše samo krsta, tako da 
i narodna izreka kaže biži ko đava od krsta.“!1? 

Sve je zlo narod pripisivao utjecaju đavla i sve što je htio prikazati lošim imalo je 
predznak đavla. I na poklade, kad su ljudi htjeli izgledati zastrašujuće, ,namaskarali bi se 
u crno, s rogovima i repovima i podsjećali bi na anam njih (narodni eufemizirani izraz za 
đavola).“!!? 

U hercegovačkim su selima majke ranije običavale, kad bi se naljutile na svoju djecu, 
predati ih đavolima, a da to nisu činile ozbiljno i svjesno: Đava te odnijo, da Bog da. 


Uvijek bi se ugrizle za jezik jer su i same strepile od snage i moći kletve. Od davnina 


Hercegovci vjeruju u moć kletve i ne spavaju najmirnije ako ih netko prokune. 


116 Kazala mi s. Rafaela (Sofija) Kožul (Turčinovići, 1939.). 
117 Kazala mi spomenuta s. Mirjam. 
118 Usp. ALILOVIĆ, Ivan: Hrvatski narodni običaji u Hercegovini, GIP Štampa Osijek, Hrvatsko 
književno društvo Sv. Ćirila i Metoda, Zagreb, 1977., str. 123. 
19 Usp. DRAGIĆ, Marko: Velike poklade u folkloristici Hrvata, Croatica et Slavica Iadertina, Vol. 8/1., 
No. 8., Zadar, 2013., str. 163. 

109 


Riječ đavao, vrag, naš je narod nerado izgovarao jer je to najgore ime i kad se spomene, 
postoji bojazan da se ne pojavi sam vrag. Stoga su mu ljudi izdivali različita imena: nava, 
njava, šava, đadar, nečastivi, onamo on, vravun, ali bi se 1 tada stavljala ograda od njega 
pa bi se reklo Bože mi 'prosti. Bilo je puno izraza u kojima se koristila riječ đavao, ali i 
njen eufemizirani oblik: 

- Crn ko šava 

- Đadri ga znali 

- Njava ga lipi odnija 

- Šava mu je, nije mu ništa 

- Vravun s tobom gloginje mlatijo 

- Đavlija pritrva 

- Đavlija posla 

- Nek ide u đavliju mater 

- Đavlu je malo 

- Đavlu s repa otkinut 

- Ko s đavlom tikve sadi... 

- Namiriti se na đavla 

- Ne bi đavlu palo na pamet 

- Nije ni đava crn koliko se govori 

- Ostupi đadre od kršćene duše 

- Svi ga đavli znali 

- Vrti se ko đava u malo vode 

- Zna svakog đavla 

- Đadre drčinji 


- Vravun te ne odnija 


5.4.3. Kučibaba i Babaroga 


Kučibaba 1 Babaroga su ,,nastale“ kako bi se djecu štitilo, očuvalo od različitih opasnosti 
i kako bi djeca bila poslušna svojim roditeljima. Neposlušnoj se djeci govorilo kako će 
po njih doći Babaroga - ružna, strašna baba koja skuplja neposlušnu, poganu dicu. 


Kučibaba je stanovala u čatrnjama. 

12. ,,Prirodno stanište“ Kučibabe. Mnoge su čatrnje, nažalost, zaresle u korov. 
(www.google.hr/search?q=stare+hercegovačke+čatrnje; pristupljeno 10. ožujka 2016.) 


Kako nije uvijek bilo moguće držati djecu na oku, a da se ne bi primicala čatrnjama i 
dovela se u opasnost da ne upanu u nju, stariji su ih mudro učili kako se ne smiju primicati 


čatrnjama 1 nadvirivati se nad njih jer će iz vode iskočiti opaka Kučibaba. 


13. Do mnogih se čatrnja dolazilo uz ćepenak, kamene stepenice 


5.4.4. Zaštita od demonskih sila i nevolja 


Narod se uvijek štitio od zlih, demonskih bića kojima je cilj bilo nanositi zlo čovjeku. 
Najboljim načinom obrane od ovih zala čovjek je držao svakodnevne molitve Bogu i 
svecima, zavjetovanja, postove, škropljenja i svetkovanja svetaca tijekom godine. Ipak, i 

uz čvrstu vjeru i te spoznaje, u muci i nevolji znao je zakoračiti u sudbinski svijet, u 
bajanje, gatanje, prorokovanje. ,,Lako je uočiti stvarni razlog svemu tome: strepi se nad 
onim što je čovjeku najdraže ili najdragocjenije.“!?" 

Da bi se zaštitili od svakoga zla, ljudi su smatrali da je najbolji način, uz ,,svete predmete“ 
(krunice, sličice, meduljice...), imati i uza se nositi , provjerene“ predmete koji donose 
sreću: zečju šapu, žir, djetelinu s četiri lista, potkovicu. Ima ljudi koji će, na mjestima 
gdje se skuplja puno svijeta, tražiti novčić koji se smatra izvorom sreće. Ako su u prigodi 
biti blizu fontane s vodom, ubacit će novčić, zamisliti želju i biti uvjereni da će se 
ostvariti. 

Ako trebaju raditi neki posao u kojem mogu i trebaju birati broj, izabrat će broj sedam 
jer je on sretan broj. 

Iznimnom srećom ljudi doživljavaju susret s dimnjačarom. Kad ugledaš dimnjačara, 
dovoljno je uhvatiti se za dugme svoga odjevnoga predmeta i zamisliti želju. U tom će se 
susretu želja ostvariti. 

Ljudi često znaju uperiti pogled prema nebu ne bi li vidjeli zvijezdu repaticu. I to je velika 
sreća. Treba zamisliti želju i ostvarit će se ukoliko je ne otkriješ drugima. 

I otkinuta trepavica s oka može donijeti radost. Treba je staviti između palca i kažiprsta, 
tri puta puhnuti u nju, zamisliti želju i odabrati prst za koji misliš da će se trepavica 
zalijepiti. Ako pogodiš na kojem je prstu trepavica ostala, stavi je u njedra i želja će ti se 
ostvariti. 

Ljudima je velika radost vidjeti bubamaru, cvrčka, vilinskog konjica, pauka. Mnogi sa 
zidova svojih soba ne skidaju i ne ubijaju pauka jer on donosi sreću. 

U novije se vrijeme po kućama, a i na privjescima lančića može vidjeti figura slona koji, 
po vjerovanju, donosi sreću. Isto se tako ljudi kite crvenim narukvicama i vrpcama 


vjerujući da je to put do sreće. 


5.5. Pričanja iz života 


U svakoj zemlji, u svakoj malo većoj sredini postoje mjesta, sela i njegovi stanovnici koji 
su ,zaduženi“ za škrtost, koji su najveće bojdžije 1 čakijaši, najveći bećari, 


najpartizanskiji i najustaškiji, koji su prvi u švercu, koji su najveće moliboge, najveće 


1% KEKEZ, Josip: Poslovice,zagonetke i govornički oblici, MH, Zagreb, 1996., str. 282. 

lijenčine i najbolji radnici, ali i koji su prvi u gluposti. Sve su se te osobine pripisivale 
cijelome selu uz napomenu rijetkih iznimaka. 
Tako postoji dosta priča o jednom selu u kojemu žive ograničeni, naivni stanovnici. Neke 


su od njih: 


Zamišati puru 


»Mudri“ su pučani odlučili zamišati puru u čatrnji. Razmišljali su kako je voda već u 
sudu, kako je sud veći pa mogu svi jesti. Mišajući puru Mate se nespretno nageo i upao u 
čatrnju. Od straha da im Mate doli sve ne pokusa, jedan su za drugim počeli skakati i 


ostali seljaci. 


Skok u pamuk 


Jedno se jutro nad selom mudrih digla gusta magla. Na nagovor seoskog glavara svi su 


se popeli na obližnje brdo i skakali s njega u maglu misleći da je pamuk. 


Sorio se balvan 


Jednoga su dana seljaci s obližnjega brda nosili među sobom grede, merteke. Kako su išli 
nizastranu, prvi je od njih nespretno stao, okliznuo se pa se isto dogodilo 1 ostalim 
nosačima. Greda se otkotrljala do dna i mudri su seljaci uvidjeli da su tako otkotrljati 
mogli sve grede, da bi im tako bilo puno lakše. Najmudriji među njima predloži da vrate 
sve grede na vrh i da ih otkotrljaju. Zadovoljni što su došli do pravoga rješenja protrljaše 


ruke i tako i učiniše. 


Jama s blagom 


Dugo se po selu pričalo kako postoji jama s blagom i da tko god u nju siđe iz nje se više 
ne vraća. Hrabri Periša odluči provjeriti vjerodostojnost te priče. Dogovorio se sa 
seljacima da ga zavežu i spuste u jamu. Nakon nekog su ga vremena izvukli iz jame, ali 
bez glave. Nitko se nije sićo je li ima glavu prije nego što su ga spustili. Odlučiše pitati 
njegovu ženu jer će ona najbolje znati. Kad su Perišu vratili kući pitali su Perišinicu sića 
li se ona je li ima glavu prvo spušćanja u jamu. Ona im je odgovorila: ,,Đadri ga znali, ni 


ja se baš ne sićam najbolje, ali, znam, vire mi, da je lani za Božić iz nje piva.“ 

Koliko su priče vjerna slika, preslik jednoga vremena, jednoga života i kolika je njihova 
vrijednost najbolje govori razmišljanje poznatoga bosanskog fratra Ivana Frane Jukića 
(Banjaluka, 1818.-1857.): 

»Kako pjesme tako i pripovijetke, koje naš narod kazuje, od velike su koristi za štioce. 
Osim toga što se iznjih jezik narodni kano u ogledalu vidi, najviše poznaje se puka našeg 
način mišljenja, kako lasno zna se domisliti i izmisliti, da često najučenija glava znoji se, 


dok šta podobnoga smisli.“!?! 


5.6. Anegdote 


Anegdote su kratke, duhovite priče o ljudima i događajima. U njima prevladava ironičan 
i satiričan ton. Anegdota je strukturom i tematikom bliska nekim pričanjima iz života i 
šalama. 12? 


Nuder babe 


Neki je svekar zatražio od svoje nevisteda mu donese vode, a ona pomalo brezobrazna i 
ne odveć sklona  patrijarhalnome odgoju, odgovorila je: ,,Nuder babe, ko da je on 


malašan; unđe burilo, unđe bukara, ustani pa se napij.“ 


Zvizda petokraka 


Poratno razdoblje u hercegovačkome selu, vučljiva vremena nakon II. svjetskoga rata, 
nitko nikome ne vjeruje. Jure opominje Ivana da mu se okrenula zvizda petokraka (kapa). 
Kad se malo bolje zagleda, vidje Jure da su na Ivanovoj kapi dvije zvijezde, s obje strane. 
Priupita: ,,Što će ti bolan dvi zvizde, aja?“ Ivan će kao iz topa: ,,Šta ja znam oklen ko 


gleda, dok on skonta ko sam ja, ode moja glava.“ 


Grajasta čeljad 


Jedna se širokobriješka nevjesta iz malo mirnijega sela udala u grajastije. Kako nije 


navikla na buku, a u susjedstvu je ,jako grmilo“, pitala je svoju svekrvu: ,,Majko, ko se 


"I JUKIĆ.., str. 145. 
122 DRAGIĆ, Marko: Hrvatska usmena književnost Bosne i Hercegovine: proza, drama .., str. 35. 

ono tamo svađa?“ Svekrva se iznenadila i upitala: ,,Di, nevo, doboga?“ Nevjesta se malo 
zastidi i opet prozbori: ,,Eno tamo, priko guvna“. Sad svekrvi bijaše sve jasno: ,,A (0.., to 


se nevo, čeljad pričaju.“ 


Isti lažovi 


Nakon II. svjetskoga rata u hercegovačka su sela dolazili općinski predstavnici kako bi 
sa seljanima iz mjesne zajednice birali seoske odbornike. Sastanci su obično bili 
nedjeljom iza svete mise! kako bi bilo što više ljudi: na misi su svi i ne žure na njive jer 
svetom se nedjeljom ne radi. To su znali i predstavnici vlasti te su sastanke i zakazivali 
nedjeljom. Nikota, poznati seoski mudrac i mudrijaš, namjerno je zakasnio kako bi sve 
vidio i kako bi ga svi vidjeli. S lulom u ustima razgleda sve oko sebe i reče: ,,Valjen Isus 
i dobar dan. Miđer došli isti lažovi. Zbogon te!“ 


O daljnjoj sudbini Nikote se ništa ne govori, ali čini se da ga nije gonjalo. 


Pola prida se, pola prid selo 


U istom je selu, isti Nikota, a na drugom sastanku na kojem se biralo seoskoga odbornika, 
vrlo mudro predlagao: ,Ja bi jopet Iveška, neka je bija dvaput. On pola radi prida se, 


pola prid selo, a svi drugi rade samo prida se.“ 


Valjen Isus 


Pedesetih godina prošloga stoljeća, iza rata, dva su viđenija, varklija!? ,intelektualca“ 
išla na silo, ali seoskim curama. U gluvo se doba noći sretnu na putu. Kako priznati jedan 
drugome da idu na silo i to seoskim curama. Ne priliči. Jedan od njih mislio je kako _je 
najbolji način da ga se ne otkrije naturiti kapu na čelo i pozdraviti s 'valjen Isus'. Drugi, 
,spadalo“ od sebe, a i manje mu je smetala ta ,,sramota“ druženja sa seoskim curama, 


progovori: ,,Govori ti Marko, valjen Isus, ja znam da si to ti.“ 


123 Vaykli — onaj koji je drugčiji, različit od ostalih; dobar vrstan; Vidi: KRALJEVIĆ, Ante: Ričnik 
zapadnoercegovačkoga govora, Ogranak Matice hrvatske u Širokom Brijegu, Dan d.o.o. Zagreb, Široki 
Brig — Zagreb, 2013., str. 397. 

Nepošteni trgovac 


U jednom se selu jedna udovica ,,zakačila“ s trgovcem. Pričala je svojim konama kako je 
trgovac nepošten, čak i to da joj je naplatio više nego što je trebalo. Sutra je opet došla u 
zadrugu i prodavač je prekori: ,,Mare, jesi ono ti smradala na me da sam ti krivo 
zaračuna?“ Mara, poznata oštrokondža, što po podrijetlu, a što od činjenice da se kao 
udovica sama morala boriti za mnogobrojnu djecu, reče mu: , Jesam, rekla sam, ali ko ti 


se prija .osra, sad ga java odnija?“ 


Jedini pismeni 


Kad su nakon rata u jednom selu partizani pronašli grafit neprijateljskoga sadržaja ŽAP 
(Živio Ante Pavelić), dali su se na istragu. Sreli su babu Lucu i pitali je tko je to napisao. 
Luca, udovica koja je u ratu izgubila supruga i dva sina, mudro odgovori: ,,Nije ima ko, 


veda ona trojica partizana, oni ti jedini u selu znadu pisat.“ 


Pomišale se pisme 


Istu su babu Lucu partizani pitali jesu li se u selu pjevale ustaške pjesme. Imala je Luca 
spreman odgovor: ,Đadri ji znali, pivali su nešto, al meščini da su im se pomišale 


partizanske i naše.“ 


Za kojim je uvom mesliđan 


Jednu su mladu nevjestu savjetovali da se čuva svekrve i da uvijek kad ustane provjeri za 
kojim je uhom svekrvi mesliđan. Ako je za desnim, onda je dobre ćere, a ako je za 
lijevim, neka je se kloni. A nevjesta, kojoj obraz nije bio jača strana, odgovori: ,,Kad ja 
ustanem, polako se nauzgorim, šuknem kavu i briga mene za kojim je njoj uvetom 


mesliđan.“ 


Sljive crnice 

Razgovaraju dva susjeda priko duvara, svaki kod svoga krmetnjaka. Nad Matin se 
krmetnjak savile grane vočke. Nije bio siguran Mate koja vrsta šljive raste nad njegovim 
krmetnjakom pa upita svoga kuma: ,,Jesu li ovo slive (šljive) crnice?“ Kum je pošteno 
odgovorio, ali je i sam bio svjestan da je odgovor, u najmanju ruku, čudnovat: ,, Nisu, 


ovo su modrulje samo što su crljene jerbo su još zelene. “ 


Priča o nestanku Boga 


Poslije II. svjetskoga rata općinske su vlasti u Hercegovini organizirale seoske tribine na 
kojima će ,,svjesniji“ govoriti seljacima o tome kako nema Boga i kako je religija opijum 
za narod. Općinarku Ljerku pratio je Ikeša, poltron iz sela koji je spoznao, ne da nema 
Boga, nego da se isplati reći da nema Boga. On je ujedno bio i ,najavljivač“ programa: 
»Drugovi, sada će vam drugarica Ljerka govoriti o nestanku Boga.“ 

Periša, jedan od mudrih seoskih p/va, jako ljut i već iživciran razlogom dolaska općinara, 
zavikao je da ga svi čuju: ,,Dobro si ti Ikeša reka, njega ima, ima, ima (dok je to govorio 
udarao je šakom od stol) samo ste ga vi došli ukinit. “ 

A, onda se pun prezira obrati drugarici Ljerki: ,,Ako ga nema, ja ništa neću izgubit, a ako 
ga ima, košto ga ima, šta ćeš ti jadnice, aja? Gorićeš u paklu, eto šta ćeš!“ 


Ikeša i Ljerka su se pokupili i u tom selu nisu više ,,prosvjećivali“ puk. 


Jedan Rvat više 


Nakon II. svjetskoga rata kada se vršio popis stanovništva, u jednom širokobriješkom 
selu, na kraču je ležala jedna starica 1 svakog je trena mogla izdahnuti. Njen sin, velika 
Rvatina, kad je vidio da je popisivač krenuo u susjedovu kuću, svrnu ga i reče mu: 
»Požuri, momče, s otim lapisom najprvo u mene, mater mi je zabun i more umrit, a unda 


jedan Rvat manje.“ 


Meći Srbin 


U jednom se drugom selu isto vršio popis stanovništva. Dva su brata, nakon diljenja ostala 
u velikoj zavadi. Kad je popisivač došao do Jure, ovaj ga je upitao:“ Kako se pisa 
Stanketina? Popisivač se začudio i odgovorio: ,,Hrvat, naravno“. Jure nije mogao sakriti 


koliko mrzi brata pa je uzvratio, ko iz topa: ,,Meći mene Srbin, neću šnjim u isto“. 

Puška 


U Šimunovoj je kući vojska tražila pušku jer im je netko dojavio (naša posla!) kako je 
skriva na tavanu. Šimun je uporno ponavljao da u kući nema nikakve puške i kao 
argument im ponudio sinovo svjedočenje: ,,Evo pitat ćemo malog. Šćepo, moreš li ti ćaći 


donit pušku?“ Naivni dječačić nije znao da ponekad treba i slagati: ,,Koju ću, ćaća?“ 


Ko ga popravi 


Sedamdesetih godina prošloga stoljeća dva su se širokobriješka kuma uputila po vino u 
broćanski kraj. Putovanje im se oduljilo, a svojim su raspalim fićom pogodili svaku rupu 
na neasfaltiranom putu. ,, Gadna puta, kume moj!“ Drugi je kumu odobravao i još dodade: 
»Bogjine ubijo, što ga ne poprave? “ Nakon što su obedili posao u Brotnju i s domaćinom 
se dobro natikvićali, sjeli su u svoga fiću i krenuli kući, istim putom. Ali, potpuno 
pijanima, put se učini jako kratkim, a cesta jako dobrom. Precizni vozač prozbori: ,, Kume, 
krst joj njezin, ko je prija popravi? “ 


Ni dinara 


Sedamdesetih godina prošloga stoljeća, u jeku ,,Hrvatskoga proljeća“, U Zagrebu su se 
srela dva studenta Hercegovca.Jedan je upitao: ,,Kolega, pišu li ti od kuće?“ Drugi, koji 

je već danima čekao poštara, odgovori: ,,Ni dinara 


Sve sam spratijo 


Prije nekih tridesetak godina vjeroučiteljica, časna sestra, zadala je prvopričesnicima da 
nacrtaju jaslice: Isusa, Josipa, Mariju i životinje koje su ih okruživale. Pred sami polazak 
u školu mali se Grgo sjetio zadaće, ali kako je već bilo kasno za neki bolji crtež, na brzinu 
je nacrtao samo štalicu. Kad je časna pregledavala crteže, začudila se kako u Grge nema 
ništa osim štalice pa gaje upitala: , Zašto i ti nisi nacrtao Svetu Obitelj i životinje?“ Videći 
da se časna nije pretjerano naljutila, Grgo spremno odgovori: ,,Bilo je jako ladno pa sam 


ja sve spratijo u štalu.“ 


118 


Guten tag 


U vrijeme Domovinskoga rata, jedan je ,,hrabri“ izbjeglica priznao: ,,Biža sam ko brez 


glave sve dok nisam čujo 'guten tag'.“ 


5.7. Vicevi 


Jako omiljeni usmeni oblici u našem narodu su vicevi. Zbog svoje kratkoće, humora i 
poruke koju nose, rado se pripovijedaju. Danas su posebice popularni oni o 
Hercegovcima, Širokobriježanima: 

1. Što radi Širokobriježanin kad mu nestane para? 

Razbije pesto maraka. 

2. Širokobriježanin je ranjen u rovu i moli drugog Širokobriježanina da ga ubije da se više 
ne muči. 

- Ne mogu, prika. 

Ovaj ga opet preklinje da to učini. 

- Ne mogu, nemam više metaka. 

Ranjenik ispali k'o iz topa. 


- Imam ja. Marka po komadu. 


3. U Širokome Brijegu traži učiteljica da joj neko dijete kaže tri životinje koje počinju 
slovom ,,p“. 
Mali se Jure javi i kaže: 


- Tica, čela i spuž. 


4. Ženio se pedesetogodišnji Hercegovac s curom od pedeset četiri godine. 
Kad je mladu prenosio preko praga, kaže mu ćaća: 


- E, moj sine, da je sriće, sad bi je iznosili, a ne unosili. 


5. Sretnu se dvije Hercegovke Mostarke, pa kaže jedna drugoj: 
— Šta je bona, što me ne pitaš šta ima... 
— Pa, šta ima? 


— Ma, šuti bona, ne pitaj me... 

6. Umro Hercegovac i došao pred sv. Petra: 
- Želiš li u raj ili u pakao? 


- A, ima li ovden Nemačke? 


7. Tone Titanic i dolazi kapetan do Hercegovca: 
- Znate li plivati? 


- Neznam, ali more mi rođo sredit papire! 


8. Zašto u Zagrebu Zagrepčanin i Hercegovac idu skupa u općinu? 


Zagrepčanin zna put, a Hercegovac sve u općini. 


U životu Širokobriježana smijeh i volja za životom nikada nisu ugasli. I kad je najteže 
bilo pričali su se vicevi, anegdote, smišljale sitne nepodopštine; ljudi su se šalili. Do 
izražaja je dolazio zdravi seoski humor, mudrost i snalažljivost ljudi, ali ponekad i 
mudrijašenje, mudrovanje. Jedni drugima su pravili priškorke (podvale), nitko nikome 
nije ostajao dužan. Šalilo se na svoj račun, ali ništa manje i na tuđi. Svaka bi se i najtužnija 
situacija zaodjenula smijehom, svaka bi se nespretna situacija ismijala. Neke su priče 
poznate većem broju ljudi, a neke su izrazito lokalnoga karaktera.!“* I one svojim 


sadržajem također govore o mentalitetu, običajima i razmišljanjima jednoga naroda i 


istodobno su vjerna slika života ljudi ovoga kraja. 


124 Ponajviše sam takvih priča čula od svoga pok. oca Stanka Jurilja (Turčinovići, 1932.), majke Regine i 
ujaka Andrije. 

6. DRAMA (FOLKLORNO KAZALIŠTE) 


Folklorni kazališni oblici i njihovi početci uglavnom se vezuju za svadbene i pokladne 
običaje 1 za dječje igre. 

Najpoznatije dječje igre, poskočice, s elementima kazališnoga su /de baja, kuda će... i 
igra s dječjim prstićima Ovd'e zeko pije vodu... 

Djeci je posebice zanimljivo kada im odrasli prave prstima pokrete po tijelu i 
izgovaraju: 

Ide baja, 

kuda će? 

Ode ...(izgovori se ime djeteta) 

u gaće. 

Djeca redovito traže da im se ponovi ova ,,šetnja prstima po njihovom tijelu“. 

Ništa manje nije zanimljiva ni igra s pet dječjih prstiju. Od djeteta se traži da ispruži 
dlan koji postaje pozornica: 

»Ovd'e zeko pije vodu (svojim kažiprstom pokazuje se na sredinu dječjeg dlana). 

Ovi ga ugleda (uzima se dječji palac). 

Ovi ga poćera (uzima se kažiprst). 

Ovi kaže daj pušku da ga ubijem (uzima se srednjak). 

Ovi kaže neka ga još malo (uzima se prstenjak). 

Ovi kaže kme, kme, kme (uzima se mali prst).“!> 

Djeca bivaju oduševljena ovom predstavom odraslijih i traže ,,bis“. 

Jednako su tako u prošlosti neki dijelovi svadbenih običaja postajali kazališnom 
pozornicom. 

Mladu bi se prosilo uz kazališni igrokaz. Kad bi je došli prositi iz mladoženjine kuće, 
domaćini bi izvodili jednu po jednu djevojku i pitali bi je li ovo vaša ovca sve dok ne 

izvedu “pravu“ djevojku i ne dobiju potvrdan odgovor. U Donjem Crnču “, a tako je bilo 


i u drugim hercegovačkim selima, nije rijetkost bila da se nekoga muškarca odjene u 


125 Usp. DRAGIĆ, Marko: Poetika .., str. 485. 
126 Kazala mi moja majka. 

žensku odjeću i da se njega podvaljuje kao mladu. Puk bi uživao u tim scenama i smijehu 
i radosti nije bilo kraja. 

I na sami dan svatova, ,,kad je mlada gotova i opremljena, tad će koja žena onako iz 
vragoluka pritvoriti sobna vrata, pa ne će pustiti mlade, dok je kuma i djever ne 
otkupe.“!?" Djever je morao stalno paziti na mladu. Ako bi mu je ukrali, morao bi je opet 
otkupljivati te mu se više isplatilo otvoriti četvere oči. ,,Vrhunac šale bit će ako kakva 


ružna baba poljubi nekog od svatova.“1?5 


127 BUCONJIĆ.., str. 110. 
128 SUTON.., str. 57. 

7. RETORIČKI (GOVORNIČKI) OBLICI 


Retorički su oblici u puku odavno postojali, ljudi su se njima koristili, ali kao i mnogim 
drugim tradicijskim vrednotama, nije im se pridavala zaslužena pozornost. Po svom se 


značenju i obliku svrstavaju u šest kategorija: 


1. Basma (bajalica, egzorcizam, zaklinjanje) 
2. Zdravica 

3. Brojalica (brojilica, nabrajalica) 

4. Brzalica 

5. Blagoslov/molitva 


6. Kletva. 


U našem je narodu, nažalost, kletva dosta raširena. Izriče se olako, nekad iz običaja, iz 
navike i lišena je bilo kakvoga razmišljanja. Postoje i kletve ,,od šale“ 1 niječne kletve 


koje ne žele nikakva zla: 


Ćusta ti je, jadi je ne ubili. 
Lipa ti si, jadi te ne smeli. 


Bog te ne ubijo, što radiš? 


7.1. Kletve, zakletve, psovke 


Koliko je god naš narod bogobojazan i svjestan Božjeg pogleda, ipak nije imun od kletve, 
proklinjanja. Kletva je proklinjanje nekoga sa željom da mu se dogodi nešto neugodno, 
nešto što ne želi. Od davnina Hrvati vjeruju u moć kletve i ne spavaju najmirnije ako ih 
netko prokune. Vjera u snagu kletve, u dalekoj je prošlosti bila jača od bilo kojega crnoga 
na bijelu. Svjedoče nam to i najstariji zapisi Hrvata na kamenu. Tako je i s Bašćanskom 
pločom. Tekst Bašćanske ploče svjedoči kako kralj Zvonimir daruje zemlju, kako za to 


postoje svjedoci i kako svjesno preuzimaju breme prokletstva oni koji bi darovanje 

zanijekali. Svi su bili sigurni u moć istoga, a zbog toga u svoje čine nisu sumnjali, nije 
postojala nikakva dvojba. To bijaše jače od bilo kakvoga zakona: ...da tko to poreče, neka 
ga prokune i Bog i 12 apostola i 4 evanđelista i sveta Lucija. Amen.1? 

Jednako je tako u hrvatskome narodu poznata Zvonimirova kletva, legenda spomenuta u 
hrvatskoj redakciji Ljetopisa popa Dukljanina, prema kojoj su kralja Zvonimira ubili 
njegovi podanici 1089. na Saboru u Kninu, usprotivivši se odlasku hrvatske vojske u 
križarski rat. Umirući, kralj Zvonimir je navodno prokleo ,,nevirne Hrvate“ da nigdar ne 
imali gospodina svoga jezika, nego vazda tujin jezikom podložni bili. Zvonimirovo 
prokletstvo je, prema drugim vrelima, imalo trajati 900 godina, a tijekom toga vremena 
Hrvati će biti prisiljeni priznavati tuđe vrhovništvo i vladara ,,tuđega jezika“. 13% 

Kletve kojima se i naši ljudi koriste najčešće imaju užasavajući sadržaj. Što je najgore, 


ljudi u ovakve prljave rabote, za suradnju pozivaju samoga Boga. Pa tako se može čuti: 


Bog te u šumu okrenijo! 

Da Bog da (Da bi li) te ne bilo! 

Da Bog da krepo! 

Da Bog da te pogodila strila nebeska! 
Da Bog da te stigle moje (sirotinjske) suze! 
Da Bog da ti prisijo zalogaj! 

Duša ti raja ne vidila! 

Izili te vuci! 

Jadi te snašli! 

Kuga te morila! 

Nesrića te ubila! 

Oči ti iskapile! 

Prokleto ti i sime i kolino! 

Raja ne vidio! 

Rđa te ubila! 

Ruka ti se osušila! 

Sjeme ti se zatrlo! 


Stigle te moje kletve! 


12 Dio iz sadržaja teksta Bašćanske ploče, u DAMJANOVIĆ, Stjepan: Slovo iskona, MH, Zagreb, 2006. 
str. 215. 
1 Usp. ALFIREVIĆ, Ivo i dr.: Veliki školski leksikon, Školska knjiga, Zagreb, 2003., str. 1085. 

Voda te odnila! 

Kako se nekad spremno ,,pogađati“ s Bogom svjedoči 1 iskarikirani prikaz našeg čovjeka 
kad kaže: ,,Ne daj ti Bože, njemu, a meni da(o) ne da(o)“. 

A kad se nekome uporno događa nešto loše, ljudi su skloni pomisliti da to ne može biti 
ništa drugo doli nečija kletva pa se kaže: ,,Tko li je na tebe platijo kantamise? “(vjerovanje 
da je netko tražio od popa da urekne nekoga). 

Naši su ljudi i sami svjesni težine kletve i njenoga učinka pa bi ponekad kletve mišlju 
ublažavali riječima. To su, razumljivo, više radile žene. Tako se u kletvama đavao 
imenuje nekim drugim imenima, manje strašnim: vravun, njava, java, šava (Vravun te 
odnijo!). Postoje i kletve od šale (Čusta ti je, jadi je ubili! Lipa ti si, jadi te ne smeli!), a 
ponekad bi se u kletvu ubacila i negacija ,,ne“ pa ona izrijekom nije zvučala pogubno i 


nije htjela nikakvo zlo (Bog te ne ubijo! Šejtan te ne odnija!). 


Zakletve 


Naš se narod također kune. Kune se majkom, dušom, Bogom, zdravljem... Kad 
izjavljujući što nekome drugome tražimo potvrdu istinitosti svoje izjave mi se kunemo, 
zaklinjemo. U narodu postoje četiri vrste zakletvi. U jednima se na sebe ne zove ni dobro 
ni zlo, nego se zaziva Boga, nekoga ili nešto drago za svjedoka (duše/dušnje mi, majke 
mi, života mi itd.). Postoje zakletve u kojima se za sebe zaziva neko dobro (tako mi Bog 
pomogao). Zanimljive su zakletve u kojima se od sebe odgoni kakva nevolja (tako me 
Bog ne ubio). Postoje i zakletve u kojima sebe ,,dajemo na raspolaganje“ zlu ako lažemo 


(tako me Bog ubio, tako me ne bilo, ne dočeko jutro, ne vidijo raja, dice i dr. ako lažem)“. 


Psovke 


Ne izusti ime Gospodina, Boga svoga uzalud! (Izl 20,7; Pnz 5,11)17! 


Veliki problem Hrvata je psovka. Mnogi svoju ljutnju izražavaju psovkom i kažu kako su 
nekome sapsovali sve do devetog kolina (naš narod smatra da se rodbina rastavlja tek u 
devetom koljenu). Hercegovci su nažalost, narod koji jako puno psuje, ne samo jedan 
drugoga nego i jedan drugome oca, majku, Boga, svece, vjeru, dušu, krst, post. Također 


se u skladu s njegovim (ne)djelima čovjeka naziva lopovom, gadom, nevirom, smradom, 


131 BIBLIJA, FUČAK, Jerko: KS Zagreb, 1996. 
125 


pogani, nesrićom, rđom, naletom, jadom, benom, kukavicom, magarcem, svinjom, 
jarcem, kozom, kravom, kučkom, zmijom... Teško je, posebice u današnje vrijeme, slušati 
i djecu i odrasle kako psuju najgore psovke, kako olako psuju svoga Boga i svece. 
Nažalost, i naša se Hercegovina može nazvati psovačkom regijom. Psovka je postala 
navika, ružna navika. Psuju roditelji pred djecom, ali su istodobno spremni zabraniti 
psovku svojoj djeci i tumačiti im kako to nije dobro, kako je psovka proizvod đavla i 
pakla, kako će djeci koja psuju pratar odrizat jezik. Mnogi će kazati kako oni nisu ni 
svjesni da psuju nego im izleti. Neki psovkom žele druge ponekad prestrašiti i pokazati 
svoju snagu, neki psuju u bijesu, neki se tako prazne, ali većini je to navika. 

Teško je objasniti da narodu s tako dugom duhovnom tradicijom i duhovnim 
vrijednostima ova ružna rabota tako dobro ide. Mnogi se pitaju kako je moguće da u tako 
pobožnoj sredini psovka ima tako čvrsto uporište. Kako je moguće da narod, koji je od 
davnina svaki posao počinjao U Ime Oca i Sina i Duha Svetoga, a o čemu svjedoče i 


najstariji zapisi na kamenu, tako često vrijeđa svoga Boga. 


Bog te ubio! 

Bog te smeo! 

Grom te ubijo! 

Dabogda se zabavijo o sebi! 
Dabogda ti izišlo na nos! 
Dabogda crko! 

Dabogda te ršum ubijo! 
Dabogda jezik prigrizo! 


Dabogda imo pa ne imo! 


7.2. Blagoslovi 


Blagoslovima se izriču želje Bogu da očuva i dobrom obdari obitelj, sve ljude, bolesnike, 


nevoljnike; životinje, usjeve, hranu, domovinu i sl.132 


Bog te blagosovijo! 


132 O blagoslovima je više pisano u poglavlju Blagoslov i škropljenje. 

Bog ti bijo na putu! 

Bog ti da zdravlje! 
Dabogda bila rajsko trčalo! 
Duša ti raja vidila! 


Zlo te se sinko nedojalo. 


7.3. Brzalice 


Brzalica je takav retorički oblik u kome je važno brzo izgovarati riječi. Najčešće su ih 
izgovarala djeca kao oblik šale i zabave; roditelji su brzalicama provjeravali umijeće 
izgovora pojedinih glasova kod svoje djece, a brzalice su izgovarali 1 odrasli. Brzi izgovor 
riječi bi obično doveo do pogrješaka u izgovoru, to bi izazivalo smijeh i zabavu kod 


slušatelja. Smisao brzalica i jest bio odmor i zabava, a ne sadržaj izgovorenoga. 


1. Ture bure valja. Ture bure gura. 

Bolje ture bure valja, nego ture bure gura. 

2. Petar Petru plete petlju, pleti Petre Petru petlju. 
3. Prođe pop kroz prokop i pronese trnokop. 

4. Klupko šupljeklupko. 

5. Riba ribi grize rep. 


6. U šustera šestoro šusterčadi. 


7.4. Brojalice 


Brojalice su govornički oblici u kojima je bilo bitno postići ritam. I brojalicama su se 


vježbale i provjeravale osobine govorenja i pamćenja. 


1. Šije šete babin zete, punica ti kašu mete 


u pojati na lopati, dođi zete polokati. 


2. Punica je dočekala zeta, 

ispekla mu jezik od pileta. 


3. Mašina lupa, Ciganka te kupa. 
Mašina stoji, Ciganka te doji. 


4. Vako narode moj, 
ako neko više rič pisne, 
u ustima .ovno stisne! 
Ja poskoči - ti smoči! 
Ja skok — ti ždrok! 


Ja dris - ti liz! 


5. Kako ti je ime, kokošje vime 


kozje sise, o tebi vise. 


6. Eno miseca, .ovno ti od zeca, 


eno mije, .ovno ti od lije. 


U Studencima, u okolici Ljubuškog, djeca, a i odrasli, izgovarali su šaljivu brojalicu: 


Sij baba brašno, 
nemam dide na što, 
da di ti je sito, 
odnilo ga 'seto. 
da di je 'seto, 
otišlo putom, 

da di je put, 
zaresla ga trava, 
da di je trava, 
popasla je krava, 
da di je krava, 
otelila voku, 

da di je voko, 
uzoro šenicu, 

da di je šenica, 
popasli je junci, 
da di su junci, 
pojili ji vuci, 

da di su vuci, 
potrali ji Turci, 
da di su Turci, 
upali u jamu, 
da di je jama, 


politala je vrana.1? 


Slična se verzija šaljive brojalice izgovarala i u Donjem Crnču, u okolici Sirokoga 


Brijega. 


Sij baba brašno, 
nemam dide na što, 
dije sito, 

odnilo ga 'seto. 
di je 'seto, 

otišlo putom, 
dije put, 

zaresla ga trava, 
di je trava, 
popasla je krava, 
di je krava, 
otelila voku, 

di je voko, 

uzoro njivicu, 
posijo šenicu, 

di je šenica, 
počakala je koka, 
di je koka, 


133 Kazala mi spomenuta s. Katarina Petković. 

snila jaje, 

di je jaje, 

odnilo ga šaje, 

Juri (ili neko drugo ime) ga daje, 
Jure ga neće, 

metite ga u vatru, 


nek se ispeče.!*“ 


Značenjski je bilo i šaljivih, podrugljivih, lokal-patriotski nastrojenih nabrajalica: 


1. Bože me sačuvaj: 
Srbina iz Stoca, 
Muslemana iz Sokoca, 
Hrvata iz Ljutoga Doca 


i svakog bića s Uzarića. 


2. Nema sira bez crnačke prpe, 

niti momka ko mokarskoga drpe (ko Buntića Trpe,) 
ni kumpira ko Šarića rpe, 

niti cure ko u Cote Jure, 


ni duvana ko u Mamićana. 


U vremenima kad je Božić bio radni dan, jedan je radnik vjernik jedva dočekao snijeg pa 


,piše“ svome šefu, a on mu partijski odgovara: 


- Bog dao, snijeg pao, 
hvala Bogu, doć ne mogu. 
- U Partiji Boga nema, 


otkaz ti se sprema.!5> 


U novije su se vrijeme, polaskom većega broja djece u školu, pojavile malo gospodskije 
brojalice. Najviše su ih rabila djeca, posebice kad su trebali birati nekoga za početak igre, 


smjenu u igri, ispadanje iz igre. 


1. Elem, belem, bakva ći, ćinći, rinći, ćampa ri. 


134 Kazala mi moja majka. 
135 Kazala mi s.Pia (Danica) Slišković, (Uzarići, 1939.). 

2. Okoš bokoš, prde kokoš, pita baja kolko trebaš jaja. 
3. En ten tini, savaraka tini, savaraka, tika, taka, bija baja bu. 


4. Eci, peci, pec, ti si mali zec, a ja mala vjeverica, eci, peci, pec. 


7.5. Pozdravi Hercegovaca 


Valjen Isus i Marija! 
Vazda budi! 


Kako ste čeljadi? 
Eeeeej! 


Susta ? 
Uranijo! 


Polako si ti! 
Ponekad bi netko po nekome ,,poslao“ pozdrav. Dobio bi i odgovor: 


Pozdravi ........l 


Da si zdravo! 

8. MIKROSTRUKTURE 


Ljudi su se oduvijek i u različitim prigodama znali izražavati sažeto, izrekama i 
poslovicama. Sve poteškoće, sve tuge, radosti i svakojaka životna zbivanja puk je osjećao 
i o njima drugima zborio. Često je to bio vrlo kratak i metaforički govor, govor mudrim 
izrekama. Mnoštvo je izreka i poslovica u hercegovačkom puku koje se i danas koriste, u 
kojima postoje čak artikli koji više nisu u uporabi, ali značenjski zauzimaju pravo mjesto: 
Kom opanci, kom obojci. 

O poslovicama, kao i o drugim oblicima usmene književnosti, više će govora biti u 
posebnim poglavljima. 

Kraće su prozne vrste duboko srasle sa životom naroda i njegove tradicije, njegovim su 
neizostavnim dijelom. Sve što se čovjeku događalo, sve što je razmišljao, činio i nije 
činio, imalo je odjeka 1 u retoričkim književnim oblicima. Narodni su stvaratelji imali 
nakanu u malo riječi izreći duboke misli, a često su se morali uživljavati u ritmičku, 
glazbenu vrijednost svake riječi. Zadovoljavanje formi često je narušavalo umjetničku 
vrijednost izraza, ali ne i zanimljivost i aktualnost. Svi su izrazi bili kratki, sažeti, 
jezgroviti, slikoviti i u njima su se odražavala sva životna pitanja čovjeka ovoga 


podneblja, sva njegova iskustva, zapažanja, promišljanja. 


8.1. Poslovice 


U svojoj se svakodnevnoj komunikaciji ljudi često koriste poslovicama. To su kratke 
književne sintagme (u stihu ili prozi) koje metaforički iskazuju neku mudrost, neku 
misao koja je nastala iskustvom mnogih generacija. 

...Osim toga što se iz njih jezik narodni kano u ogledalu vidi, najviše poznaje se puka 
našeg način mišljenja,kako lasno zna se domisliti i izmisliti, da često najučenija glava 
znoji se, dok šta podobnoga smisli....15% 

Poslovice imaju oblik zaključka, savjeta, prijekora, osude, zapovijedi itd. Prenose se s 
koljena na koljeno u isto stiliziranom obliku. Tematika je poslovica različita, a ,,zbog 


velikog zanimanja za poslovice te njihova višestrukoga značenja i vrijednosti, 


ispostavljeno je cijelo jedno zasebno područje istraživanja i tumačenja, pa je u tu svrhu 


136 JUKIĆ.., str. 145. 

izgrađeno i posebno nazivlje. Tako se danas ponovno često susreće termin paremiologija 
u značenju znanstvene discipline koja tumači, proučava i rješava sva pitanja vezana za 
poslovice.“!?7 

Bilo je pobožnih poslovica, profanih, ali i onih na granici vulgarnoga. Zapravo su i one 
zrcalo života hercegovačkoga čovjeka, zbilja jednoga vremena, kulture, navika, običaja i 
svega onoga što je taj čovjek doživljavao i preživljavao. 

Poslovica nije dijelom samo jedne književnosti, jednoga naroda, jedne kulture. Nje ima u 
svim književnostima, u različitim razdobljima 1 postoji u svim kulturama, na svim 
jezicima. ,,Poslovicom se prenosi višestoljetno i višemilenijsko iskustvo koje jezgrovito 
tipizira osobe, događaje i pojave. Karakter poslovica je utilitaristički 1 didaktički. 
Poslovice imaju općenacionalni karakter.“!?š 

Staroegipatska književnost, još 2400 godina prije Krista, bilježi u svojim djelima 
poslovice (Ptahotepove ,,Pouke mudrosti“). I ep Gilgameš, najznačajnije i najveće djelo 
babilonsko-asirske književnosti, sadrži poslovice. Biblija je također, knjiga i s mnoštvom 
poslovica. Najviše ih je u Salomonovim Mudrim izrekama: 

Lijena ruka osiromašuje čovjeka, a marljiva ga obogaćuje. (Izr 10,4) 

Tko traži dobro, nalazi milost, a tko za zlom ide, ono će ga snaći. (Izr 11,27) 

Pravda čuva pobožna, a opake grijeh obara. (Izr 13,6) 

I u smijehu srce osjeća bol, a poslije veselja dolazi tuga. (Izr 14,13) 

Nasilnik zavodi bližnjega svoga, i navodi ga na rđav put. (Izr 16,29) 

Iko čuva usta i jezik svoj, čuva sebe od nevolje. (Izr 21, 23) 

Poslovica je mnogo i u Talmudu i Kur'anu. I u starim su se civilizacijama puno koristile 
poslovice (antička Grčka, stari Rim). Mnoštvo je latinskih izreka koje se i danas koriste, 
a nastale su u drevnom Rimu: 

Acta, non verba. (Riječi, ne djela.) 

Clara pacta, boni amici. (Čist račun, duga ljubav.) 

Conditio sine qua non. (Uvjet bez kojeg ne može.) 

Finis coronat opus. (Kraj djelo krasi.) 

Homo homini lupus est. (Čovjek je čovjeku vuk.) 

In vino veritas. (U vinu je istina.) 


Iuventus — ventus. (Mladost — ludost.) 


og KEKEZ, Josip: Poslovice.., str. 16. 
13 DRAGIĆ, Marko: Poetika. ., str. 528. 

Lupus in fabula. (Mi o vuku, vuk na vrata.) 

Panem et circenses. (Kruha i igara.) 

Per aspera ad astra. (Od trnja do zvijezda.) 

Timeo Danaos et dona ferentes. (Čuvaj se Danajaca i kad darove donose.) 
Tabula rasa. (Prazna ploča.) 

Vasa vacua maxime sonant. (Prazne posude najjače zvone.) 


Verba volant, scripta manent. (Riječi lete, zapisano ostaje.) 


Prvi su paremiolozi u Hrvata Dubrovčanin Benedikt Kotruljević i Šibenčanin Juraj 
Šižgorić koji su se već u 15. stoljeću bavili bilježenjem narodnih poslovica. Brojni su 
hrvatski književnici, još u srednjem vijeku, svoja djela bogatili poslovicama. I kronike i 
ljetopisi bosanskih franjevaca, također su protkani poslovicama. Bosanski su franjevci i 
svoje govore začinjali poslovicama. ,,Milinje je slušati koga kad govor svoj često s 
poslovicama kiti 1 začinja. One su ostanak naše stare prirodne filosofije, mudroljublja — 
koje se, istina, i kod drugih naroda nahode, al' ne u tolikomu izobilju i tolike 
vrijednosti!“1? 

U BiH su se (u 19. i početkom 20. stoljeća) sakupljanjem, zapisivanjem i tumačenjem 
poslovica najviše bavili Ivan Frano Jukić, fra/don Franjo Miličević, fra Petar Bakula, 
nadbiskup Josip Stadler, Nikola Buconjić. U novije se vrijeme dosta piše o poslovicama, 
mnogi ih prikupljaju i zapisuju, a značajan je broj poslovica u hercegovačkom, 
broćanskom kraju prikupio i zapisao Vinko Falak!*". 

Kada govori o značenju poslovica, poznati hrvatski paremiolog Josip Kekez ih svrstava 
na one društvenoga, = etnološkoga, = filozofskoga, = kalendarskoga, = moralnoga, 
politološkoga, povijesnoga, profesijskoga, psihološkoga, vjerskoga značenjskog polja. 
Isti ih autor tipski dijeli na izreke, dijaloške poslovice (poslovice-pitalice), poslovice- 
anegdote (poslovice-pričice) i pareologizme (frazeologizme, poredbe, metafore). 

Mnogi su sakupljači poslovica svoje zbirke slagali kronološki, po redoslijedu zapisivanja, 


a najviše ih je koji su to činili po abecednome redu. 


Primjeri poslovica 


13% JUKIĆ.., str. 146. 
!40 Vinko Falak (1921.-2014.) je rođen u Šurmancima i autor je 17 knjiga koje se bave zavičajnim blagom 
rodne mu Hercegovine. Godine 2001. izdana mu je knjiga Iz moga zavičaja riječi u govoru i poslovice u 
kojoj je autor, po abecednome redu, zapisao oko 1200 poslovica (vidi: FALAK, Vinko: /z moga zavičaja 
riječi u govoru i poslovice, Hercegtisak, Široki Brijeg, 2001., str. 125.). 

Ako dite ne plače ni mater ga se ne sića. 
Ako je priša umrit, nije zakopa. 

Ako ne moreš pomoć, nemoj ni odmoć. 

Ako neće nećo, oće oćo. 

Ako se ne nasmiješ manitoj, nećeš pametnoj. 
Ako zlo ne biži od tebe, biži ti od njega. 

Bez nevolje nema bogomolje. 

Bog bogova, torbica anđela. 

Bog daje težaku, a ne ležaku. 

Bog je najprije sebi bradu stvorijo. 

Bog ti dadne kolko moreš podnit. 

Bolest dolazi na konju, a odlazi na slamki. 
Bolje ikad, nego nikad. 

Bolje išta, nego ništa. 

Bolje s čovikom izgubit, nego s rđom dobit. 
Bolje se zavaljivat od umora, nego od gladi. 
Bolje ti je da te stigne smrt, nego sirotinjske suze. 
Bože te sačuvaj jesenskog kučeta i prolitne mlade. 
Bresposlen pop i jariće krsti. 

Brigo moja priđi na drugog. 

Budala luta, pametan pita. 

Cipela bečka, noga lička. 

Čast svakome. veresije nikome. 

Čime se manit ponosi, pametan se stidi. 

Čist račun, duga ljubav. 

Čovik snuje, Bog određuje. 

Čovika moreš privarit, ali Boga ne moreš. 
Čuvaj se ćuke koji ne laje. 

Čuvaj se kršćanina koji u crkvu ne iđe i Turčina koji ne klanja. 
Da su dica za babe i babe bi rađale. 

Da triba .ovno okrenit, zva bi drugog. 


Da zna čovik di će vrat slomit ne bi nikad tamo išo. 

Dadni mu vlast u ruke pa ćeš vidit kakav je čovik. 


Daj budali štap u ruku, ona će te šnjim po glavi. 


Dala bi majka da ima. 

Daleko od očiju, daleko od srca. 
Danas vako, sutra nako. 

Di će suza, nego na oko. 

Di je vrilo, vriće, di je bilo, biće. 
Di ko nika, tu i obika. 

Di li ban, di li vojska. 


Di se pije, primakni se, di se bije, odmakni se. 


Dobar i manit su braća. 

Dobar se glas daleko čuje, a loš još dalje. 
Doće maca na vratanca. 

Doće vranac na klanac. 

Dogovor kuću gradi. 

Dok imaš, dobar si. 

Dok jaja kakoću, kokoši šute. 

Dok je glave, biće i kape. 

Dok jednom ne smrkne, drugom ne svane. 
Došo vrag po svoje. 

Drži vodu dok majstori ne odu. 

Duga dana u zla gospodara. 

Duraj pa ćeš u raj. 

Dva loša ubiše Miloša. 

Dvoga, troga, puna torba. 


Džaba jalovim kravam vime mazat. 


Džaba je gluvu šapćat i ćoravu namigivat. 


Đe ima dima, ima i vatre. 
Glavno da je glava na ramenu. 
Goji sirotu na svoju sramotu. 
Gožđe se kuje dok je vruće. 
Gradi kuću u svakom selu. 


Grij ide iz usta, a ne na usta. 

I kenjac pliva kad mu se zalije za uši. 
Imi konja za trku imamo. 

Imiš je mali, al' veliku štetu napravi. 

I vuk sit i ovce na broju. 

I zidovi imaju uši. 

Il kosijo, il vodu nosijo. 

Ima i nad popom pop. 

Imat će i Sraće gaće, samo se ne zna ka' će. 
lspeci pa reci. 

Ispruži se koliko si dug. 

Iz mire đavli vire. 

Iz opanaka skočijo u čizme. 

Izijo vuk magare. 

Izmalena se trn oštri. 

Izvana gladac, unutra jadac. 

Ja' loncom o kamen, ja' kamenom o lonac: teško ti ga loncu. 
Jadan ti je ko se u drugog uzda. 

Jedan sjaši, drugi uzjaši. 

Jedna glava, sto jezika. 

Jedna lasta ne čini proliće. 

Jednim udarcem dvi muve. 

Jedno ko nijedno. 

Kad je ovan blejo za janjetom? 

Kad je rat, ni brat bratu nije brat. 

Kad mačke nema, miševi kolo vode. 
Kad se dvojica svađaju, treći se raduje. 
Kad si u kolu, trebaš i igrat. 

Kad ti daje tuđa mati, brzo lati, jer ti potlje neće dati. 
Kad ti svi kažu da si magarac, ti zarevi. 
Kakav otac, takav sin. 

Kako došlo, tako prošlo. 

Kako je derano, nije ni krvavo. 

Kako posiješ, tako ćeš i žet. 

Kako prostreš, tako ćeš i ležat. 

Kako se zajmiš, tako će ti se vratit. 
Kakva krpa, takva i zakrpa. 

Klin se klinom izbija. 

Ko će kome ako neće svoj svome. 

Ko drugom jamu kopa, sam u nju upada. 
Ko istinu zbori, Boga fali. 

Ko je bliže vatri, bolje se ogrije. 

Ko je dužan i na Božić je tužan. 

Ko je jači, taj tabači. 

Ko je moguć, lako mu se obuć. 

Ko ne štedi u mladosti, prosjak je u starosti. 
Ko ne zna za se, ne zna ni za drugog. 
Ko pita, ne slazi s puta. 

Ko priviše piva, brzo će proplakat. 
Ko prizna, pola mu se prašta. 

Ko psuje, život truje. 

Ko puno pije, za dugo nije. 

Ko radi, ne boji se gladi. 

Ko radi, taj i griši. 


Ko s dicom liga, .osran ustaje. 


Ko s đavlom tikve sadi, o glavu mu se razbijaju. 


Ko se dima ne nadimi, taj se vatre ne ogrija. 
Ko se fali, taj se kvari. 

Ko se sam čuva i Bog ga čuva. 

Ko se u noge ne uzda, u kolo se ne vaća. 

Ko te ne zna, skupo bi te platijo. 

Ko u malo gleda, malo i vridi. 

Ko visoko leti, nisko pada. 

Ko zna šta nosi dan, a šta noć. 

Kog je zmija klala i gušterice se boji. 


Koga je molit, nije ga srdil. 

Koga nema na dilu, nema mu ni dila. 
Koga nema, bez njega se može. 

Koga s'rbi, taj se češe. 

Koji god prst zarižeš, jednako boli. 
Koliko ljudi, toliko ćudi. 

Koliko sela, toliko i običaja. 

Kome je sv. Petar kum, lako mu je u raj. 
Kratka večera, dug život. 

Krme kad poloče, privrne korito. 

Krv nije voda. 

Kud svi Turci tud i mali Mujo. 
Kukavice kući dolaze. 

Lako je govorit, nije lako radit. 

Lako je mudra svitovat. 

Lako je s tuđim biti milostiv. 

Lako ti je bit svetac kad ti je Bog otac. 
Lakše je kakoćati nego jaja nositi. 
Lapis u ruke dok ti je vrime. 

Lipa riči čelična vrata otvara. 

Ludu suda nema. 

Mala dica, mala briga, velika dica, velika briga. 
Manitu je more do kolina. 

Misli da je Boga za bradu uvatijo. 
Mlado se drvo savija. 

Mlado, ludo. (Mladost, ludost.) 
Mrtav ne prdi. 

Mrtva usta ne govore. 

Mudroj glavi jedno oko dosta. 

Muke ti je žabu u vodu naćerat. 

Na jedno uvo ušlo, na drugo izašlo. 
Na mladu je, zarešće, na staru se ni poznat neće. 
Na muci se poznaju junaci. 

Na ruci je pet prstiju pa nisu svi isti. 

Na vuka vika, iza vuka lisica. 

Najprije prožvači pa onda gutaj. 
Najprije skoči pa onda reci op. 
Najteže mu se bilo rodit. 

Našla tikva čepinu. 

Našo si crkvu di ćeš Boga molit. 
Navika zlomuka, odvika stomuka. 

Ne biži 'čela od meda, nego od leda. 
Ne budi svakom loncu poklopac. 

Ne da se rđi nać dukat. 

Ne daj se rđi u ruke. 

Ne daje ko ima, nego ko je naučio davat. 
Ne kreći (diraj) u osinjak. 

Ne more pita od .ovana. 

Ne more se s jednom .uzicom na dva stoca sidit. 
Ne more se sunce dlanom sakrit. 

Ne mere se zlo činit, a dobru se nadat. 
Ne more skupa šuša i roguša. 

Ne moreš bit i pošten i je... 

Ne moreš imat i jare i pare. 

Ne moreš vadit med, a prste ne lizat. 
Ne obuvaj se prije gaza. 

Ne pada jabuka daleko od stabla. 

Ne prti na se što ne moreš ponit. 

Ne skuplja se žito po lanjskoj strnjini. 
Ne tovari na se što ne moreš ponit. 


Ne trči prid rudu. 


Ne valja ni od sile pucat, ni od rđe se zavaljivat. 


Ne vridi se s rogatim bost. 

Ne zadivaj trn u zdravu ruku. 

Ne zatvaraj vrata .uzicom. 

Ne zna se što nosi dan, a što noć. 


Neće grom u koprivu. 

Neće nikad imat dvi jake za vratom. 
Neka svoga i u gori vuka(ajduka). 
Nema dlake na jeziku. 

Nepozvanu je gostu misto za vratim. 
Nesta para, nesta prijatelja. 

Ni prsti na ruci nisu jednaci. 

Ni sir slan, ni šećer sladak. 

Ni u crkvu se ne iđe brez para. 

Ni u gori o zlu ne govori. 

Ni u kiši blaga, ni u suši glada. 
Ničemu se ne čudi, svačemu se nadaj. 
Nije drvo barke, već je vira Marte. 
Nije ga se oko .rkno. 

Nije kuća tisna ako nisu čeljad bisna. 
Nije mu ni rod, ni pomoz Bog. 

Nije se rodio ko bi cilom svitu ugodio. 
Nije svako zlo za zlo. 

Nije važno što ti kaže, nego ko ti kaže. 
Niko se nije laži udavijo. 

Niko se nije naučen rodijo. 

Niko se nije s onog svita vratijo. 
Nisu mravi navukli, nego zubi natukli. 


Nit ludo je.., nit kući dovodi. 


Nit se u dobru uzvisi, nit se u zlu ponizi. 


Nit smrdi, nit miriše. 

Nužda zakon minja. 

Obećanje, ludom radovanje. 

Od rđavi roditelja ne valjaju ni dica. 
Od viška glava ne boli. 

Okolo kole pa na mala vrata. 
Okreće se kako vitar puše. 

Ori vole kad nemaš škole. 


Oteto, prokleto. 

Ozivlji se dok zovu, posli je kasno vikat oj. 
Pala muva na međeda. 

Pametniji vazda popušća. 

Para na paru, fukara na fukaru. 
Para vrti di burgija neće. 

Pitaće starost di je bila mladost. 
Plaši se i svoje sine. 

Pljuni na nebo, pašće ti na obraz. 
Po poruci ne jede vuk mesa. 

Po tuđem prknu sto degeneka. 
Pometi isprid svoji vrata. 

Ponesi lulicu uz guzicu. 

Pošalji rđu na put, aj za njom u put. 
Poštena divojka, valjala majka. 

Prd' u vodu nek buljci skaču. 
Prigode beru jagode. 

Progovorijo bi na .uzicu da nije na usta. 
Pružiš mu prst, on oće cilu ruku. 
Prva muka, posljednje lastvo. 

Prvi se mačići u vodu bacaju. 

Radi ko ni sebi, ko ni drugom. 

Radi šta oćeš, al' neš doklen oćeš. 
Raduje se ko ozeba suncu. 

Rana je zorica zdravlja prijateljica. 
Rugala se ruga pa dobila druga. 
Ruka ruku mije, obraz obadvije. 

S dobrim drugom i pod golim dubom. 
S kim si, takav si. 

S kiše na krupu. 

S neba pa u rebra. 

Samo se vruće željezo kuje. 

Sila Boga ne moli. 

Siromahu je zuvar i da mu se muva zaleti. 

Sirotinjo, i Bogu si teška. 

Sit gladnu ne viruje. 

Skokni pa lokni. 

Slažu se ko rogovi u vrići. 

Slip kod očiju. 

Star vuk, pasja maskara. 

Svak je sebi Kraljević Marko. 

Svaka tica svojim glasom piva. 

Svaka tica svome jatu leti. 

Svako dilo doće na vidilo. 

Svako vrime ima svoje brime. 

Svako za se, travu pase. 

Svakog čuda za tri dana, sramote za vika. 
Svakog gosta, tri dni dosta. 

Sve u svoje vrime. 

Svoj svoga nosi do jame, ali ga ne ubacuje. 
Svoja kućica, svoja slobodica. 

Svoje se meso ne da grist. 

Svršila Mara zavit. 

Svuđe je poć, al'je kući doć. 

Šaravito namamito, manitu je drago. 
Šipka je izišla iz raja. 

Što bešika odljulja, to lopata zakopa. 
Što gluv ne dočuje, sam izmisli. 

Što je pravo i Bogu je drago. 

Što mlad nauči, star ne oduči. 

Što možeš uradit danas, ne ostavljaj za sutra. 
Što na umu, to na drumu. 

Što nađeš, ne kaži, što izgubiš, ne traži. 
Što ne daš prosjaku, u bolesti ćeš izist. 
Što se babi tilo to joj se u snu snilo. 

Što se u kući govori, ne smi priko praga. 
Što trizan misli, pijan govori. 

Što vidiš u susjeda, očekuj i u sebe. 
Teško nogam pod manitom glavom. 
Teža lakšu priteže. 
Tiha voda brege valja. 
Tijo bi ploča ispod mrtvi kobila. 
Traži posla, a moli Boga da ga ne nađe. 
Iražiće zeko noćas majku. 
Tresla se brda, rodijo se miš. 
Triput odmiri, jednom riži. 
Trla baba dlan da joj prođe dan. 
U društvu se i pop oženi. 
U kovača, najgora sikira. 
U laži su kratke noge. 
U maloj boci leži otrov. 
U mlinu se dvaput govori. 
U srdite prose prazna i .uza i torba. 
U sriću se uzda lud, a pametan u svoj trud. 
U stara oca, sirotna dica. 
U stra'u su velike oči. 
U svakom žitu ima kukolja. 
U svatove k'o neven, iz svatova k'o je... 
U šali, pola privali. 
Udri brigu na veselje. 
Ujmi, ali i vrati. 
Ukro bi Bogu nogu. 
Upala mu sikira u med. 
Uzdaj se u se i u svoje kljuse. 
Vidila žaba di se konji potkivaju pa i ona digla nogu. 
Više nji od trbua, neg od mača gine. 
Više vridi dobar glas, nego dobar stas. 
Voda pere sve osim brzdava jezika. 
Vodu vari, vodu ladi. 
Vrag prišu odnija. 

Vuk dlaku minja, ćud nikad. 
Zgoda mačku .ebe. 

Zna svom petku post. 

Žali Bože truda. 

Živi bili pa vidili. 


Žuti žutuju, crveni putuju.!“! 


8.2. Izreke 


Bacit se kamenom u bus. 

Bit trn u oku. 

Bitna velikoj stolici. 

Blaženi među ženama. 

Brži jezik od pameti. 

Crko puko. 

Čurliči ti koliko oćeš, niko te ne čuje. 
Da ima u glavi ko u .uzici. 

Digla se kuka i motika. 

Dobar je od koga je otpa. 

Đavla bi na ledu potkova. 

Fala ruci na jabuci. 

Falit se na sva zvona. 

Imat i tičjeg mlika. 

Ištom zinila na svit. 

Iz tvojih usta u Božje uši. 

Kad me vidiš, piši. 

Mačja trka do pojate. 

Mučno ćerce da te beg uzme, cigani oko kuće kruže. 
Muko moja priđi na drugog. 


Ne dodaji soli na ranu. 


141 Zapisivanjem se poslovica bavim dosta godina, a najviše sam ih zapisala po kazivanju svojih roditelja i 
meni bliskih sugovornika (rodbine, prijatelja, sestara u samostanima i sestarskim kućama u kojima sam 
živjela). 

Ne mere mu pera obit. 

Ne moreš ga uvatit ni za glavu ni za rep. 
Ne vridi tri pišljiva boba. 

Ne zna se ko pije, ko plaća. 
Neće se vruć vode napit. 

Neće zima na nebu zimovat. 
Nema kimeta. 

Nema ni koliko je crno ispod nokta. 
Nemaš ni rza ni obraza. 

Ni brige, ni pameti. 

Ni kučeta, ni mačeta. 

Ni tiče, ni miče. 

Nije Bogu virovat. 

Nije mu svega zelja. 

Nije upo šećer u vodu. 

Nikako na zelenu granu. 

Niko ni da se po prknu počeše. 
Nisu mu sve na broju. 

Od povoja do pokrova. 

Od zla oca, od gore matere. 
Pričat Markove konake. 
Prilivat iz šupljeg u prazno. 
Prišlo mu priko zubi. 

Samar svilom krpit. 

Srce puca od leda. 

Strpljen, spašen. 

Šta si obisijo bembele? 
Iražiće zeko majku. 

U njega i konji i samari. 

Ustat na livu nogu. 

Vakat ručavat i onom ko je goveda izgubijo. 
Valja imat opaza. 

Za koje babe dušu. 

Zabit nož u leđa. 

Začepit gubicu. 

Zategla se ko bovska mlada. 
Zatvori oči, otvori usta. 
Zatvori vrata, iziće mačka. 


Zaželila mu se .uzica puta. 


8.2.1. Izreke o vremenu 


Ako ljeto ne dadne, jesen neće imat šta dat. 

Ako na Jurevdan volu rog stopi, bit će godine. 

Ako o Božiću muve liću, o Uskrsu se ne nadaj cviću. 
Ako zima ustim ne ujide, ošine repom. 

Blagovist, goveda u obist, čobani u nesvist. 

Božić na Božić. 

Božić vedar i oštar, dobra godina. 

Crveno veče, kiše biti neće, crvena zora, kiše biti mora.!#? 

Do Božića med, od Božića snig i led. 

Jesen bogata, zima rogata. 

Jutro je pametnije od večeri. 

Južne vedrine i nevine dobrine kratka je vika. 

Koliko vrimena prije Blagovisti žabe prokrekeću, toliko će posle šutit. 

Na Markovdan stopi li se volu rog, u polju je rod. 

Na Vodokršće je li lipo vrime, bojat je se rđave godine. 

Od po velje, ovce prdelje, od po laška, puna kozi taška, od po travnja, oba boka ravna. 
Ožujak, lažak, snigom maže, ispod sniga sitnu travu kaže.1# 
Lažak laže, snigom maže, ispod sniga novu travu kaže.“ 
Po jutru se dan poznaje. 

Sičanj kako zasiče, tako i dosiče. 


Što kolovoz ne skuva, to ni rujan ne dokuva. 


142 Kazala mi spomenuta s. Silvana. 
143 Kazala mi spomenuta s. Mirjam. 
144 SUTON. ., str. 70. 

Travanj suv, gladna godina, travanj mokar, ugledna i berićetna godina. 
Ujišće ovo vuk. 

Veljača, kozja derača, veljača, mačja derača. 

Veljača privrtača. 

Više valja kiša sv. Marka nego azna blaga. 

Vratiće vrime vrimenu. 


Vrime za vrime, Bog zauvik. 


8.3. Spominjanje Božjega imena 


Naš se život odvijao s Bogom, rijetko se prestajalo misliti na Božje ime. Sto god bi se 
činilo, nastojalo se činiti s mislima na svoga Boga i često tražeći od njega pomoć. Bog se 
spominje u poslovicama, izrekama, zazivima, uzdasima; Boga se ne zaboravlja ni kad se 


nekome piše pismo. 


U poslovicama: 


Bog dao, Bog uzeo. 

Bog je najprije sebi bradu stvorijo. 

Bog sve vidi, Bog sve zna. 

Božja providnost ne spava. 

Čovjek snuje, Bog određuje. 

Dobro do Boga. 

Iz tvojih usta u Božje uši. 

Jist, radit i Boga molit, ne triba se stidi. 
Koga je Bog stvorijo i aljine mu je skrojio. 
Lako ti je bit svetac kad ti je Bog otac. 
Ljubav za ljubav, Bog zauvik. 

Misli da je Boga za bradu uvatijo. 

Našo si crkvu di ćeš Boga molit. 

Ne sudi nikom, Bog će svakom. 

Nije mu ni rod, ni pomoz Bog. 

Nisam se za Bogom stinam baco. 


Sila Boga ne moli. 

Sirotinjo, i Bogu si teška. 

Svakakvi nas u Božjoj bašči ima. 

Što Bog sastavi, čovik nek ne rastavi. 
Traži posla, a moli Boga da ga ne nađe. 
Vrime za vrime, Bog zauvik. 


Žali Bože truda. 


Naš čovjek nikad ne smetne s uma da je Bog gospodar svega, da su njegovi svi stvorovi, 


da su njegovi sunce, mjesec, zvijezde, da on zapovijeda vremenom... Kad je jako sunce 


oko podne, koristi se izričajem: Pripeka Božji zvizdan! 


U izrazima: 


K(ak)o Bog zapovida. 
Gonja ga ko Bog maglu. 
Dobro do Boga. 

Otkad je Boga i vika (svita). 
Amenika Boga. 

Ubilo Boga u njemu. 


U pismima: 


Faljen Isus i Marija, to je rič najstarija. 


Pozdravljam te od Boga i srca svoga. 


U vremenskim prilikama i neprilikama: 


Vi molite Boga za kišu do Velike Gospe, a mi ćemo od Velike Gospe. 


Do Božića sito i lito, od Božića gladno i ladno. 


Zazivi Boga, Gospe, svetaca i pobožni uzdasi, upadice i uzrečice: 


Bože sačuvaj! 
Oslobodi me Bože! Oslo me bodi Bože! 
Bože pomozi! 


Jezus i Marija! 

Gospe moja lipa! 
Gospe blažena! 
Sveti Ante, pomozi! 
Misusovo! 

Bože mi prosti! 
Daj Bože! 

Da Bog sačuva! 
Po Bogu brate! 


Bog te čuo! i dr. 
Naš narod također, često u izričajima spominje dušu: 


Bogu dušu, Bog je neće. 
Di će ti duša? 

Duša od čovika. 

Duša ti se raja napojila! 
Dušina ti mista! 

Na tvoju (moju) dušu 
Naći duši mista. 

Ne griši duše! 


Sačuvale umrle duše. 


8.4. Zagonetke 


Zagonetke su binarna mikrostrukturna djela kojima se metaforično zagoneta o 
pojavama, događajima, predmetima, životinjama, osobama i sl“!*5 I zagonetke su 
dijelom širokobriješkoga svakodnevnog života. Kontale su se na sijelima, prelima, u 
čobanluku, na počivanju između poslova. ,,Neka niko ne misli da su ovo besposlice; jer 


kako iz drugih narodnih stvari, tako i iz njih poznaje se našeg naroda bistroumnost.“!%* 


45 DRAGIĆ, Marko: Poetika.., str. 536. 
M46 JUKIĆ.., str. 148. 

Zagonetke su zagonetali i odgonetali svi. One se sastoje od pitalice i odgovora. Najčešće 
bi onaj tko je izricao zagonetku u uvodnom dijelu rekao šta mi je to i to, ili zašto mi zašto, 


a onda bi postavio pitanje. 


1. S jedne strane grije, s druge kvasi, 


da u sridi šaren pas oglasi. (duga) 


2. Sjedi goso pod plotom, pokrio se kokotom, 


ponosi se grudima pred poštenim ljudima. (grozd grožđa) 
3. Kanonik sprida, župnik ozada, biskup u sridini.(slovo K) 


4. Kad me dugo nema sve se pita dal se već sprema, 


a svi se smiju kad mi oči suze liju. (kiša)!“" 


5. Šetalica, hodalica, na polici stoji, vrijeme ti broji. (sat) 


6. Ako me ne pozdraviš, pokloniš se do zemljice crne, 


ja ti sam šeširić skinem, bacim ga u trnje.!“(vjetar) 

7. Vozi zlatnu kočiju, na repu mu sto očiju. (paun) 

8. Žut jesam ali nemam žuticu, dobar sam ti drug kada imaš groznicu. (limun) 

9. Manje od oraha, teže od tovara.!* (ugljen vatre) 

10. Sjekutići sijeku, vukotići vuku, arambaša valja dok u jamu svalja. (jezik i zubi) 
11. Puna škola đaka, nigdje vrata. (šipak) 

12. Crveno, maleno, curi zabodeno. (naušnica)!>% 


13. Tri brata, jedna kapa. (tronožac) 


8.5. Poredbe 


Crn ko đava. 
Dan (dug) ko godina. 


147 Zagonetke 1- 4 zapisala sam po kazivanju spomenute s. Leonarde. 
148 MIRON, Milica: Zagonetke i odgonetke, Svjetlost, Sarajevo, 1951., str. 24. 
'% BUCONJIĆ.., str. 151. 
150 Kazao mi Viktor Blagojević (1982.) iz Mostara. 

Gladan ko vuk. 

Glava ko Cocin bubanj. 
Gluv ko top. 

Gonja ga ko Bog maglu. 
Govori pametno ko pratar. 
Gusto ko u vola dlake. 
Ima i' ko Rokića (Rusa). 


Iskolačijo (izdrečijo, izbečijo) oči ko varen zec. 


Ko .ovno na cidilu. 

Ko da je od .ovana slipljen. 

Ko muva brez glave. 

Ko od matere rođen. 

Ko rukom odneseno. 

Koprca se ko đava u malo vode. 
Krnjav ko da mu je baba poprnila zube. 
Kružit ko mačka oko džigerice. 
Laže ko trojica. 

Lukav ko lija. 

Ljut ko furija. 

Malašan ko trtkova punica. 
Malašna da joj pile more u .rkno čoknut. 
Malašno ko udžur. 

Miliše ko svindul. 

Miran ko janje. 

Mokar ko čepina, patak. 

Nadut ko žaba zapuvača. 
Nagrno ko manit. 

Nakupljat ko krtina. 

Oštar ko britva. 

Podilit pošteno ko braća .ovno. 
Poduvatit ko krnja kopile. 

Puše ko kravosac. 


Raščupan ko jejina. 

Ritko ko babini zubi. 

Rođeno pri njem ko pri trtku .uzica. 
Sinu (odleti) ko dragušica. 
Siromašan ko crkveni miš. 

Skup ko čivit. 

Skupili se ko muve na .ovno. 
Spava ko zaklan. 

Suvo ko poprženo. 

Točan ko sat. 

Umoran da mora vareniku žvakat. 
uzica ko dva zrna kave. 

uzica ko naćve. 

Zapleo se ko pile u kučinu. 


Zavro ko june. 


8.6. Poredbe kao etičke odrednice 


Bilo je važno u životu ovoga naroda u svemu imati mjeru, trebalo je znati dozirati rad, 
hranu, molitvu, sve; trebalo se ponašati u skladu sa svim onim vrednotama koje su ovom 
čovjeku bile kriterijem međusobnoga prosuđivanja, donošenja moralnih stavova jednih o 
drugima. Strašno bi se zamjeralo našim ljudima ako nemaju mire, ako nemaju iste aršine, 
ako su izgubili svaku miru, ako nisu po Božjem. Takve bi se ljude na posebice slikovit 
način obilježilo. Tu molitvama se govorilo o Božjim, anđeoskim mjerenjima. U općinskoj 
Molitvi Miovilu Arkanđelu, govorilo se o mirenju kršćanske duše. Ista se molitva 


izgovarala i u Rami, u sjevernoj Hercegovini: 


SVETOM MIJOVILU ARKANĐELU 


Očenaš i Zdravomariju i Slava Ocu 
svetom Mijovilu Arkanđelu, 
najstarijem Božjem anđelu, 

koji miri kršćanske duše, 


na svojoj slavnoj teraziji. 

Kad počne naše duše mirit, 

da ne miri po našima grisima, 
nego da miri po milosti Božjoj. 
Da metne kapi krvi Isusove, 
da pritegne duše naše 


u milost Božiju.!*! 


Mnoštvo je metaforičkih izraza, alegorija, hiperbola, poredbi koje zorno prikazuju stav 
ovoga čovjeka kad nije sve u svoje vrime ili kako Bog zapovida. Reklo bi se: 

e ko da mu je vrana mozak popila, tokmak (čovjeku koji ne razmišlja dovoljno i trezveno, 
koji je ograničen) 

e ko stinica, ko proljev, prijanijo ko čičak, dovezo se ko svrab g..... (čovjeku koji je 
dosadan) 

* ko ovca na solilo, ko sirota na svadbu, ko bez duše, ko da ga svi đavli nosaju, ko munja, 
ko vitar (čovjeku koji trči, trče, koji je brz) 

* ko kolac, ko drvena Marija (uštogljenom, ukočenom čovjeku) 

e moreš na njemu cilindre gonit, ko kruv, ko baja, manji od makova zrna (dobrome, 
poniznome čovjeku) 

e ko vuk, ko propunta, ko da ima gujine, izide kišu Božju, nije ni duši ostavijo mista 
(čovjeku koji puno jede) 

* ko drin, ko boca, ko cekin (zdravome čovjeku) 

* ko vodu (čovjeku koji dobro, tečno čita) 

* ko paprika, ko runjava nozdrva (ljutome, naprasitome čovjeku) 

e ko slika, ko upis, ko jabuka (čovjeku i ženi lijepe vanjštine) 

* ko ajak, ko pupavac (čovjeku koji je prljav i zaudara) 

e ko kočijaš, ko trojica (čovjeku koji psuje i laže) 

e ko mazga, moreš brdo š njim razbit (snažnome, jakome čovjeku) 

e stigo na otresanje kapa, pristaje ko baba za misarima (čovjeku koji kasni) 

* ko grana, ko lišnjak, protega se do neba, izbena čitav, reste ko iz vode (čovjeku koji je 
visok rastom) 


e ko zlogodina, sve mu loj kosti izbacijo (mršavome čovjeku) 


i5I DRAGIĆ, Marko: Duša tilu.., str. 163. 

* ko na konju, ko bubrig u u loju (proći dobro) 


e biži ko od kuge, ko đava od krsta (bojažljivome čovjeku) 


* ko da ga je pratar napravijo (nekomu tko na neko mjesto dođe u pravi čas; ponekad i 


podrugljivo za nekoga tko nenadano dođe na objed) 

* ko lopov, ko đava, ko akrap (nekome tko je grdan, ružan) 
* ko majka, ko letva, ko g 
e ko da su mu crvi u g 
e ko slavić, ko trojica (čovjeku koji lijepo pjeva) 


* ko rešeto (čovjeku koji ne može čuvati tajne, koji sve prenosi)... 
I u poslovicama se izriče vrijednost prave mjere i ruganje svakoj vrsti pretjerivanja. 


Dobro radi s mjerom, a zlo nikako. 
I maslo je začina, ali treba mjere i načina. 


Tko nema vjeru, nema ni mjeru. 


8.7. Česti izrazi 


Bit u goloj vodi. 
Bog te veselijo. 
Brez ile. 

Di je pamet bila. 


Dimi mu iz očiju. 


Istrat mak na konac. 
Izvadit ruke iz .rkna. 


Jadi ga ubili (znali). 


Kad uz panj. 
Kozom orat. 
Krade iz očiju. 
'Mal' ne reko. 
Nabacit žive crve. 
Nije mala rđa. 
Nije noge steklo. 


152 FALAK.., str. 114. 


(pijanome čovjeku) 


, uzodo se ko prikužnik (nesmirnome čovjeku) 

Obisit bembele. 
Očitat bukvicu. 
Odrišit ćesu. 

Okanit se ćorava posla. 
Ostat od reda. 
Otegnut papke. 
Pamet u glavu. 
Pamti pa vrati. 

Past s konja na magarca. 
Past s nogu. 
Piški'ću, kaki'ću. 
Pođonit obraz. 

Pola me nestalo. 
Prdit u vitar. 
Prominit ćeru. 

Pun jida. 

Pun šaraviti buva. 
Put pod noge. 

Puvat ispod samara. 
Radit ispod muča. 
Restu zazubice. 

eri lit, more ti bit. 
Stani, pani. 

Stavit soli na rep. 
Stisnut prdu. 

Tuć orle na glavi. 
Utuk na utuk. 

Za ljutu muku. 
Zbrda, zdola. 

Zinila (velika, klapnula) .uzica. 
Zloba curi iz očiju. 


Zna di đava večera. 

8.8. Upadice, uzrečice 


Baška je to. 
Bojsek. 

Bome. 
Brezbeli. 

Br'te si moj. 
Dragoviću moj. 
Dušo moja. 


Jašta, jašta. 


Lipo si moje janje (sunce)... 


Mašala. 

Misusovo. 

Po Bogu brate. 

Pobro moj. 

Rođo moj. 

Srića ti pivala (cvala)... 


Žalosti moja. 

9. BLAGDANI 


Naš je narod od davnina, a to čini i danas, na različite načine obilježavao značajna 
vremena i nadnevke života svoje Crkve. Proslave tih događanja oduvijek su znane kao 
godovine. Neke od tih su uvijek istoga dana, a neke su pomične, ovisne o proslavi Uskrsa. 
Kako su one bile dijelom života i znane svakom Hercegovcu, narod se često po njima 
ravnao u različitim životnim situacijama. Koliko su mu bile značajne proslave svetaca i 
mučenika njegove vjere, narod je pokazivao i time što je svojoj djeci davao imena po 
godovinama na koje su, ili, oko kojih su rođena. Tako su naša djeca, uz to što su dobivala 
imena po starijim članovima svoje obitelji, nosila i imena svetaca svoje vjere: Iva, Ivana, 
Ivan, Lucija, Bože, Jure, Ante, Antonija, Marija, Stjepan, Blaž, Josip, Josipa, Marko, 
Petar, Petra, Pavao, Ilija, Franjo, Andrija... 

Stvorene su i neke izreke o vremenu koje se sadržajno naslanjaju na pojedine godovine: 
Čista srida čisti criva. 

Do Božića sito i lito, od Božića ladno i gladno. 

Gospa mala, jesen prava. 

Kako vrime Ivan ima, tako bude cila zima. 

O Grguru, zmije polizuju. 

Od svetoga Luke, drži u njidrin ruke. Ne vadi ji vanka, do svetoga Marka. 

Vi molite Boga za kišu do Velike Gospe, a mi ćemo od Velike Gospe. 


9.1. Korizma — posebno molitveno vrijeme 


Korizma je vrijeme posebne Božje blizine, vrijeme intenzivnije priprave za najveći 
kršćanski blagdan Uskrs. Nije se prije mogla čuti ni pjesma čiji sadržaj nije vjerskoga 
karaktera. Za vrijeme korizme, a tako je i danas, nije bilo nikakvih velikih i zajedničkih 
veselja, nitko se u to vrijeme nije ni ženio ni udavao. I u crkvama se pjevalo bez glazbenih 


instrumenata, a oltari su postajali ogoljeni, bez cvijeća. 

Pred Čistu sridu su mačkare (poklade). Ljudi se namaskaraju, obilaze selo i kupe darove. 
Danas se ovome danu najviše vesele mlađi jer se oni odijevaju maštovito 1 različito od 
drugih dana. Također hodaju po okolici i skupljaju darove, najviše novac. 

A u nedjelju prije početka korizme, pokladnu nedjelju, domaćice tradicionalno peku 
krofne (slastice od dizanoga tijesta, pržene u ulju). 

Nakon poklada dolazi post, dolazi čista srida da očisti criva. To je početak korizme i 
vjernici se simbolički posipaju pepelom. U našim crkvama se vrši obred pepeljanja. 
Nakon mise vjernici se u redu približavaju oltaru, jednako kao kod svete pričesti. 
Svećenik pepelom piše križ po čelu vjernika i izgovara riječi: ,,Sjeti se čovječe da si prah 
i da ćeš se u prah vratiti“. 

U korizmi se puno moli i posti. Naš je puk ranije postio znatno više i češće. Mnogi su 
uzimali i stroži post nego ga je propisivala sveta crkva katolička 1 često nisu razlikovali 
posta od nemrsa. Najčešće se postilo o kruvu i vodi, posebice u korizmene petke. Mnogi 
to čine i danas, unatoč crkvenom propisu posta na Čistu srijedu i Veliki petak. Danas je 
uobičajeni način posta u crkvi: na dan kad postimo do jednog obroka do sita se najesti, a 
kod druga dva nešto si uskratiti. Post obvezuje one koji su navršili 18 godina, a nisu prešli 
60. Nemrs je uzdržavanje od masne hrane. Dužni su ga obdržavati svi koji su navršili 14 
godina i to u sve petke u godini. Nedjeljom se ne posti (,,nedilja ne da posta na se“). Post 
i nemrs je obvezan na Čistu srijedu i na Veliki petak. Post ne obvezuje trudnice, dojilje, 
bolesnike, radnike na teškim poslovima i goste. Nažalost, često se dogodi da post postane 
sebi svrhom, da nije popraćen molitvom, pokorom i dobrim djelima, a takav post nema 
duhovnih učinaka. 

U korizmi se pjevao Gospin plač. Isto su tako u puku poznate i pjevane pjesme Stala 
plačuć majka, Ja se kajem, Puče moj, Stala majka pod raspelom, O Isuse, daj da pjevam 
idr. 

U korizmi su nedjelje: Čista, Pačista, Bezimena, Sridoposna, Glušna i Cvitna (Cvitnica- 
nedilja muke Gospodnje). 

Cvjetnica, Nedjelja muke Gospodnje, nedjelja je prije Uskrsa. Na taj se dan puk u našim 
krajevima ujutro umivao milekušama (ljubičicama). Običaj se održao do danas. Ide se u 
crkvu sa stručkom maslinovih, lovorovih ili bršljanovih grančica. Te se grančice na misi 
blagoslivlju. Vjeruje se da te blagoslovljene grančice štite od zla pa su se po povratku 


kući iste zaticale za križ na zidu, okvir neke slike ili za ogledalo. Nosile su se i u štale da 

nevremena i tuče.“153 


Posebnu duhovnu težinu u životu Hercegovca vjernika imaju Veliki dani. Veliki je 
četvrtak početak Isusove muke. Toga se dana u svakoj našoj kući kuha i jede zelje, ovaj 
se četvrtak zbog toga još zove i zeljavi četvrtak. Naši su stari taj dan sto puta molili 


molitvicu: 


Oj dušice grišna, 

bud u viri kripna. 

Kada pođeš s ovoga svita 

na oni svit, 

dugim putim, tisnim klancim, 
susrist će te duv nemili, 

duv nečisti. 

Pitat će te, grišna dušo: 
»Al'si moja, al' Božja?“ 

Ti njemu odgovori: 

, Božja jesam, tvoja nisam. “ 
Ja sam rekla na blagdanak, 
na Veliki četvrtak, 

sto amena, sto križića, 

sto Božjih molitvica, 

sto puta se prikrstili 

u ime Oca i Sina i 


Duva Svetoga. Amen.1** 


Iu Turčinovićima se na Veliki četvrtak molilo: 


Oj dušice grišna, 
bud u viri kripna, 
kad pođeš s ovog svita na oni, 


duzim putim, tisnim klancim, 


153 https://hr.wikipedia.org/wiki/Hrvatski uskrsni običaji; pristupljeno 20. 3. 2016. 
154 Usp. SUTON.., str. 106. 

srišće te duv nečisti, 

Ditaće te, čija sl, 

ili si moja ili si Božja, 

tvoja nisam, Božja jesam, 
ja sam molila na blagdanak, 
na Veliki Četvrtak, 

sto križića, 

sto amena, 

sto Jezusa, 

sto se puta prikrstila. 


Evo i sad ću.!?? 


Na Veliki petak je strogi post i puno se moli. Nekad su naši stari obvezno na ovaj dan 
molili 33 krunice, kantali Gospin plač. Taj bi se dan popilo crnoga vina jer se vjerovalo 
da se pretvara u krv. Ne udi zeru dat i dici jerbo se pretvara u krv, mnogi su tako govorili 
i činili.!"* Poslije podne bi se išlo u crkvu na Put križa i ljubljenje križa. 

Na Veliku subotu svi bi se pripremali za skorašnju svetkovinu, čistile su se kuće i 
pripremalo jelo, najbolje što se imalo od 'rane. Na Veliki se petak radilo sve osim 
obrađivanja zemlje. Taj dan su se kuhala i bojala jaja. Nije bilo umjetnih ukrasa pa su se 
ona kuhala u vodi s /učinom. Na jaja bi se stavljala neka biljka, često djetelina ili neki 
drugi list, 1 vezala bi se u kakvu staru čarapu. Mnoge žene 1 danas tako čine, unatoč 
brojnim tržišnim ponudama.!*" U crkvu su se nosila jaja i drugo pripravljeno jelo da se 


blagoslovi na misi kako bi sutra sva čeljad jela od blagoslovljenoga. 


9.2. Uskrs, uskrsno vrijeme 


Na Uskrs zvona svečano zvone i sva su srca ispunjena jer se četrdeset dana pripravljalo 
za najveći blagdan, od Pepelnice, Čiste srijede, Velikoga petka, pa sve do Uskrsa. ,,Na 


uskrsno jutro jelo se uvijek ono što se blagoslovilo na Veliku subotu. Pripravljalo se jelo 


155 Kazivala mi spomenuta s. Rafaela. 
156 Čula sam i zapamtila od svoga pok. oca Stanka. 
157 Moja majka i danas tako čini 1 kaže da je to najljepši i najzdraviji način bojanja i ukrašavanja jaja. 

da se ne bi kuhalo na Uskrs.“!* Ide se na misu, poslije mise se pjeva ispred crkve i svatko 
iz džepa vadi obojena i urešena kuhana jaja. Počinje običaj ,,tucanja jajima“, običaj-igra 
probanja tvrdoće jaja. Čije je jaje tvrđe, ono pobjeđuje i natječe se dalje. 

I Uskrsni ponedjeljak se slavi, sve je gotovo jednako kao prvi dan Uskrsa, a druga nedjelja 
poslije Uskrsa je Mali Uskrs, Bila nedilja, dan kad se najviše naše djece prvi put 
pričestilo. 

Uzašašće je četrdeseti dan po Uskrsu, a pedeseti su Duovi (Pedesetnica). Presveto 
Trojstvo je prva nedjelja iza Duhova. ,,U narodu se kaže o tajni Presvetoga Trojstva da je 


istina kojoj se niko ne mere iščudit.“!*? 


Dođi dragi ako misliš ikad, 


na Brašanac pa ćemo se slikat.19% 


Četvrtak iza Presvetoga Trojstva je Tilovo (Tijelovo), Brašančevo. Nekad prije je 
mjestom išla procesija s Presvetim Oltarskim Sakramentom, a narod bi ga dočekivao i 
posipao cvijećem. Procesije su bile nestale dolaskom različitih političkih represija. Ali, 
zadnjih se godina taj lijepi ophod vratio u naša mjesta. Posebice je svečana procesija u 
Mostaru gdje se svake godine skupi mnoštvo vjernika. 

Srce Isusovo je deveti dan poslije Tijelova. Patron je župe u Kongori, Studencima, 
Bijelom Polju, Donjem Crnču. Posebice se svečano slavi u Donjem Crnču, kod crkve u 
Tilovoj dragi. Za ovaj je dernek bio običaj nositi ilo i pilo 1 razvršiti ranu nakon mise. 
Svaka je šira obitelj imala svoju '/adovinu. I ovaj je lijepi običaj, nažalost, iščezao. Svi su 
se povukli u kuće na užine, pa su se ,,sakrili“ kolo, pjesma, ganga i igra.!$! 

Dernek je često bio i mjesto održavanja i odmjeravanja ,,dobrosusjedskih“ odnosa. 
Živjelo se za bitke isprid crkve. Zametnula bi se svađa, nije puno razloga trebalo i počelo 


bi... stinam, šakam i svim raspoloživim sredstvima. !$? 


5% DRAGIĆ, Marko: Sveto trodnevljeu duhovnoj baštini bosansko-hercegovačkih Hrvata, u ,,Pasionska 
baština BiH“, Zbornik radova VI. međunarodnog znanstvenog = simpozija Pasionske baštine, Zagreb- 
Sarajevo, 2008., str. 230. 

* SUTON.., str. 109. 

% Dvostih mi je kazala Ružica Brkić (djev. Raspudić, Dobro Selo, 1949.). 

$1 I sama sam kao dijete nazočila ovim dernecima u rodnome mjestu moje majke. 

% Pamtim priču koju sam čula od svoga ujaka: Na ovome istome mjestu, nakon mise i pobožne molitve, 
nakon dobre zaire (kvalitetnoga obroka), dobra se ženica obratila svome bračnome drugu, ,,ljudini“ visine 
»metar i žilet“, a težine - ,,brat bratu“, 50 kila: - Matiša, 'oćemo li kući?- Kakvoj kući, triba li se tući?- 
odrješito će Matiša. 

9.3. Vrijeme kroz godinu 


Sav se život Hercegovaca ravnao po godovinama. Rođenje se ravnalo po godovini, 
umiranje također, a imena su se djeci često davala po imenima svetaca o čijoj su se 
godovini rađala. Tako se rađalo i umiralo o sv. Marku, Kalandori, sv. Anti, Ilindanu, prid 
Božić, po Božiću...!$ 

1. siječnja je Nova godina, početak svjetovne nove godine. Ovaj se dan svečano slavi i u 
Crkvi, pale se svijeće kao za Božić, stolovi su puni svega obilja. 

2. siječnja je Ime Isusovo i nije se slavilo posebice svečano, ali se puno čulo, a tako je i 
danas, u pobožnim zazivima (U Ime Isusovo-Misusovo) i u preporukama (na čast Imena 
Isusova...). 

6. siječnja je Vodokršće (Bogojavljenje). Ide se u crkvu i nose se sol i voda na blagoslov. 
Blagoslovljenu sol i vodu, kršćenu so i vodu, nosi se kući i njome se blagoslivlje sve svoje 
imanje. 

2. veljače je Kalandora, Svijećnica. Blagdan Svijećnice je blagdan kada se u crkvu na 
blagoslov nose svijeće. U svakoj našoj kršćanskoj kući mora biti blagoslovljene soli i 
vode, blagoslovljene svijeće jer se ona pali uz umirućega, a Bog more pozvat u svako 


doba. 


Kalandora ora, 
zime pola, 


za njom ide sveti Blaž, 
kaže to je laž. 


3. veljače je Sveti Blaž. Na sv. Blaža u crkvi je grličanje. To je blagoslov grla 1 od davnina 
se u svim našim crkvama blagoslivlju vjernička grla. Nakon mise vjernici prilaze oltaru 
kao i kod pričesti, a svećenik s dvije prekrižene, dan prije blagoslovljene i upaljene 
svijeće, izgovara riječi: ,,Po zagovoru sv. Blaža, biskupa i mučenika, oslobodio te Bog od 


bolesti grla i svakoga drugoga zla - amen.“ 


' Usp. SUTON.., str. 110. 

19. ožujka dan je Svetoga Josipa. Omiljen u našem narodu zbog svoje skromnosti, 
neznatnosti, a i zato što je uzorom obitelji. Zovu ga još i Josip Mišinar (on će pokupiti 
sve uginule mišine jer je nikla nova trava). 

25. ožujka je Blagovist (Blagovijest — Navještenje Gospodinovo). 

23. travnja, na blagdan Svetoga Jure, naši su se domovi kitili cvijećem. Načešće se to 
činilo tilovinom, hercegovačkom biljkom endemom. Cure bi ustale ranije i zatakle bi 
cviće i zelenilo na svaku kuću. 

25. travnja je Markovdan. Već su lijepi i sunčani dani, a naš narod kaže da na sv. Marka 
zmije izlizu iz zemlje. 

1. svibnja je Sveti Josip Radnik, a cijeli je svibanj mjesec kad se posebice časti Blažena 


Djevica Marija, svibnja Kraljica. Mole se krunice, hodočasti se njenim svetištima. 


13. lipnja je Sveti Ante.!** U svijesti kršćanskoga puka zapadne Hercegovine Bogu su 
najbliži Blažena Djevica Marija 1 sv. Ante Padovanski. Njegova se zaštita traži i očekuje 
u svim potrebama: ako je ugroženo zdravlje; ako su poremećeni obiteljski ili susjedski 
odnosi; ako nedostaje nutarnjega mira; ako je dijete pošlo po zlu putu; u želji za sretnom 
ženidbom, udajom ili djetetom u braku; u traženju uspjeha u poslu, u školi; u zaštiti 
materijalnih dobara; u potrazi za izgubljenom stvari... Sve su to raznolike životne potrebe 
u kojima ljudi traže zagovor sv. Ante, a iskustva su im da baš ovaj svetac jamči Božju 
pomoć. Ta se iskustva prenose usmenom predajom i čuvaju se kod puka. 

Antin se zagovor postiže molitvom, postom i davanjem milostinje i to unaprijed obećanim 
zavjetom: 

Sveti Ante, čuvaj moje janjce, 

sv. Luka čuvaj ih od vuka, 


sv. Toma doćeraj ih doma.19 


Sv. Ante se slavi 13. lipnja, ali naš puk od davnina štuje 13 utoraka prije samoga blagdana. 
U crkvama se moli Antina krunica ili po jedan Očenaš ispred 13 molitvenih zaziva. Nakon 
toga se pjeva pjesma ,,Ako tražiš čudesa“. Mnogi se Antini štovatelji ispovijedaju prvoga 
utorka u mjesecu. Sv. Ante se posebice slavi u Rasnu, Mostaru i na Humcu. Mnoge su 
crkve i groblja povjerena zaštiti ovoga sveca. Mnogo je putova koji su posvećeni 


zagovoru ovoga sveca i na kojima je kip ili kapela s likom sv. Ante. Dosta naših ljudi u 


164 O štovanju sv. Ante pisano je više u poglavlju ,,Etiološke predaje“ (Zavjetni spomenici, kapelice). 
165 Kazala mi spomenuta s. Silvana. 

svojim domovima imaju kip ili sliku ovoga sveca. Antinim se svetištima u Hercegovini 
hodočasti 1 bosonog, a mnogi pohode i njegovo svetište u Padovi. Broj 13 je nadnevak 
blagdana, a utorak je dan kada je sv. Ante bio pokopan. Iako ovaj blagdan nije zapovidni, 
na misama se skupi mnoštvo vjernika. Nije rijetkost ni pojava ljudi druge vjeroispovijesti. 
Zbog uslišanih molitava 1 oni sa zahvalnošću donose darove. Ante, koji je sama dobrota 
i ljubav, nema ni vremenskih, ni prostornih granica. Njegova je čudotvornost izašla iz 
potpuna predanja Bogu, a naš je puk prepoznao tu plemenitost i nadu i nije posustao u 
ljubavi prema njemu, ni stoljećima nakon svečeve smrti. 156 

15. lipnja je Sveti Vid. ,,Danas se iz ulišta vadi pčelinji med koji služi kao lijek za oči. Sv. 
se Vidu često moli za očinji vid.“!*" Koliko su naši ljudi cijenili pčele i njihov rad, 
svjedoči i to što bi za neki uginuli roj pčela rekli da je umro roj čela, kao za ljude.!# 

24. lipnja je Sveti Ivan Krstitelj, Ivanjdan. 

Krsti Ivo i mene, 


zarad Boga i vire.1% 


U mnogim su mjestima ljudi stvarali vjerske, ivanjske pjesme. I u okolici Drniša 
narodni je pjevač spjevao ritmičnu pjesmu: 


Poleti tić perutić, 

Nije tić perutić, 

neg anđeo krilutić. 
Pod krilima krizmica, 
u krizmici Marija, 

Šta _j' Boga rodila 

i Ivana krstila. 

Krst' Ivane i mene 

da virujem u tebe, 

U sve crkve zemaljske, 


u anđele nebeske.17% 


16 Ugp. ILIĆ.., str. 15.-23. 
167 SUTON..,str. 115. 
16% Kazala mi spomenuta s. Silvana. 
169 Isto. 
10 DRAGIĆ, Marko:Apotropejski obredi, običaji i ophodi u hrvatskoj tradicijskoj kulturi, Croatica et 
Slavica Iadertina, Vol. 3., No. 3., Zadar, 2008., str.385. 

Sve do današnjega dana sačuvao se običaj paljenja svitnjaka u sumrak prije blagdana sv. 
Ivana. Stari su govorili da u toj vatri trebaju sagorjeti sva zla koja su nas zadesila kroz 
proteklu godinu, a nakon toga bi se pričalo u čijem je kvartu bio najbolji svitnjak.!7! 
Donedavno je bio običaj da se svitnjak pali oko svake kuće 1 da se oko svitnjaka skupljaju 
svi, 1 mlađarija 1 stari. Kada bi svitnjak dogorijevao i plamen mu se smanjio, mladići su 
ga preskakali. Od osamdesetih godina prošloga stoljeća, običaj je da se više obitelji nađe 
kod jednoga susjeda i zajednički pale svitnjak.!'? 

U nekim je mjestima također običaj da se uoči blagdana sv. Ivana, iza ponoći kupa i umiva 
na izvorskoj vodi. Tako se u Knešpolju pokraj Širokoga Brijega, svake godine služi sveta 
misa uočnica blagdana, a puk se iza ponoći nalazi i umiva na izvoru knešpoljske rijeke 
Crnašnice. Vjeruje se kako tada voda ima čudesnu moć i kako ozdravlja. Tada vjernici s 
tog mjesta odnose vodu bolesnima i nemoćnima. ,,Voda je magijski izvor moći, a u 
kršćanstvu simbolizira pranje, čišćenje i nevinost.“ 7 

29. lipnja, Sveti Petar i Pavao. U narodu je ovaj blagdan znan kao Petrovdan. Patron je 
župa Mostar i Kočerin. Sveti je Petar, kao Božji namjesnik na zemlji, čest u narodnim 
pričicama i molitvama gdje ga se prikazuje kao onoga koji drži ključe (ključeve) Raja i 


otvara Rajska vrata. U narodu je poznat distih kojim se ključara moli za uslugu: 


Sveti Petre, u tebe su ključi, 


Raj otključaj pa mene uvuci. 


20. srpnja je Sveti Ilija, Ilindan. Ovaj je svetac zaštitnik BiH. Često se prepričava 
zanimljivost s ovim svecem i našim narodom. Navodno su crkveni izaslanici iz BiH došli 
Papi i tražili pomoć pri izboru sveca zaštitnika. Papa im je predložio sv. Iliju, a kad su ga 
upitali razlog, rekao im je: ,, Kakav narod, takav svetac“. Naš je narod od davnina na ovaj 
dan strepio od nevremena. Po njihovome vjerovanju sv. Ilija vozi kola po oblacima i, jer 
tutnje njegova kola, dolazi do grmljavine. Još ga zovu 1 Ilija Gromovnik. Ovo je najvruće 
razdoblje u godini i kad se uopće spominju velike vrućine, kaže se da je vruće ko na 
Ilindan. Na ovaj blagdan ljudi ne rade ništa u polju, da ne bi naljutili sveca 1 da ne bi 
došlo do velikoga nevremena. Kažu da bi sv. Ilija bio i žešći kad bi znao koji je njegov 


dan, jer se narod izopačijo. Stariji su mi pričali da se i mnogi Muslimani ovoga dana 


1 Usp. :Isto ; 
12 Usp. DRAGIĆ, Marko:Poetika.., str. 59. 
173 Jsto. 

odriču rada u polju jer se nije igrat s Ilijom. Nakon Ilindana očekuju se malo blaže ljetne 
vrućine pa se često čuje izreka: 
Od svetoga Ilije, 


sunce sve milije. 


15. kolovoza, Velika Gospa, Gospojina. Ova se svetkovina svečano slavi u svim crkvama, 
posebice u Gospinim crkvama. Poznato je koliko naš puk voli Blaženu Djevicu Mariju. 
Na ovaj se dan slivaju rijeke ljudi u Gospina svetišta. Od davnina je ova svetkovina 
sinonim za Široki Brijeg. Tko je god, ,,trbuhom za kruhom“, otputovao iz ovoga kraja, o 
Gospojini se vraćao. U ovom su kraju jednako posjećene i devetnice Gospi i svaku je 
večer na misi, pod briješkim hrastom, mnoštvo vjernika. Pjeva se ,,Preko gora, širom 
polja“, na koljenima se oblazi oko Gospina kipa. Poslije mise svi mole zavjetnu molitvu 


svojoj širokobriješkoj Gospi: 


Zaštitnice naša, kraljice mira, majko Božja Marijo! 

Evo nas pred tobom u tvom svetištu, da tebi posvetimo sebe i svoje obitelji, 
da te zamolimo za pomoć i zaštitu, za naš život i rad. 

Molimo te, majko Božja, da budeš majka naša i naša zaštitnica, 
da nam isprosiš čvrstoću u vjeri i ustrajnost u dobru. 

Čuvaj vjeru našeg naroda i njegovu odanost svetoj Crkvi, 

nauči nas ljubiti tvoga sina Isusa. 

Pruži nam ruku pomoćnicu. 

Daruj nam mladih i svetih svećenika, da čuvaju ovo svetište. 
Daj nam snage, da nastavimo put naših starih: put vjere u Boga, 
put čovjekoljublja, put mira, put tvoj i tvoga Sina. Amen. 


29. kolovoza je Glavosik (Glavosjek) Ivana Krstitelja. Puk se sjeća mučeništva Ivana 
Krstitelja, događaja s Herodijadom (omraženom Irudicom) i odsjecanja glave ovoga 
preteče i uzora svih mučenika za Krista. Ovaj se blagdan svečano slavi u Krehinom 
Gracu. 

4. listopada je Sveti Franjo Asiški. I ovaj je svetac jako omiljen u našem narodu zbog 
svečevoga odnosa prema najsiromašnijima i najugroženijima. Neraskidiva se veza 
stvorila i zbog franjevačkoga reda koji se u ovome narodu već odavno nastanio i čiju skrb 
narod nikada nije zaboravio. Franjina su braća u mnogome zaslužna za vjersku, kulturnu 
i jezičnu opstojnost ovoga puka. Svetkovina se sv. Franje vezuje za jesen. Postoji izreka 


koju sam čula od starijih časnih sestara: ,,Eto svetog Vrane, nesta u polju 'rane“. 

1. studenoga, Svi sveti. Naš se puk obraća ovaj dan svim znanim i neznanim svecima i 
sveticama Božjim i traži njihovu pomoć i zagovor kod Boga. Nakon mise ljudi bi se 
skupljali ispred crkve 1 igralo bi se kolo. U kolu bi se nogom čepalo (,,slučajno“ zgazilo) 
nekoga dragog. Bio je to ,,signal“ da se taj netko napadaču sviđa.!7“ 

2. studenoga je Mrtvi dan, spomen naših pokojnih. Naš se puk oduvijek prema svojim 
pokojnima odnosio s posebnim poštovanjem i svetošću. Ovaj se dan plaćaju mise i moli 
se za sve pokojne, posebice za pokojne iz obitelji. Nekada se to nije činilo, a danas se 
pohode i grobovi pokojnih, kite se cvijećem i pale se svijeće. 

25. studenoga je Sveta Kata, poznata u vremenskoj terminologiji: 

Sveta Kata, 


snig na vrata. 


30. studenoga je Sveti Andrija: 

Sveti Andrija, 

svadbi zavezanija. 

Sveti je Andrija vremenski blizak prvoj nedjelji došašća, a svadbe su prestajale u 


došašću. ! > 


9.4. Došašće 


4. prosinca, blagdan Svete Barbare. Hercegovački Hrvati nemaju raširenu tradiciju 
štovanja svete Barbare, ali je poznata kao svetica zaštitnica vojnika 1 vatrogasaca. U 
nekim se krajevima gdje žive Hrvati na dan sv. Barbare sijala pšenica, a u Hlašćini pored 
Zagreba pripovijeda se legenda o divojci Barbari koja je šetajući govorila da se ona ne bi 
kralja bojala te bi od dragoga kamena crkvu izgradila.!'* U Poljicima se blagdan sv. 
Barbare zove Varina. Tamo se običavalo kazati: 

Varina, vari, 

Savina 'ladi, 

Nikola kusa, 


Ambrozij plaća.!"" 


174 Kazala mi moja majka. 
175 Usp. SUTON.., str. 125. 
176 DRAGIĆ, Marko: Adventu liturgiji i narodnoj kulturi Hrvata, Crkva u svijetu, Vol. 43, No. 3., Split, 
2008., str. 418. 
!7 IVANIŠEVIĆ, .., str. 457. 

6. prosinca, blagdan Svetog Nikole. Legenda o sv. Nikoli kaže kako je ovaj svetac pošao 
u Svetu zemlju, ali je na moru nastala strašna oluja koja je prijetila da brod potone. Nikola 
je zapovjedio valovima da se smire. Kako je uspio u svojoj nakani, postao je zaštitnikom 
mornara i svih putnika. Poznat je i kao Nikola Putnik. Mnogi se u putu preporučuju 


svetom Nikoli. U Rami je poznata molitva: 


Svetom Nikoli putniku, 
za naše putnike 

i bolesnike koji putuju 
da zdravo kući dolaze 
koji boluju, da im Bog 


dadne lašćinu.!78 


Druga legenda o sv. Nikoli kaže kako je spasio djecu od nekog gostioničara koji ih je 
krao. Od tada je postao zaštitnikom djece. Sv. Nikola daruje dobru djecu, a uvečer pred 
blagdan sv. Nikole djeca čiste svoje čizmice i čekaju da ih Nikola preko noći napuni 
željenim darovima. Neposlušnu se djecu daruje šibom i čizmice toj djeci ostaju prazne. 
8. prosinca, Bezgrješno Začeće Blažene Djevice Marije. Blažena Djevica Marija je ta koja 
je bez istočnoga grijeha postala Majkom Isusa. U zapadnoj se Hercegovini ovaj blagdan 
poznat i kao Neoskvrnjeno Začeće, a u mnogim se mjestima baš na dan Bezgrješnoga 
začeća sije božićna pšenica. 

13. prosinca, blagdan Svete Lucije. Ovo je dan početka priprave za Božić, na dan sv. 
Lucije sije se pšenica koja do Božića izraste nekoliko centimetara i u koju se stavljaju 
božićne svijeće. 

3. nedjelja došašća u narodu je znana kao Materice. ,/Taj su dan dica višala mater i 
otkupljivali je hranom, pićem i nerijetko novcem.“!? Također je to dan kada su cure 


darivale mladiće. 


Oj curice, došle Materice, 


za Očiće loli čorapiće.!%% 


!8 DRAGIĆ, Marko: Advent.., str. 421. 
19 PERKOVIĆ, Tomislav: Stoljeća moga kraja, Svjetlo riječi, Livno, 1997., str. 143. 
18 Kazala mi spomenuta s. Silvana. 

U Donjem su Crnču taj dan momci išli na cinu (pretpostavljam da je ovo značilo na 
» procjenu“). Jamili bi malu bocu rakije, išli bi kroz selo i pivali. Cure su tada otvarale 
svakome i svakoga darivale: lišnjacima, čorapima, terlucima, podvezama, obojcima... 
Dakako da su same određivale kome će bolji dar dati. Mogli su momci i iz toga štogod 
znati.1*! 


4. nedjelja došašća je u narodu znana kao Očići. Taj dan daruju očevi, mladići. Najviše bi 


djeca kriomice zavezala oca, a on bi se morao isprsit snekim darom kako bi se oslobodio. 


9.5. Božićno vrijeme 


24. prosinca, Badnjak. ,,U folklornome smislu Badnjak je najbogatiji i najraznovrsniji dan 
u kršćanskoj tradicijskoj kulturi.“!%* Od davnina, na Badnjak se posti; škropi se kuća, 
,okokuće“, čeljad i ajvan; pripravlja se hrana za sutrašnju svetkovinu; dom se kiti 
zelenilom. To se najviše činilo bršljanom. U novije se vrijeme prave i jaslice koje puku 
približavaju događaje i mjesto rođenja njihovoga Spasitelja. Najvažniji događaj na 
Badnjak je unijeti u kuću drvo badnjak/*. Uvečer, kad bi se svi ukućani skupili, domaćin 
bi otišao do drvarice i uzeo tri zasičene ciplje (,,komad drveta pogodan za loženje, 
rascijepljen sjekirom od debljeg komada“!š*), otprilike iste veličine. Tri bi najmlađa 
muška člana obitelji ulazila jedan za drugim, nosili bi badnjak i izgovarali: ,, Va dobro 
vam doša Božić i sveto porođenje Isusovo!“ Svi bi ukućani odgovorili: ,,/ s tobom, Bog 
da zajedno.“ Kako bi koji ulazio i pozdravljao, odlazio bi do šporeta i naložio svoj 
badnjak. Nakon posne večere pripremalo se za odlazak na misu polnoćku. !55 

25. prosinca je Božić. Iza mise polnoćke čestita se Božić riječima ,,na dobro vam došao 
Božić i sveto porođenje Isusovo“, a odgovara se ,,i/ s tobom Bog da zajedno“. Danas je 
najvažniji dan božićanja (u našem je narodu ovo poznat izraz za slavljenje Božića i dana 
oko Božića). Djeca su se posebice radovala ovome blagdanu i zbog drevnoga običaja 
darivanja. Darivalo se šaku lišnjaka, koji orah, suvu smokvu, čeuljicu grožđa, ćupter, ako 


bi bila koja bombona, jabuku. Davo se i koji kolačić (žene bi prije Božića zamišale malo 


ŠI Kazali mi moja majka i njen brat. 

* DRAGIĆ, Marko: Drvo Badnjak u kršćanskoj tradicijskoj kulturi, Split, 2007., str. 2. 

8 Riječ badnjak istovjetan je naziv i za božićnu uočnicu i obredno drvo koje se tada loži, a ima svoje 
korijene u staroslavenskom i starohrvatskom glagolu bdeti što znači bdjeti, biti budan (vidi: BUBALO, 
Jakov: Hrvatska jezična zrnca, Mostar, 1999., str. 61.). 

#4 Vidi: GUSIĆ, Ivica i Filip: Rječnik Dalmatinske zagore i Zapadne Hercegovine, Zagreb, 2004., str. 51. 
š5 Po sjećanju sam zapisala događaje iz Turčinovića, rodnoga sela moga oca. 

brašna, šećera i koje jaje, razvaljale bi tijesto i vildžanom pravile okrugle kolačiće).!* A, 
jabuka je kao dar, najviše kružila iz ruke u ruku, do Božića bi se već bila naveliko 
»smreškala“, uvenula. Zadnji bi je potrošač ponekad polovicu morao baciti. Bilo ih je koji 
bi prekinuli put jabuke od ruke do ruke pa bi rekli: Od ruke do ruke, pametnome u .uzicu. 
Od ovoga običaja darivanja jabuke nastali su 1 izrazi: fala ruci na jabuci, poslati jabuku, 
pokupiti jabuku u svatovima... Za Božić je na stolu kod svakoga bilo obilnije, bilo je hrane 
više nego ikad tijekom godine. Obično se varijo kupus sa suvim mesom, a mezilo se 
ovčjega sira iz mija da bi mogla kružiti bukara s vinom. Bukara nije puno mirovala, jer 
ako bi bio veći krug ljudi, malo se dulje čekalo na red, pa bi oni što čekaju, znali i 
upozoravati: ,, Di je zapelo? “ 

Za vrijeme ručka pale se tri svijeće koje bi bile prethodno postavljene u božićno žito, 
pšenicu. Gorjele bi tijekom ručka, a i poslije ručka, sve dok ne dogore. Molilo se Boga, 
a na kraju bi glava kuće, najstariji član, uzeo komadić kruha namočenoga u vino i gasio 
bi njime svijeće izgovarajući ,,U Ime Oca i Sina i Duha Svetoga“ i svi bi činili znak križa. 
Nikad se ne bi smetnulo s uma da je Bog gospodar života i smrti pa bi uvijek netko rekao: 
,»Bog zna 'ko će dogodine dočekat'.“!57 

Pjevale bi se božićne pjesme U se vrime godišća, Radujte se narodi i dr. Za Božić je 
svatko u svojoj kući sa svojom obitelji, ali prid mrak se pohodilo najbliže susjede 1 
rodbinu, išlo se na čestitanje. 

Zanimljivost je i da se naš narod od davnina koristi uzrečicom da nakon Božića dan odulja 
onoliko koliko pivac skoči s kućnoga praga./% 

26. prosinca, drugi dan Božića, Sveti Stjepan, Stipanjdan. I dalje traje božićno 
raspoloženje. U Donjem Crnču na Stipanjdan je iza mise bio pravi dernek. Pila se rakija, 
boca je išla od ruke do ruke, jeli su se kolači, igralo kolo, pjevalo se, bacala se jabuka 
nekom dragom. Šeretom (migom oka, glave) bi se dao znak osobi koju se ,,gađa“ i to bi 
bio znak da se bacilo oko na tu osobu. Na Stipanjdan je bio običaj, tako je 1 danas, da 
zetovi iđu u punica, u ženine svojte. 

27. prosinca, treći dan Božića, Sveti Ivan, Ivanjdan. Ina Ivanjdan se slavilo otprilike kao 


i drugi dan Božića. 


186 Saznala sam od svoje majke. Kaže mi da su se silno radovali tim darovima i da su djeca danas uskraćena 
za takvu radost jer im je, u konzumacijskom smislu, Božić svaki dan. 
187 Ovih se običaja u Turčinovićima i sama sjećam. 
188 Usp. DRAGIĆ, Marko: Poetika.., str. 147. 

28. prosinca su Nevina dječica, Mladenci. Majke bi tada malo pucikale dicu šipkicom jer 
se vjerovalo da će bolje resti. Djeca bi hodala od kuće do kuće, a domaćice bi ih 
darivale.!5% 

31. prosinca, Silvestrovo. Stari bi ljudi rekli: Dan po dan, izbroji se cila godina. Bogu bi 


se zahvaljivalo za svako primljeno dobro i preporučilo bi mu se i za ubuduće. 


15% Kazala mi spomenuta s. Silvana. 

10. LITURGIJSKI I SAKRAMENTALNI ŽIVOT 


Hercegovački čovjek je čovjek radnik i puno je radio. Znao je da obitelji može priskrbiti 
kruha samo požrtvovnim i ustrajnim radom i s pouzdanjem u Boga. Ali, taj je radnik znao 
da mora postojati dan i za odmor, znao je da se i Bog odmarao dok je stvarao svijet. 
Nedjelja mu je bila dan odmora. Nikakva se rađa nije ostavljala za svete nedilje. 
Stopanjice (domaćice kuće) ne bi ni kruha pekle nedjeljom, nego bi to činile u druge dane. 
Velika je grijota bila raditi ikakav posao nedjeljom. Mogao se uraditi samo posao koji 
nije mogao čekati, posao koji bi bio za ljutu muku. Ako bi pala kiša, ,,dopušteno“ je bilo 
pokupiti sijeno, unijeti vince duvana... Dakako da je nedjeljom trebalo i naraniti ajvan. 
Nedjelja je i dan kad se iđe kmisi. Misa se u našim crkvama služila na latinskome jeziku 
sve do druge polovice prošloga stoljeća. Svećenik je leđima bio okrenut puku, a kako 
narod većinom nije znao i razumio dijelove mise, svećenik bi naredio priporuke koje bi 
puk tiho molio za trajanja mise. Svećeniku je kod oltara služio sakristan koji je bio 
dovoljno izučen za ovu službu (znao je pročitati poslanicu 1 u dijelovima mise odgovarati 
na latinskom). Trebalo je dobro slušati pridiku kako bi se moglo kući prepričati što je 
pratar naredio. Za vrijeme je mise prakaratur (svećenikov zastupnik) kupio lemuzinu 
(milodar) i tko bi god mogao, darovao bi poneki novčić. Prakaratur bi rekao koje je vrste 
lemuzina, je li za umrle ili za neke druge nakane. 

Na misu ne bi išla sva čeljad, a kad bi se dionik mise vratio kući, pozdravio bi sve ukućane 
sa Faljen Isus i Marija. Onaj tko nije bio na misi, pitao bi misare: ,Kako je bilo kod 
mise?“ Misar bi odgovarao: ,,[ tebi dio od mise“. Prvi na to opet kaže: ,,A tebi duševno 
spasenje“. 

Naš je čovjek i prostor oko crkve držao svetim mjestom. Svaki put i u svakoj situaciji kad 
prolazi ispred crkve, on će pokleknuti i prekrižiti se. Svjedoči tome 1 jedna pričica: 

Dva su susjeda dobro zaratila i došlo je do odmjeravanja snaga šakam, stinam... U žaru 
borbe, i trčeći jedan ispred drugoga, našli su se ispred crkve. I jedan i drugi su najprije 


pokleknuli, prekrižili se, otresli kape, a onda nastavili svoj posa.!?“ 


10.1. Krštenje 


1% Priču sam zapisala po pamćenju, a čula sam ju od svoga ujaka. 

Naši su životi od samoga začeća, rođenja, pa sve do smrti, predavani u Božje ruke. Žene 
su rađale s Božjom pomoći, a dijete se drugi dan nosilo na krštenje kako bi odmah postalo 
članom velike Božje obitelji. Majke novorođene djece su ostajale kod kuće. Dijete se 
krstilo odmah, prije nego što majci iziđu danovi.!?! Strahovalo se da dijete ne bi umrlo, a 
nekršteno. Na krštenje ga je nosio netko od ukućana. Djetetu se odabere tko će ga na 
krštenju držati, dobije kumu ili kuma. Kumove se bira iz čestite obitelji, a veze među 
kumovima, kumstva, postaju duhovno srodstvo. Zato se kod nas kaže da se dite može 
umetnuti na kuma. Ponuđeno se kumstvo nikada ne odbija jer je velika čast i povjerenje 
biti biran za kuma. 

Djetetu se na krštenju bira i ime. Najčešće su to bila biblijska imena i imena katoličkih 
svetaca i mučenika. U velikom ih je broju birao sam svećenik. Dakako da se pratra 
posluša jer je on Božji zaminik. 

Ponekad bi novorođeno dijete bilo jako slabo i zlomoćno, a u blizini ne bi bilo svećenika. 
Tada bi se dijete znamenovalo. To je značilo djetetu odabrati ime, zazvati ga imenom, 
polijevati blagoslovljenom vodom u obliku križa govoreći: “Ja te krstim u ime Oca i Sina 
i Duha Svetoga“. Znamenovati može svaki kršćanin, osim oca i majke, a u iznimnim 
slučajevima i nekršćanin, ako su mu nakane jednake onima koje zapovijeda sveta crkva 
katolička. 

Kako su uvjeti života bili na granici bijede, u našoj je Hercegovini umiralo jako puno 
djece. Rađalo se, ali i umiralo. Ta su djeca krštena i vrckon su išla u Raj. Malo koja naša 
starija obitelj nema takvo dijete u Raju: rajnoga Jozu, Stipu; rajnu Maru, Ivu... Neke i po 
nekoliko njih. 


10.2. Krizma (potvrda) 


Sakrament krizme ili potvrde je sakrament u kome se prima Duha Svetoga koga je Isus 
obećao. Sakrament se potvrde obavlja kada mlada osoba postane zrelija i svjesno prihvati, 
potvrdi svoju pripadnost kršćanskoj crkvi. Krizma je obred inicijacije jer dijete krizmom 
postaje odraslim članom Crkve. Na krizmi se obavlja pomazanje uljem, prima se dar 


Duha Svetoga. Obred obavlja biskup, a potvrđenik biskupu je kum koga bira svaki 


11 Žene su 40 dana nakon poroda ostajale kod kuće i bile pošteđene od posla, posebice težega. 
174 


krizmanik. Krizma se slavi svečano i slavi je cijela župa. Nekad se svečanost nakon 
krizme slavila u uskom obiteljskom krugu, bez velike ,,strke“. Danas se većinom takva 
slavlja odvijaju po restoranima i postaju pravi mali svatovi, parada kiča i neukusa, 
natjecanje i nadmetanje tko će se bolje i skuplje odjenuti, tko će boljim darom krizmanika 
darovati. Kumovi na veliko istresaju ćesu, a nije rijetkost i da_ih se bira po debljini 
novčanika i radi ekonomske računice. 

A nekad..? Pokojni mi je otac pričao da je od svoga kuma dobio pola štruce (kruha) i da 


je bio najsretniji momčić u puku. Rekli bi naši ljudi: £, lale moja. 


10.3. Sveta ispovijed 


Sveta se ispovijed obavljala o velikim svetkovinama. Ljudima je ona teško padala jer je 
trebalo istresti prid pratra sve ono loše što se činilo, ali se do ispovijedi jako puno držalo. 
U najveće grijehe ovaj je puk svrstavao svoje psovke. Ispovijedalo se obvezno o Uskrsu 


i Božiću, a mnogi 1 o Gospojini i o sv. Anti. 


10.4. Sveta pričest 


Nakon svete ispovijedi pobožno bi se pristupilo svetoj pričesti. Puk se nekada pričešćivao 
samo nakon ispovijedi i između ta dva čina ništa se ne bi radilo ni govorilo da se ne bi 
opet sagriješilo. Posebice je u životu svakoga kršćanina značajna prva sveta pričest. Ona 
ispunjava radošću svako dijete koje joj pristupa, ali i cijelu obitelj. Prvu bi pričest 
obavljao svećenik, najčešće na Bilu nedilju, na Mali Uskrs. Nažalost, u novije se vrijeme 


i prva pričest naše djece često pretvara u restoranske sjedeljke i razmjenu skupih darova. 


10.5. Svećenički red 


Naš puk ima veliko poštovanje prema sv. redu i svojim svećenicima, a u prošlosti je to 
bilo još i izraženije. Na ovim su prostorima od davnina boravili fratri, pa su oni ovdje 
sinonim za sv. red. Pratra se voljelo i slušalo, a što bi on rekao, to bi se izvršavalo. Fratar 
je bio učen čovik 1 puk mu je zahvalan za očuvanje kulturnoga i vjerskoga identiteta. 


10.6. Ženidba 

Za ovaj je narod nekada ženidba bila svetinja i snaga za cijeli život. Na oltaru se obećavala 
virnost cilog života i ma kakve teškoće nailazile, supružnici su iz ženidbe crpili snagu. 
Dvoje bi se mladih upoznalo kod mise, na narodnom veselju, seoskom sijelu ili na nekim 
drugim mjestima. Zagledali bi se, došlo bi do razgovora, zbližavanja i ćosanja. Mladić bi 
curi dolazio silnim večerima: utorkom, četvrtkom, subotom, nedjeljom. Kažu da je 
sildžijama najgore bilo od cura u nika doba noći poći svojim kućama. Onako bi bunovni 
tražili puta, tražili pomoć od Majke Božje: Gospe moja, di li je svitlica (zvijezda Danica) 
tvoja? 

Kad bi se mladi dovoljno zbližili i izrazili spremnost na zajednički život, slijedile bi 
mnoge pripreme u kojima ne bi sudjelovali samo mladenci. ,,Na odluku mladića i 
djevojke o njihovoj ženidbi najčešće nitko od ukućana nije imao presudan utjecaj. 
Međutim, ipak bi se porazgovaralo o tomu odakle tko potječe, kakva je obitelj, odnosno 
u puku je bio poznat izraz je li od kuće što bi označavalo karakter obitelji iz koje 
potječu.“!?? 

Pala bi odluka o ženidbi, mladić bi ušo u kuću svoje buduće odabranice, a onda bi slijedili 
dogovori starijih: ugovor, rakija (prošnja). Bila bi to malo veća veselja, javna sijela. 
Postoji anegdota o jednoj udavači, udadbenici koju su došli isprositi. 

“Došli su prosci i nakon malo boljega jela, curi se omaklo i pustila je vitar. Prosci su 
pomislili kako tako nepristojna cura nije za njihove kuće i kakva bi tek mogla biti kasnije 
kad sad nije nimalo obrazli. Kako bi se opravdala, djevojka im je iskontala pismu i tako 


se prodala: 


U mog dida 
devet mlina vrtuka 
i deseta stupa stupuka, 


sita guza, pa prduka. “193 


Nakon što se ostane od reda kad su svatovi, mladi bi se navistili, priopćilo bi se narodu o 
njihovoj odluci zbog mogućih zaprjeka. 
Kad mladenka prikupi ruvo, darove rodbine i prijatelja,sprema ih i spakira u sanduk i u 


bale, a onda iz mladoženjine kuće, u četvrtak prije svadbe, dolaze po ruvo i odvoze u njen 


192 ZOVKO, Žarko: Narodna tradicija i običaji u Pologu, u monografiji Župa Polog, Crkva na kamenu, 
Mostar-Polog, 2013., str. 210. 
195 Kazala mi spomenuta s. Rafaela. 

novi dom. Na dan svatova za mladom dolaze povođani, njena pratnja i sastaju se sa 
sildžijama. Posebna je čast u svatovima, uz mladence, kumu, kuma, djeveruše, djevera, 
biti stari svat (najveća uloga 1 čast), buljubaša (prvi svat), barjaktar (i u vučljivim 
vremenima nosio hrvatsku trobojnicu). Buljubašu su mladoženjine pivačice pozdravljale 


riječima dobrodošlice: 


Dobro došo buljubaša 


i sa njime neva naša.!** 


Na kraju svadbene povorke, na konjima, išao je tzv. puškobila. To bi obično bio 
mladenkin otac. Tijekom večeri i svadbenoga veselja, pokupila bi se jabuka; gosti bi 


novčano darivali mladence. 


10.7. Bolesničko pomazanje 


Ovaj se sakrament prima svetački i pobožno, a svrha mu je da daje osobite milosti 
kršćaninu koji je u teškoj bolesti i starosti. Kada kršćanin osjeti da mu se bliži posljednji 
čas traži da mu zovu pratra da ga pomaže, kako bi pomiren otišao s ovoga svijeta 1 stoga 
je ova pomast posljednje pomazanje. Kad se za nekoga kaže zvali su mu pratra, očekuje 
se i njegova skora smrt. Nakon što umre kažu ljudi da je otišo Bogu na istinu ili da je 


otišo Bogu na račun. 


10.8. Smrt 


Sve ima svoje vrijeme. 
Svaka stvar ima svoje vrijeme pod nebom. 
Ima vrijeme kad se rađa, 


i vrijeme kad se umire. 


Prop 3,1-2a 


Naši su ljudi od samoga rođenja svjesni svoje krhkosti i smrti, svjesni su da je poći s 


ovoga svijeta kada Bog pozove. Tu činjenicu nikad ne zaboravljaju i često je spominju: 


194 Kazala mi Kata Alilović (djev. Topić, Buhovo, 1939.). 

Živit mi je do Božje trube (Suda Božjega); znaju da se sve nekako može odgoditi, a da se 
samo umrit mora i da će svatko jednom umrijeti. Kažu da je jedina pravda što će svi 
jednom na oni svit i da se niko nije s onog svita vratijo. Koliko god smrt bila žalost za 
najuže članove obitelji, lakše se podnosila ako je bila po Božjem redu, ako su godine 
donile svoje i ako djeca pokapaju roditelje, ako mlađi pokapaju starije. 

Kad prave neke planove ljudi obvezno kažu ako se bude živo ili ako Bog da; da je samo 
Bog vječan potvrđuju kad kažu vrime za vrime, Bog zauvik. Kao pravi vjernici, smrt ne 


doživljavaju kao tragediju jer znaju da smrt nije kraj. O smrti su spremni i pjesme pjevati: 


Kada umrem i kada me ponesu, 


dođi dragi, dat ću ti atresu.!*> 


Naučeni su da su četiri posljednje stvari raj, pakao, čistilište i sud Božji i da će sve 
negativnosti bit naplaćene strašnim sudom u Jozipovoj dolini. Tu će se ljudi sastati, svatko 
će vidjeti svoga, a tu će i proplakati. Svatko će se pravdati kako zna. Kad se završi sudba, 
anđeli će razlučiti dobre od zlih. Dobri će u Raj, a zli u Pakao. Puk o Sudnjem danu 


razmišlja kao o smaku svita koji mora doći jer se narod jako iskvario. Bit će tada velika 


zlamenja na nebu i jadan ti je ko taj vakat upamti. 12% 


Prema umirućima i pokojnima gaji se osobito poštovanje!?". Posebice su se poštivale 
zadnje želje pokojnika, a umirućima malo tko ne bi alalijo (oprostio), i uvrede i dugove. 
I sam bi umirući znao tražiti oprosti i alali. Drugi će odgovoriti Bog će grije svakomu. 


Pokojniku bi se odjenulo najsvečanije ruho i bio bi pokopan u mjestu svojih predaka. 


11. SUJEVJERJA I DIVINACIJE 


195 Stihove mi kazala moja majka. 
1% Usp. SUTON.., str. 93. 
197 Jedna anegdota govori upravo suprotno, o nekoj supruzi koja nije gajila osobito poštovanje prema 
pokojnome mužu: ,,Kad sam bila malašna čula sam kako su stariji pričali da je jedan čovik umro i onda su 
ga ponili na groblje. Bio je umotan u bili čaršaf jer se prije nisu mećali pokojnici u sanduke. Na putu u 
groblje, oni što su nosili pokojnika, čaršafom su zapeli za jednu granu na drvetu i ,,pokojnik“ se ustao. Svi 
su se prepali i razbježali. Ispostavilo se da čovik nije bio umro, nego samo zanesvista. Njegovoj ženi nije 
bilo drago što se vratijo kući. Nakon godinu dana čovik je ,,opet“ umro, ali sad zaprave. Svit priča da je 
žena, kad su ga opet ponili na groblje,,ispivala“: 
Čuvajte ga od grane, 
da ne bude ko lane. 
Da ga grana ne dovati, 
da se kući ne povrati. 
(Kazala mi spomenuta s. Rafaela Kožul). 

Kad uđeš u zemlju koju ti daje Gospod, Bog tvoj, nemoj se priučavati naodvratne čine 
onih naroda. Neka se kod tebe ne nađe nitko tko bi krozoganj gonio svoga sina ili svoju 
kćer; tko bi se bavio gatanjem, čaranjem, vračanjem i čarobnjaštvom; nitko tko bi bajao, 
zazivao duhove i duše predaka ili se obraćao na pokojnike. Jer tko god takvo što čini gadi 
se Gospodu; zbog takvih odvratnosti njih i goni ispred tebe Gospod, Bog tvoj. Budi posve 
vjeran Gospodu, Bogu svome. Narodi koje ćeš naskoro otjerati s posjeda slušaju vračare 
i gatare, ali tebi to Gospod, Bog tvoj, ne dopušta. 

Pnz 18, 9-14 


Otkad postoji na ovome svijetu, čovjek ima želju znati što će se njemu, njegovim 
bližnjima, a i široj zajednici u budućnosti događati. Što će se dogoditi sutra, za mjesec 
dana, za godinu, dvije..? Kako će živjeti, koliko će živjeti, hoće li živjeti u zdravlju ili 
bolesti..? Sva se ta teška pitanja nameću svakom čovjeku 1 on bi odmah htio na njih imati 
odgovore. Zato se svaki čovjek ponekad nađe u ulozi svojevrsnog proroka, ,,čitača“ 
budućih događanja. U svom se prorokovanju koristi prirodnim pojavama, životinjama, 
vremenskim prilikama i različitim životnim okolnostima. 

Ljudi kažu da je svakome, čim se rodi, određeno i suđeno kako će živjeti i kad će i kako 
umrijeti. Za neuspjeh nekoga posla, braka, životne situacije, prozvat će sudbinu i reći 
kako je tako moralo biti, kako je tako suđeno. Takvo je razmišljanje posljedica 
kolektivnoga, stoljetnoga razmišljanja. K tome je i lakše okriviti ,,nešto“nego uzeti 
sudbinu u svoje ruke i biti krojač vlastite sreće. Unatoč čvrstoj 1 iskonskoj vjeri, 
naslijeđenoj od otaca, Hrvati zapadne Hercegovine nisu imuni na ,,izlete“ u gatanje i ma 
koliko god negirali povezanost s praznovjerjem, moraju priznati kako ponekad druguju s 
nekim poganskim običajima i pogledima na svijet. Pravdali bi svoje postupke pred sobom 
i pred drugima i tvrdili kako čvrsto vjeruju u Boga, ali o'šta im je poslušat i što narod 
kaže. Gatanje, čaranje i proricanje je na ove prostore došlo s istočnim narodima i 
njihovom kulturom. Međutim, i danas su nam puni televizijski ekrani raznih proročica i 
proroka, i danas tražimo djetelinu s četiri lista, 1 danas se izbjegavamo ustati na lijevu 
nogu... 

,»Po narodnom se vjerovanju događaji ponavljaju svakih dvadeset osam godina“!?. Isto 
tako u narodu postoje proročanstva o sudnjem danu jer se narod sve više udaljuje od Boga 
i Božjih zakona te će brže doći smak svijeta. ,, Pred smak će doć na ovi svit Antikrist i 


okrćat će ljude naopako, a vodu uzbrdo. Teško onom ko taj vakat upamti. Na nebu i zemlji 


1 ALILOVIĆ, Ivan: Hrvatski narodni običaji.., str.119. 

biće velika zlamenja. Zatim će bit Strašni sud u Jozipovoj dolini. Strašni se zove zato jer 
će biti strašan. Svi će se ljudi tu sastati i vidit će svak svoga, ali svak će proplakat. “!?? 
Mnogi kraj svijeta zamišljaju s dolaskom Božje trube. O završetku svijeta i uskrsnuću 


mrtvih puno je pjesama izrečeno. Jedna je od njih: 


Božja truba zatrubi, 
Mrtve ljude probudi! 
Ustanite mrtvi ljudi, 


Bog Gospodin da vam sudi. 


Mnoštvo je vjerovanja koja su u zapadnoj Hercegovini bila svakodnevicom. Ljudi su 
gatali po suncu, mjesecu, zvijezdama, godišnjim dobima, po životinjama, čovjekovim 


činima, stvarima... 


11.1. Sujevjerja vezana uz čovjekov život i rad 


Najviše je vjerovanja koja su nastala uz čovjekov svakodnevni život i rad. Iz straha ili iz 
vlastitog neznanja, ljudi su, za svaki slučaj, zazirali od nekih poslova, putovanja, ljudi, 
životinja, stvari... Malo je onih koji bar nekad nisu postupili po nekom od običajnih 
koje su ljudi činili ili nisu, ovisno o pravilu, a sve kako bi se ,,zaštitili“ od nevolja. 
Vjerovali su da: 

- Žena ili muškarac mogu promijeniti spol ako se uspiju provući ispod duge. 

- Ne valja lijevati tekućinu preko ruke jer će te zaboljeti trbuh. 

- Ako si negdje pošao, nije se dobro vraćati jer te može snaći nevolja. 

- Ako si naopako odjenuo neki odjevni predmet, bit će ti nešto drago. 

- Kad vidiš poklopljene kazaljke na satu, netko misli na tebe. 

- Ako stane sat na zidu, znak je nečeg novog: selidbe, posla. 

- Ako na odjeći nađeš bijeli konac, na tebe misli crni momak/djevojka. 


- Ako na odjeći nađeš crni konac, na tebe misli plavi momak/djevojka. 


1% SUTON.., str. 93.- 94. 

- Kad po noći putuješ sam 1 čini ti se da netko zove, ne obaziri se; nemoj se ni u stranu 


okrećat jer te to sigurno vravun zove. 


Ljudi su također, priječili djeci da jedu puno mladih oraha jer su vjerovali da to uzrokuje 


mucavost. 


Čini se da je ljudsko tijelo pružalo jako puno informacija: 

- Kad štucaš, netko te spominje. Može taj koji te spominje biti i na kraj svijeta, ali 
štucavice će biti. Ako pogodiš tko je, štucavica će se ustavit. 

- Kad ti je ječmen na oku, žena u tvojoj bližoj rodbini je u drugom stanju, zbabna, kuljava. 
- Kad ti je laštrica na jeziku, netko laže na tebe. 

- Ako te svrbi jezik, neka je ženska na te smradala. 

- Ako te svrbi nos, naljutićeš se. 

- Ako te svrbi uho, kiša će. 

- Ako te svrbi brada, neskim ćeš se ljubiti. 

- Ako te svrbe tabani, putovaćeš daleko. 

- Ako te svrbi lijevi dlan, dobit ćeš novaca. 

- Ako te svrbi desni dlan, davat ćeš novaca. 

- Ako ti ,,igra“ oko, dogodit će ti se neka nezgoda u obitelji. Ako je /ivo oko bit će zla, ali 
ne velikoga, a ako je desno, bit će zlo i naopako. 

- Ako ti zvoni u desnom uhu, čut ćeš glas od muške osobe, a ako je to lijevo uho, onda će 


doći glas od ženske osobe. 


Postoje i druga vjerovanja za zvonjavu u uhu: 

- Kad ti zvoni u uhu, upitaj koga neka pogodi u kom je uhu. Ako ti pogodi, zlo se sprema, 
a ako ne, neće biti zla. 

- Ako ti zvoni u uhu priupitaš nekoga o kojem je uhu riječ: 

-U kom mi uvu zvoni? 

-U desnom/ u livom! 

-Moj glas/ tvoj glas! 

Ako je taj pogodio, slijedi mu dobitak, a ako nije, onda se onaj u čijem uhu zvoni može 
nadati dobitku. 


- Nije dobro zviždati jer su zviždali oni koji su Isusa razapinjali. 

- Po noći ne smiješ podukivati niti vriskati jer su to vilinski znakovi.20% 
- Vrti li ti u krstim i bedrim, brzo će promina vrimena. 


- Koga bole ruke neka se dotakne konopa crkvenoga zvona i bol će proći. 


Ponekad se po pojedinim dijelovima tijela, obliku, veličini, boji, davao sud o nekoj osobi: 
- Ako je u nekoga veliko, visoko čelo, znak je da je mudar 1 bistar. 

- Ako je u žene dosta dulji drugi nožni prst od prvoga (nožnoga palca), znak je da se ta 
žena u kući pita, da je starešina. 


- Ako je u osobe znatno duži nožni palac od ostalih prstiju, znak je da je osoba pametna. 


O kruhu, koji je oduvijek više od prehrambene namirnice, postoje mnoga vjerovanja: 

- Ako ti padne komadić kruha na zemlju trebaš ga dignuti, očistiti od prljavštine, skloniti 
s puta, poljubiti i ostaviti, poješće tice. 

- Ne valja kruh izvrnuti jer gdje se to čini od toje kuće i toji ljudi biži svaki blagoslov. 


- Vruć se kruh nikad ne načima. 


,»Vruć hljeb ne valja nikako načimati, dok se podobro ne iz'ladne, jer on pred Bogom 


plače, kad se vruć načme.“?“! 


- »Grijota je jesti ležećke jer Bog nije tako ostavijo, kad se jede, jede se, kad se leži, leži 


se; jer svaka mrvica koja preko usta prijeđe plače pred Bogom.“?% 


- Kad ti ispane zalogaj, netko ti je u obitelji gladan. 


- Ne valja ostavljati ugrizak od zalogaja jer,,ni na što se vještice neće tako polakomiti ko 


na ugrizak koji ostane iza jela.“?% 


- Ako se ugrizeš za jezik dok jedeš, dobar je znak. Dobro će roditi usjev od kojeg je jelo 


napravljeno. 


U narodu je poznat metaforički izričaj ugristi se za jezik, a njime se koristimo kada 
shvatimo da smo izrekli nešto što je bolje bilo prešutjeti. 


- Ne smije se piti voda preko zalogaja, može samo dvaput u godini, o Božiću i o Uskrsu, 


tada na čovjeka neće doći nikakva tišnja (kad protiskiva, koči, podbada).?%“ 


- Ako previše pivaš brzo ćeš proplakati. 


200 Isto, str. 10. 
2! ZOVKO, Ivan: Uvjerice, MH Mostar (priredio Stjepan Ivanković), Biblioteka ,,Baština“, Mostar, 2000., 
str. 100. 
2%2 Usp. ]sto. 
203 sto. 
204 7st, str. 107. (O tome više: DRAGIĆ, Marko: Apotropejski obredi... ). 

- Ako se žena porađa, u toj prostoriji ne valja da bude muško jer će žena teže roditi. 
- Piva li u vatri, bura je blizu. 

- Pokipi li mliko, zasušit će krava, a zagori li kad se kuva, kravu će vime zabolit'. 

- Ako ogledalo pukne, na pomolu je raskid ljubavi. 

- Ako ugledaš zvijezdu padalicu, a po tumačenju da svatko ima svoju zvijezdu, znak je 
da se jedna duša preselila s ovoga svijeta. 

- Razbijena čaša u kući, znak je velike sreće. 

- Što sanjaš prve noći u novom stanu ili u tuđem krevetu, ispunit će ti se. 

- Ako se prospe kava u kući, slijedi neki novčani dobitak. 

- 'Ko struže kotlaču, pokisnut će mu svatovi. 

- Kad se prolije vino po stolu dobar je znak. 

- 'Ko pije kavu iz razbijene šalice udat će se za udovca ili oženiti udovicu. 

- Tko sjedi na ćošku stola neće se udati, oženiti. 

- Nije dobro proći ispod otvorenih ljestva jer to donosi nesreću. 

- Ako zaitniš vode iz čatrnje ne vraćaj je u čatrnju, bolje ju je proliti vani. 


- Ne valja na putu srist udovicu. 


I mlada se, kad dođe u novu kuću, za svoje i za dobro svojih ukućana, mora pridržavati 
nekih zakonitosti: 

- Kad mlada dođe prid mladoženjinu kuću, pribacuje priko kuće jabuku natisnutu 
novčanicama. Ako pribaci kuću imaće i u njoj i u braku blagoslova. 

- Mlada rriba prikoračit prag, ili ne stati na nj pa zakoracit desnom nogom da bi bilo 


sreće. 


U nekim je mjestima mlada za sreću trebala ljubiti kućni prag nove kuće. ,,Tu pred 
pragom budu mladenci posluženi slatkom i vodom ili kašičicom smiješanoga meda i 
masla. Biva da u kući bude sve teklo ugodno kao med i maslo.“?% 

- Ako pada kiša kad se mlada udaje, razlog je kiši što je strugala kotle. 


- Mlada u svatovima baca buket. Koja ga cura uvati, prva je po redu za udati se. 


25 BUCONJIĆ.., str. 113. 

11.2. Zloguke životinje i ptice 


U Hercegovini se život nije mogao odvijati bez domaćih životinja. Ljudi su o njima ovisili 
i jasno je da su zauzimale značajno mjesto i u njihovim vjerovanjima.Osim domaćih i 
neke sudruge životinje imale udjela u narodnim prorokovanjima: 


- Kad crna mačka i zec priđu priko puta, sluti na nezgodu. 


Da bi se otklonila nevolja treba triput pljunuti i tako će prestati moć zla.“% 


- Kad se mačka umiva, doći će gosti. 
- Ako je mačka uz šporet, zaladit će. 
- Ako kukavica kuka blizu kuće, umrit će kogod u kući ili blizu kuće. 


- Ako se kakva fičurina ružno krivi noću oko kuće, smrt je na vratim. 


»uUz smrt se vežu i zloguke ptice. One su se pojavljivale u obliku kukviža, odnosno sova 
ušara, i gavrana, a kao takve nagoviještaju tragediju ili smrt.“297 

- Ako pivac stoji na jednoj nozi, eto sniga ili grada. 

- Ako ovce plavo prid mrak pasu, sluti na kišu. 

- Ako muve kolju, kiša je blizu. 

- Ako po putu /izu glistine, kiša je blizu. 

- Ako se mravi uzodaju, izlaze iz mravinjaka i iznose 'ranu, kiša je blizu. 

- Kad žabe puno krekeću po noći, bit će suvo. 

- Ako se čuje ćuk ili sova, promina će vrimena. 

- Nosi li krme slamu u krmetar, brzo će velik snig. 

- Ne valja vidjeti zelembaća jer more zapunit čovika i tako ga zagušiti. Vjeruje se daje 
zelembać zapunio kravu koja nema dobro mlika. 


- Vjeruje se da kad bi netko pojeo uš da ga više nitko ne bi mogao nahraniti. 


Za nekoga koga smatraju prokletim ljudi kažu da je proklet ko gladna uš. 


- Nije dobro vidjeti zmiju jer je ona početak svakoga zla. 


Ako ubiješ zmiju i baciš je u duvar označi to misto, nagruđaj stina da se zna, jer ako 


zmijska kost dospije u čovika, unutra oživi, oda po cilome tilu i ne da se izvadit. 


26 Kazala mi s. Lidija Banožić (Široki Brijeg, 1979.). 
27 DRAGIĆ, Marko: Hrvatska usmena književnost Bosne i Hercegovine: proza, drama.., str. 33. 

Zmija uvijek druguje sa zlom, uvijek je na zlu glasu 1 uvijek je simbolom negativnoga. 
Ona je zavela Evu i Bog ju je prokleo. ,,U kršćanskoj je simbolici zmija poistovjećena sa 
sotonom.“2% 

Riječ se zmija?“ koristi i u prenesenom značenju, a opet kao značajka zle osobe. 

- Ako bubamara uleti u kuću znak je da ćemo dobiti dobru vijest ili da će biti lijepo 


vrijeme. 


- Ako bubamara sleti na bolesnika vjeruje se da će nastupiti ozdravljenje.?!% 


Kad djevojka pronađe bubamaru uzme je, stavi na dlan i kaže joj: 
Pr'ni, pr'ni, bajo, 


di ću se udat? 


Na koji kraj bubamara odleti, na onaj će se kraj djevojka udati. Problem je nastajao ako 
bubamara ne bi htjela poletjeti. 

Jako je puno vjerovanja vezano uz kokoši i one su bile posebice ,,znakovite“. Razumljivo 
je daje puno tumačenja vezano uz ovu životinju jer ih je bilo uvijek i u svakom dvorištu: 
- Ne valja ako kokoš zapiva na kućnom pragu jer to ne sluti na dobro po ukućane 

- Ako kokoši ne idu u ligalo navakat, gotovo je s ledom. 


- Ako se kokoši prpaju i sunčaju, uskoro će led. 


11.3. Pučka meteorologija 


Oduvijek ljudi prate kakvo će vrijeme biti sutra, za mjesec dana, kakva će biti godina i sl. 
Oduvijek je bilo važno znati po kakvom će vremenu saditi, kopati, brati plodove, veseliti 
se, tugovati. Stoga su nastojali otkriti ili dokučiti što ih čeka u pojedine dane. Tako su se 
koristili različitim pokazateljima u svom predviđanju. U Hercegovini je poznata izreka 
vratiće vrime vrimenu i odgovor je ljudi na njihovo doživljeno, iskustveno. Poznata su 
narodna meteorološka tumačenja: 

- Ako je večer crvena, bit će /ipo vrime. 


- Ako je nebo ,,krvavo“ s večeri, sutra će lipo vrime. 


288 BADURINA, Anđelko: Leksikon ikonografije, liturgike i simbolike zapadnog kršćanstva, KS, Zagreb, 
1990., str. 592. 
20 Zmija - prenes. zla, opaka, podmukla osoba (Vidi: ANIĆ.., str. 1380.). 
20 DRAGIĆ, Marko: Ljubavne divinacije u kulturnoj baštini Hrvata, Bošnjaka, Srba i Poljaka, Ethnologica 
Dalmatica, 21., (2014.), 1., str. 116. 

- Ako je jutro crveno, večer će biti mokra, a ako je nebo ,,krvavo“ jutrom, bit će kiše. 

- Ako sijeva od zapada, vrijeme će se sigurno pogoršati. 

- Ako sijeva od istoka, nanosi na sivo. 

- Ako zvijezde trepere, sigur će bura. 

- Ako su se oblaci uzodali, bit će kiše. 

- Ako oblaci miruju, vrime će se prolipšat. 

- Ako je mladi znisec trbuom okrenut prema dolje, vjeruje se da će tijekom toga mjeseca 
biti ružno vrijeme s puno padalina. 

- Ako je mladi misec okrenut rogovima prema dolje, u tom će mjesecu biti suše. 

- Kad se duga pojavi pri padanju kiše, nagovještaj je lijepog vremena. 

- Ako je na nebu puno zvijezda bit će vedro vrijeme, a ako je malo zvijezda onda će brzo 


kiša. 


Postoji potpuno oprečno vjerovanje u pojedinim krajevima: 

- »Ako je nebo okićeno velikim brojem zvijezda, to je znak pogoršanja vremena, a ako na 
nebu ima malo zvijezda, nastupiće ubrzo suša.“?!! 

- Ako za vrijeme padanja kiše grije Sunce, maća će ubiti žito, ali kažu da će biti dobra 
godina. 

- Ako je zimi večer tiha, brzo će snijeg i bura. 

- Ako su liti noći /adne, bit će suše. 


- Ako su liti noći tople, brzo će kiša. 


»Liti digod kad udari manita buretina, svit govori, da se digod po svitu ljucka krv 


prolila.“?1? 


11.4. Divinacije po danima, mjesecima, svecima 


Čitav se život u Hercegovini odvijao po godovinama, po danima i mjesecima. Kad je što 
bilo i kad će biti, kako je bilo 1 kako će biti, odgovor je bio o nekoj godovini: 

- Ako u misecu sičnju nema sniga i leda, bit će slaba godina. 

- Istrese li se zima u sičnju, rano će proliće 1 bit će rodna godina. 


- U sičnju kad je košulja raskopčani' puca, ožujak od smija puca. 


21 Isto, str. 65. 
22 KUTLEŠA.., str. 410. 

- U veljači kad se mačka na suncu grije, u ožujku kraj peći sanak snije. 
- Ako te ožujak miluje, travanj te obrije. 

- Kad se blagi travanj razljuti, gori je od svih mjeseci. 

- ,Tko u svibnju ne voli, zbog tvrda srca ništa ga ne boli.“?1? 

- U lipnju kad je kišovito i hladno, puno će svita biti gladno. 

- Kad je u srpnju zemlja bogata, more je siromašno. 

- Ako je u rujnu grožđe dobro zrilo, za praznike će biti veselo. 

- Ako u listopadu za ogrijati se drva dosta ima, ugodnija će biti 1 'ladnija zima. 
- U studenom ako su djeca vesela, iza večere održavaju sijela.“?!“ 

- Ako je u prosincu suvo, i proljeće će 1 ljeto biti kao da je vitar ispuvo. 
- ,Na Kalandoru pane li snig, pašće ji još trinest, te iste zime.“?1> 

- Na Veliki Petak koliko popiješ vina, pretvorit će ti se u krv. I dici se davalo malo vina 
da se krv ojača. ,,U Dalmaciji, Lici, Srijemu, Bačkoj, Rami i Hercegovini vjerovalo se da 
se vino popijeno na Veliki petak pretvara u krv. U Bačkoj se isto vjerovalo i za vino 
popijeno na Blagovijest, a u Rami za Badnjak.“?!9 

- Kakvo je vrime na Novu godinu, tako će većinom biti svu godinu. 
- Zima većinom južna, godina kužna. 


- Pane li imalo kiše na Križe (Uzašašće Gospodinovo), na /ito je prikriži. 


Nedjelja je dan Gospodnji, dan odmora i ljudi su bili jako osjetljivi na narušavanje Božjih 
zakona. Nedjeljom se radilo samo neodgodivo i nužno. 
- 'Ko nediljom riže nokte, narešće mu zanoktice. 


- 'Ko nediljom radi, zabolit će ga ruke i noge. 


Između katoličkoga i pravoslavnoga Božića dvanaest je dana. Postoji vjerovanje da svaki 
od tih dana simbolizira dvanaest mjeseci u godini i da će mjeseci biti onakvi kakvi su 
pojedini od tih dana_?!" U katoličkoj kršćanskoj tradiciji dvanaest dana koji simboliziraju 
dvanaest mjeseci su dani od sv. Lucije do Božića. Sam dan sv. Lucije i dvanaest danado 


Božića su dani po kojima ljudi ,,mjere“ kakva će biti godina. ,,Dani od sv. Lucije do 


"IS FALAK..,, str. 98. 
214 Tsfo. 
"S KUTLEŠA.., str. 411. 
216 DRAGIĆ, Marko: Veliko trodnevlje u ramskoj pasionskoj baštini, HUM, br. 6, Mostar, 2010., str. 86. 
27 Usp. RAKITA.., str. 64. 

Božića zovu se vidioci i uz njih se veže više različitih divinacija.“?!5 U kreševskom kraju 
»12 dana od Nove godine do 12.1. uključivo — opet se gleda kakvo će biti vrijeme, i ti se 
dani zovu svjedoci — oni svjedoče istinitost dana vidoka.“?!? 

Na blagdan Svete Barbare ili Bezgrješnoga začeća Blažene Djevice Marije ili na blagdan 
Svete Lucije u tanjur ili drugu posudu stavlja se zrnje pšenice ,,i svaki dan zalijeva vodom 
pšenica za božićnu svijeću. (...) Ta će pšenica do Badnjega dana izrasti petnaestak 
centimetara i služit će kao božićni ures ili će se u nju staviti božićne svijeće.“??" Prema 
rastu, boji 1 gustoći te pšenice proricalo se kakva će ljetina biti. 

Staro je vjerovanje ,,da se uoči Bogojavljenja oko pol noći otvori nebo. Onaj tko bi to 
vidio bio je sretan jer bi mu se ispunile sve želje koje zaželi u tim trenutcima.“?! 

U šibenskom kraju po završetku božićnoga objeda ,,domaćin bi s velikom pažnjom gasio 
svijeće tako što bi komadić kruha umočio u vino i to bi držao iznad svijeće da kaplje vino 
na plamen svijeće. Ukoliko bi se svijeća ugasila nakon prve kaplje — to je značilo da će 
starješina kuće brzo umrijeti. Ukoliko bi trebalo kapnuti više kapi vina nastupilo bi veliko 
veselje, jer je to značilo da će domaćin dugo živjeti.“??? 

Staro je hrvatsko vjerovanje ,,ako bi se ne daj Bože koja svijeća sama od sebe ugasila 
tijekom ručka, značilo bi da će u toj obitelji u narednoj godini netko umrijeti. U takvim 
prilikama obično bi se stariji javili kako je to njihova svijeća hrabreći ostale da se ne 
trebaju bojati toga znaka. (...) Gledalo se kako se kali pojedina od svijeća i nagađalo bi 
se kako će koja vrsta ljetine biti.“27? 

U hrvatskoj tradiciji vjerovanje je ako na blagdan Svetoga Jurja (u nekim mjestima na 
blagdan Svetoga Marka) ,,u jutarnjim satima malo kišice da barem pokvasi rog volu ili 
ovnu. To bi bio znak da sam Bog blagoslovi sve ono čemu se tko nadao - seljacima polja, 
pastirima stado.“ 

U novije vrijeme, na lošem je glasu dan petak trinaesti. Zašto baš taj dan? Po nekim je 


teoretičarima petak proklet dan zato što su petkom Adam i Eva izbačeni iz raja, zato što 


2 DRAGIĆ, Marko: Sveta Lucija u katoličkoj sakralnoj i svjetovnoj baštini Hrvata, Hercegovina", br. 
24, Mostar, 2010., str. 129.-153. 
2% KRISTIĆ, Augustin: Crkveno-narodni običaji .., str. 129. 
20 Usp. DRAGIĆ, Marko: Advent.., str. 426. 
2! DRAGIĆ, Marko: Sveta tri kralja u hrvatskoj tradiciji, Crkva u svijetu, Katolički bogoslovni fakultet 
Sveučilišta u Splitu, br. 1, Split, 2007., str. 110. 
222 DRAGIĆ, Marko: Svijeća u kulturnoj baštini Hrvata, Crkva u svijetu, Vol. 45., No. 4., Split, 2010., str. 
471. 
223 Isto, 471.-472. 
24 DRAGIĆ, Marko: Sveti Juraj u tradicijskoj baštini Hrvata, Croatica et Slavica Iadertina, Vol. IX, No, 
9/1, Odjel za kroatistiku i slavistiku, Sveučilišta u Zadru, Zadar, 2013., str. 288. 

je petkom počeo veliki potop, zato što je petkom razapet Isus Krist. A trinaest? Na 
Posljednjoj su večeri bila trinaestorica, a jedan je od njih izdao Isusa. Sasvim dovoljno 
za vjerovanje da kombinacija petka i trinaestoga bude nesretna. Praznovjerni smatraju 
kako je taj dan baksuzan, kako nije pogodan za obavljanje nekih važnih poslova i kako je 


dobro što manje izlaziti iz kuće. 


11.5. Tumačenje snova 


Svi ljudi nešto sanjaju 1 od davnina se bave tumačenjem i značenjem snova, probaju 
protumačiti simboliku sna. Još u Starom zavjetu Josip tumači faraonove snove (sedam 
mršavih i sedam debelih krava — sedam sušnih godina i sedam godina obilja). Prorok 
Danijel je također, imao dar tumačenja snova. I Samuelu 'dođe Jahve, i stade, i zovnu kao 
Drije: ,Samuele! Samuele!“ A Samuel odgovori:,, Govori, sluga tvoj sluša. “' (1 Sam 
3,10)2%5 

Zašto sanjamo? Što su uopće snovi? Pitanja sna i podsvijesti jako zanimaju stručnjake i 
postavljaju ih svakodnevno, ali na ovaj fenomen još nisu dali jasne i definirane odgovore. 
Svi će se složiti da su snovi, kakvi god bili, sadržaj naše duše. ,,San je laža, a Bog je istina 
— kaže narod. Pa ipak, mnogi vjeruju u snove koji su tako zamršeni da ih ni znanost još 
nije objasnila. Prema onome što je snivao, tumači što će mu se dogoditi.“** Vjerovalo se 
da se snovima mogu predviđati dobre i loše stvari koje će nam se dogoditi. Tako postoje 
jednostavna pučka tumačenja za ono što smo u snu vidjeli: 

- Sanjati majku je uvijek pozitivan i dobar znak. 

- Ako sanjaš kako razgovaraš s ocem, ili već umrlim ocem, znak je velike sreće. 

- Ako sanjaš da ti je ispao zub, umrijet će ti netko od najbliže rodbine. 

- Ako sanjaš prevrnuta kola, netko će ti u rodbini brzo umrijeti. 

- Ako sanjaš mutnu vodu, onda je to bolest, a ako sanjaš bistru, onda je to zdravlje. 

- Ako sanjaš kako pada kiša znak je da ćeš brzo plakati. 

- Ako sanjaš pratra znak je da si nešto zgrišio, a ako ga sanjaju učenici znači da će u školi 
dobiti negativnu ocjenu. 


- Ako sanjaš provaliju onda je to najava bolesti ili neke nezgode. 


25 BIBLIJA - Stari i Novi zavjet: KAŠTELAN, Jure i DUDA, Bonaventura,KS - Zagreb, Naša ognjišta — 
Tomislavgrad, 1995., str. 219. 
226 ALILOVIĆ, Ivan: Hrvatski narodni običaji.., str.116.-117. 

- Ako sanjaš bebu možeš očekivati neki događaj koji će te obradovati. 

- Ako neku osobu sanjaš i probudiš se, okreni jastuk pa će i ona tebe sanjati. 

- Ako sanjaš pokojnika iz obitelji, znak je da mu treba pomoć, da za nj treba moliti. 
- Ne valja sanjati zmije jer ćeš imati ćeš dosta neprijatelja, netko će te napadati. 

- Ako sanjaš mirno more znači da si u životu bezbrižan. 

- Ako sanjaš zelenu šumu znak je zdravlja, a ako sanjaš mračnu znak je bolesti. 

- Sanjaš li svatove nije daleko smrt, u kući ili blizu kuće. 

- Sanjaš li otvoren grob, brzo će ti netko umrijeti. 

- Gori li ti u snu kuća, past će kiša. 

- Ako sanjaš da ti je netko umro, produžio si mu život. 

- Sanjati ljudski izmet znači novčani dobitak. 

- Ako si u snu upao u izmet ili u đubar, obogatit ćeš se. 

- Ako si u snu vidio ćuku ili konja, dogodit će ti se nešto lijepo. 

- Ako te u snu ujede ćuko ili zmija, ,uješće“ te ljuto neki dušmanin. 

- Ako u snu vidiš mačku, imat ćeš nevolja. 

- Sanjaš li da ti netko u snu daje novaca, imat ćeš troška, a ako daješ novac, čeka te 
dobitak. 

- Ako sanjaš da si našao novac znači da imaš puno briga. 

- Ako sanjaš jaja, očekuju te neugodnosti. 

- Ako u snu piješ kavu znači da si besposlen, a ako je kuhaš imat ćeš posjetu. 

- Ako se u snu umivaš, pred tobom je ugodan život. 

- Ako sanjaš kako padaš ili plivaš znači da rasteš. 

- Ako sanjaš kako voziš auto naprijed, znak je uspješnoga posla, a voziti na rikverc znači 
neuspjeh u poslu. 

- Sanjati crkvu znači da imaš problema. 

- Sanjati kako se moliš u crkvi znači da će ti se ispuniti želje. 

- Ako sanjaš iglu imat ćeš neugodnosti. 


- Ako sanjaš križ znači da imaš problema. 

12. PUK I SVAGDANJI ŽIVOT 


Prema povijesnim izvorima najstariji stanovnici ovih krajeva bili su Iliri. ,,Nakon njih su 
na ilirsko područje provalili Kelti, a onda su se na istom području počeli naseljavati Grci. 
Iliri su pokušali zaustaviti Grke ali, pod izlikom da žele zaštititi Grke, taj su sukob 
iskoristili Rimljani, zaratili su na Ilire, pokorili ih i uništili njihovu državu.“ 2" Velike 
seobe naroda u 7. su stoljeću s Karpata u ove krajeve dovele Hrvate. Došavši u novu 
domovinu Hrvati prihvaćaju kršćanstvo i latinski jezik. U 10.1 11. stoljeću prilagođavaju 
općeslavenski jezik narodnom hrvatskom i razvijaju starohrvatski jezik. 

Od dolaska Turaka na ove prostore pa sve do polovice 19. stoljeća, stanovništvo Širokoga 
Brijega, poput većine hercegovačkoga katoličkog puka, bijaše kulturno, društveno i 
politički gotovo zamrlo, izolirano od događanja u susjednim katoličkim područjima. U 
tim su se vremenima katolički svećenici pokazali kao jedine 1 prave vođe naroda. 

Za ljude ovoga mjesta, jednako kao i za ostale Hercegovce, kažu da su ,,slični gromadama 
čistoga krečnjaka i da su se saživili s tim oskudnim tlom“. U surovosti krša i ljutih 
nevolja kalio se karakter i snaga Hercegovca... priroda onakva kakva jest, utkala je bez 
sumnje svoj biljeg u duše i srce ovog patničkog življa, biljeg ponajviše pozitivan.??? 
Povijesne, političke (ne)prilike često su ih nagnale da napuštaju voljeni dom i da krenu u 
tuđi svijet. Ali, ljubav prema rodnoj grudi nikad ih nije napuštala. Dapače, rasle su 
nostalgija 1 želja za povratkom na staro ognjište. I u dijaspori su njegovali vrednote koje 


su ponijeli od kuće. 


14. Stara kuća i pojata (www.google.hr/#q=stara+herceg.+kuća+stara+pojata; pristupljeno 15. 3. 2016.) 


227 Usp. MACAN...., str. 9. 
228 SUTON.., str. 6. 
2 Usp. SKOKO, Božo: Život u Hercegovini (u tursko i austrougarsko doba), Vitko, časopis MH Široki 
Brijeg, god. IV., br. 7., prosinca 2005., str. 28. 

O puku hercegovačkom fra Petar Bakula piše: ,,Hercegovci općenito, osobito stanovnici 
gornjega dijela, imaju čvrstu tjelesnu građu; srednjega su stasa; jedva ćeš naći ijednoga 
kržljava ili nakazna. Oba se spola ističu oblikom tijela i ljepotom lica. Kad bi se više 
starali o razvitku snage, bili bi sposobni i za najteže poslove. Hercegovci su razdražljivi, 
ali ne nose dugo srdžbu u duši niti snuju potajnu osvetu. Lako se 1 za sitnicu raspale 
srdžbom, ali se lako i povrate. Nisu proždrljivi, vole popiti. Nadareni su oštroumljem, 
veseli, neobično vole pjesme 1 priče. Hercegovci su čvrsti u vjeri i svetim stvarima. U 
nekim vjerskim disciplinama 1 pretjeruju. Mnogo poste i daju milostinju. Najviše vole 
gostoprimstvo. Najviše ih, živeći na selu provodi težački i pastirski život. Stanovnici 
gornje Hercegovine najveći dio sredstava za siromašno uzdržavanje dobivaju od stoke, a 
stanovnici donje, od duhana, vina i usjeva.“??" 

Egzistencija im je ovisila o tome kakva će godina biti. Nije bilo nevažno je li gladna, zla, 
je li mistava ili je dobro ponila, ako ne izda. Kad je sušna godina, znalo se reći da je 

torbomelj““'. Radili bi usjeve kad se učini vrime, a velik je problem bio ako bi u proljeće 


naletio led pa opalijo, spržijo tek posađeno. 


15. Ulica kroz selo 


Ovaj narod jako puno drži do časti. ,,Čast je ponajviše odjek moralnih svojstava, osobito 


poštenja i svetosti (častan život i smrt, časni krst, časne 'aljine...). Cast se može uporabiti 


i u ironičnom značenju, u značenju sramote (npr. na čast mu njegova 1až).“2*? 


Kad bi netko uradio nešto neprimjereno, ludo, nedostojno poštenoga čovjeka, reklo bi 


mu se: 


"%BAKULA.., str. 26. 
231 Pričala mi je spomenuta s. Mirjam kako joj je njena pok.baka, u jednoj od sušnih hercegovačkih godina, 
rekla: Moj sinko, biće torbomelj. Kad ju je s. Mirjam priupitala što je torbomelj, saznala je da to znači da 
će žita biti toliko malo da će ga se u mlinicu svega moći odnijeti u torbi, a ne u punim žakama, na konjima. 
2? Usp. KUŠAR, Marcel: Narodno blago, Hrvatska sveučilišna naklada, Zagreb, 1993., str. 121. 

Zivot kratak, a smrt stalna, 
njoj se ne zna ni dan ni čas, 
ako vrijeme gubiš sada, 


u pogibli tvoj je spas.?*? 


Djecu se od rođenja učilo poštenju i da se jist, radit i Boga molit ne triba stidit. Majke su 
bile najrevnije promicateljice moralnih vrednota. Govorile su: 

Ako kradeš, otpašće ti ruka (osušiće ti se ruka); 

Ako loše radiš, Bog će te pokarati; 


Napoj žedna, narani gladna. 


Posebice su pazile da iz moralnih okvira ne bi izašle njihove kćeri. Učile su ih da 
skromnost i poštenje, djevojku krasi, a ne crne oči i duge joj vlasi. 

Ovi su ljudi iznimno odani svome! političkom i vjerskom vođi da su ga spremni slijediti 
sve do smrti. To je takav ratnički mentalitet, koji veću zaprjeku doživljava kao veći 
izazov, tako da ni načelno nije spreman ni za kakvo diplomatiziranje 1 sklapanje 
nagodaba; ljudi takva mentaliteta, koji su stoljeća i stoljeća živjeli prvenstveno od 
stočarenja, bili su povijesno oslonjeni samo na sebe, a obranili su Zapad od islama.?** 
Ljudi su se ponekad znali vulgarno izražavati, ali ne kao prostaci, bezbožnici. Bio je to 
način ,,boljeg“ razumijevanja:,, Sine, ti iđeš u mlinicu; nevo, ti jami krave i šnjima u 
ogradu, a ja i stara ćemo se ovde zaje... oko rasoda. “ 

Neki se opsceni, vulgarni izrazi ne doživljavaju kao takvi. Naprotiv, često su izražavali 
ponos, neustrašivost, muškost. 

Ono što je posebice krasilo ove ljude je želja za životom, životom u kome dominiraju 
pjesma igra, smijeh. Nisu se prestali radovati životu ni u najtežim trenutcima svoje 
povijesti, a njih je na ovim prostorima bilo u izobilju. Hercegovačko se pučanstvo nikada 
nije predavalo zloj sudbini, već se oduvijek hrabro i postojano hvatalo u koštac sa 
svakovrsnim stihijama i odolijevalo mu.?** Misao vodilja bijaše im: Uprti, pa do smrti. 


Protkani čvrstom vjerom i s pouzdanjem u Boga, nikad nisu posumnjali u smisao svoga 


postojanja. 


233 Kazala mi s. Ruža Hrkać (Posušje, 1949.). 
24 Usp. MUŽIĆ, Ivan: Podrijetlo Hrvata, Nakladni zavod MH, Zagreb, 1989., str. 165. 
285 SKOKO.., Isto. 

12.1. Tradicijska hrana 


Glad vuče podne bliže i iz nutrine prazne tijelo tuži i cvili 
Ali podne stoji neumoljivo daleko 

O ćuti, jadno tijelo, zaboravi jelo i jedi strpljenje! 

Da tijelo može barem izdahnuti! 

U zadnji čas donese uvijek podne okrepljenje 

i tijelo mora da trpi i stenje razapeto između dva podneva 
O ćuti, jadno tijelo, zaboravi jelo i jedi strpljenje! 


A. B. Šimić? 


Sve ono što krijepi čovjeka i njegovo tijelo, hrana je. Svako jelo i svako piće, čovjekova 
su hrana. Osnovnu su ranu (ilo i pilo) u širokobriješkoj okolici činila jela od povrća 
(zelen, zeljija), jela od žita, bili smok (mliječni proizvodi) i rijetko, meso. Hranu se 
začinjalo krmetijom masti, salom, slaninom, mlijekom (kiselim), maslom i uljem 
(zejtinom). Objedovalo se tri ili četiri puta tijekom dana, a kućna su čeljad imale obroke: 
ručak (najčešće se jela pura), užina (najčešće se jeo krumpir ili nešto čorbali s kruhom), 
ćindijaš (prismočilo bi se šta bilo do večere), večera (najjači obrok jer se težaci, čobani 
vraćaju umorni i gladni s njiva, pašnjaka; za večeru se uglavnom jela kaša ili neka čorba). 
U starija je vremena Hercegovinu i njen puk često morila glad pa je teško govoriti o nekim 
bogatim jelovnicima. Jelo se ono što se ima, ako se ima. Hrana je bila jednolična, nimalo 
raznovrsna, najčešće bez mesa. Hrvat Hercegovac je ponosan čovjek i rijetko ćeš ga čuti 
da kaže da je gladan ili nečega željan. Uvijek je zahvalan Bogu za ono što ima i koliko 


ima. Imam koliko triba, koliko je Bog da. Vala Bogu! 


12.1.1. Priprema jela 


Hrana je bila domaćega podrijetla, a kupovnoga je bilo samo neznatno, ono čega nije bilo 
u kućnoj radinosti. To su sol, šećer, pirmič (pirinač, riža), paštra (tjestenina), kava, zejtin 
(ulje) u malim količinama jer je svinjska mast bila primarna.Zejtin se najviše koristio kad 
se postilo, kad se nisu jeli proizvodi životinjskoga podrijetla. Hrana se pripremala, 


gotovila u metalnim bronzirima, zemljanim, glinenim kotlovima, 


236 ŠIMIĆ, Antun Branko: ,,Siromasi koji jedu“,u ALILOVIĆ, Ivan: Hercegovci u hrvatskoj poeziji /od 
najstarijih vremena do drugog svjetskog rata/, Tisak ,,Plamen“ Slavonski Brod, Zagreb, 1982., str. 119. 

17. Brajci | 18. Kotlača 


a ,, servirala“ u drvenom sudu, čanjku. 


19. Čanjak s kašikama 


Svojim su drvenim kašikama iz jednoga čanjka kusali (jeli) svi. Čanjak se stavljao na 
drveni okrugli stol s niskim postoljem, siniju. 
Okolo sinije bile su postavljene niske drvene stolice, fronošci i ćemlije. Starešina kuće 


bi obično imao malo bolji tronožac i na nj nije mogao sjedati svatko. 


u ra 


21. Tronošci 


Peklo se na ognjištu (pod sačem) i u tavi na sadžaku, a kuhalo nad ognjištem. 

22. Sač 23. Sadžak 24. Komaštre 


Kotlača (lonac,bronzir) se navišala na komaštre. 


Vatra se potpirivala ožegom 1 mašama. Kad se kuhala kava, džezvu bi se pripurilo, 
gurnulo na žeravu da prije prokuha. Oskudni uvjeti i siromaštvo nisu priječili život u svoj 


njegovoj ljepoti, redu i smislu. 


12.2. Kruh naš svagdašnji... 


Osnovna namirnica u životu puka bila je kruh, kruh koji se pekao ispod sača. Kruh bi se 
zakuhao u škipu i prije pečenja istresao na lopar, a onda bi ga stopanjica ,,zaprećala“ pod 
sač i ,nagrnila“ na sač luga i žerave. U starija se vremena kruh nije rezalo nego ga se 
lomilo. Oduvijek se smatrao Božjim darom, izvorom života. Kruh nije samo jelo, kruh je 
simbol. U Bibliji se o kruhu govori kao o hrani - izvoru čovjekove snage, kao znaku 
gostoprimstva, bratske ljubavi, ali 1 kao znaku zajedništva, prijateljstva (Pa i prijatelj moj 
u koga se uzdah, koji blagovaše kruh moj, petu na me podiže.- Ps 41,10). U NZ kruh je 
svagdanja hrana, kruh je Božja riječ. U Evanđelju po Ivanu Isus se naziva pravim kruhom, 
kruhom s neba, kruhom života (Iv 6, 26-35). Blagovanje toga kruha izraz je čvrste vjere. 
Isus je u najljepšoj molitvi, molitvi ,,Očenaša“ učio svoje učenike: Kruh naš svagdanji 
daj nam danas. Isus je i čudesno umnažao kruh (Mt 14, 17-21). Kruhom namočenim u 
vino, uz riječi U ime Oca i Sina i Duha Svetoga-Amen, gasile su se svijeće koje gore na 
Badnju večer za vrijeme objeda. ,,/Taj se komad kruha dade onom, koga češće zaboli grlo 
ili djeci, da ih ne zaboli grlo.““*" Dakle, čovjekov se i tjelesni i duhovni život tumačio 
slikom kruha. Nekada se komadić kruha koji bi pao na zemlju podizao i ljubio i 


nezamislivo je bilo kruh bacati. Prve lekcije koje su mlađi dobijali od starijih ticale su se 


27 KRISTIĆ, Augustin: Crkveno-narodni običaji Kreševa.., str. 132. 

kruha i poštovanja kruha. ,,Narodna je teška norma da se kruh (nimet) ne smije gaziti“??? 


Ljudi vjeruju da nema blagoslova u kući _u kojoj se kruh izvrće i da pred Bogom plače 
kruh koji se vruć načme. Jako je puno izraza koji koji govore o kruhu, njegovoj vrijednosti 


i nezamjenjivosti: 


,Pojesti svoj kruh“ - doći na kraj svoga života??? 


Biti na kruvu i vodi! 
Dati kruv u ruke! 


Dobar ko kruv! 


Doći do svoga kruva. 


Iz "tog" brašna nema kruha! 


Korica kruva. 

Kruv je svetinja. 

Kruh sa sedam kora! 

Kruva gladan! 

Kruha i igara! 

Nada je kruh siromaha! 

Ne traži kruva priko pogače! 
Nemati ni za kruh! 


Raditi za kruh! 


Sve je šala, kruv je rana. 

Težak je to kruh! 

Iko tebe kamenom, ti njega kruhom! 
Trbuhom za kruhom! 


Zrno po zrno pogača, kamen po kamen palača! 


238 Isto, str. 125. 
29 Vidi: KUŠAR.., str. 39. 

Živjeti na kruvu i vodi! 


Ljudi i u snovima prepoznaju iznimnu vrijednost kruha i smatraju dobrim znakom sanjati 


kruh. Vjerovali su: 

- Sanjaš li da jedeš kruh, to znači bogatstvo. 

- Sanjaš li da mijesiš kruh, slijedi ti velika čast. 

- San o pečenju kruha predskazuje sreću i zadovoljstvo. 


12.3. Jela od mesa 


Meso se, posebice svježe, rijetko jelo. Bilo ga je samo u svečanim prigodama, blagdanima 
i to u malim količinama. Trebalo je tu malu količinu pošteno razdijeliti kako bi svako 
čeljade okusilo. Umijeće je bilo podiliti meso. Tim se nezahvalnim poslom bavio 
starešina kuće. ,,Neka se čobanica jednoj svojoj drugi jedno jutro pohvalila: 'Bože moj, 
lipo li je mene sinoć mesa zapalo: cili mi je papak ovčiji dao amidža!““** Meso je bilo u 
želju i samo prismok i svakoga bi dopala vrlo mala količina mesa. Trebalo je gledati da 
svaki komadić bude približno isti starijima 1 većima i mlađima i manjima, da nema ile u 


diljenju. 
Kad se meso dili 


Velike su bile oči 

najskoli u dice 

Dri svršetku blagovanja kad se meso dili 
domaćin bi dovatijo zdilu 

pa bi svakom dava po pečicu 


i zagleda čeljadim u lice 


Pogleda je jadan i žalostan 

znajuć da je svako poželijo više 

a mora je bit pravičan 

240 Vidi: PALAVESTRA, Vlajko: Narodna ishrana u okolini Lištice, Glasnik Zemaljskog muzeja BiH u 


Sarajevu — Etnologija, nova serija, sveska XXIV/XXV, Sarajevo, 1970., str. 290. 

pa i srca meka 
otkida bi od svog dila 


drugizim bi dava više 


Ritko kad je u diljenju bivalo nepravde 
ta znalo se 

svak imade i trbu i dušu 

skromnost čeljad resila je 

moralo se štedit 

pa i kad bi peča odveć bila mala 
gunđat nije bilo vajde 

nema više — pa gotovo 


zna se šta je“ 


U uvjetima bez struje, bez zamrzivača, svježe se meso nije moglo čuvati nego se jelo 
samo kad se tek zakolje. Ostalo se sušilo ili bi se razdijelilo po drugim kućama u selu. 
Mala bi se količina svježega mesa ostavila i čuvala u čatrnji. ,,Meso bi se zamotalo u fišek 
da ne dođu muve, stavilo bi se u kovu i pažljivo obisilo iznad vode da ne upane.“**? Isto 
se događalo i kad bi susjed k/ao pa bi se gotovo cijeli zaselak radovao svakom klanju. Tu 
je do izražaja dolazila i moralna vrednota čovjeka, njegovo poštenje u vaganju, kvaliteti 
i količini mesa. Ako si se zajmio s pečom (komadom) mesa, očekuj da će ti tako biti i 
vraćeno, a ako si se zajmio poštenim jedžekom (obrokom) mesa, onda isti takav imaš 
pravo i očekivati. 

Najveća se količina mesa sušila na /isama“# jer se jedino tako mogla očuvati. I suho se 
meso nije jelo svaki dan. Svinjski se pršut čuvao za velike svetkovine, za goste, kod 
kosidbe, trganja grožđa 1 sl. 

Posebno je drago svima bilo kad bi se klala krmad. Toga bi dana bilo preškoga pečenog 
svinjskog mesa, ,nadivale“ bi se divenice (kad se krme zakolje uhvati se krv koja se 


miješa s kukuruznim brašnom i lojem, time se napune crijeva, obare se i nakon toga peku 


%&I KARAČIĆ, fra Vendelin: Neograđeni vrta, pisme za stogodišnjake, Tisak Suton, Široki Brijeg, 2013., 

str. 34. 

242 Kazala mi spomenuta s. Silvana. 

23 Lisa - pleterni strop koji odvaja podkrovlje od prizemlja (Vidi: KRALJEVIĆ, Ante: Ričnik .., str. 164.). 

ili kuhaju). Najviše se svinjskoga mesa sušilo, pravili su se pršuti, pečenice, slanina; 


otapala se mast iza koje bi ostajali iznimno ukusni čvarci. 


12.4. Bili smok 


Bijeloga je smoka uglavnom bilo jer se stanovništvo najvećim dijelom bavilo 


stočarstvom. Mlijeko bi se pomuzlo u kabliće i onda bi se jamuža, jemuža (pomuzeno, 


nekuhano mlijeko) ocidila na citku i spravljali bi se različiti proizvodi: 


25. Kablić 
varenika — slatko kuhano mlijeko, 
kiselina — ukiseljeno mlijeko, 
mlaćanica — tekućina koja ostane od izmetenog kiselog mlijeka s kojeg se pokupi 
maslo, 
surutka — tekućina koja ostane od provarenoga mlijeka kad se pokupi sir prilikom 
sirenja, 


maslo - ,vrhnje“ dobiveno od izmetenog kiselog mlijeka. 


26. Stap 


Maslo se melo u stapu, a čuvalo u drvenim kacama; 

kajmak — skorup s mlijeka, 

luč(e)nica — u isevrljano maslo dodana 2-3 česna bijeloga luka i kiselo mlijeko, 

sir (iz mija, mladi, sirac, provara, belava), 

grušalina — mlijeko nakon što se krava oteli, obično se jede provareno, 

cicvara — mladi, birani masni sir s maslom i pšeničnim brašnom rastopljen na tavi. 
Cicvara je bila specijalitetom brdskih krajeva, a danas je, nažalost, gotovo nitko ne zna 
napraviti. 


Bilim su se smokom smatrala i kokošja jaja. 


12.5. Jela od povrća (zelen, zeljija) 


Osnovna jela od povrća bila su kumpir, preški ili bili kupus i raštika. Najviše je bilo 
krumpira. On se, spremljen na različite načine, najviše jeo: pečen, svaren (u gaćam, 
oguljen), tučen... Krumpir se često pekao u lugu: cio i neoguljen, ali i prepolovljen, 
osoljen 1 ploštimice naredan na ognjištu. Bilo je više vrsta krumpira: rani, kasni, bilać, 
rupalj, školjavac, ali najukusniji i ,,najprospitiji“ bio je poluranjka, posebice iz Donjega 
Crnča. Krumpir je bio i nezamjenjiva namirnica u čorbama. 

Raštika se kuhala čorbali sa suhim mesom, ali i nasuvo pa se začinjala maslom i bijelim 
lukom. I kupus se vario s mesom. Još su se pravile čorbe od gra', slanoga gra' (prdizveka), 
sočivice. Osim bijeloga luka (saransaka) dosta su se koristili zeleni 1 crveni luk. 
Ponekad se kuhala tikva kako se ne bi, gotovo uvijek, jeo krumpir. ,,Ogulila bi se tikva 
misirača koja se uglavnom davala živini, izrezala na komadiće 1 obarila. Na citku bi se 


ocidila i začinila, obično maslom isevrljanim na tavi.“?** 


24 Kazala mi moja majka. 

28. Vrta isprid kuće u Turčinovićima 


Siromaštvo su i neimaština nagnale ljude da u prirodi, oko sebe, pronalaze jestive, zeljaste 
biljke. Tako su nalazili i kuhali divije zelje: kuke, koprivu, tušt, lobodu, štavelj, kostriš, 
slačicu, škripavac, volujsko uvo. I danas se ove iste biljke, posebice kuke, koriste u 
ishrani; ne zbog neimaštine, nego zato što su iznimno zdrave i ukusne. 

Zanimljivo je da nitko nije jeo gljive kojih na ovim prostorima ima u znatnim količinama. 
Ljudi nisu razlikovali otrovne od jestivih i unatoč njihovoj ljekovitosti, stari bi odmahnuli 
rukom: ,,Pusti gubinu, moreš se otrovat!“ 


12.6. Jela od žita 


Glavna i svakodnevna hrana bila je pura. Jela se 1 za ručak i za užinu, a najviše se 
spravljala od kukuruznoga brašna. ,Je li vakat usut puru; oću li navišat vodu i mišat 
Duru?“ svaki bi dan stopanjice zborile. 

Pura se začinjala lučenicom ili samom kiselinom. Ali, u gladnim se godinama znalo jesti 


suhu, soparnu puru. O takvoj puri govori i jedna pjesma: 


Lipa naša, pura, kaša, 
što je vari Vinka naša, 
i bez masti i bez soli, 


zato dicu trbuv boli. 


Uz obveznu puru, od žita bi se ponekad pravilo i neko drugo jelo: 


kaša — pura skuhana na ritko, 


45 Kazala mi spomenuta s Katarina.. 

izlivača — brašno pomiješano s vodom (netko dodaje luk i ribani krumpir) i na tanko 
izliveno i pečeno u tepsiji, 

popara — osušen kruh poliven vrelom vodom, a onda začinjen maslom, sirom; 
pušikaša““* — pšenično brašno kuhano s vodom i s maslom izmiješano te na tavi kuhano 
da bude žitko (jelo je često davano ženama koje tek rode)?“", 

pura začinjena kašom — pura začinjena odlivenom vodom od pure, začinjena slaninom ili 
čvarcima i bijelim lukom; 

maslenica — pečena pogača zakuhana s maslom i vodom, 

uštipci — brašno na rjeđe zamiješano s vodom i pečeno na tavi, na vrelom ulju ili masti. 
Uštipci su za počastit se. Pravili su se ,,za derneka misarim ili za svoga putnika ili za 
babina“**#. Posebice su rado uštipke jela djeca koja bi ih posula šećerom i mlake jela. 
Mnogima su i danas uštipci prva čast i obveznim su dijelom jelovnika svake veće 
svečanosti. 

Uštipak je omiljena poslastica pa se ,,koristio“ i u poslovici za one ljude koji bi razgovor 
uvijek usmjeravali na temu koja njima odgovara: ,, Ko o čemu, baba o uštipcim. “ Uštipak 


jeiopjevan: 


Željan ti sam majko divojaka, 


ija sinko s masla uštipaka. 


»Ako priteče tista malo, a ne more izaći puna tava ušćipaka, stopanjica ispeče privrtu. 
Privrta se zove jer se privrće dok se peče.“?*? 

U novije vrijeme, kad se počeo kupovati pirmič, žene bi ponekad, obično navečer, 
kuhale sutlijaš (riža kuhana na zašećerenom mlijeku). 

Ponekad je bilo jela koja stopanjicama ne bi uspjela, ne bi bila izvedbom najbolja, ali to 


nije priječilo mnoga gladna usta da sve pomažu. Jedino bi šmedljivi nalazili mane. 


Hrana se nije bacala makar bila i karacoca (svako neuspjelo jelo). 


12.7. Piće 


246. Pušikaša“ — odljevena voda od ječmene pure i malo zabonjasena (začinjena) maslom ili zejtinom i 
istucanim bijelim lukom (Vidi: ZOVKO, Ivan.., str. 171.). 
247 Ovo je jelo isti autor zapisao pod nazivom mđsla (str. 169.). 
%5 KUTLEŠA.., str. 109. 
2% Isto, str. 110. 

Osnovno je piće bila voda. Na mnogim mjestima gdje nije bilo izvora blizu kuće i čatrnje 
s vodom kišnicom, nije ni vode bilo dovoljno 1 često je trebalo ići preko polja, klanaca, 


duvara (zidova) da se na leđima donese burilo vode. Pilo se iz bukare. 


29. Burilo 30. Bukara 


Odrasla su muška čeljad pila domaće vino, crno i bijelo, a bukara nalivena vinom, za 
sinijom je kružila od usta do usta. Pila se 1 rakija: 16za, šljiva, mfirva (rakije od grožđa, 
šljiva, murava); posebice su je pili stariji. Ljeti bi se puno pila m/aćanica. Ženskadija i 
dica su pila domaće pravljene sokove, najviše od zovine i drinjina. Pili su se i čajevi od 
trava i plodova iz prirode, najviše od kamilice, zove, metvice, kadulje, srbiguzice 
(šepurika), kunine trave, kupine, komorača, matičnjaka, nevena. Čajevi su najčešće služili 
kao /ikarija protiv različitih bola. Samo na velike svetkovine bi se pila crna kava, pržena 


u pržnju, a u ,normalna vrimena“ zamjenska kava, prga (prženi ječam). 


31. Pržanj za kavu 

12.8. Slatkarije 


Slatka je bilo rijetko. Domaće su voćke bile najvažnije slatko: smokve, oskoruše, trešnje, 
jabuke, murve, grožđe, šumske jagode i kupine. Ničega nije bilo u golemim količinama 
jer je bilo puno čeljadi. Primjerice, grožđe se nije previše jelo jer je trebalo za pravljenje 
vina i rakije. Mala bi se količina grožđa ostavila i čuvala do Božića. To je bilo krupno i 
dobro osušeno grožđe, čerez. Od neznatne se količine grožđa pravila slastica ćupter. 

Za Božić je bilo i suvi smokva, orala, bajama, lišnjaka. 

Od drinjina, kupina i šljiva zerdelija, malo vještije stopanjice su pravile pekmeze. 

Gdje je bilo kokoša cure bi pravile jednostavni kolač, patišpanju (jaja umućena sa 
šećerom i s malo brašna, ispečena u tepsiji). 

Dobro je bilo kućama koje su držale 'čele. Imale su najvrjedniju i najzdravija slatkariju, 


domaći vrcani med. 


12.9. Blagdanska 'rana 


Svetkovine, veliki sdbeti, bili su prigodom da se puk malo omrsi, da svoju svakodnevnu, 
jednoličnu, bezmesnu hranu, zamijeni boljom. Svadbe su bile najbolje mjesto za 
ostvarenje ,jestivih“ želja. Uvijek su sa sobom nosile goleme troškove onima koji su ih 
pripremali, a na jelovniku je obvezno bilo: vina, rakije, kave, jabuka, orasa, uštipaka, 
sira, pršota, pečenoga i kuvanoga mesa... Bolje se jelo i za derneke. Nakon mise svaka bi 
obitelj, sa svojim prijateljima, pod svojin dubom, izvadila i razastrla što je ponila u 
brzdaru“*". Bilo bi tu pića, kruha ispod sača, uštipaka, sira, cicvare, pršuta, slanine, 
kuhanoga i pečenoga mesa. 

Najbolja je jeđa bila za Božić i Uskrs. 

Priprava hrane za Božić počinje već na dan sv. Tome, 21. prosinca. Božićni se jelovnik 
razlikuje od kraja do kraja, od mjesta do mjesta. U mnogim se krajevima za Božić 


obvezno pripravljalo keške. U stolačkom 1 ramskom kraju u svakoj se kući spravljao 


25% Brzdar — kožni sud (kesa), naročito pogodna za nošenje sira, mesa, kruha (brašenice) ili slične hrane za 
vrijeme putovanja (Vidi: GUSIC.., str. 42.). 

keške. U Rami je osnovna namirnica za spravljanje pšenica, a u Stocu ječam. ,,Keške se 
i u naše vrijeme pripravlja u Tuzli, Bugojnu, Busovači, Kiseljaku, Kreševu, Fojnici, 
Jajcu.“?*! U Kreševu se keške pravi i od ječma i od pšenice. ,,Izabere se najbolji ječam ili 
pšenica, onda se kvasi i suši, te se tada 'stupa u stupama' od trešnjeva drveta, tj. u malim 
količinama sipa se u stupe i stupa se ćuskijom (željeznom polugom), ili se zato uredi jedan 
mlinski kamen, on se nešto odigne s pomoću mlinske 'tegare', i tako ne pritare žito, nego 
mu skine samo košuljicu. Keške se i kuha, i vari tako da se meso (naročito od kokoši) 
dobro raskuha, te se u istoj vodi — 'čorbi' kuha keške i kada je dokuhano, doda mu se sitno 
iskuhano meso (bez kosti), te se ne soli.“?>? 

U širokobriješkom kraju ,,obavezno se klalo bravče; u kuću se nabavi dovoljno paštre i 
pirmiča, peku se uštipci i jede se bolje i obilnije nego inače.“** Tako je u mnogim 
krajevima, a bravče zovu veselica, zaoblica, pečenica. ,JU duvanjskom se kraju tijekom 
dana zakolje veselica (šilježe koje se ojanjilo u proljeće te godine).“?** U okolici Stoca 
peče se zaoblica, a u usorskom kraju pečenica. U livanjskom selu Mišima ,zaoblica se 
kolje na kućnom pragu ili na Badnjacima dok su još pred kućom. Općenito se vjeruje da 


se zaoblica kolje da blago ne ugine.“?> 


U Božića tri nožića: 
Jednim reže zaoblicu 
Drugim reže kobasicu, 
Irećim reže pogačicu. 
Zaoblicem darivaše 

U dom domu domaćina; 
Kobasicom darivaše 

U dom domu prijatelja; 
Pogačicom darivaše 


Siromaha i uboga.?** 


51 DRAGIĆ, Marko: Badnje jutro i dan u kršćanskoj tradicijskoj kulturi, Croatica et Slavica Iadertina, Vol. 
10, No, 10/2, Odjel za kroatistiku i slavistiku, Sveučilišta u Zadru, Zadar, 2014., str. 409. 
252 KRISTIĆ; Augustin: Crkveno-narodni običaji.., str. 131. 
25 PALAVESTRA, Vlajko: Narodna ishrana.., str. 296. 
254 Vidi: DRAGIĆ, Marko:Badnje jutro i dan.., str. 409. 
255 Isto, str. 410. 
?* BUCONJIĆ.., str. 33. 

U Širokom Brijegu i okolici se na Badnju večer naviša kiseli kupus sa suhim mesom. 
Krčka na šporetu dok se ne skuha. Jelo ga se i više dana jer je ,,bolji što ga se više 
pogrijava“. I u Rakitnu se u božićno vrijeme jelo janje, ana Badnju večer ,,bi se nastavio 
kiseli kupus sa suhim mesom“*", 

Pravoslavci također, kolju bravče, veselicu. Oni bi ,,na Badnji dan isjekli sve meso jer za 
vrijeme božićnih blagdana nije valjalo sjeći meso da stoka ne bi lomila noge“. 

Za Božić se još pekao poseban kruh po kojem bi se pisalo rakijskom čašom ili fildžanom. 
U Turčinovićima kod Širokoga Brijega tim bi se napisanim krugovima, komadićima 
kruha namočenima u vino, gasile božićne svijeće. 

U mnogim se krajevima Bosne i Hercegovine na Božić i blagu (stoci) davalo posebno 
pecivo. ,,Duvanjske domaćice pripravljale su pogaču srića koju bi ispekle pod sačem na 
ognjištu.“?*? 

I na Uskrs se puno bolje jelo. Zaklalo bi se bravče, a žene bi pripravile jelo (obično 
pogaču, kuhana obojana jaja, mladi luk) koje bi se prije blagovanja nosilo na uskrsnu 
misu gdje bi ga svećenik blagoslovio. 


12.10. Post i nemrs 


I samo je siromaštvo, često i dugotrajno, prisiljavalo ljude na post. Ali, i kad je imao 
dovoljno hrane, Hercegovac je postio. Prema važećim crkvenim propisima post je 
obvezan za katolike od navršene 18. do započete 60. godine života i to na Pepelnicu (Čistu 
srijedu) i na Veliki petak. Mogu ga činitii mlađi i stariji od ovih dobnih odrednica. 
Post za katolika znači uzeti samo jedan puni obrok u danu. Vemrs znači redovito jesti 
(uobičajena tri obroka dnevno), ali da to ne bude meso. Za nemrs (običnim 
petkom) crkveni zakon obvezuje one koji su navršili 14 godina, osim ako je petkom 
svetkovina. U ostale petke uzima se redovite obroke, alise odriče mesa. U dva 
dana "strogog posta" (Čista srijeda i Veliki petak) nije samo post, nego i nemrs! Vjernik 
toga dana jede samo jedan puni obrok ("do sita") jer je post i ne jede meso jer je 
nemrs! Više od toga nije zapovjeđeno, ali mnogi poste češće i strože nego to propisuje 


Crkva (npr. na Badnjak 1 uoči Velike Gospe posti se o kruvu i vodi). ,Običan puk 


257 Isto 
258 MIĆEVIĆ, Ljubo: Život i običaji Popovaca, Beograd, 1952., Knjiga LXV Srpskog Etnografskog 
Zbornika, str. 143. 
?% DRAGIĆ, Marko: Badnje jutro i dan.., str. 415. 

uglavnom ne razlikuje zakone posta od zakona nemrsa.“% Svaki je petak nemrs, to jest 
ne jede se meso. Ali, ako je netko u takvim uvjetima da mora jesti meso (npr. na terenu, 
u bolnici...), on će i jesti. Umjesto toga se u petak može odreći nečega drugoga (pušenja, 
pića, zabave...) ili učiniti neko dobro djelo. Petak nije odabran slučajno. To je dan 


Kristove muke i smrti na križu. 


Korizma ili četrdesetnica dio je liturgijske godine u kojem se kršćani pokornički 
pripremaju za blagdan Uskrsa. To je završetak mesojeđe, a početak konzumiranja 


soparnoga (posnoga, suhoga), početak časnoga posta. Pokora traje 40 dana, a započinje 


na Čistu srijedu (,Narodna je hrvatska riječ, da čista srijeda čisti crijeva.) ili 


Pepelnicu. “Taj dan je obvezan post i nemrs, po mogućnosti jede se samo kruh 1 pije voda. 
Taj dan započinje korizmeni post. Starija čeljad, pogotovo žene, neće ni u radne dane ni 
u blagdane (svece) ništa mrsno staviti u usta.“ Od Pepelnice do Uskrsa je šest nedjelja, 
a svaka je nedjelja slavlje uskrsnuća Gospodina našega Isusa Krista, te nedjelja ne trpi 


posta. 


U Kreševu, u Korizmi ,,pred 80 godina postilo se ovako: bijeli smok se jede samo 


nediljom, a ostalim dancima sve na ulju ili zejtinu, dok se zadnja — Cvjetna nedilja — posti 


i bez ulja, tj. tvrdi post. Mrs je meso, mast i loj, bijeli smok jesu jaja, sir i mlijeko.“ 


Korizmeni post u narodu nije bilo samo odricanje od jela, nego 1 odricanje od alkohola, 


cigareta... ,,Negda je bila narodna norma, da svi odrasli muškarci u Korizmi bace piće i 


duvan «264 


I Badnji je dan u hercegovačkoj tradiciji dan posta. Iako ga Crkva ne propisuje kao dan 


posta ,,u hrvatskoj tradicijskoj baštini smatra se smrtnim grijehom ako bi se netko omrsio 


na Badnji dan“?$. 


»J Kruševu kod Mostara na Badnji dan za večeru se najčešće jeo kupus pod ulje ili šta 


je ko imo. 


200 SUTON.., str. 81. 
251 BUCONJIĆ.., str. 57. 
22 DRAGIĆ, Marko: Duhovna baština Hrvata.., str. 139. 
23 KRISTIĆ, Augustin: Crkveno-narodni običaji.., str. 134.-135. 
264 Isto, str. 126. 
25 DRAGIĆ, Marko: Badnja noć u folkloristici Hrvata, Croatica et Slavica Iadertina, Vol. VI (2010.), 
Zadar, 2010., str. 246. 
266 Isto. 

U širokobriješkom selu Turčinovići za Badnju se večeru jela gola graova čorba. 
»Zauljeni krumpir s kruhom jeo se u Rujanima kod Livna.“?7 

U mnogim se krajevima Hrvatske također postilo, negdje i žežinjalo.?% Primjerice, ,,u 
Lici se nekoć cijeli dan postilo o korici kruha i rasolu.“?# 
Naši su ljudi postili i kvatre, četiri kvatrena tjedna u godini, svaki u jednom godišnjem 


dobu (srijeda, petak 1 subota u kvatrenom tjednu). 


Postiću četvere kvatre, 


ne bojim te se pakle!*?? 


12.11. Godine gladi 


U prošlosti je Hercegovaca često bilo gladnih godina. Teško se bilo tada nosati sa 
životom. Ljudi su tražili načine preživljavanja: brali su divije zelje, išli u sirak u okolicu 
Imotskoga, taj isti sirak miješali s kukuruznim brašnom i pravili puru. Bilo je vremena 
kad se nije moglo ni tako ni toliko. Posebice su teške bile godine na početku dvadesetoga 
stoljeća, 1916.-1919. Djeca i majke su kući umirali od gladi, a očevi krvarili na ratištima. 
U tim teškim danima za Hercegovinu, poznati franjevac Didak Buntić iznosi misao o 
spašavanju gladnih, o spašavanju sirotinje. Uz pomoć subraće franjevaca, u Hrvatskoj, 
Slavoniji, pronalazi mjesta kod dobrih, humanih obitelji kako bi zbrinuo gladnu djecu i 
sačuvao duhovni i fizički opstanak Hercegovine. Organizirao je u Hrvatskoj boravak 
djece od 6. do 14. godine, nadgledao ih, brinuo o njihovom odgoju, ali i organizirao 


povratak spašene djece u Hercegovinu, kako im se sjeme ne bi zatrlo. 


ODLAZAK GLADNE DJECE U HRVATSKU 


Iskupljaju se djeca u Mostaru. 

Kamo se? Zar se staro vrijeme vraća? 
zar opet naša kršna zemlja plaća 

U djeci danak stambulskomu caru? 


Ne! Glad ih braći preko Save goni. 


267 Isto, str. 247. 
268 Žežinjat — postiti na način cilodnevna uzdržavanja od jela i pića: osim kruha i vode (Vidi: KRALJEVIĆ, 
Ante: Ričnik.., str. 434.). 
2% DRAGIĆ, Marko: Badnje jutro i dan .., str. 408. 
270 Kazala mi s. Alma (Mara) Ćeškić (Mokro, 1927.). 

Sirena sikće. U vlak žure djeca. 
Do majke majka na peronu jeca. 


Kolesa škriplju, miču se vagoni. 


,Neka vas tuga i briga ne mori“! 
Majkama Didak na rastanku zbori: 
Djecu vam ljubav preko Save čeka: 


€ 


Bijeli hljebac i postelja meka...“ 


Mališi zure... Vlak kroz prodol brza 


Majkama srce od tuge se trza.?"! 


Postoji izričaj oteglo se ko gladna godina, a koristi se u značenju nečega što je predugo, 
nečega čemu ,nikad kraja“. Ljudima još u ušima odzvanjaju riječi starijih u kojima 
opisuju godine gladi pa je i danas velik grij hranu bacati ili prosipati. Prišlo priko zubi, 
kaže se onome tko prosipa hranu. Dijete koje prosipa hranu dobije opomenu da ne krma. 
I kad se u kući nije obilato jelo, gostu se uvijek davalo najbolje, nije smio izići iz 
kršćanske kuće gladan. Tako se 1 djecu učilo; učilo ih se da ne grabe najbolje komade 
hrane nego da misle i na druge. Posebice ako je u kući gost: ,,Kusaj ispred sebe, ne jagmi 


kajmak (mlijeko je bilo glavna hrana!), već sve ga oturuj od sebe!“?7? 


12.12. Hrana u poslovicama i pjesmama 


Bez hrane nema života i nikad ga bilo nije. Stoga je razumljivo da se hrana i sve ono što 
je povezano s hranom smještalo u narodne poslovice, izričaje, pjesme. Danas ljudi kažu, 
zamjeraju 1 sebi samima, kako se sav život sveo oko toga što će se i kad pojesti, kako se 


sve vrti oko .uzice. 


Poslovice: 
Ako ne osta ne bi dosta. 


Beri zelje pokraj sebe. 


21 KORDIĆ, Nikola: ,,Odlazak gladne djece u Hrvatsku “,uALILOVIĆ, Ivan: Hercegovci.., str. 96. 
22 SUTON.., str. 28. 

Bolesna se pita, zdravu se daje. 


Čiji kruv jideš, njegovu pismu pivaš. 


Donila u ruci, odnila u .uzici. 
Glad očiju nema. 

Ko ima masla i m... maže. 
Ko vina večera, vode ruča. 
Ljubav iz lonca viri. 

Na grlo snaga ulazi. 

Ni luk jeo ni luk miriso. 

Ni začina priko načina. 

Od stare koke dobra juha. 
Prazna vrića ne stoji nauzgor. 
Sit gladnom ne viruje. 
Skuplja pita neg' tepsija. 


Što je na stolu to je ponuđeno. 


Pjesme: 
Da mi je se napucati kruva, 


što ga mala materina kuva. 


Puro moja nemoj mi zagorit, 


ja ću tebe niz grlo oborit. 


Pivaj grlo daću ti kolača, 


ti ne izdaj majkina pivača. 


Stari momci što se ne ženite, 


niste kupus da se kiselite? 


12.13. Starinska odjeća 


, Odića čini gospodinčića “ 

Širokobriješka je kotlina nekada bila izrazito stočarska regija i normalno je bilo da su u 
nošnji osnovni i najvažniji bili vuneni materijali. Opadanjem stočarstva, smanjenjem 
uzgoja ovaca, smanjio se i udjel vunenih materijala u odijevanju te su nužni bili tvornički 
materijali. Starinska se vunena nošnja nosila i zimi i ljeti, a pojavom tvorničkih materijala, 
pojavili su se i odjevni dijelovi koji su se nosili samo ljeti i samo zimi. Kupovni je 
materijal najširu uporabu imao u izradi košulja(ka). Prve su košulje krojene od lana, a 
nakon toga od pamučnih postava, platna botane (grubo pamučno platno) i patista (fino 
pamučno platno). Ovu su odjeću najčešće zvali ,;širokom nošnjom“. Nekad se moglo čuti 
kako se starinska odjeća zvala i turskom, a to je najviše zbog uporabe širokih muških 
gaća, modrina, koje su krojene po uzoru na turske. Nošnje su uglavnom izrađivale 


priučene seoske švelje. Ono što nisu mogle same, izrađivale su zanatlije. 


12.13.1. Materijali narodne nošnje 


Materijali za izradu najstarije narodne nošnje najvećim su dijelom bili domaće, seoske 
proizvodnje. Nošnja koja se nosila u ,,tursko doba“, pa i kratko vrijeme po austrougarskoj 
okupaciji, izrađivana je od bijelog sukna. Platna u ovoj nošnji nije bilo, a sukneni su 
dijelovi išli na golo tijelo.?"* Vuna je dakle, bila osnovni sirovinski materijal. Dobivala se 
od ovaca, šišanjem. Stari bi rekli s ovce odri, na se nadri. Nakon šišanja vuna se prala, 
sušila, grubo češljala grebenama, a zatim bi se raščešljavala, ljepše dotjerivala na 


gargašama. 


23 Usp. VLADIĆ-KRSTIĆ Bratislava: Narodna nošnja u okolini Lištice, Glasnik Zemaljskog muzeja BiH 
u Sarajevu — Etnologija, nova serija, sveska XXIV/XXV, Sarajevo, 1970., str. 238. 

32. Grebene 33. Gargaše 
Vuna se nakon te obrade stavljala na kudilju (kudelju), vretenom izvlačila i pravila u 
pređu, konac. Kad bi pravile konac, ,,majstorice“ s kudeljama bi povremeno pljuckale po 


prstima da se konac valjanjem bolje zbije. 


34. Kudilja s vretenom 


Za turske je vladavine u više navrata, a to potvrđuju i povijesni dokumenti, bilo 
propisivano koje se boje mogu upotrijebiti za odjevne predmete. Primjerice, ,,bosanski je 
namjesnik Husamudin paša, 1794. god. izdao zapovijed da kršćani mogu nositi odjeću u 
ljubičastoj, crnoj i modroj boji, a vezir Abdurrahman-paša godine 1827. izdaje zapovijed 
da se kršćani u nošnjama mogu služiti samo crnom bojom“? 

Dolaskom Austro-Ugarske na prostore Hercegovine, mijenja se privredni, društveni, 
politički život. Stočarstvo, uzgoj ovaca je u opadanju, a samim tim i prinos vune, osnovne 
suknene sirovine. To je dovelo i do promjene strukture narodne nošnje. U uporabu lagano 


ulaze tvornički materijali: lan, konoplja, pamuk. Od lana i konoplje tkalo se platno za 


košulje, gaće i ženske marame. Cisti je lan bio ,,rezerviran“ za svečane, misne dijelove 


274 ŠILIĆ.., str.70. 

nošnje, a skonopljom se miješao za svakodnevnu, nosnu nošnju. Pamuk se također, jako 
puno koristio. Vuna nije izbačena iz uporabe, dapače, i dalje je nezamjenjiva, u izradi 
nošnje. Od vune se izrađivalo sukno, a koristilo se u izradi gornjih dijelova odjeće, ljetne 
i zimske. Bez vune se nisu mogle izrađivati čarape, pregače, (t)kanice, torbe... 

Pored vune, osnovnog sirovinskog materijala, dosta je u uporabi bila i koža. Najčešće se 
koristila u sirovom stanju, osušena, neprerađena. Od kože se izrađivala obuća, opanci. 
Oputa kojom su se izrađivali opanci bila je od ovčje ili kozje kože. U nošnju, pored sukna 
i kože, ulazi čoja*", posebice kod malo imućnijih. Sve se više koriste i tvornički 
materijali. Pored pamučnog platna, u uporabu ulazi g/ot (crni saten) od kog se najviše 
izrađuju suknje. Pojavom novih materijala dolazi do novih odjevnih predmeta, ali i do 
nove terminologije. Odjevni predmeti i termini orijentalnog podrijetla (ječerma, koparan, 
fes, džoka, šarvale...) koji su ,uvezeni“ preko Turaka, lagano se zamjenjuju novim 
predmetima i terminima koji dolaze posredstvom Austro-Ugarske države (cajg, untorak, 
rajtoze, štof, mantil...). 


Hercegovačke su boje bile bijela, crna i tamnoplava. 


12.14. Vrste pris(v)laka?%* 


Tradicionalna se muška i ženska odjeća jasno razlikovala. Danas su se razlike smanjile, 
gotovo uklonile. Nekada je i nošnja govorila: bila je čuvaricom dostojanstva, vjere, 
uvjerenja; bila je predstavljanje ženstvenosti ili muževnosti i nije podilazila ugodama, 
željama. Bog nas je stvorio različitima, ,,stvorio je muško i žensko“ (Post 5, 2a) pa i odjeća 
treba biti različita.: ,,Žena ne smije na se stavljati muške odjeće, a muškarac se ne smije 
oblačiti u ženske haljine. Tko bi to činio bio bi odvratan Jahvi, Bogu svome" (Pnz 22,5). 
Stariji su se u svojoj vjeri i bogobojaznosti držali Biblije i njenih načela. 

Postojala su dva prislaka, razlikovala su se s obzirom na prigode u kojima su se nosila. 
Svakodnevna se odjeća zvala nosna odića, a za svečane prigode, nedjeljne mise i različita 
slavlja nosila se misna odića. Isto je bilo i s obućom. Misna je nošnja bila izrađena od 
kvalitetnijih materijala, bila je ljepšega kroja i dizajna, uopće, odavala je svečaniji ton jer 


se u njoj išlo među svit. Misna je odjeća uvijek morala biti čista i bez zakrpa i nije smjela 


413 Čoja (čoha) — vrsta skupocjena platna; od njega se izrađivala starinska odjeća, razni pokrivači i sl. (Vidi: 
GUSIC.., str. 65.). 
26 O starinskoj sam odjeći najviše saznala od svoje majke i njenoga brata. 

214 


biti traljava,trapava, zgužvana na isanu. Žene su glačale odjeću starinskim peglama na Ž 
&ru. Da bi klašnjavi, grubi dijelovi odjeće bili čistiji, prali bi se vodom i izlupali 


pratnjačom. 


35. Starinska pegla na ž&ru 36. Pratnjače za pranje (lupanje) odjeće 


Nakon korištenja misna se odjeća odlagala na predviđeno mjesto, do neke nove svečane 
prigode. ,,Razlike u nošnji između mlađih 1 starijih, bogatijih ili siromašnijih javljaju se 
uglavnom u kvalitetu materijala, bogatstvu ukrasa i brojnosti odevnih delova, dok kroj 
uvijek ostaje isti.“?77 

Odjeća 1 obuća su uglavnom bile iz obiteljske ili susjedove radinosti i od domaćih 
materijala (ovčja vuna, ovčja i goveđa koža). Kupovali su se samo proizvodi bez kojih se 


nije moglo (guma, tkanina, kožni opasači 1 sl.). 


12.15. Ženska nošnja 


Ženska je nošnja bila u dva prislaka, misni i nosni. U ženskoj su tradicijskoj odjeći 
dominantni tamni tonovi. Žene su često bile potpuno u crnini; udovice su rušile, žalovale 
za svojim muževima do kraja života. Koliko je samo ,,crnih karta“ stiglo iz Tirola, s 
Karpata i drugih ratišta gdje su Hercegovci ostavljali svoje kosti. Zbog dobro poznatih 
povijesnih i političkih okolnosti u ovim krajevima, mnoge su majke izgubile, pokopale 


svoju djecu. 


277 VLADIĆ-KRSTIĆ.., str. 241. 

Sastavni su dijelovi te odjeće: 

- duga suknena 'aljina, a kasnije kotula — starinska suknja, krojena obično od crnoga ili 
teget platna glota?5 ili ripsa?"; 

Suknene su haljine ponekad ukrašavane (gajtanom, resama), izrađivane, ali ne one za 
svakodnevnu uporabu i haljine siromašnijih žena. 

- šarvale - vunene zimske gaće s nogavicama i okrugom (umetkom u sredini da ne budu 
uske), otkane od sukna; 

- pelengaće - ženske misne gaće koje se vide ispod kotule, od tanjeg sukna ili pelenastog 
platna; 

- untorak — podsuknja; 

Na dnu bi se untorka ušivao rekan, ukrasna čipka. 

- keculja — pregača nošena preko suknje, 

- košuljak, bl(j)uza — od grube tkanine (botane) i finije pamučne tkanine (batista), 

- jačerma, ječerma - dugi otkani vuneni prsluk, 

- džoka - kratki prsluk otkan od vune, ali više za dernečku, nego svakodnevnu uporabu; 

- kobana, kaban(ic)a — ogrtač otkan od ovčje vune i kozje dlake, kostreti, s kukuljom, 
kukuljicom (kapuljačom) i džepovima prišivenim unutra; 

Kobana je bila obvezni dio čobanske oprave i ljeti i zimi. 

Zanimljivo je da ,,kod stočarskog muslimanskog stanovništva oko Ljubuškog je raširena 
upotreba ogrtača pod nazivom gunj.“?%% 

U jajačkom se kraju također, koristio gunj, ,,odjevni predmet s rukavima od sukna tkanog 
u četiri nita, valjanog u stupi, izvezen gajtanima i ukrašen svilenim vezom u cvjetnoj i 


geometrijskoj ornamentici.“?5! 


U bugojanskom se kraju nosio gunjac??. 


U širokobriješkom je kraju također postojao gunj, ali ne kao dio nošnje. Gunj je topli 
zimski prekrivač, otkan od vune. Mnogi stariji i danas imaju i čuvaju gunjeve jer kažu da 
ništa isana ne more ugrijat ko gunj. 


- guća - vuneni pleteni džemper, 


278 To ti je crni, tanki, jeptini postav za kotule, nije sjajan. (Vidi: KRALJEVIĆ. , str. 90.). 
27 Vrsta tkanine rebrastoga tkanja. (Vidi: ŠONJE, Jure: Rječnik hrvatskoga jezika, Zagreb, 2000., 
LEKSIKOGRAFSKI ZAVOD Miroslav Krleža, Zagreb i ŠKOLSKA KNJIGA, Zagreb, 2000., str. 1081.). 
2 VLADIĆ-KRSTIĆ.., str. 258. 
A STDIĆ.:;8tr: 137. 
282 Gunjac — odjevni predmet dugih rukava koji se tkao u četiri nita od vune u crnoj boji, neukrašen (Vidi: 
Isto, str. 112.). 

- ćeba — vuneni pleteni prsluk; 

Nakon pletenih guća 1 otkanih jačerma, kao noviji ,,modni dodatak“ u uporabu lagano 

ulazi klajna, platnena jakna s kaišom, presječena u pasu, a ispod košuljaka i kotula 

kombenacija (kombina). 

Žene su se češljale uglavnom isto. Kosu su dijelile preko sredine, plele u dvije pletenice 

koje su motale oko glave. Na glavi je obvezno bila krpa, marama za glavu: 

- brculet - vuneni šal za glavu, 

- rudenjak - crna krpa, marama za glavu, obično s crvenim, cvjetnim motivima; 

Na noge bi obuvale: - ferluke, čorape koji iđu u opanke, a koji su se sastojali od klepke 

(donji dio koji se pleo od bijele vune) i napleta (gornji dio koji se pleo od raznobojne 

vune); nekad bi se po misnim, svečanijim terlucima vezlo svilenim koncem, konsajdom; 
Svileni se konac dobijao od svilene bube, a nabavljao se u okolici Imotskoga. 

- podveze za vunene čarape, 

- bozavce — kratke čarape od kostreti; najviše su ih nosile u kišnim danima. 

Obuća su bili opanci, a opanke su kasnije zamijenile bate. Postojali su: 

- opanci oputnjaci s kljunom (načinjeni od goveđe kože s oputom od ovčje kože), 

- opanci gumenjaši (pravljeni od kože i gume), 

- opanci koritaši - malo /ipši, moderniji opanci (pravili se od kupovnoga materijala, 

potplate od gume u obliku korita); 

Da zimi bude toplije, u opanke bi se po koži podložio obojak?. 


|A o 


37. Drveni kalup za pravljenje opanaka 


12.16. Muška nošnja 


23 Obojak — sukneni uložak koji se stavlja u opanak (Vidi: KONTIĆ, Joško i slušatelji Hit radija: Sinjanje 
— riči Sinja i Cetinske krajine, Hit radio d.o.o., Sinj, 2014., str. 82.). 

Mušku su nošnju činile: 

- modrine — gaće krojene od punijeg materijala tamno-plave boje, 

- rajtoze — gaće krojene od crne klašnje (vunenog otkanog platna), 

Nakon modrina nosile su se gaće od cajga (vrsta tvorničkog grubljeg platna); 

- bila košulja od botane, brez kragne; 

- koparan - vuneni klašnjavi sako, duži od džoke i s dugim rukavima, okaljan (obojan) u 
kalilu (crna boja od kore jasena); 

- džoka — kratki vuneni, klašnjavi prsluk izvezen sprid; 

Na džokama su često bili uresi, posebice na momačkim; pored gajtana našivane su perlice, 
mrđelice, sitna staklena zrnca. ,,Nema ko mrđelica “, stari bi znali reći za nešto maleno, 
iznimno sitno. 

- (l)kanica - pas oko struka, 

- čorapi do kolina s podvezicama (od šarene vune), 

- terluci, 

- bozavci, 

- opanci. 

Muškarci su na glavi nosili crveni fes s dugom crnom kitom. O crvenom fesu pjeva i 
jedna narodna pjesma: 

Crven fesić, joj nano, 

crven fesić, joj nanice, 

crven fesić u dragana moga, 

joj, nano, nanice!... 

Kad bi netko kojim slučajem, uz svu propisanu odiću, imao još i drvenu /umbrelu 


(kišobran) od glota, bio bi glavni u puku. 


12.17. Dječja odjeća 


Djeca su se rađala u teškim vremenima i oskudnim životnim uvjetima i kao malenima 
stavljale su im se vunene pelene. Kad malo porastu, i djevojčice 1 dječaci bi nosili dugu 
suknenu haljinu, vunene čorapiće, opančiće. Cim se malo zacure i zamomče, počinju se 


odijevati kao odrasli. 


12.18. Nošnja za mladu 

Poseban i najvažniji dan za svaku djevojku bio je dan njene udaje. Stoga je i njena odjeća 
morala biti posebna. U odori za udadbenicu prevladavala je bilina. Sve su mlade nosile: 

- bili košuljak, 

- bilu kotulu, 

- teget jaknu (u novije vrijeme), 

- crnu keculju, 

- crne čorape, 

- vezene terluke, 

- bile opanke, 

- bilu krpu na glavi vezanu straga. 

Mlada bi nosila i otkanu šaravitu torbu urešenu kiticama i pušcima?**. Kad bi došla u 
dvorište svoga novoga doma, iz torbe bi vadila i bacala orle, oroške (orahe), lišnjake, 
babone (bombone), smokve.., a preko kuće bi prebacivala jabuku nabijenu sitnim 


novcem. Svatovi bi po mladu došli na konjima okićenima krep papirom. 


12.19. Torbe 


Torbe, iako nisu odjevni predmet, bile su gotovo nezaobilaznim dijelovima, dodatcima 
svakoj nošnji. Nosile su se na leđima. Obično su tkane od vune pređe, na tkalačkom stanu. 
Torbama bi se dodavale vunene uzice za nositi na leđa i preko ramena, a nerijetko su im 
dodavane i vunene kitice, kao ures. Imale su široku primjenu. Koristili su ih i muškarci i 
žene i to za nošenje hrane i laganijih predmeta, alatki. Posebice su se torbama koristile 
čobanice jer bi tijekom čobanovanja na cili dan u njima nosile ranu i plelo. 

Postojale su torbe sa samo jednom uzicom, zobnice. Njih bi se napunilo sa zobi i stavljalo 
konju oko vrata kako bi se tako hranio. Obično su bile otkane prugasto, u dvije boje, 
najčešće crnu 1 bijelu ili crnu i sivu. 

Pored torbi koje su nosile, čobanice bi gotovo uvijek uza se imale uže, isto tkano od vune. 
Koristile su ga kako bi mogle uprtit štogod: 'rane za živinu ili koje drvo za naložiti. Šteta 
se bilo iz čobanluka vraćati ,,prazan“. Ako namanje grma (obično jasenovine) i učupa 
trave, strpa teret u žaku i uprti. Ako usiče mladi' grana jasenovine, grabovine ili nakupi 


suvi drva, opet brime na uže, uprti pa na ramena. 


24 Pušak je ukras u obliku loptice, a načinjen je od vune raznih boja. 

38. Mala torba, otkana kao ,,suvenir“ 39. Uže za uprtit 


12.20. Trećarice (trećoredice) 


Poseban dio odjeće, franjevački pasić, nosile su trećarice (trećoredice). Mnoge su žene 
u okolici Širokoga Brijega bili trećaricama, trećoredicama, sljedbenicama Trećega reda 
sv. Franje. Da bi postale trećaricama, morale su proći svojevrsnu obuku; izučiti dovoljno 
nauk vjere, činiti dobra djela i biti uzornima u svakom pogledu. Svoju su pobožnost, 
vjernost Bogu i Crkvi pokazivale i odjećom. Oko svoga su struka nosile bijeli pamučni 
konopac, pasić koji je sezao do dna suknje, a na dnu je završavao kitnjastim šiškama. K 
misi se bez pasića nije išlo. Neke su trećarice oko vrata nosile i škapular. ,,To je platnena 
bijela vrpca na kojoj su s obe strane ušiveni, u obliku kvadrata, komadi platna (jastučići). 
Nanjima su sjedne strane bile izvezene ruke, franjevački znak, (ruka preko ruke, Isusova 
ruka i ruka sv. Franje), a s druge strane, ako se dobro sjećamo, IHS.“25% 

Danas svi članovi Trećega reda sv. Franje, umjesto franjevačkoga pasića dobiju škapular, 
u nešto izmijenjenom obliku. 

Trećoredice su svakodnevno molile Krunicu sv. Franje (12 Očenaša, 12 Zdravo Marija 
12 Slava Ocu i Vjerovanje), nastojale su živjeti u evanđeoskome duhu i pohodile su i 
pomagale bolesne 1 stare. ,,Imale su u selu svoju starešicu. Jednom su se dvije trećoredice 
počule, nisu besidile, a starešica ih je opomenula da ne more bit da trećoredice budu u 


zavadi i da to nije po Božju. Poslušale su je i opet je bilo po starom, opet su bile k6ne.“?%* 


25 Kazali mi majka i ujak. 
286 Kazala mi spomenuta s. Mirjam. Još mi je pripovijedala kako joj je u Ljubotićima, prije petnaestak 
godina, jedna starica, trećarica s ponosom pričala kako je fratar, njoj i njezinim driigama, nakon što su 
izučile za trećaric4, rekao: ,,Sad ste vi nebeska vojska!“ 

40. Na fotografiji je moja prabaka, trećarica Mila Zeljko (djev. Brkić, Rasno, 1882.); fotografija je nastala 
1957. u Donjem Crnču 


12.21. Tradicijska nošnja u pjesmama i poslovicama 


Svakodnevni život Hercegovaca je opjevan. Sve ono što je čovjek činio, osjećao, 
pretočeno je u pjesme. Sve njegove boli, radosti i sve životne jednostavnosti, nisu ostale 
bez stiha. Tako su se i dijelovi odjeće i njihovi tvorci našli u narodnim pjesmama: 

Moj divere kupi mi košuljak, 


od patista, biću ti nevista. 


Iđe dika džoku nakrivijo 


i na livo oko zažmirijo. 


U mog ćaće peterica braće, 


a imaju samo jedne gaće. 


Moj dragane ja te se ne bojim, 

obojak si pod nogama mojim. 


Gaće moje ukrpljene žicom, 


zato mene zovu propalicom. 


U male mi košulja vezena, 


a u mene nožem probodena. 


Opanak mi probušen na peti, 


pa mi rupa stalno na pameti. 


Meni moja mala na pameti, 


ko probušen opanak na peti. 


Mala moja češlja gustu vunu, 


da mi se je ugrijat u runu. 


U mog Mile čorapi od svile, 


to su plele moje ruke bile. 


Koliko smo ja i moja braća, 
momački nam poderali gaća. 
Mala moja, vezilja i tkalja, 


a ja majstor vila i grabalja. 


Jednako su tako dijelovi narodne nošnje našli svoje mjesto u narodnim poslovicama: 


Il kuj, ilne mrči gaća. 


Najgore je kad se opanak popapuči. 


U poslovici Ko kasno ustaje, obojaka mu nestaje, pored metaforičkoga značenja kakvo 
poslovice već i nose, izražena jedobro poznata činjenica hercegovačkoga siromaštva, 
neimaštine. Ne bijaše u svakoj kući opanka i obojka za svako čeljade pa su za derneke i 
mise najbolje prolazili ranoranioci, oni koji bi se prvi ,,ubacili“ u opanke. U najboljem su 


se slučaju čeljad redala kad je koga i čija je koja nedilja za poć kmisi. 


I najmlađi čuvaju tradiciju 

41. Ispred crkve u Turčinovićima, 26. 5. 2012. 42. Djevojčica Nikolina iz Turčinovića u 
(nakon blagoslova polja) tradicionalnoj hercegovačkoj nošnji 


12.22. Tradicijske mjere 


»Mjerom kojom mjerite, mjerit će vam se“ 


Mt 7,2b 


Otkad postoji svijet, postoji i mjera. Mjeriti sebe, sebi, druge, drugima, znači živjeti. 
Svaki je naš dan mjerenje. Mjerimo količinu jela, vrijeme, novac, količinu dobra koje 
upućujemo, dobra koje nam upućuju. Imati pravu mjeru je umijeće života. Znali bi ljudi 
reći da ne valja prikoviše ni Boga molit. Iznimno je pohvalno kad nam kažu da imamo 
mjere, da znamo dobro i pravilno izmjeriti, da smo odmjereni, da znamo pošteno 
odvagnuti, da mjerimo k'o sebi... Ljudi oduvijek odmjeravaju snage, mjere nešto u svemu 
svom življenju i u svako se vrijeme nešto mjeri. 

Danas u svijetu postoje mjere 1 mjerne jedinice u svim dijelovima života, rada i 
djelovanja. One su dogovorene, među svim narodima prepoznatljive i razumljive. Uče se 
u školama, na fakultetima, gotovo su jednake na svim kontinentima i na taj način 
olakšavaju svaku vrstu komunikacije među ljudima. 

A kako je to nekad bilo u Hercegovini? U našoj prošlosti, u vrijeme male ili nikakve 
pismenosti, trebalo je s ljudima komunicirati, trebalo je trgovati, trebalo se 
sporazumijevati, trebalo je biti razumljiv svome puku, trebalo je uvijek nešto vagati i 
pošteno odvagnuti. I tako su nastajale mjere koje će svima biti razumljive i koje neće 
tražiti ,,vele“ škole, a opet će pomoći u svim trenutcima života. Trebalo je odvagnuti 
količinu nečega, znati duljinu, masu, težinu, zapreminu nečega. Trebalo je imati i moralno 
ispravnu mjeru, trebalo je pronaći i moralnu vertikalu. Tako su i nastajale različite 

odrednice. Bilo je ponekad i pretjerivanja u tom ,,vaganju“, ali i iznimno velika količina 
domišljatosti i mudrosti ljudi ovoga podneblja. Kao parametrima čovjek se morao koristiti 
onim što ima na svom tijelu i što može ostvariti svojim tijelom. I drugi su se narodi, iz 
jasnih razloga, služili sličnom ili istom metrologijom. Tako se u najdoslovnijem smislu 


potvrđuje Protagorina?*" tvrdnja da je ,,čovjek mjerilo svega“. 


12.22.1. Dužinske mjere 


Danas su mjere opće prihvaćene i zajedničke gotovo svim narodima. Tako je osnovna 
dužinska mjera metar, a stara je mjera aršin.?** Kaže se da je duljina aršina onolika kolika 
je razdaljina od vrhova prstiju ruke pa do ramena. U nekim se izvorima navodi 1 da aršin 
iznosi kao 4 roguše ili 8 šaka.?* Kako ova duljina nije jednaka kod svih ljudi tako se i 
duljina aršina razlikovala. O aršinu je u narodu spjevana i brojalica: 

O, aršine, oj! 

Di si resta? 

U šumi. 

Ko te usika? 

Majstor. 

Za čega? 


Za aršina.??" 


Slična je verzija pjesme poznata u Brotnju i u ljubuškoj općini: 


Šta si drvo? 
Gdje si bilo? 
U gori. 


Šta si radilo? 


287 Protagora, grč. filozof iz Abdere (oko 481.- oko 411.), najznamenitiji sofist. Podučavao vrlini i 
praktičnoj mudrosti, s ciljem osposobljavanja za građ. dužnosti. Poznat po tvrdnji da je ,,čovjek mjera svim 
stvarima“ (vidi: ALFIREVIĆ.., str. 791.). 
288 Gršin (tur.), stara mjera za dužinu između 65 i 74 cm; (v. Šonje.., str. 37.). Tu Rječniku hrvatskoga jezika 
Vladimira Anića (Novi liber, Zagreb, 1998., str. 30.), piše da je aršin zajednički naziv različitih mjera za 
dužinu koje su se upotrebljavale prema zanatima, između 65 i 75 cm. 
2 KRALJEVIĆ, Ante: Ričnik .., str. 6. 
2 Kazao mi ujak. 

Raslo. 
Za šta? 


Za aršina.??! 


Duljina je aršina mjerena tako što bi se stisnule šake, redale jedna na drugu onoliko puta 
koliko je stihova navedene pjesme; svaki bi stih bio jedna šaka. Duljina sedam šaka 
predstavljala je aršin. 

U vremenima nepostojanja zajedničkih mjera, trebalo je osmisliti načine kako nešto 
izmjeriti. Tako je početna dužinska mjera bila palac, duljina ovoga čovjekova prsta. 


Druge mjere kojima su se ljudi koristili su: 


roguša (duljina između rastegnutoga palca i kažiprsta), 

pedalj (rastegnuta mjera palca i srednjega prsta), 

lakat (mjera od lakta do stisnute šake na vrhu), 

obuhvat (koliko čovjek nešto može s obje ruke obuhvatiti), 

stopa (stav noge poprijeko), 

taban (položaj mjere od pete do vrha prsta; 'saditi kumpire na taban'), 

korak (mjera u normalnom hodu), 

raskoračaj (u stavu, kako se može čovjek stojećki najviše raskoračiti). 

U svom putopisu iz 1840. Ivan Frano Jukić piše o mostarskom mostu da je visok 450 
stopa, a debljina zida 24 stope." Isti autor piše i o pravoslavnoj crkvi u Mostaru koju 
sagradi Josif, vladika, 1833., s fermanom carskim, od grada na 50 koračaja daleko, pri 
strani; dugačka je 17, široka 12, a visoka 6 aršina.?? 

U narodu također poznate približne dužinske odrednice su k'o za ukop?** (dužina jednoga 
ukopnoga mjesta u groblju), koliko se more kamenom bacit (koliko prosječno snažan 
muškarac može zavijarit kamen). 

Kad se govorilo o nekom seoskom bogatašu spominjalo bi se koliko ima duluma zemlje, 
koliko tisuća kvadrata obradive zemlje posjeduje. 

Malu duljinu, malu dionicu puta, narod je zanimljivo 1 slikovito odredio kao pripišaj 'oda. 
Male duljine je bilo 1 ko dičinji greb. 


Međusobna udaljenost pojedinih mjesta je određivana satom, danom (h)oda. 


21 Kazao mi Ivan Sivrić (Čitluk, 1950.). Pjesmu je čuo i zapamtio od svoga djeda. 
22 JUKIĆ.., str.51. 
2%3 Isto, str. 52. 
24 Kazala mi spomenuta s. Leonarda. 

12.22.2. Vremenske mjere 


Vrijeme se ,,vagalo“ različitim pojmovima 1 tako svaki bogovitni dan, od najkraćega 
razdoblja dana pa sve do svršetka svijeta. Dan traje 24 sata, izmjenjuju se dan i noć, po 
dvanaest sati. U narodu se jedan dan ili noć od dvanaest sati zove čelo. Dan i noć su dva 
čela.?** Ono što je tijekom dana je obdan, ono što je u noći je obnoć. 

Početak je dana u zoru, o sunčevu izlasku. 

O prvim pivcim je vrijeme oko tri sata poslije ponoći. 

Sredina je dana podne, nakon toga se govori o ćindiji (poslije podne, razdoblje dana kada 
se ,čindijašilo“, tj. nešto prezalogajilo nakon užine, a prije večere). Nakon toga je o 
zalasku sunca, o Zdravomariji, kada se sunoćava (lagano prestaje dan i spušta se mrak). 
Razdoblje iza ponoći pa do dva sata poslije ponoći je gluvo doba noći. Dan i noć nisu 
jednako trajali; dan je odulja ili pokratijo. Postoji izraz u narodu kako je iza Božića, 
točnije na Ivandan, dan produlja koliko bi pivac skočijo s praga. 

Priko dana je ono što je svaki drugi dan; danas pa prekosutra... 


Kad se želi otići u daleku prošlost kaže se otkad je svita i vika, a kraj vremena i svijeta je 


život do Božje trube.??* 


Također, sve ono što je od početka svijeta 1 što će biti je otkad (dok) je sunca i miseca. 
Pojedini važni događaji su bili uoči (dan blagdana) ili licem (na blagdan). Važni događaji 


iz života svetica i svetaca vezivali su se uz važne događaje iz života Crkve?". Bilo je o 


Božiću, licem na Božić, uoči Božića, o sv. Kati?%, o Vodokršću, o Jurevdanu, o sv. Anti, 


o Ivandanu, o Gospojini, o Mijolju...??? 


25 Pričao mi je ujak kako se klačina palila tri dana i tri noći, tj. 6 čela, (postupak proizvodnje građevinsko- 

vezivnoga materijala kreča ili vapna; koristi se kao cementno vezivo, za obilivanje kuća i za zaštitu voćaka 

od kukaca). 

2% Izričaj sam čula od mamine tetke, sada pok. Ive Zeljko (Donji Crnač, 1924.). 

27 Na području Poljica, primjerice, od Velike Gospe do Božića brojalo se potrice: Tri od Velike do Male 

Gospe, tri od Gospe do Mijela (sv. Mihovila, 29. rujna), tri od Mijela do Luke, tri od Luke do Mratinja (sv. 

Martina, 11. studenoga), tri od Mratinja do Varine (sv. Barbare, 4. prosinca), tri od Varine do Božića. To 

bi brojili kad će doć Božić. (Vidi: DRAGIĆ, Marko: Advent ...). 

2 U poljičkome kraju poznate su izreke: Sveta Katarina van, / do Božića misec dan; te Sveta Kate peci k 

vatri gnjate, / U nidra ruke, ne vadi ih vanka / prije Svetog Marka. U narodu je i sada izreka Sveta Kata, 

snig na vrata. U Gdinju na Hvaru i danas se kaže: Sveta Kate točni dan, do Božića misec dan. (Vidi: 

DRAGIĆ, Marko: Sveta Katarina Aleksandrijska u katoličkoj tradicijskoj baštini Hrvata, HUM časopis 

Filozofskog fakulteta Sveučilišta u Mostaru, br. 7, Mostar, 2011., str. 260.-287.). 

2% Uz blagdane: Svih svetih, Svete Katarine Aleksandrijske, Svetog Andrije, Svete Lucije, Svetog Tome, 

Božića, Silvestrova, Svetog Jurja, Svetog Ivana Krstitelja vezuju se divinacije (Vidi: DRAGIĆ, Marko: 

Love divinations of the Croats in the Context of the European Cultural Heritage, European Scientific 

Dvanaest dana od Svete Lucije do Božića hrvatski katolički puk naziva vidioci ili Lucini 
dani. Nekoć se kroz tih 12 dana pratilo i zapisivalo vrijeme, a tih 12 dana simboliziraju 
dvanaest mjeseci u godini te se vjerovalo da će sljedeće godine biti u pojedinom mjesecu 
takvo vrijeme kakvo je u odgovarajući dan od Lucije do Božića.?%" 

Vjerovalo se ako su zapaljene božićne svijeće okićene voskom da će godina biti rodna.?“! 
Na Dan svetoga Josipa djevojke i mladići su, u dobi od trinaest do šesnaest godina, 
križićali. 

Pored blagdana Svetoga Josipa križićalo se i na Blagovijest, Cvjetnicu, u dane Velikoga 
tjedna, na Jurjevdan i na Ivandan.?% 

Stara je izreka Jurjevdanak hajdučki sastanak, Mijoljdanak hajdučki rastanak.?9 


Također se i nekim poslovicama izricao, najavljivao neki događaj: 


Sveta Kata poštovana, do Božića misec dana.; 

Netom mala Gospa miti, odma zima svojim ledom priti. 
Sveti Martin, meso na klin. 

Blagovist nosi grabov list. 


Nema zime dok Božić ne mine. 


Ostati i odsjediti u nekoga malo dulje je ostati navazdan(ak), povazdan(ak). Ostajalo se 
na pojedinim mjestima i nediljak, godinjak dana. A biti i ostati negdje jedan dušak 
značilo je neko normalno odmjereno vrijeme ,,u jednom komadu“ ,satak, dva ili tri. Često 
je ovisilo o drugim uvjetima, npr. ne biti nekome na smetnji, imati druge poslove 1 sl. A, 
izraz iz duška, značio je popiti nešto odjednom, u jednom dahu, naiskap. 

Cigar ili lula duvana je vrijeme koliko je potrebno za popušiti jednu cigaretu ili lulu 
duhana. Dok bi dlanom o dlan udarijo je najkraće vrijeme 1 često se koristi u izrazima 


kojima je nakana neki događaj prikazati što kraćim. 


Journal, Vol. 10. No. 14., 2014., str. 581.- 598.). Vjerovalo se ako su zapaljene božićne svijeće okićene 
voskom da će godina biti rodna (Vidi: DRAGIĆ, Marko: Badnja noć...). 
300 Vidi: DRAGIĆ, Marko: Sveta Lucija... 
301 Vidi: DRAGIĆ, Marko: Svijeća ... 
302 U jednoj zdjelici zamiješao bi se med i usitnjeni ugalj od izgorenog drveta. Prah je trebao biti sitan. 
Kad bi se pomiješao s medom, dobivala bi se crna smjesa. Tada su bake i mlade žene iglom zamočenom u 
tu smjesu crtale križeve po rukama. Kad bi ih nacrtale, onda su ponovno manjom iglom bockale to ucrtano 
mjesto. Ta smjesa ulazila je pod kožu. 
Postupak se ponavljao i nekoliko puta dok bi ta crna smjesa ostala plavkasta na koži. Ranice bi zarasle i 
crteži križa ostajali su za cijeli život. Vjerovalo se da ih ti križevi štite od napasnika. Čuvalo se poštenje i 
ponos. S tim se križevima i umiralo i svaka od njih je vjerovala da ju je samo Bog tako zaštitio od 
napasnika.“ (DRAGIĆ, Marko: Poetika .., str. 157.). 
303 Vidi: DRAGIĆ, Marko: Od Kozigrada ... 

O duljini se dana govorilo i u prenesenom značenju. Tako bi se za dan koji nije ugodan 
reklo da je dug k'o godina; koristio se i pojačajni pridjev cili, cilcati Božji dan“, a za 


onaj u kome gospodari nepošteni poslodavac duga dana u zla gospodara. 


12.22.3. Težinske mjere 


Od davnina se težina mjerila u okama?*. ,,Tko ne moli taj će izgubiti berićet pa će moći 
poisti kišu Božju (10-ak oka!)“.?% Narodne su mjere nešto drukčije. Već je rečeno da nisu 
bile potpuno precizne i da se u toj nepreciznosti često očitovala nečija širokogrudnost, ali 
i sitničavost. Tako imamo mnoštvo narodnih izraza za pojedine situacije kod mjerenja. 
Ljudi bi rekli da ko u malo gleda malo i vridi. Za nepoštena mjerača bi se reklo da je 
gladan. Gladan čovjek ne označuje u narodnom duhu izgovora fiziološku potrebu glada, 
nego znače škrtost, znače tvrdicu i sebična čovjeka.?“" Nije bilo ugodno biti etiketiran kao 
glad ili kad ti se obrate sa ,,gladu jedan“. Zna se reći i da je netko iz gladne kuće. Pri 
tome se misli kako je cijela obitelj, cijela ,,loza“ jednako sebična. Bogobojazni ljudi nisu 
sitničarili jer su znali da kako si se zajmio, tako će ti se vratit, ali i da ako Bog čovjeku ne 
dadne, svi mu ljudi ne mogu nadavati. Moglo se u tom ,vaganju“ biti i laganim 
gubitnikom, ali mnogi su se držali i poslovice kako je bolje s čovikom izgubit nego s rđom 
dobit. 

Bilo bi i sumnjičavaca koji su uvijek razmišljali da ih se zakida i da ih se želi oštetiti. O 
takvima se kaže da razmišljaju da je u tuđe krave uvik veće vime. 


Kad se nije vagalo na kantar i na vagu kilogramicu ili šemu, vrijedile su narodne mjere: 


34 U spomenutom putopisu Ivan Frano Jukić piše:.. “Rijeka ova izvire više sela istog imena, a kod Gaza 
sliva se u Neretvu, gdje je most kamenit vodom iskvaren, a više njega po sata drugi cio. S mrakom dođemo 
pod Seline. Vasdugi božji dan niti vidismo sela.“ 
305 Oka je mjera za težinu i obujam, a iznosi 1,28 kg (Vidi: Šonje.., str. 745.) 
306 SUTON.., str. 35. 
207 Usp. KRISTIĆ, Augustin: Hrvatske narodne mjere gornje Bosne, Napredak, Hrvatski narodni kalendar 
br. 32., Sarajevo, 1942., str. 164. 

228 


43. Kantar prid vratima izbe 44. Šema obišena o kuku 


strana (koliko se tovari konju na jednu stranu samara), 

tovar (obje strane natovarene na konja), 

jedna magareća strana (oko 25-30 kg), 

naramak (količina nečega što se nosi na leđima, obično drva, ali i koliko se može složiti 
na ruku koja je savijena u laktu), 

ćuma (određena gomila), 

denjak duhana (složen svez, smotak, svežanj patki /desetak listova demećenog, na 
koljenu ispeglanog duhana/vezanih lepuškom?%, a težio je oko 50 kilograma), 

šaka (što može stati na dlan 1 stisnute prste), 

pregršt (što može stati između sastavljenih šaka), 

koliko more stat među prste (ono što se uzme između palca, kažiprsta i srednjega prsta). 
Kad bi se pretovarilo magareta ili konja i natovarilo viška, obično na samar, onda je to 


bilo naustrešelj. 


U narodu su nastale i neke ,,težinske“ poslovice koje imaju preneseno značenje: 


Teža lakšu priteže. 
Ne tovari na se što ne moreš ponit. 


Razumi se ko kenjac u kantar. 


308 Jepuška, lepušina — suhi listovi s kukuruzna klipa, komušina (vidi: KRALJEVIĆ, Ante: Ričnik.., str. 
162.). 

12.22.4. Zapreminske mjere 


Zapreminske mjere govore koliko se nečega može pohraniti u neki spremnik, sud: koliko 
može stati tekućine ili suhih tvari. Kako je u pitanju pohranjivanje materije u šupljinu, 
tako se i narod, u zapreminskoj metrologiji, koristio terminom šupljinska mjera. 
Terminom šupljinske mjere koristio se 1942. i Augustin Kristić pišući o narodnim 
mjerama u gornjoj Bosni. Autor navodi da su se ove mjere koristile za vodu ili tekućine, 
ali i za sve vrste žita.“ 

U svom članku o razvoju mjera u starih orijentalnih naroda, Sena Sekulić-Gvozdanović 
također govori o šupljim mjerama za tekućine i rastresite tvari.3!" A, mjere i spremnici 
koji su bili u uporabi za suhe tvari i kojima su se ljudi u zapadnoj Hercegovini najviše 


služili su: 


varićak (drveni sud za mjerenje žita, oko 10 kg), 

zobnica (šarena tkana torba od oko 5 kg), 

arar (vreća od oko 50 kg, grubo tkana i od kostreti, kozje dlake), 

vrića (vunena vreća, oko 20-25 kg), 

mišina ili mij (oderana životinjska koža, najčešće janjeća, obrađena obično za 
pohranjivanje i čuvanje sira), 


žaka (kupovna, fino tkana, platnena, jutana vreća).?!! 


Ako bi se neki spremnik prepunio, ako bi rastresite tvari bile iznad vrha suda, onda se 
govorilo o količini tvari s kubom ili s kulom. 

Mjere i spremnici za tekućine bili su: 

bukara (drveni sud za oko 1 litar tekućine), 

sić (kanta, kova za desetak litara; njom se zaićala voda iz čatrnje), 

burilo (drveni sud zapremine dvadesetak litara), 

kablić (drveni sud, obično za mlijeko, 2-3 litra; bili su izrađivani i za desetak litara), 
čokalj (mala staklena bočica od 50 ml, dno joj je trbušastoga oblika; u čokalju se služila 
rakija loza), 


frtalj (tri četvrtine litra), 


2% KRISTIĆ, Augustin: Hrvatske narodne mjere..,str. 164. 

310 SEKULIĆ-GVOZDANOVIĆ, Sena: Sustavi povijesnih mjera u časopisu ,,Prostor“, Vol. II., 1994., No. 
1-2, Arhitektonski fakultet Sveučilišta u Zagrebu, 1994., str. 54. 

“LO spremnicima za suhe tvari najviše sam podataka čula od svoje majke i ujaka. 

fildžan, findžan*!*(mala porculanska posuda za kavu, bez uške), 
litrenjak (staklena boca za litar tekućine oblika čokalja), 
dvolitra (staklena boca za dva litra tekućine oblika čokalja), 


dvoguza (šaljivi naziv za dvolitru). 


I u Dalmaciji se govori o drvenom sudu barilu kao o bačvi od šezdesetak litara. Najčešće 
spominjana mjera za tekućinu na otoku Ugljanu je barilo, (baril).?! 
Postojali su spremnici, sudi koji su se izrađivali u nekoliko veličina, ali su također mogli 


biti 1 mjera nečega. To su: 


sepet ili krošnja (koš napravljen od šiblja, različite veličina i namjene; nosio se u ruci, 
na leđima, ali i tovario), 

čanjak (drveni okrugli sud iz koga su jeli svi ukućani; postoji i mali čanjak, čanja), 
ćasa (okrugla zemljana posuda), 

bakrač (mali kotao; puno korišten u izreci za nešto nebitno: “kakvi..., kakvi bakrači“), 


bucet (drvena posuda slična burilu samo znatno manja), 


45. Bucet 46. Bačva 


badanj, bačva (veliki sud napravljen od drvenih duga koje su stegnute željeznim 
obručima), 

bronzir (veći metalni lonac u kome se kuhala hrana iznad ognjišta), 

kotlača, kotao (zemljana posuda u kojoj se nad ognjištem kuha), 


stap (drvena posuda u kojoj se mćte maslo), 


Li 


312 Kad ko ima grlobolju...dobro je i to, kad se uzme findžan lanenog sjemena, findžan ječma...“ 
(BUCONJIĆ.., str. 127.). 
313 Vidi: ZANINOVIĆ-RUMORA, Marija: Stare mjere u svakodnevlju otoka Ugljana, Rad. Zavoda za 
povij. znan. HAZU u Zadru, sv. 41/1999., str. 22. 

stupica, stupa (drvena posuda načinjena od izdubljena komada debla s prišivenim dnom 


aa 
3 


u kojoj se ljušći ječam 


47. Stupa za žito 


škip (drvena plitka posuda za mlijeko, izdužena kako bi se mogao pokupiti kajmak za 


proizvodnju masla). 


48. Škip 


Hrana se iznad ognjišta kuhala u metalnim bronzirima i kotlovima, a ,,servirala“ se u 
čanjku iz koga su kusali (jeli) svi. Pilo se iz bukare koja je kružila oko sinije (drvenoga 


okrugloga stola). 


314 KRALJEVIĆ, Ante: Ričnik.., str. 338. 

12.22.5. Meteorološke odrednice 


Ljudi su o vremenu sudili, prosuđivali iskustveno. Računalo se da i u vrimenu triba biti 
mire. Ako bi zima bila neobično topla, ljudi su očekivali hladnije proljeće. Smatralo se i 
ako bi zima bila duga 1 hladna da je to naznaka dugoga i toploga ljeta. Takvom je 
vjerovanju svjedočanstvo izreka vratiće vrime vrimenu koja se u narodu jako često 
izgovarala. Kad bi padalo, puhalo, grijalo priko mire, ljudi bi se očitovali svojim viđenjem 


situacije: 


pripeka zvizdan (ako sunce jako grije, peče), 

Božja alametina (ako puše jak vjetar), 

melje bura (ako se čuje u daljini), 

nadula se bura (ako puše jako i neće se brzo zaustaviti), 
oblagdanilo (kada se smiri loše vrijeme), 

zemerija (velika hladnoća), 

pometija (mećava), 

najunilo se (naoblačilo se), 

lije ko iz kabla (ako pada jaka kiša), 


vijarina (jak proljetni vjetar, pijavica). 


Kiša je, dakako s mjerom, dobrodošla u narodu. Puni čatrnje, natapa usjeve, daje život... 
Ali, kad bi je palo malo 1 kad ne bi baš do kraja natopila zemlju, onda je palo ko za 


podlanicu. 


12.22.6. Ostale mjere 


Posebice je bilo zanimljivih riječi i poredbi iz života Hercegovaca, a u značenju puno, 
malo, sve ili nimalo. Sve su one nastale kao posljedica života i životnoga iskustva na 


ovim prostorima. Pune su šaljivoga duha, a ponekad su i na granici ironičnoga. 


Malo, malen, sitna i sl. 
Za male količine nečega, a u različitim segmentima života i rada ljudi su se koristili ovim 


izrazima: 

Ččipo, 

maločak, 

zerku, 

ko da je u Ciganke uprošeno, 

ko u kukavice jaja, 

potrkušica (mali poslićak koji se obavi na brzinu), 

potleušica (mala kuća), 

ko trtkova punica, ko udžur, pile joj more u prkno čoknut (malena, niska rasta), 


ko drobljen?!5. 


Ništa 

Kad ne bi bilo ničega, govorilo se: 

ni mrvice; ni truna; ni zere; ni za lika; ništa živo; ko u žabe zdlaka; ni pišljiva boba; ni 
lula duvana; šaka jada; šiš i goliš; smućaj pa prolij. 

Zanimljivi su 1 izrazi za nimalo novca: ni elera (najsitniji novčić); ni pribijene pare; ni 
crkavice. 

Ako bi se u nekoga našlo puno naredanih novčanica, smotak novčanica, reklo bi se da taj 
ima gutu para. 

Puno 

ćimilet (ćemilet); molukat; ovrislo; ipte ili kipti (puno naroda),?!$ 

ko plive; ko mravi; ko na volu dlake; do mile volje; more bit i Ajderovoj dici; ima Usi, 


Asi i Alagića dici; 


Sve 


imati i tičjeg mlika; kuka i motika (svi listom). 


315 Izraze za maleno uglavnom mi kazivala moja majka. Zapamtila je riječ drobljen kada su u Donjem 
Crnču, u II. svj. ratu, nadlijetali avioni, a ona se kao jako malena djevojčica sklanjala od njih. Tada joj se 
obratila kuma i rekla: ,,Šta će tebe pogodit kad si ko drobljen?“ 
316 Po kazivanju spomenute s. Katarine (Janje) Petković (Studenci, 1957.) sve su ovo izrazi koji se za puno 
koriste u Studencima (Ljubuški). 

13. PUČKA MEDICINA 


Bolesti postoje otkad je svita i vika. Kaže narod da bolest ne bira, napada i siromašne i 
bogate, i stare i mlade, i muško i žensko. Široki Brijeg i njegov neuhranjen puk, u prošla 
vremena, bolest je često pohodila. Normalno je i razumljivo da će se bolest najprije 
pojaviti tamo gdje joj se teško oduprijeti, tamo gdje je neimaštine i teških uvjeta života, 
a toga u Hercegovini bijaše u izobilju. Puno je novorođenčadi umiralo, puno je obitelji s 
rajnom dicom. I tako, pored svih svojih jada, puk se morao boriti 1 protiv svakakvih 
»volešćurina“. Koliko bi se puta naglas razmišljalo kud će rđa nego na jare. Ali, kuknjavi 
i predaji ne bijaše mjesta u njihovim glavama. I u najvećim se kušnjama tražilo rješenje. 
Dakako, sve bi se povjerilo Božjoj providnosti, ali poduzimalo bi se i sve što je u ljudskoj 
moći. Malo je liječnika bilo, posebice na ovim prostorima. Pomoć se najprije tražila od 
svećenika 1 pratara jer su oni učeni i jopet bolje znadu od običnoga čovika, a nakon njih 


od narodnih liječnika. Način se liječenja prenosio s generacije na generaciju, a likarije su 

bila sredstva životinjskoga, biljnoga i mineralnoga podrijetla, ono što je Bog da na našim 
poljima 1 livadama, ono što je reslo i paslo po našim poljanama. Trebalo je biti dobar 
znalac npr. u razlikovanju bilja, vremenu njegova branja, načinu sušenja i sl. Trebalo je 
biti oprezan u uspostavljanju dijagnoze i u izboru lijeka. Rijetko su ljudi odustajali od 


liječenja, ali za neke su bolesti znali reći da samo Bog more učinit čudo. 


13.1. Prvi likari u Hercegovini 


Čovjek je uvijek nastojao brinuti se o zdravlju duše i tijela, tražio je duhovne i tjelesne 
liječnike. ,,Briga o vlastitome zdravlju i suočavanje s različitim bolestima su jedina 
konstanta koja definira postojanje ljudske vrste kroz tisućljetnu ustrajnost. Ljudi su od 
davnina pronašli načine da se zaštite od bolesti i ozljeda i da povrate svoje zdravlje.“?!7 
Kako se u Hercegovini teško živjelo, tako ni zdravstvo nije moglo biti na nekoj zavidnoj 
razini. Svijest stanovništva, higijenske (ne)mogućnosti i navike, također su pogodovale 
čestom razvoju bolesti, posebice epidemijskih. ,,Trajno je bila razvijena, tzv. pučka 
medicina, kao uostalom i drugdje, često i predominantno, osobito u vremenima duhovne 


i kulturne zaostalosti.“?!5 


Prvi su pučki liječnici na ovim prostorima bili svećenici, pratri. Oni su se služili 
najpopularnijim knjigama — pučke — medicine tzv.  ljekarušama = (likarušama, 
hećimušama)?!?. To su knjige recepata i uputa za izrađivanje i primjenu domaćih i 
starinskih lijekova. One su nastajale na temelju medicinskih iskustava i saznanja koja su 
ljudi imali, ali i kao rezultat zapadnjačkih utjecaja. ,, Naime, kako su franjevci svršavali 
studij na Zapadu, odatle su na povratku u zavičaj donosili brojne knjige medicinskog 
sadržaja koje su koristili u zdravstvenom radu.“?2 Uzor ljekaruša je bila prva ljekaruša 


prevedena na hrvatski jezik, Cvit likarije iz 1768. godine, autora fra Emerika Pavića.??! 


31" Usp. GUŠEVSKA, Ljiljana: Makedonske ljekaruše — utjecaji i prožimanja, Zbornik radova 
Međunarodnoga kongresa ,,Tradicijska kultura-poveznica u integraciji regije“, Mostar, 2011. , str. 104. 
31 RAGUŽ, Kazimir: Kako se liječilo kroz prošlost i od čega se umiralo“, Humski zbornik XV, Župa 
Stjepan Krst (1974.-2014.), prigodom 40. godišnjice osnutka, Stolac-Neum-Dubrovnik, 2014., str. 342. 
319 Vidi ANIĆ.., str. 499. 

20 KARAMATIĆ, Marko: Uloga franjevaca u povijesti bosansko-hercegovačkog zdravstva, Croatica 
Christiana Periodica, Vol. 8., No. 13, Lipanj, 1984., str. 70. 

32! Fra Emerik Pavić je autor prve medicinske knjige na hrvatskom jeziku. Riječ je o pravilima Salernske 
medicinske škole koja je fra Emerik preveo na dalmatinski. Flos medicinae ili Cvit likarije od 
prvorazrednog je značaja za povijest zdravstva u Hrvata. Pisana je u deseteračkim stihovima radi lakšega 
pamćenja i razumijevanja. Neki su od stihova: 

Najpoznatije ljekaruše u Hercegovini su ,, Domaći liekar“ iz 1868. godine sa Širokog 
Brijega, autora fra Mije Nikolića i ,, Domaći liečnik — Medicus domesticus“ fra Duje 
Ostojića. ,,Fratri su u svojim samostanima imali i posebne prostorije za ljekarne i subraću 
koja su prepisivala i upotpunjavala svoje ljekaruše.“**“ Neki su mi stariji fratri 
pripovijedali kako se u prošlosti gotovo svaki od njih, uz pastoral, morao baviti i bavio 
medicinom. Razlogom bijaše neukost i neprosvijećenost puka koji je u fratrima gledao i 
dokture. Često su fratri djelovali preventivno poučavajući narod kako se zaštititi od 
pojedinih bolesti. ,,Od hercegovačkih franjevaca spominje se i da je fra Petar Bakula 


završio tečaj medicine i da je po povratku iz Italije jedno vrijeme bio i osobni liječnik 


Ali-paše Rizvanbegovića.“??? 


Vremenom se medicinska aktivnost franjevaca smanjuje, a posao preuzimaju priučeni 
ljudi iz naroda koji opet svoje znanje prenose na nekoga iz obitelji. Liječili su uglavnom 


travama, namišćali iščašene kosti, želudac... 


Najpoznatiji travar na ovim je prostorima bio Ljubušak Sadik Sadiković***. Mnogi su u 


svojim domovima imali njegovu knjigu ,,Narodno zdravlje“ i koristili se njome kao 


pomagalom u liječenju različitih bolesti. Liječenjem su se bavile 1 neke časne sestre. 


OD NAČINA JIŠĆA I PIĆA 


Ručajući valja piti često 

AI po malo, pazi kano sveto. 
Ako želiš vazda zdravo biti 

Ti za ručkom nemoj mlogo piti. 


A večere da ti ne naude, 
Nji početak piće neka bude. 


Jedan orah služi dobrom zdravlju, 
Drugi, treći — teb na smrt šalju. 


Svako kada ti izideš jaje, 

čaša vina neka ti se daje. (Usp. www.mgz.hr/.../file/Flos_ medicinae_Cvit likarije:pdf; pristupljeno 31. 
ožujka 2015.). 

22 NIKIĆ, Andrija: Fra Dujo Ostojić (1863.-1938.) i njegov ,,Domaći liečnik — Medicus domesticus, Acta 
medico-historica Adriatica, 2010; 8 (2), str. 270. 

>23 Jsto, str. 271. 

324 Sadik Sadiković (1867.-1939.) bavio se liječenjem travama, prije njega su to činili njegov otac i djed, a 
nakon njega, njegov sin i unuk. Sadik je kao mladić puno saznao o ljekovitim svojstvima biljaka kojih je u 
ljubuškom kraju u izobilju, a o bolestima i liječenju puno je naučio u Prvom svjetskom ratu, radeći s 
liječnicima kao mladi bolničar u austro-ugarskoj vojsci. Kod njega su na liječenje dolazili, ne samo ljudi 
iz okolnih krajeva, nego i iz inozemstva i svi se slažu da je Sadik bio veliki znalac, ali i jednako dobar 
čovjek. (Usp. www ljubuski.net/1222-sadik-ef-sadiković-kralj-narodne-medicine; pristupljeno 1. travnja 
2015.). 

Najpoznatija među njima je s. Krispina Dugandžić (1885.-1963.). ,Lijekove je inače 
sama spravljala, a najpoznatiji joj je bio lijek za mujasin, vrstu kožnog oboljenja. Umijeće 
spravljanja tog lijeka prenijela je na pojedine sestre, ove pak na druge — do današnjeg 


dana.“*?* Danas se spravljanjem toga lijeka bavi s. Silvana Rozić. 


U Hercegovini su kao likari imali posla i oni koji su vojni rok, u bivšoj JNA, služili u 
sanitarnom vodu. Tamo su izučili osnovno znanje o prvoj pomoći bolesniku i po povratku 


kućama, svome su puku previjali rane, davali injekcije, ali i medicinske savjete. 


U novija vremena sve veći broj školovanih liječnika nalazi svoje mjesto u liječenju 
hercegovačkoga puka, ali treba napomenuti da je tradicijska medicina, sve do danas, 
itekako popularna. Ljudi, ne samo da se koriste sredstvima biljnoga podrijetla, nego traže 
i narodne liječnike kod lomova ruku i nogu, želučanih bolova (ako se osoba strunila, ako 
ima spušten želudac). Svjedokinjom sam kako mnogi, iz tzv. intelektualnog miljea, ne 
traže školovane ortopede, abdominalne specijaliste nego traže namišćare iščašenih 
kostiju i spuštenih želudaca (posebice je popularna baba Stana iz Lisica kod Ljubuškoga 
koja namješta kosti i Marija iz Oklaja kod Širokoga Brijega koja namješta želudac) i 


kako se ista praksa nastavlja iz godine u godinu. 


13.2. Liječenje duše i tila 
,» Čovjek nije samo tijelo ili samo duša, 


već se sastoji iz duše i tijela. “ 


(Sv. Augustin; De civitate Dei; 13,24) 


Svaki čovjek ima dušu i tilo i sve što u čovjeka nije duša, njegovo je tijelo. Čovjek skrbi 
o svojoj duši i o svome tijelu. Što je duša, a što tijelo? ,,Riječ duša u Svetom pismu često 
označuje ljudski život ili cijelu ljudsku osobu. Ali označuje i ono najnutarnjije u čovjeku 
i što je u njemu najvrednije, ono po čemu je posebna slika Božja: duša znači duhovno 
počelo u čovjeku.“?%* Naše je tijelo glava, trup i udovi, a KKC kaže da ,,ljudsko tijelo ima 


udjela u dostojanstvu slike Božje: ono je ljudsko upravo zato što je oživljeno duhovnom 


35 PALAC, s, Natalija: U knjigu života upisane, Mostar, Provincijalat Školskih sestara franjevki Provincije 
Svete obitelji, 2013., str. 90. 
326 KATEKIZAMkatoličke crkve, HBK, Glas koncila, Zagreb, 1994., str. 106., ( 11/363.). 

dušom...??" Nisu se ljudi u prošlosti bavili znanstvenošću duše i tijela, ali su znali da je 
čovjek upravo to jedinstvo i da nema zdrave duše bez zdrava tijela i zdrava tijela bez iste 
takve duše. Znali su da se po Božju moralo čuvati zdravlje i dostojanstvo tijela i duše. 
Stoga je čovjek posezao za različitim metodama i likarijama kako bi očuvao svoje 
zdravlje. Pojedine je dijelove tijela imenovao na svoj način. Tako se moglo čuti kako se 
liječe: 

drob, kulen, trbu' — trbuh 

pandžaci — ruke 

šljuci — noge 

zatijok — zadnji dio glave 

Šija — vrat 

gubice — gornja i donja usna 

možđani, mosak — mozak 

kosirice — kosti od ušiju do navrh brade 

mrzgavci — šupljina od nosa do grla 

džigarica — jetra 

križi, krsta — leđa 

guzno crivo — debelo crijevo 

mijur — mjehur 

cipci — dio ruku, od lakta do šake 

gljezno — gležanj 

stegno — dio noge, od koljena do kukova 

civanica — tanka kost između koljena i skočnoga zgloba 

naplet — gornji dio tabana, od pregiba do prstiju 


koke — skupljeni svi prsti ruke 


321 Isto, (11/364.). 

Za skladno oblikovana čovjeka bi se reklo da je kršan*?*, a za mršava, da je criveša 


(usukan, špatan). 


13.3. Tradicijska medicina 


Bolest je bila pratiteljicom života, ali otkad je bolesti postoji i briga za zdravlje. Ako bi 
došla neka sitna bolest na Hercegovca, ne bi se previše osvrtao na nju. Kako došlo, tako 
prošlo - razmišljalo se. Nije se baš puno ni govorilo o nečijoj bolesti, kao da bijaše 
sramota. Posebice nije bilo uputno govoriti o bolesti neke cure jer će joj to predstavljati 
problem pri udaji. Za ozbiljnije se bolesti tražio priki lik za bonika, pravi lijek koji će 
ozdraviti bolesnika. Neke su bolesti oduvijek u puku, izlječive i neizlječive; neke su 
posljedicom teških uvjeta života i danas nisu ,,aktualne“ (kuga, guba); neke su danas 
izlječive, a prije stotinjak godina odnosile su puno života. Tako je tuberkuloza, u narodu 
poznata kao tišika, na početku prošloga stoljeća bila prava pošast. Mnoštvo je 1 mladih 
ljudi izgubilo život. Kad bi se netko jako razbolio reklo bi se kako je logom lego, 
zakukuruzio ili zakukuvija, a ako ne bi mogao ustati iz kreveta reklo bi se da je pa' na 
noge. Ako bi smršavio onda je opo u licu, vas se šuši, ispale mu košćurine, ocidijo se i 
nema ga pola. Ako ozdravi, onda se okovrljo. Kad bi se čovjek nadebljao, onda se pojmio, 
popravio. 

Ljudi su posebices trahovali da se bolesti koje su jednom ,,ukrotili“ ne ponove jer su znali 
da je gora odvala nego povala, da je bolest znatno opasnija kad se vrati. 

Bilo je i otutnih, onih koje je bolest rijetko ili nikako pohodila pa se s ponosom isticalo 
kako su zdravi ko drin, dukat, boca ili cekin i kako isan š njima more brdo razbit. 

Dakle, kad bi se bolest pojavila, trebalo je reagirati. Iako do kraja predani u ruke Božje i 
s mislima Bože, budi volja tvoja, ljudi su činili sve što je bilo u njihovoj moći kako bi 
našli lijek 1 svladali bolest. Nekim se bolestima ni ime nije izgovaralo. Strah je i najteže 
bilo govoriti o karcinomu, raku. Znalo ga se imenovati oni đava, ono, ne daj Bože. Ljudi 


bi isto tako ustuknuli kad je nekoga udarila kap (moždani udar). 


38 Vidi: KRALJEVIĆ, Ante: Ričnik.., str. 151. 

Bolesniku se uvijek ugađalo, govorilo se da ne smije ostati ničega željan“. Isto je pravilo 
bilo i prema trudnicama. I njima je trebalo ugoditi, pripraviti jelo koje žele da ti se ne 
izidu gaće. 

Lijekovi koji su se pripremali bili su u obliku čaja, praha, masti, sirupa, obloga i zvali su 
se, ne lijek protiv nečega, nego /ik od trbua, glave, prilade... ili lik za trbu, glavu, 
priladu... 

»u gotovo svakoj obitelji je bio član, obično žena, koji je bio upućen u tajne ljekovitog 
bilja i njihovu primjenu, kao i u izradi raznih balzama, jakija, namještanju iščašenih 


kostiju, liječenju rana i s1.“??% 


13.4. Bolešćurine i likarije**! protiv njih 


Ljudi su se u Hercegovini, kao lijekovima, koristili tvarima biljnoga, životinjskoga i 
mineralnoga podrijetla, onim što su imali u svojoj okolici, onim što je njihov proizvod ili 
što se može naći u prirodi. U uporabi su najviše bili duhan, bokvica, luk, divlja smokva, 
mlado maslo, mast, rakija /oza, lipa, anđelika, kupus, srčanik, zubara i dr. ,,Ljudi su s 
vremenom stekli znanje o biljkama koje imaju veću prehrambenu vrijednost, koje od njih 
pomažu određenim zdravstvenim problemima, koje kod liječenja rana, kao i kako da ih 
sakupe i suše, kako da od njih pripreme ljekovite napitke itd.“3? 

Mnoge su se bolesti liječile na više različitih načina 1 s više različitih lijekova, različito 
od mjesta do mjesta, a za neke su se bolesti, u svim krajevima Hercegovine, uvijek 


koristili isti pripravci. Najčešće bolesti protiv kojih je trebalo tražiti lika su: 


Bradavice — Namazati mlikom divije smokve ili maslačka. 
O bradavicama 1 lijekovima protiv njih je pisano u gotovo svim ljekarušama. Tako, u 


Likarijama priprostitim fra Luke Vladimirovića iz 1775. godine piše: 


32% Pričao mi je moj pok. otac kako su nakon II. svjetskoga rata od tifusa oboljeli njegov rođak i 
strina. Takvim je bolesnicima, po ondašnjem shvaćanju, bilo zabranjeno kunzumirati bilo kakvu tekućinu. 
Očev je rođak, tada mladić od petnaestak godina, tražio vina. Svi su mu priječili, ali se njegova majka 
usprotivila i dopustila mu piti pravdajući se kako ne želi da joj dite ode željno na oni svit (strina je umrla, 
a rođak ozdravio, odrastao, oženio se, dobio djecu, dočekao i unučad). 
3 GUŠEVSKA..,str. 114. 
331 Najviše sam bolesti i lijekova zapisala po osobnome sjećanju, a što sam čula od svoje majke i ujaka, od 
starijih sestara u samostanu i od mnogih drugih starijih ljudi. 
33? GUŠEVSKA .., str. 104. 

Bradavicam lik — Iztuci brabaka od ovce, zakuvaj s medom, pak maži kuda su ti 
bradavice.33 

I u Plehanskoj ljekaruši postoji recept. 

Bradavice — Tko želi bradavice sa svog tiela skinuti neka: 

1. jasenova zelena dervetametne na vatru; i s onim sokom maži bradavicu, 

2. dobro protari bradavice, dok pocervene, pa ih onda natopi sokom od rosopasti.??* 
Naputci i savjeti za liječenje pojedinih bolesti u ljekarušama počinju navodom bolesti ili 
simptoma te bolesti. Također je zanimljiv 1 jezik ljekaruša. Riječi se pišu etimologijski i 
uopće, puno je odstupanja od današnjega književnoga jezika. 

Boli drob, trbu' — Na trbuh se stavljala ugrijana cigla; korijen srčanika ili zubare zatopiti 
u rakiju lozovaču ipiti. 

Micina (kad se meso upali, nateče, obično oko korijena zuba) - Najbolje se liječi kad se 
u rakiju čelju (prva, najjača rakija koja se uhvati od kotla kod pečenja rakije) trene krupne 
soli pa se time mućaju usta; staviti na obraze, s bolne strane zuba, krmetije nečisti. 
Prilada — Liječi se poparom (u ključalu vodu dodati udrobljen suhi kruh, sitno narezati 
bijeloga luka 1 pola bublje iscvrljana masla te što vrelije posrkati). Ako je kod prilade 
začepljen nos onda se u loncu s vodom kuhala trina (ostatak sijena) i parilo se nad njom. 
Uboj (udarac) — Staviti korijen trave anđelike ili bokvice na udarena mjesta; ostrugati 
ubojnoga kamena, zamišati s vodom i stavljati kao oblog na udarena mjesta. 

U Domaćem liekaru iz 1868. godine sa Š. Brijega piše: 

Uboj — Pelina pofrigaj na zejtinu i puno puta privijaj.??> 

Naboj (gnojna rana na tabanu) - Ugrijati crvenoga luka i stavljati na gnojna mjesta. Da 
se ne bi pojavili naboji, najbolje je gaziti po pepelu svitnjaka (vatra koja se pali uoči 
Ivandana) na Ivandan ujutro, prije izlaska sunca, jer ljudi vjeruju da gazanje po 
ivanjskome pepelu sprječava stvaranje naboja. 


U istom Liekaru za liječenje naboja stoji: 


33 DEVETAK, Zdravko: Likarije priprostite fra Luke Vladimirovića, Zbornik ,,Kačić“, sv. 30-31, Split, 
1989.-1999. , str. 180. 
334 KUJUNDŽIĆ, Nikola; ŠKROBONJA, Ante; TOMIĆ, Tomislava: Plehanska ljekaruša ,, Zbirka lijekova 
sa zbirkom ljekovitih trava i uputom za pravit meleme i murćefe“, Acta medico- historica Adriatica, 2006; 
Vol. 4, No.1., str. 60. 
35. FILIPOVIĆ-FABIJANIĆ, Radmila:,Domaći liekar“ iz 1868. godine sa Š. Brijega“, Glasnik 
Zemaljskog muzeja BiH u Sarajevu — Etnologija, nova serija, sveska 26., Sarajevo, 1971. str. 162. 

Naboj — Uzmi lista od bršćana, metni u dobro sirće vinovo, za 24 sata pak ono listje meći 
na naboj neka stoi 24 sata i prominjuj ovo listje na naboju.“ 

Zaduva (astma) — Napraviti ležaj od svježe aptovine i leći u nj. 

Velika vatra (povišena temperatura) — Izrezati sirova kumpira ili umutiti bjelance i 
stavljati na gole tabane. 

Srdobolja, dvor, kad se 'kogod ulije (proljev) — Piti čaj od oskoruša ili jesti suhih 
oskoruša; čaj od srbiguzice (šipurka).O srdobolji piše i Domaći liekar: 

Srdobolja — Izpeci jaje na umak, metni pečata crvenog u prahu i pij na šteserce.?? 
Srdobolja opet sliedi (baba bosanski) - Sjemena od bokvice iztuci i pij u vinu bielom 
ol u rakii za tri jutra.5>* 

Speći se, kad 'kogod ne mere na dvor (ne imati stolicu) — Kad se ne može otići porajsebe 
na dvor nekoliko dana, onda je najbolje staviti sljeza u ulje, uvariti i time se zasrkivati. 
Kašalj, rikavac kašalj — Dobar je čaj od zovine; kad je kašalj rikavac i dijete se zakocene 
od kašlja, pomodri, tada je najbolji lijek magareće mlijeko. 

Jedan od recepata protiv kašlja iz ljekaruše je Likarije priprostite fra Luke Vladimirovića: 
Kašlju likaria — Uzmi luka česna, sala oli slanine krmeće i pelina trave desetak varha. 
Stuci sve ujedno vrlo dobro. Namaži tabane od nogu i namaži modru kartu u večer, ter 
privijaj na noge, neka stoi 24 ure, i to dva tri puta.3?? 

Otok od zuba, zubobolja, grlobolja — Ugrijati obojak 1 držati na oteklini zuba, na strani 
bolnoga zuba ili na grlu. 

Kostobolja — Toploga kvasa od kruha ili zamišani' mekinja stavljati na bolno mjesto. 
Opekotine — Liječe se premazivanjem kiselim mlijekom ili mladim maslom. Mlado je 
maslo priki lik i za popucale pete.?“ 

Opekotine spominje i Radmila Filipović-Fabijanić pišući o narodnoj medicini 
stanovništva Lištice (danas Širokoga Brijega) s okolinom: 


Opekotine se leče privijanjem donje strane lipove kore, izrezanog sirovog krompira, kao 


i mazanjem mašću koja ostane u tavi kada se u njoj bez masnoće isprži žumance.?*! 


336 Isto, str. 146. 

331 Isto, str. 156. 

33% Isto, 

3% DEVETAK.., str. 182. 

340 Postoji anegdota o Ciganki koja je došla u hercegovačku kuću i tražila od stopanjice mladoga masla da 

namaže popucale pete. Kad joj je ljubazna domaćica dala maslo, ona ga je pojela. Začuđena ju je domaćica 

pitala nije li tražila maslo za pete. Ciganka joj je spremno odvratila da je gore gucalo ne bi dole pucalo. 

3% FILIPOVIĆ-FABIJANIĆ: Radmila: O narodnoj medicini stanovništva Lištice s okolinom “, Glasnik 

Zemaljskog muzeja BiH u Sarajevu — Etnologija, nova serija, sveska XXIV/XXV, Sarajevo, 1970. str. 329. 

Uvobolja - Loj istopiti i ukapati u uho kroz novinski papir smotan u obliku lijevka. 
Ječmen, čmičak - Pronaći u blizini rodilju da zamuze mlijekom u bolesno oko. Vjeruje 
se, kad netko ima ječmen, kako je to znak da mu je neka u bližoj obitelji trudna (zbabna, 
kuljava, bremenita). 

U vremenima neimaštine veliki je problem bio kada žena rodilja nije imala mlijeka. Nije 
bilo, kao danas, zamjenskih sredstava. Moglo je biti od pomoći ako bi koja žena u selu, u 
susjedstvu, također dojila dijete i imala dovoljno mlijeka. Tada bi se dijete nosilo toj ženi 
da ga podoji. Zato je nužno bilo pronaći lijek kako bi žena imala mlijeka. U Uvjericama 
Ivana Zovke postoji lijek za ovaj problem: 

Nemličnost (kad žena rodilja nema dovoljno mlijeka) - Ta žena, da joj primakne i pridođe 
mlijeko, neka dulje vremena pije vodu, u kojoj je razmućena bija (ostrogitina ili onaj 
crvenkasti lišaj sa stećaka, jer jedino bija od njih može da bude), te će se omliječiti i biće 
joj mlijeka.?+ 

U fra Lukinim Likarijama priprostitim piše za nemličnost: 

Ženam mliko da dođe — Vari komorač i ostupan jarik (ječam), ter onu vodu neka žena 
pije.34 


U Domaćem liekaru ima više recepata za nemličnost: 


Mliko ženam da dođe — Uzet nečist od miša i stuć u pra(h).?** 

Mlieko da nejmajućim ženam dojđe — Uzmi brabonjaka od miša štakora po drama u 
čorbi uvečer i ujutro popij, imati ćeš mlieka dosta.3+ 

Isti Ziekar donosi i poneki recept za liječenje bolesti životinja (npr. koja krava ne da 
mlieka). 

Obrezotina — Najbolje će zarasti ako se na obrezotinu stavi iskrižanoga duhana, ako je 
mala obrezotina onda može i pljuvačka. 

Rana — Na ranu se stavljala bokvica ili mlado maslo. Za dezinfekciju kod rana dobar je 
urin. 

Za zaustavljanje krvarenja — Najbolje se ustavlja duhanom 1 paučinom. 


Šuga, svrab — Variti listove oraha u vodi i time kupati bolesnika. 


Zanimljiv je recept za liječenje svraba iz širokobriješkoga Liekara: 


34% ZOVKO, Ivan.., str. 186. 
33 DEVETAK..., str. 256. 
34 FILIPOVIĆ-FABIJANIĆ: Radmila:,,Domaći liekar“ .., str. 144. 
345 Isto. 

Svrab — Sprži rok olti rog kozii, iztuci u pra, smiešaj s nevarenim maslom i maži se.?*$ 
Ujed ose, 'čele ili sršljena — Ako je ostao žalac izvaditi ga i dobro natrljati kamenom ili 
mesliđanom. 

Ujed zmije — Onaj tko ima zdrave zube zagristi ujedeno mjestu 1 ispijukati iz rane otrov, 
nakon toga na ranu staviti komorača. 

Blidoća, slabokrvnost, ako je 'kogod kanitan, špatan — Kuhati crnoga vina sa šećerom 
i piti; ujutro, natašte popiti svježe jaje ispod kokoške (probušiti iglicom jaje s dva kraja i 
ispijukati). 

Gujine, gliste — Svariti kukuruza, dobro osoliti i žvrnjati. 

Bajat (otvrdnuće koje se javlja na zdravom mjestu) — Obično nestane vremenom samo 
od sebe, a ,ne će li se to čekati, dok samo sobom bude, a lud bi i bio ko bi čeko; onda 
valja uzeti iz uha smole i malo pram vatrom ugrijati, te po onoj bajati namazati.“?*" 
Ljutina — Koga mori ljutina dobro mu je vrhom jezika liznuti luga. 

Čir — Kad se napne pun je vode, dok ne propukne treba na njega stavljati vrućeg, 
zgnječenog krumpira da se što prije provali. 

Liekar o čiru kaže: 

Čir kad se napne — Uzmi mesa sirova brka govediega, i češće puta privijaj.3“* 

Za dobar glas — Istopiti domaćega meda u vodi 1 piti; grgljati rakiju s kuhinjskom solju. 
I u ljekarušama piše o dobrom glasu, dvije donose isti recept: 

Glas imati dobar — Isuši dobro cviet zobikov, topi ga u bielom vinu i pij.2+? 

Glas imati dobar — Isuši cvitja od zovike, topi ga u bilo vino i pij, ima ćeš dobar 
glas.2% 

Žulj — Dobro je natrljati ga sokom od mličike i zgnječenog češnjaka. 

Ugnjojeno mjesto — Ugrijati ulja, staviti na krpu i time zaviti. 

Oteklina — Skuhati mladih listova šljive zerdelije, tople ih staviti na otečeno mjesto i 
zaviti krpom; na list mlade raštike staviti svinjske masti i staviti na otok, zaviti krpom da 
se list ne pomakne. Postupak ponavljati barem tjedan dana. 

Domaći liekar donosi lijek za svaki otok: 


Otoko svaku — Svari šljeza i vrućim obvijaj otoko.?*! 


346 Isto, str. 157. 
34 ZOVKO, Ivan.., str. 177. 
34% FILIPOVIĆ-FABIJANIĆ: Radmila: ,,Domaći liekar“.., str. 133. 
34 sto, str. 138. 
39 DEVETAK.., str. 196. 
351 FILIPOVIĆ-FABIJANIĆ: Radmila: ,,Domaći liekar“.., str. 149. 

Proširene vene, natečene vratne žile — Najbolji su lijek pijavice koje isisavaju bolesnu 
92 

Krasta — Najbolje je kraste mazati kiselim mlijekom. 

Kad boli grlo —Na grlo staviti neoprane ovčje vune natopljene rakijom ili obojak 
natopljen rakijom, ugrijati i staviti oko vrata. ,,Lijek za bolesti grla jest piti vodu od 
krupe — krupa jesu ledena zrna od tuče, koja se pokupe u bocu, te čuvaju za lijek.“?*? 
Mnogi su od ovih recepata i danas aktualni i mnogi se njima sve više koriste jer vjeruju 


da su lijekovi farmaceutskih tvrtki otrovi i da ih je dobro izbjegavati, ako je ikako moguće. 


13.4.1. Liječenje molitvom, postom, zavitom 


Od davnina su se ljudi u Hercegovini, za pomoć u bolesti i različitim nevoljama, obraćali 
Bogu, Božjem milosrđu, svecima i sveticama Božjim. Molili su, postili, zavitovali, činili 


apotropejske obrede. ,,Neki apotropejski obredi imaju magijske poganske karakteristike, 


a neki su kristijanizirani.“??“ 


Škropljenje blagoslovljenom vodom, odlasci na grobove mučenica i mučenika, oduvijek 
su u hercegovačkom narodu.?** Mnoge su majke, za zdravlje svoje djece, bosonoge 
propješačile Hercegovinom idući na zavjetne grobove, stružući prah s njih, uzimajući 
kamenčić ili malo zemlje s tog, po njihovom vjerovanju, svetoga mjesta i čuvajući to kao 
moći. I danas majke nose odjeću svoje djece na blagoslov, da ju djeca nose u zdravlju. 


»Ima roditelja koji će za vrijeme teške bolesti svoga djeteta zavjetovati ga u redovnički 


ili svećenički stalež.“??$ 


Nosile su se i čuvale moći svetaca, blagoslovljene krunice, svete sličice, medaljice. Ljudi 
su oduvijek uvjereni u snagu i moć ovih predmeta u zaštiti od bolesti i svih zala. Sakralni 
su im objekti i predmeti ujedno i podsjećanje da Bogu pripadaju. 


Molitva je najbolji saveznik u bolesti i ljudi je rijetko napuštaju. Kuga je davno isčezla, 


ali ostala je molitva Bogu da nas čuva od ,,kuge, glada, rata i zla svakoga“?*" i molimo je 


332 Pričala mi je majka kako je u D. Crnču kao mala djevojčica, nakon II. svjetskog rata, gledala taj postupak, 


gledala kako pijavice lizu po nozi susjede Sime. 
53 KRISTIĆ, Augustin:Crkveno-narodni običaji.., str. 134. 
354 DRAGIĆ, Marko: Apotropejski obredi.., str. 370. 
355. O tome više: DRAGIĆ, Marko: Deset kamenih mačeva (Hrvatske predaje i legende iz Bosne i 
Hercegovine), Mala nakladna kuća Sv. Jure, Baška Voda, 1999., str. 166.-195. 
3% SUTON.., str. 64. 
357 Takva je, primjerice, molitva: 
Jedan Očenaš, Zdravomariju 
svetom Juri i Iliji, 

svake godine na misi blagoslova naših polja. Ljudi su se za zdravlje puno molili sv. Anti 
koji je znao ozdravljati i gubavce. Guba je strašna zarazna bolest davne prošlosti 
(bolesnike se izoliralo u posebne ustanove), ali je i danas ostao izraz kad nas se neko pasa, 
kad naglo, brzo ode: Nisam gubav(a)! 

Sveti je Ante omiljen i štovan svetac u Hercegovini i pripisuju mu se mnoga čudesa i 
ozdravljenja. Od davnina je raširen post utorkom, danom sv. Ante. Mole se devetnice, 
obavlja se pobožnost trinaest utoraka sv. Ante i gotovo da nema mjesta u Hercegovini 
koje nema neku zavjetnu kapelicu ovoga sveca. 

Postojalo je, a postoji i danas, liječenje sveton meduljicon ili križem. Ovim su se oblikom 
liječenja obično bavile žene. Uz osnovno sredstvo, medaljicu ili križ koje bi stavile na 
bolno mjesto, one bi izgovarale basmu (zaklinjanje, egzorcizam ili u narodu znano kao 
bajalica). Basma je vrsta narodne magijske medicine u kojoj je lijek pjesnička riječ i 
snaga uvjeravanja osnovni uvjet svake izvedbe.*** Basme su kod Hrvata kristijanizirane 
te ih je narod nazivao molitvama?“ U hercegovačkom se kraju često bajalo protiv 


poganice: 


Odmakni se poganice od očiju, 
od nosa, od usta, od ušiju! 

Iđi tamo di Boga ne mole, 

iđi tamo di k misi ne iđu! 


Poganice, nesretnice, 


iziđi iz Šiminog desnog oka15$ 


svetoj Kati, 
našim zaštiteljim 
i braniteljim, 
da nas zaštite i ubrane 
od ova tri biča strašna: 
od kuge, glada i rata, 
od munje, grada i zla vrimena. 
Od svakoga zla i grija, 
oslobodi nas, 
Gospodine Bože. 
(DRAGIĆ, Marko: Duša tilu besidila.., str.156.). 
35% KEK EZ, Josip: Poslovice.., str. 282. 
35 DRAGIĆ, Marko: Poetika .., str. 505. 
360 Kazala mi spomenuta s.Asumpta kako ju je kao malu djevojčicu, kad je imala poganicu na oku, ,,liječila“ 
žena iz sela. Još je kazala kako jojje pripelila da nekoliko dana ne smije gledati konja i kozu (te je životinje 
imala Šimina obitelj i Šima ih je jako voljela) jer će upropastiti liječenje. 

Slična se formula izgovarala i u drugim hercegovačkim selima. U širokobriješkom selu 
Dobrkovići također se liječilo na isti način, a u magijskoj su formuli bili i stihovi: 

Vrati se poganice natrag, 

ne znalo ti se za trag?! 

Osobe nositeljice ovih usmeno-retoričkih magijskih tvorevina zovu se mole, moliboge, 
bogomolje, bogomoljke.?%* Moliboga najprije stavi križ ili medaljicu na bolno mjesto, 
prekriži se, izmoli Vjerovanje, nakon toga brzo izgovara magijsku formulu. Nakon 
formule slijedila bi molitva koju za dokturicom izgovaraju svi ukućani, a na koncu se 
obreda svi prekriže. 

Bajalo se protiv uroka, demonskih sila, duševnih i tjelesnih bolesti: opsjednutosti, straha, 
vrtoglavice, trzavice, nesanice, poganice i drugih bolesti.?$ 

Vrlo se rijetko u Hercegovini liječilo zapisima?**fratara. ,,Franjevci su u načelu bili protiv 
praznovjernih postupaka u liječenju premda je i među njima bilo onih koji su na zahtjev 
davali zapise, što je svakako posljedica jednog ukorijenjenog mentaliteta u narodu.“?% 
Na hercegovačkim se prostorima puk neznatno bavio magijom i praznovjerjem koji su 


najvećim dijelom orijentalne provenijencije, ali se i danas može čuti kako neki ljudi 


izreknu da kucnem u drvo, da ga ne ureknem, a radujući se dobrom zdravlju svoga djeteta. 


13.4.2. Sveci specijalisti za bolesti 


Bogu i Majci Božjoj se uvijek molilo, u zdravlju i u bolesti. Majka Božja, Gospa od 
zdravlja, zaštitnicom je puka i liječi od različitih bolesti. Drugi su sveci imali uža 
područja, bili su specijalisti za pojedine bolesti. Tako se hercegovački puk molio 
različitim svecima, imao posebne obrede u posebna vremena: 

Na blagdan Sv. Blaža (3.2.) na misi bude obred grličanja. ,, Svećenik tijekom mise postavi 


ispod grla dvije svijeće u obliku slova 'V' i moli se sv. Blažu za očuvanje glasa, glasnica 


i grla «4366 


*61 Kazala mi spomenuta s.Mirjam. 
362 DRAGIĆ, Marko: Poetika .., str. 505. 
3€ Usp. KEKEZ, Josip: Poslovice.., str. 282. 
364 Zapis je papirić na kojemu su zapisane čarobne riječi koje će odagnati neki nabac, urok, promiru ili 
bolest (vidi: GUSIĆ.., str. 554.). 
35 KARAMATIĆ.., str. 64. 
36 DRAGIĆ, Marko: Svijeća.., str. 481. 

Na Jurevdan (23.4.) prije izlaska sunca travari su brali trave kojima su liječili ljude.?*" 


U nekim bi se krajevima ,,prije izlaska sunca kupalo ili umivalo vodom u koju bi se 
stavljalo bilje ili omaja (pjenušava voda s mlinskoga kola). Vjerovalo se da to doprinosi 
zdravlju i ljepšem tenu.?% I u širokobriješkome se kraju nekoć umivalo prije sunca, a 
,drevni je kreševski običaj na Jurjevo u rano jutro ići na uranak i umivati se u snijegu, 
ako bi ga bilo. Stara vjerovanja kažu da je taj običaj pridonosio zdravlju i ljepoti?“ Isto 
se tako govorilo da će onaj koji ne ustane rano na Jurevdan bit lin svu godinu. U 
posuškome se kraju, primjerice, vjerovalo ,,da sv. Jure prolazi kolima prije nego svane i 
koga zateče u krevetu, pregazi ga, i taj će cijelu godinu biti lijenčina i spavalica, i nikakve 
koristi od njega neće biti, a tko se ustane prije nego sunce izađe, naloži ognjište i o kućna 
vrata objesi prvi proljetni pupoljak bit će vrijedan i koristan te godine." Sv. su Juri 
pridavane iznimne moći. Tako je ,,u narodnoj tradiciji sv. Jure zaštitnik od teških bolesti: 
bolesti s jakim grčevima, visokom vrućicom, padavicom, kužnom epidemijom.“*"! Od 
sv. se Jure tražila pomoć i zaštita i za stoku 1 cijelo imanje. Tako se ,,u Kočerinu, Privalju, 
Izbičnu, Jarama i drugim selima kod Širokoga Brijega prije izlaska sunca obilazila stoka 
i cijelo imanje, i škropilo blagoslovljenom vodom, 1 molilo za dobar urod i zdravlje 
stoke.“*"? Na Jurevdan bi još domaćice kitile kuće, najviše tilovinom. ,,Vjerovalo se da 
će zelenilo odagnati demone, a zelenilo u narodnom vjerovanju ima apotropejsku 
moć.“?73 

Sveti je Jure, po hercegovačkoj tradiciji, onaj koji sa sv. Ilijom po nebu gonja ognjena 
kola i ove se svece moli da sačuvaju od munje, grada, groma, zla vrimena i svakog zla 
časa." 

Mnogo je legendi u hrvatskome narodu, proznih i stihovanih, ispripovijedano o sv. Juri 
i njegovoj snazi i neustrašivosti. 


U Širokom se Brijegu pjevala pjesma koja je pratila Jurjevske obrede: 


lsteče sjajan Mjeseče 


za njim je zvijezda Danica. 


367 DRAGIĆ, Marko: Apotropejski.., str. 378. 
3% DRAGIĆ, Marko: Poetika.., str. 34. 
3% DRAGIĆ, Marko: Sveti Juraj..,str. 286. 
310 Tsfo, str. 285. 
31! ]sto, str. 272. 
372 Isto, str. 288. 
33 DRAGIĆ, Marko: Apotropejski .., str. 378. 
34 Usp. SUTON. str. 113. 

Mjesecu zvijezda govori: 

» Polako, ja sam, Mjeseče! 
I ja ću s tobom za polje, 
ija ću hvatati volove, 

ija ću orat dolove. 

I ja ću sijat konoplje, 

ija ću plesat tenefe, 

ija ću vezat djevere. 

Ko ono leže kod kola, 

ka ono junci kod tora? 

Što oni ne će u kolo? 
Danas je slavni Jurjevdan, 


a oni leže cio dan. “>? 


Na Ivandan (24.6.) se palio svitnjak i pepeo s te vatre je imao moć; gazanje po pepelu te 
vatre pomagalo je u liječenju naboja. U Knešpolju (okolica Širokoga Brijega) se na 
uočnicu sv. Ivana, na rijeci Crnašnici, pila voda koja ima čudesnu moć ozdravljenja duše 
i tijela. Ista se voda za okrjepu odnosila teškim bolesnicima. 


576 biše kako su Rokovi 


Sv. Rok (16.8.) liječi rane bilo koje vrste. U životopisima sv. Roka 
roditelji dugo bili bez poroda i kako su od Boga isprosili sina koji se rodio 1295. g. i koji 
je na svome tijelu imao znak u obliku križa. Rok je još kao malo dijete u Montepellieru, 
u Francuskoj, pratio svoju majku u pohodima bolnicama i kućama najzapuštenijih 
siromaha i tu se pripravljao za velika djela. Prije svoje dvadesete godine ostao je bez 
roditelja, prodao sva svoja dobra, novac podijelio siromasima i zaputio se u talijanske 
bolnice pružati pomoć oboljelima od kuge. U bolnici u Aquapendenteu gdje je tada 
boravio, dogodilo se nekoliko čudesnih ozdravljenja 1 vijest se brzo širila, a jednako tako 
i štovanje ovoga sveca. Rok postade zaštitnikom od rana, kuge, kolere, gube, zaraznih 
bolesti bilo koje vrste. Mnogo je Hrvata koji su čudesno ozdravili po zagovoru sv. Roka?" 


i ovaj je svetac zaštitnikom mnogih mjesta u Hrvatskoj i Bosni i Hercegovini. ,,U Rakitnu 


35 DRAGIĆ, Marko: Hrvatska usmena književnost Bosne i Hercegovine, lirika, epika, retorika.., str. 69. 
376 Vidi: ŽIVKOVIĆ, Andrija: Gospodnje i svetačke propovijedi, Knjižnica UPT, Đakovo, 2002., str. 281. 
377 Kazala mi je spomenuta s.Rafaela kako je jedna žena iz Turčinovića (navela je ime i prezime žene) imala 
živu otvorenu ranu na nosu i kako je na njenu preporuku počela molitvu sv. Roku. Nakon nekoliko dana 
rane je nestalo ko rukom (u jednom broju ,,Naših ognjišta“ iz 1970. g. postoji svjedočanstvo ozdravljene 
žene). 

kod Posušja nalazi se Katin greb. Predaja kaže kako su djevojku Katu Turci rastrgali 
konjima prije više od dvjesta godina jer je branila svoju katoličku vjeru i nevinost. Grob 
je ograđen i njemu mnoštvo vjernika sa svojim svećenicima hodočasti na blagdan sv. 
Roka služeći svetu misu.“ Hrvati katolici i danas se mole sv. Roku i preporučuju se 
tome svecu da im bude u pomoći.37? 

Sv. Rafael (29.9.) je patron ljekarnika. 

Sv. Luka (18.10.) je zaštitnikom liječnika i kirurga. 

Sv. Lucija (13.12.) je specijalistica za očne bolesti 1 u ,,hrvatskoj narodnoj tradicijskoj 
kulturi se povezuje s očima, vidom i ženskim ručnim radom.“?% Prema legendi jedan je 
od Lucijinih prosaca bio zanesen ljepotom njezinih očiju te se nikako nije mogao smiriti. 
Bojeći se da njezine oči ne bi mladića navele na zlo, Lucija ih je sama sebi iskopala i 
poslala mladiću.?š! Kovači slave sv. Luciju radi očinjega vida, da ih Bog po zagovoru sv. 
Lucije sačuva od ćoravosti.** Od sv. Lucije do Božića dvanaest je dana i oni se zovu 
Lucini dani, a u kreševskom kraju vidioci.?* Svaki dan predstavlja jedan mjesec u godini 
i po njima ljudi proriču vrijeme, miritaju kakva će biti iduća godina. Na sv. se Luciju sije 
šenica. Pšenica se stavlja u posudu, zalijeva vodom svaki dan 1 na Božić je ures ili mjesto 
gdje će se staviti i gorjeti božićne svijeće. 

Tijekom godine postoje posebni dani u kojima ljudi traže zdravlje ili osnažuju svoje tijelo: 
Na Cvjetnicu se umiva izvorskom vodom kako bi se steklo ili očuvalo zdravlje. U vodu 
se stavljaju milekuše (ljubičice), a ponekad i grančica drinovine. ,,Drijen je u narodu 
metafora za zdravlje. Vjerovalo se da time donose zdravlje i ljepotu lica.“?** Odavno se 


u narodu za zdravog čovjeka kaže da je ko drin. 


Veliki petak — Vino koje se popije na Veliki petak pretvara se u krv, osnažuje čovjeka. 


»Vino je simbol Isusove muke i krvi“?5 i pije se kao uspomena na prolivenu Isusovu krv. 


Ponekad se i djeci davalo zeru vina kako bi im se pretvorilo u krv. ,,Ako ko ima glavobolju 


zavjetuje se, da ne će izmivati glave drugim petkom u godini, do li na Veliki petak, a to 


38 DRAGIĆ, Marko: Sveti Rok u tradicijskoj katoličkoj baštini Hrvata,Nova prisutnost, časopis za 
intelektualna i duhovna pitanja, Vol. XI, No. 2, Kršćanski akademski krug, Zagreb, 2013., str. 173.-174. 
37% Isto, str. 181. 
3% DRAGIĆ, Marko: Advent..,str. 426. 
381 sto, str. 425. 
3% KRISTIĆ, Augustin: Crkveno-narodni običaji.., str. 129. 
383 Isto, 
384 DRAGIĆ, Marko: Apotropejski .., str. 375. 
385 DRAGIĆ, Marko: Sveto trodnevlje..,str. 221. 

radi njegove znamenitosti.“5* Veliki je petak glavni dan posta i pokore i do podne se ne 
radi, a ,,poslije podne besplatno se ore sirotinji, čiste se kuće bolesnika i siromaha koji 


nemaju nikoga.“ 


14. STARINSKE IGRE 


Uz sve svoje aktivnosti i poslove, uz sve nedaće života, ljudi iz hercegovačkih krajeva 
nisu se prestajali radovati, veseliti životu, nisu se prestajali igrati. Igre su bile dijelom 
njihovih života i nisu bile rezervirane samo za djecu, igrali su i odrasli. Igrali su po 
sijelima, po njivama i poljima, na dernecima i u svečanim prigodama. Organizirali su 
nadmetanja u svakodnevnim vještinama, snazi i spretnosti. Bili su to za puk trenutci 


opuštanja i odmora od teških poslova. 
VRSTE IGARA 


Igralo se uglavnom vani, na čistom zraku, a rekviziti su bili ono što je čovjek imao u 
svojoj okolici, u prirodi, u ;zbi: kamen, piljak, konava, držalica, vrića... 


Najčešće pučke igre u okolici Širokoga Brijega su igre: 


5% BUCONJIĆ.., str. 61. 
3 DRAGIĆ, Marko: Veliko trodnevlje..,str. 87. 

- Klipa 

Ovu bi igru igrala dva muškarca. Sjeli bi na pod, uprli stopala jedan u drugoga, a koljena 
su morala biti ravna s podom. U rukama bi čvrsto držali držalicu (motike, sjekire) i na 
znak nekoga od gledatelja počeli potezati držalicu prema sebi. Pobjednik je onaj koji 


protivnika uspije podići s tla. 


- Kamena s ramena 

Ova se igra igrala uglavnom u svečanijim prigodama, u svatovima, iza mise, na 
dernecima. Vani bi se skupio veći broj ljudi, našao bi se oveći kamen, poželjno je bilo da 
je s jedne strane ravniji kako bi lipo lega u ruke bacača. Obično bi bacali jači muškarci, 
a djevojke bi bile u publici. Na terenu za igru bi se označila crta iza koje bi bacači, 
izbacivanjem kamena s ramena, nastojali što dalje baciti kamen. Nevažeći je hitac ako bi 
netko prešao crtu, prestupio. Reklo bi mu se da je prisra. 

»Kamena s ramena“ se nije igrala samo u Hercegovini, ona je dijelom tradicije i u drugim 
krajevima, posebice u cetinskoj krajini. Poznati je hrvatski pjevač Dražen Žanko opjevao 


ovu igru: 


KAMENA SA RAMENA 

Ima jedna stara igra u mom rodnom kraju, 
Zaboraviše je i oni što je dobro znaju. 
Kamena sa ramena igra se je zvala, 

Igrala se, igrala, u zaborav pala. 

Najbolji sam u svom selu, nikog jačeg nema, 
Najdalje sam bacio kamena sa ramena. 
Tako je piva dida moj, tako je piva i ćaća, 
Kamenom se mirilo čija je ruka jača. 

Je rode, je, a danas je drugo vrime, 

Niko ne baca više stine. 

Niko ne pase više koze, 

U autima svi se voze. 

A danas je drugo doba, 

Moderna se nosi roba. 


Više kamen se ne dira, 

Pusti neka džuboks svira! 
Kamena sa ramena, nekada je bilo, 
Kamena sa ramena,imaš snažno tilo. 


Zašto više nema toga, tako ti Boga? 


- Piljaka 


Igra se uz pomoć pet kamenčića (piljaka) okruglastog oblika. Igrači, jedan po jedan, 
uzimaju pet piljaka postavljenih na zemlju i bacaju ih jednom rukom u zrak, oko pola 
metra, okreću dlan iste ruke prema zemlji (ispružene šake i poravnatih prstiju), i "love" 
leteće piljke koji padaju na prste i gornji dio šake. Onaj tko uhvati najviše piljaka 
započinje igru. Igra počinje s jednojom pa kad završi nastavlja se sa dvojom, trojom, 
četverojom i peterojom. Jednoja se igra tako da se svih pet piljaka baci u zrak i oni se, 
padajući na prste i gornji dio šake okrenute dlanom prema zemlji, rasipaju po zemlji. Tada 
se uzima jedan piljak 1 baca u zrak, istom rukom dok piljak leti u zraku, kupi se drugi 
piljak, uhvati i on, i tako redom dok se ne pokupe sva četiri. Ako se dodirne drugi piljak, 
ispada se 1z igre. Igru nastavljaju drugi. Igrač koji je pogriješio, kad opet dođe njegov red, 
nastavlja gdje je ranije stao. Dvoja se igra isto, s time da se onda bacaju dva piljka u zrak, 
a pokupi jedan po jedan od preostala tri, froja tri bacaju, četveroja četiri. Kod peteroje se 
baci svih pet piljaka, udari dlanom o zemlju, a onda hvataju svi. Ako se to uspješno završi 
onda se igra kapije. Palac se i kažiprst druge ruke vrhovima, ali razmaknuti spuste na 
zemlju tako da se njima napravi luk (kapija) kroz koji se drugom rukom, jedan po jedan, 
probacuje piljak. Jedan se baca u zrak i dok on leti, drugi se probacuje kroz luk, a mora 


se uhvatiti i onaj koji je u zraku. 

- Miškanja (skrivanje i pronalaženje prstena ili nekog drugog sitnog predmeta na sijelu) 
- Čelične ruke 

- Klisanja 

- Frlje (kasnije klikera) 

- Skok u dalj, smista i izatrke 


- Utrka u vrećama 


254 


- Preskakanje konopa 
- Povlačenje konopa... 


Na otvorenome su se igrale i igre loptom. U davna su vremena improvizirane lopte bile 
krpenjače, lopte napravljene od kakvi' stari! komada krpe. Djeca su se znala igrati i 
prdenjakom (napuhanim mijurom krmeta). 


Dječje igre 


Neke su igre igrali i odrasli i djeca. Djeca su uvijek potrebna igre i uvijek nađu načina i 
vremena za igru. Na taj su način djeca stjecala razne vještine, tjelesne i duhovne: snagu, 
okretnost, brzinu, kreativnost, sposobnost razmišljanja i zaključivanja, ali i učila kako 
prihvaćati poraze, vrednovati drugoga i priznavati boljemu. 


Dječje igre koje su danas ,,zahvaljujući“ kompjutorima, gotovo zaboravljene su: 
- Cora babe 

- Slipimiša, 

- Mice 

- Između dvije vatre 

- Sakrive 


Na početku ove igre, a nakon brojalice, obično bi onaj tko će tražiti sakrivene, najavio 
svoj polazak ,,u akciju“: 
Kenjac i magarac bijo, 


ko se nije sakrijo. 

- Žmire 

- Gonjanja 

- Aberečke (lanac probijanja) 
- Mućaka 

- LOnčČiĆa... 


Osim igranja igara, puk se zabavljao i organiziranjem različitih natjecanja. Važno je bilo 


znati tko je najbrži kosac, najbolji orač ili sijač, tko će prvi okopati red (ku)kuruza 

(istjerati redak); koja djevojka najbrže žanje, koja je najbolja prelja, tkalja, vezilja, 
pletilja, švelja. 

Svaki je kraj favorizirao svoja natjecanja, uvjeti života su birali i jačali vještine. Tamo 
gdje je puno polja, natjecat će se kosci (još uvijek se u okolici Kupresa održavaju izbori 
najbržih kosaca); gdje je puno kukuruza, birat će onog tko će najbrže okopati; gdje je 
puno ajvana, ovaca, vune i čobanica, okušavat će se u pletačkim vještinama... 

Nažalost, mnoge su tradicionalne igre zaboravljene i potpuno nestale, neke lagano 
iščezavaju. Ipak, ima ih u sjećanjima starijih, a rad kulturno-umjetničkih društava pruža 


prigodu za očuvati i ovaj dio kulture i običaja jednoga kraja 1 naroda. 


15. DOMAĆE ŽIVOTINJE U TRADICIJSKOJ KULTURI 


Ja sam dobri pastir i poznajem svoje ovce, 
i moje ovce poznaju mene, 

kao što Otac poznaje mene, 

i kao što ja poznajem Oca. 

I ja dajem svoj život za ovce svoje. 

Iv 10,14-15 


Život se u cijeloj zapadnoj Hercegovini nije mogao odvijati, niti se odvijao bez domaćih 


životinja (stoke, živine, marve, blaga, ajvana). S njima se živjelo, od njih se živjelo. 

Čuvale su kuću, hranile ljude, ali i bile djeci prve igračke. U nekim se dijelovima zapadne 
Hercegovine za domaće, pitome životinje koristila riječ okokućad.?> 

Doista, domaće su životinje bile sigurnost, jamac životu. Kad treba jesti i piti, nestaje 
brige. One daju meso, sir, maslo, jaje, mlijeko... Ako se treba odjenuti i obuti, opet 
životinje pomažu vunom, kožom. Treba li oprati odiću, nema boljega od krmetijega 
sapuna. Nema oranja ni vršidbe bez ajvana. Ne može čovjek ni povući ni ponijeti koliko 
može živina. Ako treba zemlju nađubriti, opet uz pomoć domaće životinje. Koliko su 
ljudi držali do stoke svjedoči i pomalo bizarna priča o onima koji bi znali reći: Lašnje je 
ako dite umre, biće dice, ako Bog da, još jedan anđeo na nebu, rajno dite. Ne daj Bože 
da bude štogod ajvanu, da krepa živina. O'šta ćemo živit? 

Ljudi su oduvijek znali reći kako se i Isus rodio u štalici u okruženju domaćih životinja, 
a kako su pastiri oni koji su ga pohodili i poklonili mu se. Mnogi su slavni patrijarsi bili 


pastiri, a i čuveni kralj David bijaše iz ,,pastirskoga roda“. 


Održavanje blaga 


Da bi životinje bile od koristi, trebalo je o njima skrbiti, u odgovarajući ih prostor 
smjestiti. Životinje su se smještale u pojate, krmetnjake, kokošinjce. Uz kuće su često bili 
pritorci u kojima je ajvan boravio noću i koji su ga štitili od pristupa divljih zvijeri, 
posebice vukova. Puno se posla obavljalo za stoku, puno se vremena provodilo čuvajući 
stoku. Išlo se u čobanluk, a u kućama gdje je bilo više stoke, bilo je i čobana, osoba koje 
su se bavile samo stokom. Na velikim je prostranstvima bilo više čobanica i čobana, ali 
nisu mogli uvijek biti skupa jer se svatko bavio svojim stadom. Išlo se na polja po vazdan, 
jutrom i na popas, poslijepodnevnu ispašu. Ajvan se vraćao kući za litnje žege kad ni 
živina ne mere pćisti 1 s muvam se gonjat. Nekad su se po poljima mogli čuti glasovi koji 
odzvanjaju, čobanice koje se dozivaju, podukuju: 


Uuuuuu, boja, uuuuuu! 
O životu je čobanica dosta pisano, puno pjesama spjevano: 
Svako jutro prija sunca bi ustala 


zazvala bi Boga i blaženu Gospu 


brže-bolje nešto bi malo pojila 


3% Vidi ZOVKO, Ivan.., str. 155. 

pa u torbu metnula bi kruva 
malo sira jal komadić mesa 
a u tikvu ulila bi mlaćenice 
jer bi k toru požurila 

pustila bi ovce 

koze 

jamila bi kobanicu na se 

a igle u ruke 

i pošla bi podalje od kuće 

di imade dobre paše 
Čobanovat nije bilo lako 

ni liti ni zimi 

a najskoli ako je vučljivo 

a vrimena ružna 

kad zapuše jaka bura 

jal povazdan potraje mokrina 
dodije ti da ne more više 

sist ne moreš ni vatru naložit 
pa ti drći mokri noga 


a kobana otešča od kiše...?5 


Čobani su se često znali sastati, zajedno jesti i piti. Palo bi gange, svirke, priča, igara, a 
znalo je biti i zamiranja. 

Nije rijetkost bila da se stado mora spašavati od vuka. Trebalo je dobro zagalamiti: 

A, puuust, a, puuust! 

Vukovi su bili velika opasnost za stada pa su se u mnogim krajevima ljudi organizirali i 
odlazili u lov na vuka. To su bili vučari.*? Ljudi bi rado darivali vučare jer ih je svako 


ubijanje vuka spašavalo od goleme štete. ,,U širokobriješkom kraju kada bi lovac ili netko 


39 Vidi: KARAČIĆ.., (,,Čobanica“, str. 36.). 

%% Vučari ili vukari su maskirani ophodnici koji su u skupinama od tri do četiri čovjeka, nakon što bi ubili 

vuka, oderali mu kožu, nataknuli je na kolac, napunili slamom i okitili je svilom, vunom i šarenim papirima, 

hodali po svom i susjednim selima glasno pjevajući i tražeći darove za ubijenoga vuka (Vidi: DRAGIĆ, 

Marko: Vuk u folkloru Hrvata, “Poznanskie Studia Slawistyczne“, No. 3/2012, Poznan, 2012., str. 46.-47.). 

drugi ubio vuka, nosio bi ga kroz selo radi isticanja hrabrosti i dobivanja darova zbog 
otklonjene opasnosti za stoku.“??! 

Mnoge su obitelji imala dva stanja (dvije kuće), jedno u nižim, a drugo u višim krajevima. 
U proljeće bi se 1 ljeto išlo u planinskije krajeve, i čeljad 1 ajvan bi prtljali. Osim čuvanja 
stoke, pravljenja sireva, trebalo je obaviti i striženje ovaca. ,,Povalivši ovcu po ovcu 
pastiri ih osobitom vrstom škara ostrigu i vuna se skuplja i sprema do konca čobanovanja 
u planini.“ Cijelu je godinu trebalo osiguravati hranu za životinje. Kosila se trava i 
spremalo sijeno za zimu, manjo grm, dio lišnjak, sadile tikva i ripa, skupljala kuruzna 
lepušina, šušanj... Ajvanu se davao i sav višak i otpad od kupusa, krumpira i drugih 
namirnica. Hrana se stavljala u jasle, korita, teće... Trebalo je životinju napojiti, a ponekad 
i zasoliti; na solilima, u koritima i čanjcima. Trebalo je dežurati i pomagati skotnoj živini: 
steonoj kravi kad se teli, ovci kad se janji; odlučiti tele od krave, janje od ovce..; trebalo 
je stalno uzdržavati i bdjeti nad svojim blagom. Ljudi su to i činili: čuvali su, ranili, pojili, 
mrsili solju, čistili, podigod prali, milovali i Boga molili za zdravlje svoga blaga. ,,U 
narodnoj je tradiciji sv. Jure zaštitnik ratara, pastira, konja 1 ostale stoke, zemlje, usjeva, 
zelenila... U rano Jurjevo jutro domaćin s vodokrsnom vodom moleći se poškropio bi 
štalu 1 stoku kako bi cijelu godinu bila sačuvana od vukova, bolesti i demona... Još bi se 


stoka udarala blagoslovljenom ili svježom zelenom grančicom i vjerovalo se da će se tako 

zaštititi od uroka, vještica i drugih demona. 


49. Korito na kojem se pojilo ajvan 


Zivotinje su svoje mjesto našle i u pjesmama: 


... Ponekad je bivalo i suza 


kad vukovi udare u ovce 


31 Isto, str. 51. 
sa GAVAZZI, Milovan: Baština hrvatskoga sela, Otvoreno sveučilište, Zagreb, 1993., str. 62. 
3% DRAGIĆ, Marko: Apotropejski .., str. 378.-379. 

ili bravče nogu slomi 

ujide ga zmija 

a najskoli je žalosno bilo 

kad ujesen na red dođe klanje 
čobanica plakala bi svaka 
žalila je ovce 

koze 

duša joj je bila taka 

u glavu je svaku znala 


i imenom zvala?“ 


I životinje su reagirale na postupke svojih gospodara. Sita i napojena životinja će biti 
dobra 1 vjerna, a ako je gospodar ,,uništi gladom, trudom i bubatićem, dosta je i lipsa. Zato 
dobro narod kaže: Živina ne zna reći, ali znade leći!“?% 

Kako bi životinje donosile kućama svaki blagoslov, u božićno je vrijeme puk za njih 
pripravljao ,,posebna peciva, nazvana: srića, srićica, navratnjak, lomnica, lomačica. U 
BiH domaćice spremaju kovrtanj i srićicu za pastire i obrede s ovcama, a u Žumberku i 
Slavoniji pripravljao se kruh za stoku i pčele, a zvao se: volarica, konjarica, ovčarica, 
čelarica, zdravlje itd. Kruh koji se lomio na vratima tora zvao se navratnjak, a pripravljali 
su ga i Srbi pravoslavci. Hrvati katolici u Orahovu Dolu ovaj kruh zovu kolač na torska 
vrata. U Dalmaciji se pripravljao kruh bravarica, a pogača srića u selu Nisko u 
Dalmatinskoj Zagori. U Trogirskoj zagori ta se pogača nazivala čobanica. Duvanjske su 
domaćice pod sačem na ognjištu pekle pogaču srića, a u Golinjevu kod Livna pekla se 
jarka. U Hudutskom u Rami pripravljao se kruh /omačica, koji se na Badnji dan lomio 


ovci na leđima.“??% 


Komunikacija sa životinjama 


Kao što majka tepa svom djetetu, pjeva mu i miluje ga, tako i čobani razgovaraju sa 
svojim stadom. Svaki čobanin sa svojim životinjama razgovara na svoj način, zove ih 


svojim glasom i biti čobanin znači raditi posao s puno ljubavi i brige. Životinje poznaju 


3% KARAČIĆ.., str. 37. 
%5 KUTLEŠA.., str. 169. 
3% Vidi: DRAGIĆ, Marko: Badnje jutro i dan .., str. 415. 

glas svoga gospodara i njega slušaju i za njim idu. ,,Za tuđinom, dakako, ne idu, već bježe 
od njega, jer ne poznaju tuđinova glasa.“??" I zato, kad Isus govori svojim učenicima, on 
se koristi prizorima iz pastirskoga života kako bi protumačio što znači skrbiti o 
povjerenim dušama. Pastir svoje ovce zove imenom i on je taj koji ih izvodi iz ovčinjaka. 
Pravi pastir, ,,ako ima stotinu ovaca, pa izgubi jednu, ostavi u pustinji devedeset i devet i 
pođe tražiti izgubljenu, dok je ne nađe.“?? 

Biti ovca u Isusovim prispodobama nikako nema onu konotaciju ovaca? koje bezglavo 
i bez razmišljanja slijede nekog vođu. 

Da bi pastiri mogli upratiti svoje stado ili životinju i lakše pronaći ako odlutaju, stavljali 


su im oko vrata zvono. Obično su ga nosila goveda i ovan predvodnik. 


50. Zvona koja su ajvan držala ,,na oku“ 


Životinje se zvalo na hranjenje, na povratak kućama s pašnjaka; zvalo ih se kad ih je 
trebalo napojiti, zasoliti, spratiti u pojate 1 pritorke. Zvalo ih se imenima, ali i nekim 
usklicima, izričajima. Trebalo ih je nekad 1 otjerati s nekog mjesta pa su ljudi i za takve 
situacije imali rješenja. Sa svakom se životinjom drukčije razgovaralo, svaku se drukčije 


vabilo i ćeralo: 


Konj 


Konj je posebna životinja 1 traži isti takav tretman. Puno radi, tovarni je, ali puno 1 troši. 
Treba ga gonjati na posao: de Putko, de Riđane... I kod vršidbe ga treba gurati: jopet amo! 


Kad ga se želi uhvatiti ili kad ga se zove na hranjenje, kaže mu se: na, mali, na, na! Konj 


37 Usp. Iv 10, 5. 
3% Usp. Lk 15,4. 
3% Qyca — pren. pogr.: mirna osoba, lišena borbenosti (Vidi: ŠONJE.., str. 789.). 

je najsretniji kad prestane posao tegljenja, vuče pluga kod oranja, tovarenja, vršidbe 1 


kad mu kažu stani! Tad je najposlušniji. ,,Kad je konj nemiran zubim, kolje ili se nogama 


baca, vele mu: ote, ote — e! — diiša!!! Kad se konji pobiju među sobom reku: smirom 49 


51. Plug za oranje 


Često bi se, kod oranja i drugih većih i težih poslova, obitelji koje imaju po jednoga konja 
udružile i radile s dva konja: jedan dan kod jednih, drugi dan kod drugih. S jednim se 
konjem moglo branat, a za duboko je oranje, u proliće, trebala veća snaga i dva konja. 
Jasno je kako bi posao svršavao znatno brže, a brazde bi bile dublje uzorane. ,,Ljudi koji 
su se udruživali zvali su se suveznici. To suvezništvo je prerastalo u velika prijateljstva, 
kumstva i nijedan se, imalo veći događaj za jednu od obitelji, nije odvijao bez suveznika. 


Od suveznika si mogao u svako doba posuditi alat i bez pitanja.“! 


52. Potkovica kojom se potkivalo, obuvalo konja 


Vol 


“% KUTLEŠA.., str. 165. 
“I Kazala mi spomenuta s. Katarina Petković. 

Za vola pri poslu vrijedi izreka milom, a ne silom. Trebalo mu je tepati ajd, voko moj! 
Zvalo ga se na pojilo, na hranjenje: oč, voko moj! ina, voko moj, na! Kod oranja govorilo 
mu se sfu, voko moj! 

Vola se čuvalo i štitilo, branilo od svakoga zla. Tako je, ,kod dalmatinskih Bunjevaca, 
nekih Hrvata u jugozapadnoj Bosni i Hercegovini i u mnogim dinarskim krajevima bio 
običaj vinom koje je preostalo nakon posipanja badnjaka, škropiti pojatu i stoku, a zatim 
malo vina dati volu pridnjaku ili bronznaru ili ovci starješici ili razbludnici. “49? 
»usorski seljaci porane na polja da ih poškrope i zasade grančicu jelke što je posvećena 
na Cvjetnu nedjelju. Otkida se križić jele i pričvrsti na štap dužine jednog metra. Štap se 
zabode u zemlju kako bi se vidjelo da je domaćin prošao poljem i poškropio ga. Kako je 
sv. Juraj prvi blagoslovio polja, usorski seljaci u jutarnjim satima očekuju malo kišice da 
barem pokvasi rog volu ili ovnu. To bi bio znak Božjeg blagoslova, seljacima polja, 


pastirima stada.“9 


Krava 


Kad se krava oteli, mlado do jedne godine je tele, druge 1 treće godine je june ili junica, 
a četvrte već vol ili krava. Kad bi se krava otelila, tele bi se odlučilo (odvojilo) od krave 
i smjestilo u mali odgrađeni prostor u pojati, u kočak. Kad bi tele ,,na svoju ruku“ izašlo 
iz kočaka podojilo mlijeko, reklo bi se: 


Prodrlo, podojilo! 


Izreka se metaforički koristila 1 za neke ljudske, nepredviđene i nedopuštene ulaske, 
upade. 
Kad bi se tele dobro nadojilo, nahranilo, reklo bi se da se naduliškalo. 


Kravu se na pojilo zvalo voč, krava moja ili na, sisa moja, na, na! 
Goveda se u vrućim ljetnim danima često dovezivo obad. Spašavalo ga se vikom: 


Obad u lad, 
obad u lad! 


492 Vidi: DRAGIĆ, Marko: Badnje jutro i dan.., str. 425.-426. 
“5 Usp. DRAGIĆ, Marko: Sveti Juraj.., str. 288. 

ps mje Jao sa za 


Pa ća 


53. Krave na ispaši (hr.wikipedia.org/wiki/D.Crnač; pristupljeno 19. listopada 2015.). 


> 


Ovca 


Kad se ovca ojanji, mlado se prve godine zove janje, druge šilježe, a treće je već ovan ili 
ovca. Ovcu se zove oca, moja, oca! Janje bi se zvalo sa doki, janje, doki, doki! Ako je 
ovcu trebalo otjerati, čulo bi se zrrrrraa tamo! Kad bi htjele svoje ovce zasoliti, dati im 
soli iz ruke, čobanice su ih ponekad pozivale stihovima: 

Solke iz brzdarke, 


ne privarke!#%* 


moliti Boga za njih. U čestim ih se prigodama i blagosivljalo. 


U Blatnici kraj Čitluka poznata je molitvica: 


Sveti Ante, čuvaj moje janjce, 
sv. Luka, čuvaj ih od vuka, 


sv. Toma, doćeraj ih doma!*%> 


U duvanjskom kraju, nakon obreda stavljanja badnjaka u vatru i prosipanja slame, pastir 
s ostalim ukućanima s pogačom srićom, bukarom vina i voštanom svijećom odlazi u štalu. 
Dobro se pazi koja je ovca ušla prva, a koja zadnja. U štali se pali svijeća, moli Očenaš, 
Zdravomarijo i Slava Ocu i zahvaljuje Bogu za darovano blago, za zdravlje blaga i za mir 


i ljubav u obitelji i svijetu. Nakon molitve pastir uzima bukaru s vinom i daje piti ovci 


4“ Kazala mi moja majka. 
“5 Kazala mi spomenuta s. Silvana. 

koja je ušla prva, a nakon toga i ovci koja je ušla zadnja. Onda pastir uzima zapaljenu 
voštanu svijeću i plamenom svijeće pravi toj ovci križ na čelu. Nakon tog obreda pastir 
uzima pogaču i odlama istoj ovci malo kruha. Ovca uzima prvi zalogaj, onda pastir stavi 
pogaču nad ovcu 1 daje ukućanima, počevši od najstarijega, da lome desnom rukom po 
komadić pogače. Svatko svoj komadić pojede za večerom.“ 

I u livanjskom je kraju sličan obred blagoslova. ,,Na ovci koja je prva ušla prelomi se 
kruh na križ i napije se ovca vina i prekrsti svijećom, na pet mjesta se zapali u obliku 


križa; zadnju ovcu isto napiju vinom, uhvati se kolo i pjeva se: 


O Isuse Spasitelju, 
spasi nas, 
blago naše čuvaj 


evo nas kod vas. 


U stolačkom se kraju na Badnju večer ovce škropilo i na ramenima zadnje ovce lomilo 
pogaču popola. ,,Domaćica bi u neku posudu ulila krštene vode i u nju umakala grančicu 
brštana kojom bi škropila kuću, štalu, pojatu, janjilo, ovce, krave, konje, volove, pčele i 


okolicu. Stopanica je tom prigodom molila molitvu: 


Ova voda sveta, 

svetim križem zapeta! 

Đe ove kapi padale, 

nikakve hude stvari ne mogle nauditi! 
Ova kuća sveta, 


svetim križem zapeta! 
Nakon toga izmoli se Vjerovanje 1 kaže: 


Voda na me, 
grijesi s mene! 


Isuse, spasi mene!“ 


406 Usp. DRAGIĆ, Marko: Badnje jutro i dan.., str. 426. 
407 Isto. 
4% Isto. 

I na Spasovo je bilo apotropejskih običaja vezanih za stoku. 

Na Dubravama kraj Stoca je bio običaj da se na Spasovdan zakolje nešto živo, a tko je 
imao puno ovaca odredio bi jedan dan u tjednu kad se ne bi klale ovce niti bi se ispod njih 
đubre izbacivalo; vjerovalo se da će se tako stada zaštititi od vukova ili bolesti.“ I u 
susjednom Hodovu je bio običaj da se mora zaklati nešto od stoke jer se vjerovalo da će 
tada godina biti uspješna.*!? 

U Kreševu ,,Spasovo je čobanski svetac i tada se čobanima za njihovu svečanu čobansku 
užinu dade mlijeko da se polijevaju međusobno. Postoje 1 čobanske priporuke koje se 
izgovaraju: Jedan Očenaš, Zdravo Mariju i Slava Ocu sv. Ivi Krstitelju koji drži janje, da 


nam čuva čobane, naš md&l i ajvan!<!! 


U trogirskom su kraju pastiri vinom polijevali vunu ovaca da bi bolje napredovale.*!? 

U Dragoviji iznad Vida, polovicom dvadesetoga stoljeća pojavili su se vukovi koji su 
mještanima činili veliku štetu. Tada su se mještani dogovorili sa svojim župnikom da uoči 
Spasova na Dragoviji bude zavjetna misa s nakanom da Bog očuva stada od vukova. 
Vukovi više nisu klali ovce, a od tada pa sve do danas, kada gotovo i nema ovaca, misa 


je svake godine.*!? 


Koza 


Kad se koza okozi mlado se zove kozle, druge je godine jare, a treće je već jarac ili koza. 
Kozu se zvalo koza moja, koza! ili ujs, koza mala! Također se u dozivanju koza nekad 
koristilo listom neke biljke. ,,List bi se stavio na jezik, zatim bi se na usta stavili prsti 


skupljeni u trubu i kroz njih bi se jako puhnulo: prrrrrr, prrrrr! Koze su navikle na taj 


neartikulirani zvuk kao znak opasnosti i u trenu bi se skupile oko čobana, čobanice.“*!“ 


Ako bi kozu trebalo otjerati onda se govorilo kec, kec! 


“% DRAGIĆ, Marko: Spasovo u hrvatskoj tradicijskoj baštini, Crkva u svijetu, Katolički bogoslovni 
fakultet Sveučilišta u Splitu, br. 3, Split, 2009., str. 325. 
410 7sto, str. 325-326. 
“U KRISTIĆ, Augustin: Crkveno-narodni običaji .., str. 125. 
412 Vidi: DRAGIĆ, Marko: Spasovo..,str. 325. 
413 Tsto, str. 327. 
“14 Kazao mi spomenuti Andrija Zeljko. 

U narodu je poznata izreka Križi, koze striži. Poznato je kako su Križi ili Spasovo 
pastirska, čobanska svečanost. Primjerice, u Slavoniji su pastiri izlazili na zajedničke 
pašnjake i posebna je čast pripadala onome tko je prvi izašao na pasište i na njemu ostao 
posljednji.*!> 

U Kreševu se na Spasovo običavalo, kada su domaćini imali po stotine ovaca i koza, stadu 
narezivati uši, stavljati zareze na uši kako bi se raspoznavale ovce i koze; svaki je domaćin 
imao svoj znak pa otuda izreka pozna ga po uvu.“!* 

U metkovskom mjestu Dragoviji, uvečer pred Spasovo, služile su se svete mise protiv 
vukova, te se taj dan zvao Vučindan.*!? 

U mnogim je krajevima poznat običaj paljenja krijesa u noći s Velike subote na Uskrs. 
»Oarištu iza tih krjesova pripisivala su se apotropejska svojstva: preko njega pregonila 
stoka kako bi bila zdrava.“+!? 

Također se u mnogim krajevima i uoči Jurevdana pale krjesovi 1 stoka se iz istih razloga 
pregonila preko garišta. 

U Prozoru, u Rami, djeca i odrasli su se prije spavanja mazali bijelim lukom, vjerujući da 
će odbiti demone od poštenih duša i od njihove stoke.*!? 

U gotovo svim dinarskim krajevima na Badnju se večer posebna pozornost pridavala 
stoci. ,,Pastir bi svoje stado, volove, krave, konje skupio 1 tjerao da prođu između dva 
grebena, ili između dva kruha, ili između dvije upaljene svijeće, a to drži dvoje ukućana. 
Blago se pri tome posipa žitom, škropi svetom vodom ili vinom i daje mu se po komadić 


posebnoga peciva.“ 


Magarac (kenjac, tovar) 


Mlado magarice je pule. Magare je dobra zamjena za konja i ljudi su ga rado držali: manje 
jede, a zgodno se provlači po svakakvu terenu. Ali, kad bi stalo, zakočilo, teško ga je bilo 
pokrenuti. Zato se za neke tvrdoglave ljude kaže da su kao magare. Kad se magare goni, 


kaže mu se ćuš! 


415 Vidi: DRAGIĆ, Marko: Spasovo .., str. 325.. 
“16 Usp. KRISTIĆ, Augustin: Crkveno-narodni običaji.., str. 137. 
47 Vidi: DRAGIĆ, Marko: Spasovo.., str 307. 
“15 DRAGIĆ, Marko: Apotropejski .., str. 376. 
41 sto, str. 376.-377. 
+ DRAGIĆ, Marko: Badnje jutro i dan .., str. 426. 

Magare je životinja koja se, uz vola, spominje na Kristovu rođenju. Na magarcu je Krist 
pred Herodom bježao u Egipat, a prije muke je na magarcu ušao u Jeruzalem. ,,Narod je 
dočekao Isusa mašući palminim i maslinovim grančicama 1 rasprostirući svoje haljine, 
putem kojim je Isus išao jašući na magarcu.“+! 

Evo, kralj tvoj dolazi k tebi, ponizan i jaše na magarici i na magaretu — 'tovarčiću'. (Mt 
21,5) 

U okolici Splita postoji vjerovanje da ,,sv. Lucija donosi darove siromašnima... i da je 
dolazila noću na ,,tovarčiću“, a djeca bi već dan ranije ispred vrata ostavljala vode i trave 
za tovara.“+? 

Magarca se povezuje i s vragom. ,,Po narodnom vjerovanju đavao se nekad pretvara u 
magarca (orko, maminjorga, pakleni magarac) i čini zlo... Orko, maminjorga, pakleni 
magarac pojavljivali bi se pred ljudima noću, podvlačili im se pod noge te kada bi ih ljudi 
bili prisiljeni uzjašiti, nosali su ih po selima, planinama, bespućima, najčešće sve do prvih 
pijetlova.“t?> 

Mitske predaje koje govore o vilama uglavnom ih spominju u kontekstu činjenja dobrih 
djela. ,,Činile su zlo jedino ako bi im se tko zamjerio izdavši tajnu da im je jedna noga 
magareća, konjska ili kozja.“*?“ 

Krme (gudin) 

Kad se guda oprasi, mladi se zovu praščići. Kad malo podrastu, rekne im se kezmići. Kad 
se krmetu nosi hrana u krmetnjak, vabi ga se na lokanje s guć, guć ili guci, guci. Krmetu 
koje je trebalo odmaknuti od korita govorilo se ušike. 


Mačka 


Maca je bila obvezni dekor gotovo svakoj kući, a omiljena je zato što se umiljava, što 
3 
»surađuje“s djecom 1 lovi miševe. Narod bi rekao: 'Ko ne 'rani mačku, 'rani miše! Zvalo 


ju se s mac, mac, a ako bi pravila kakvu štetu, gonili bije s pis, maca ili mujs, maca! Ako 


mačka previše mijauče, ,,takoj se mački kaže jaukava mačka“t25, 


Kokoš 


4“! DRAGIĆ, Marko: Poetika .., str. 157. 
42 DRAGIĆ, Marko: Advent .., str. 428. 
43 DRAGIĆ, Marko: Poetika .., str. 441. 
+4[sto, str. 429. 
#5 KUŠAR.., str. 30. 

Kokoš izleže piliće, a kad pilići dozriju oni su pivac i kokoš. Rijetka je kuća u zapadnoj 
Hercegovini ispred koje kokoši ne rakolje. Na hranu ih se zvalo s pi, pi, pi! Ali, kokoši 
znaju biti poštetne. Kad ih je trebalo potjerati onda se govorilo iš, 18, iš! Ako bi koja kokoš 
počela pijukati svoja jaja, s njom bi se odma' na panj, na klanje. 

Najveći neprijatelji kokošima su bili džudžani*“ koji bi ih noću kupili. Zato je koke uvijek 
trebalo dobro spratiti. 

Uz kokoši su vezane različite predaje, vjerovanja. Dovodi ih se u vezu s tzv. 
polažajnikom (polaženikom).+" 

Primjerice, ,,u Slavoniji se onaj tko prvi u kuću uđe nazivao poležaj i morao je sjesti kod 
ognjišta 1 domaćice su ga posipale žitom. Domaćica bi mu donijela žita u rešetu koje on 
kokošima daje. Žene bi se ljutile ako bi muškarac prvi ušao jer je to bio znak da će te 
godine biti više pijetlova nego kokoši... Ukoliko bi prva žena ušla njoj se davala preslica, 
pa je morala presti, kako bi te godine bilo više lana, a potom hrani kokoši kako bi dobro 
nesle jaja.“ U mnogim se hrvatskim mjestima obavljao isti ili sličan obred s 
polažajnicima. ,,U kršćanskoj tradicijskoj kulturi Hrvata položajilo se ujutro na blagdane: 
sv. Barbare, sv. Lucije te na: Badnjak, Božić i Novu godinu.“ 

Polažajnika se u različitim krajevima još naziva i polaznik, polaženik, poležaj, položaj, 


položajnik, položar, a obred poznaje i tradicija Slovaka, Poljaka i Ukrajinaca.+% 


Pas (ćuko) 


Mnoge su kuće u Hercegovini imale psa. Pas čuva kuću, stado ili je dobar lovac. Ako ne 
čini ni jedno od toga, za takvoga se psa kaže ni torno, ni lovno. Izreka se koristi u 
metaforičkom značenju i za nevaljala isana. 

Pas se poziva s cuko, cuko! Kad ga se odbija ili tjera kaže se mrš, ćuko! ili oš, oš! Neki 


će psa natjerati i s puci ga! 


Pčela (čela) 


+ Džudžan — zvir iz porodice kuna, tvor (Vidi: KRALJEVIĆ, Ante: Ričnik .., str. 76.). 

421 Polažajnik — prvi posjetitelj o Božiću koji donosi sreću ili nesreću (Vidi: BRODNJAK, Vladimir: 
Razlikovni rječnik srpskog i hrvatskog jezika, Zagreb, ŠN, 1992., str. 392.). 

48 Vidi: DRAGIĆ, Marko: Kult svete Barbare u kršćanskoj tradiciji Hrvata, Nova prisutnost, Vol. XIII, 
No. 2, Zagreb, 2015., str. 157. 

429 Isto. 

430 Usp. Isto, str. 156.-157. 

Imati pčele bilo je itekako korisno. Ne treba puno truda, velika troška, a dobije se zdravi 
med. Pčele su iznimno cijenjene u narodu zbog svoje radišnosti (same o sebi rade), zbog 
meda i voska od kojega se prave svijeće. Ako vide mrtvu pčelu, ljudi će reći da je umrla, 
nikako da je krepala. Kad ih se premješta u novo ulište treba biti posebice obazriv da 
pčele ne odlete. Roj se tada zove: sidi majka, sidi majka! Pčele su životinjice koje pri 
letenju prave buku, zuje, ali 1 daju slasni med. U narodu se često čuje izreka kako neki 
ljudi puno zuje, a malo meda daju. Tako se kaže za one koji se uvijek vrte oko mjesta 
gdje se nešto radi, a sami su više smetnja poslu; za one _koji dijele bespotrebne savjete, a 


sami nisu učinkoviti. 


15.1. Imena životinja 


Često se stoka različitih gospodara znala naći skupa pa ju je trebalo razlučiti. Gospodar 
bi, npr. svoje ovce, ,,bilježio bojom na vuni, biligom, na istom mjestu tijela ovce. Ponekad 
bi se umjesto biljega ostriglo nešto vune“?!, 

Često je jedan gospodar imao puno grla pa je i tada trebalo razlikovati i razaznavati grla 
ako bi koje zalutalo u drugoga gospodara ili se izgubilo. ,,Tu, kao u malo kojoj prilici 
dolazi do izražaja vanredna, upravo do savršenstva razvijena sposobnost naših čobana da 
pamte individualne osobitosti svake pojedine ovce. S ovom gotovo atavističkom 
sposobnošću ide rukom o ruku i cijelo mnoštvo imena i pridjevaka za ovce i ostalu stoku, 
«432 


pa svaka po svojoj osobini dobiva ime. 


Životinjama su imena davana po boji dlake, c#tama po tijelu, po rastu, po umilnosti... 


Za konje: 


đogat — koji je bijele dlake 

brnjaš — koji je bijele boje po glavi 
Dutko — koji je putast po nogama 
kulaš — koji je lugaste, sivaste boje 
šarac — koji je šaren 

vranac — koji je mrke boje 


riđan — koji je riđe dlake 


431 Kazao mi moj ujak. 
+2 Usp. GAVAZZI, Milovan: Baština hrvatskoga sela.., str. 65. 

Za krave: 

bilava — koja je bjelkasta 

bikava — koja je bijela, a žutih rogova 

cvitulja — koja na čelu ima bijelo kao cvijet 

garava — koja je izrazito crna 

kolava — koja ima po sebi neke znakove slično kolima 
krilava — koja ima bjelinu sa strane, a šaru preko leđa 
goluba — koja je modrikasta, a debela vrata 

milava — koja se umiljava čovjeku 

zekulja — koja je bjelosiva 

pauna — koja je stasom lijepa, a hoda kao paun 
zlatava — koja je zlatne, sivkaste dlake 

šarava — koja je sva šarena 

šulava — koja je bez rogova 

Dutava — koja je putasta po nogama 

plavulja — koja je svijetla, plavkasta 


kitava — koja na čelu ima golemu dlaku 


Za volove: 

mrkonja — koji je svuda crn 
sivonja — koji je siv 

šaronja — koji je sav šaren 
kusonja — koji ima kratak rep 
zlatonja — koji je zlatne dlake 
vilaš — koji ima rogove kao vile 
garonja — koji je jako crn 

peronja — koji na repu ima bijelu dlaku 
rudonja — koji je rumen, crvenkast 
bilonja — koji je bjelkast 


cvitonja — koji ima bijelo na čelu kao cvijet 


Za ovce: 
čula — koja je malenih rogova 


šuša — koja je bez rogova 

roga — koja je lijepih rogova 

Duta — koja je s putom, crtom po nogama 
bika — koja je golema 

ljuba — koja je jako bijela po glavi 
plavoka — koja ima svijetle oči 

crnoka — koja ima crne oči 

zrna — koja je omalena 

crnoglava — koja ima crno po glavi 
crnonoga — koja ima crno na nogama 


gara — koja ima garastu, crnu njušku 


Za koze: 

maza — koja se voli milovati 
malica — koja je malena 

bilka — koja je sva bijela 

riđa — koja je riđa, žuta 

srna — koja je smećkasta 

miza — koja je po koljenima bijela 


šara — koja je šarena 


Za kokoši: 

bilka — koja je bijela po cijelom tijelu 
crnka — koja je crna posvuda 

šarka — koja je šarena po cijelom tijelu 
žutka — koja je žuta po tijelu 

gaćarka — koja ima gaće (perje) po nogama 
giga — koja je dugih nogu 


pirga — koja je crno-siva 


Za mačke: 
šiba — koja je siva, malo prošarana 
lovica — koja dobro lovi 
bilica — koja je sva bijela 
gara — koja je sva crna 
riđa — koja je riđe dlake 

luga — koja se prpa, valja po lugu 


sivka — koja je sive dlake 


Za pse: 

bilov — koji je bijele dlake 
garov — koji je crn, garav 

puto — koji je po nogama putast 
pudo — koji je malen, a debeo 
žućo — koji je žut 

zelov — koji je zelenih očiju 
šarov — koji je šaren 

čupo — koji je čupav 


runjo — koji je jako runjav, čupav 


Psi su, osim imena koja su im davana po vanjskom izgledu, imali i neka druga imena 


(Bobi, Roki, Miki...) 


Osobine poveznice ljudi i životinja 


Čovjek i domaća životinja su puno vremena provodili zajedno. Taj je suživot pružio 
čovjeku mogućnost potpunog upoznavanja životinje. Nije stoga čudno da su se ponekad 
tražile međusobne poveznice. Činilo se to najviše kad je čovjeka trebalo nekako pogrditi. 
Tako bi se neobično ljudsko glasanje gotovo uvijek popratilo usporedbom sa životinjom. 
Ako bi npr. dicu stala skika, onda bi ih se opomenulo da ne: buče (kao goveda), muče 
(kao volovi), riču (kao krave), veče, brekću (kao koze), dreče (kao jarci), meče (kao 
mladunčad krave, koze, ovce), bleje (kao ovce), revu (kao magarad), laju, reže, zavijaju, 
cvile, ževkaju (kao psi), skiče (kao krmad), kakoću, kvocaju, kokodaču (kao kokoši), 
kukuriču (kao pijetlovi), mijauču (kao mačke)... Isto bi se tako i neke značajke ljudi 
uspoređivale sa značajkama pojedinih životinja. Rekne se: 

- prljav k'o krme, 

- tvrdoglav k'o magare ili k'o june, 

- glup k'o kokoš (koka mozak), 

- blene k'o tele u šarena vrata, 

- povodljiv k'o ovca, 

- jak k'o konj, 

- vjeran k'o pas, 

- psuje, laje k'o ćuko, 
- vrijedan k'o (p)čela, 


- umiljat k'o janje. 


15.2. Domaće životinje u poslovicama 


Domaće su životinje našle zasluženo mjesto i u mnogim mudrim izrekama, poslovicama: 
Ako je samo do zakletve, onda je krava naša. 
Ako laže koza, ne laže rog. 

Ako ti svi kažu da si magarac, ti zarevi. 

Bleji ovca, a ne čovik. 

Bolje je danas jaje, nego sutra kokoš. 

Čovika se drži za rič, a vola za rogove. 

Čuvaj se psa koji ne laje. 

Di mačke nema miševi kolo vode. 

Dobru konju sto mana, rđavu samo jedna. 
Doće vranac na klanac. 

Dok kuja repom ne mane, ćuko za njom ne iđe. 
Džaba mlika u krave ako nema uprave. 
Gladnoj mački miš neće pobić. 

I crna koka bilo jaje snese. 

I crna krava bilo mliko daje. 

I ćorava kokoš zrno nađe. 

I koza bradu ima, a pameti nema. 

I pas legne da se slegne. 

I stoka zna di joj je stan. 

Jedna šugava ovca ošuga cilo stado. 

Kad bi kokoš šutila, niko ne bi zna da je snila jaje. 


Kad se kenjcu zalije za uši, propliva. 


43 FALAK.., str. 81. 

Kenjac u Rim, kenjac iz Rima. 

Ko se puletom rodi, magaretom krepa. 
Ko živinu goji, glada se ne boji. 

Konja koji najviše vuče najviše tuku. 
Koza krep, brdu rep.*** 

Kraj puni jasala krava ne muče. 

Krepaj kenjče dok trava nareste. 

Kuku ovci koja svoje runo ne more nosit. 
Lako pilićim dok pod kočkom leže. 
Mrtvu konju ne triba potkova. 

Ne laje ćuko radi sela nego radi sebe. 
Nije sedlo za magarca. 

Od linčine ko i od bika, ni vune, ni mlika. 
Pao s konja na magarca. 

Pod tovarom magarac ne reve. 

Pusti pivca na gredu, on oće i na pantu. 
Razumi se ko kenjac u kantar. 

Ruka diteta i korito krmeta uvik mora biti puno. 
Samo jedna čela ne skupi vas med. 

Sita se mačka igra s mišem. 

Svaki cigo svoga konja fali. 

Svaki konj misli da je njegov tovar najteži. 
Što mačka okoti, to miševe lovi. 

Teško ovci kojoj njeno runo smeta. 

Teško ti je kad jaja kakoću, a kokoši šute. 
U tuđe krave uvik veće vime. 

Uzda konjom vlada. 

Veži konja đe ti aga kaže. 

Vika na vuka, a lisica kokoši krade. 

Za dobrim se konjem diže prašina. 


Za vrime jela ni ćuko ne laje. 


434 BUCONJIĆ.., str. 149. 

I u jednostavnim pjesmama, gangama opjevane su domaće životinje, 


čovjekov suputnik: 
Dajem mala i kravu i tele, 


da poljubim tvoje grudi bijele. 


Evo vuka koji bi se tuka, 


di su voli koji bi se boli? 


Golubice, napoj konja moga, 


ja ću tebe vina rumenoga. 


Ima mala posla priko glave, 


pomust krave i načupat trave. 


Ja kod koza, mala kod goveda, 


crni đava mirovat nam ne da. 


Ja kroz selo ćuko laje na me, 


šuti ćuko šta te briga za me. 


Ja kroz selo na me paščad laju, 


stare cure na me ji uškaju. 


Lola kosi, a ja čuvam ovce, 


triput mane pa pogleda na me. 


Mala moja napoj konja moga, 


a mene ćeš vina rumenoga. 


Ovce moje, čuvajte se same, 


ko upita, ne kazujte za me. 


Ovce moje, mirujte u doli, 


svakodnevni 

dok navezem maramicu loli. 


16. ŽENA U HERCEGOVAČKOJ TRADICIONALNOJ SREDINI 


» Tko će naći ženu vrsnu? Više vrijedi ona nego biserje. Muževljevo se srce uzda u nju i 
blagom neće oskudijevati. Ona mu čini dobro, a ne zlo, u sve dane vijeka svojeg. 
Pribavlja vunu i lan i vješto radi rukama marnim. Rukama se maša preslice i prstima 
drži vreteno. Siromahu dlan svoj otvara, ruke pruža nevoljnicima. Lažna je ljupkost, 
tašta je ljepota: žena sa strahom Gospodnjim zaslužuje hvalu. Plod joj dajte ruku 
njezinih i neka je na Vratima hvale djela njezina!“ 

(Izr 31, 10-13) 

Žene su ukras svijeta; zovu ih nježnijim spolom, a udane boljom polovicom. Zbog njih 
su se vodile bitke i ratovi, rušila i stvarala carstva i kraljevstva. Opjevane su u pjesmama, 
nadahnuće su likovnim i književnim umjetnicima. Ipak, kroz povijest su najčešće 
smatrane inferiornima i ostajale su na marginama društva, u podređenom i ovisnom 
položaju. Rijetko bi imale prigodu same donositi odluke, a do udaje bi bile očevo, a zatim 
muževo vlasništvo. Razlozi se samo donekle mogu pronaći u biološkom određenju žene 
koje za nju pretpostavlja rađanje i odgoj djece. Lako ju je bilo okriviti za sve, a od davnina 
juje pratilo spominjanje Evinoga neposluha i zasluga za prokletstvo. U SZ Bog reče ženi: 
,» Trudnoći tvojoj muke ću umnožit, u mukama djecu ćeš rađati. Žudnja će te mužu tjerati, 
a on će gospodarit nad tobom“ (Post, 3,16). Stoljetni stereotipi o ženi kao vjernoj, 


poslušnoj, privrženoj, popustljivoj, gotovo da se ne mijenjaju. 


16.1. Hercegovačka uzor žena 


Mnogo je žena Hrvatica, katolkinja, koje su svojom mučeničkom smrću i hrabrošću 
svjedočile svoju vjeru. Mnogo je znanih i neznanih hercegovačkih žena koje su postale 
uzorima, simbolima odanosti svome puku. 

Koliko bi god puk bio spreman kritizariti žensko, često i nepravedno, među mnogim je 
ženama morao ustuknuti, odati im duboko poštovanje. Bilo je nekih kategorija žena koje 
su uvijek bile slavljene, poštovane, zaštićene. Najveće je blago kuće ako u njoj obitava 
žena kojoj je čast te kuće na prvom mjestu, žena koja puno ne govori, ali kad progovori 
da joj je svaka na mistu. Takva je žena bila stup kuće 1 slavila se među ukućanima, ai u 
selu. 

Žene su uvijek bile i bolje čuvarice tradicije i običaja. One su ih čuvale makar i u blagoj 
formi jer su smatrale da je grijeh od običaja se rastaviti navodeći kao razlog da je tako 
ostalo od starih. Među ženama se održalo i više običaja u međusobnim odnosima, u 
odnosima prema ljudima, prema radu, u vjeri, u odgajanju djece i čuvanja zdravlja.“?> 
Zanimljivo je da su žene često nositeljicama obiteljskih nadimaka. U selima gdje je bio 
popriličan broj istih prezimena, nužno je bilo razlikovati ,, plemena“. Tako su po ženskim 


imenima, prezimenima ili nadimcima nastajali Jelići (po babi Jeli), Lucanovići (po babi 


45 Usp. ĐORĐEVIĆ, dr. Tihomir: Naš narodni život, Štamparija ,,Rodoljub“, Beograd, 1923., str. 3. 

Luci), Vrljušići (po babi Vrljićki koja svoje ,,ime“ baštini po djevojačkom prezimenu), 
Penavušići (po babi Penavuši koja je došla od Penavića), Bekići (po babi Beki kojoj je to 
nadimak)... 

Žensko koga se uvijek čuvalo, branilo i na koje je bilo grij iznositi, žensko koje se nije 
smjelo skuditi je cura, neudana žena. Trebalo je o njoj lijepo zboriti, pa i neke joj mane 
prikriti. Dakako, i od samih se djevojaka očekivalo da budu uzorne i ponizne jer će sutra 
dobiti ulogu supruge, majke. Ako bi i imale kakvu opasku na nešto ili probale izreći svoje 
mišljenje, dočekalo bi ih se riječima: ,,Šuti, ti si cura!“ Za onu djevojku koja je u svom 
vremenu djevojaštva bila primjerom, kako izgledom, radom ili odnosom prema drugima, 
govorilo se da se pivala. 

U Hercegovini se posebice blagonaklono gledalo na trudnu ženu, ženu u drugom stanju. 
Govorilo se da je u blagoslovljenom stanju ili da je zbabna, kuljava, noseća, bremenita. 
Ona nije smjela biti željna nikakve hrane jer bi se onome tko to priječi mogle izist gaće, 
mogao bi mu se napeti ječmen na oku, a također se vjerovalo da bi ta želja mogla prijeći 
na dijete te bi ono cijeli život bilo željno. Kad žena rodi, četrdeset je dana oslobođena 
svakoga teška posla. Čak i kad bi odnosi sa svekrvom bili zategnuti, svekrva će sve raditi 
dok nevjesti ne iziđu danovi. 

Ali, ako bi kojim slučajem djevojka posrnula, ostala u drugom stanju, doživljavala je 
prijekor i osudu sredine, ali i najbliže rodbine. Takve bi djevojke, najčešće, za dobro sebe 
i svoga djeteta, odlazile daleko od očinskoga doma tražeći neko mjesto gdje ih se neće 
stalno podsjećati na njiovu sramotu. Zato bi majke svitovale svoje kćeri da budu posebice 
oprezne prije udaje i odabira muža, da ne viruju svakoj momkovoj. Ponovile bi više puta: 
Dok te mami, šećerom te rani, kad namami i kruva ti zabrani. 

S poštovanjem se gledalo i na svaku dobru domaćicu, kućanicu, dobru i urednu stopanjicu 
te na ženu koja je u prvi plan stavljala kršćanske vrednote. Takva žena svaki posao počinje 
s Misusovo (u ime Isusovo), zazivom Boga u pomoć. Silvestar Kutleša u svojoj knjizi o 
životu i običajima u Imotskoj krajini piše: ,,Prava stopanjica kuću mete svaki dan, jednom 
ili dvaput, prama potribi. Ako nema kupovne metle, ima svoju domaću ili od sirčine ili 
grabovine.“1$ 

Povlaštena uloga žene ogleda se u mnogim narodnim običajima. Primjerice. Na blagdan 


Svete Barbare žena je bila srećonosni gost.#" Na području Lepeničko-lašvanske doline 


46 KUTLEŠA.., str. 252. 
47 DRAGIĆ, Marko: Kult sv. Barbare.., str. 141.-163. 

žena je na Badnje jutro bila srećonosni gost.** Na području Trebinjsko-mrkanske 
biskupije žene i djeca unosile su badnjake u predvečerje.“? U drugim mjestima gdje su 
muškarci unosili badnjake žena ih je dočekivala na pragu i posipala žitom.“ Isto je žena 
činila i sa srećonosnim gošćama i gostima. 

Idealizirana uloga žene u zapadnoj Hercegovini je uloga majke. Hercegovačka je majka 
u prošlosti bila nositeljicom surovoga i oporoga života. Zato što je vjerom prihvaćala 
neimaštinu i sva stradanja, pogibije i odlaske muževa, braće i sinova, zato što je iz ništa 
stvarala nešto i zato što je unatoč svim nedaćama vjerovala, baš zato je uzor žena. Pred 
njom bi ustuknuo i tko nikad nije. Nitko nije mogao ostati ravnodušan na snagu majke, 
majke koja je suzama natapala krševitu zemlju, a mnoge je suze hercegovačka majka 
potrošila, puno je puta jutro uplakana dočekala. Gotovo su sve hercegovačke majke u 
crnini kročile poljima i selima opominjući da nikakva sila nije zavika. Sve je to razlogom 
dubokog poštovanja ove žene, žene zbog koje i danas žive stoljetna ognjišta. Majka je 
sinonim topline i nježnosti i oni koji se vraćaju iz daleka hrle svojoj majci i majci 


domovini. O majkama su mnoge riječi izrečene i pjesme spjevane: 


NA KUĆNOM PRAGU 


O majko, došao sam k tebi 
Iz tuđih, dalekih strana- 
Tvoje je ovo dijete 


1 srca tvojega grana. 


Odavno ne vidjeh tebe 
Nit kušah cjelove lake; 
Na prsi privij me sada 


Boli me srvaše svake. 


Ti šuteć i zureć u me 
Na prag si kameni sjela; 
Lice ti upalo, rujno, 


A kosa sva ti bijela... 


4% DRAGIĆ, Marko: Badnje jutro i dan.., str. 402.-403. 
49 DRAGIĆ, Marko: Drvo badnjak.., str. 76.-80. 
“% DRAGIĆ, Marko: Badnja noć.., str. 234. 

...- Uniđi u kuću — zboriš 
I s tvrdog ustaješ praga; 
Oh majko, kako je i sad 
Riječ tvoja mila i blaga. 


A.B. Šimić! 


Uzor svim hercegovačkim majkama od davnina je Majka Božja Marija. Ona je majka 
vjere, majka ljubavi i ona je oduvijek bila put kojim su išle hercegovačke majke. Njoj se 
utjecalo u svim nevoljama, od nje se tražile utjeha i pomoć i u molitvi povjeravalo 
najmilije. Molile su se poznate molitve, ali 1 one koje izriče srce majke u potrebi. 
Najstariji hvalospjev Majci Mariji pisan na hrvatskom jeziku je Gospina pohvala ili 
Šibenska molitva ,koja je utjecala na vjersku liriku (krajem četrnaestoga stoljeća)“*?: 
Gospoje, ti si blaženih mučenikov moć i sve pokripljenje i pomoženje... 

Gospoje, ti si blaženih div i mučenic kruna i vse urešenje, 


Gospoje, ti si vsega dvora nebeskoga čast, slava i vse poštenje...“ 


Ovoj se molitvi pripisuju početci pjesništva u Hrvata. ,,Iako nije sročena po pravilima 
stroge srednjovjekovne versifikacije, iako je i namjenom i oblikom prije molitva nego 
pjesmotvor, ona se svojim ritmiziranim, poetičnim tekstom, ispunjenim lirskom 
emotivnošću, s punim pravom ubraja među antologijska hrvatska poetska ostvarenja.“+** 
Žene su one koje neizmjerno ljube. One su bile vjerne Isusu na Njegovom križnom putu. 
Tri su ga Marije (Jakovljeva i Ivanova majka Marija Kleofina, Marija Majka Isusova i 
Marija iz Magdale) pratile do samoga kraja, do smrti su mu ostale vjerne. I nakon smrti, 
kada su mnogi posumnjali, one su ostale vjerne i brinule se za Isusovo tijelo. Pokazale su 
svoju ljubav koja ne odustaje nikada, vjerovale su u uskrsnuće i u trenutcima Isusove boli 


i patnje. Sve su prihvaćale iz ljubavi. Njima se prvima Isus ukazao i one su pravim 


svjedokinjama novoga početka. 


“I ALILOVIĆ, Ivan: Hercegovci u hrvatskoj poeziji .., str. 101. 
“2 DRAGIĆ, Marko: Etnografsko-filološki prinosi.., str. 179. 
“3 KOMBOL, Mihovil: Povijest hrvatske književnost do preporoda, MH, Zagreb, 1961., str.44.- 45. 
“4 MALIĆ, Dragica: Šibenska molitva (filološka monografija), ,Rasprave Instituta za jezik“, Vol. 2., No.1, 
Zagreb, 1973., str. 83. 

16.2. Žena u patrijarhalnoj hercegovačkoj sredini 


Nije lako bilo biti ženom u tradicionalnoj, patrijarhalnoj Hercegovini. I riječima ,,čovjek“ 
i ,žena“ davalo se do znanja da je žena u potčinjenom položaju. ,,Biti čovjek“ je 
metaforički izraz za ljudinu, nekoga čovječnoga, dobroga. Kad bi se ženu htjelo posebno 
pohvaliti, reklo bi joj se da je pravi čovik. S druge strane riječ ,,žena“ znači i supruga, a 
reći nekome muškarcu da je prava žena, bilo je posebice uvredljivo 1 značilo je da je 
slabić, kukavica, da puno priča, da ogovara... 

Osobine koje bi se ženi spočitavale i bile joj teretom, muškarcima bi se znale glorificirati. 
Posebice je bilo teško ženi koja nije rodila. Nerotkinja, svojom ili muževom krivicom, 
etiketirana je kao jalovica. Kriva je bila i ako su djeca napravila kakav nered. Tada su 
djeca samo njena, odgoj je njen: Kakav ti je (kakva ti je), kako si ga (ju) odgojila! Često 
je morala biti most i balans u međusobnim odnosima članova šire obiteljske zajednice. 
Žena je svome mužu uvijek bila poslušna, potvrđivala mu i pazila kako mu ugoditi. 
Šutjela je kad bi bila napadnuta, pa makar i bila u pravu. Posebice nije proturječila prid 
tuđim ljudim. Žene su se uvijek ustajale kad ulazi muško čeljade, bilo dječak, bilo starac. 
Pričaju stariji da se ustajalo i trudnoj ženi jer more bit da nosi muško. Muž i žena su rijetko 
viđani skupa na javnim mjestima, a ako bi negdje i pošli zajedno, žena bi išla dva, tri 
koraka ispred svoga muža. ,,Sramota je bila vigjati muža i ženu, da sami hodaju izvan 
svoje kuće, ili da se pred kim starijim gledaju, jal nasmiju, a osobito pred svekrom i 
svekrvom.““** Popularni je Matan iz Raosevih Prosjaka i sinova svojoj Nuši govorio: 
»Tri koraka isprid mene, silo nečista! “ Radnja je ovoga romana uglavnom smještena u 
Imotsku krajinu čiji se stanovnici razmišljanjima gotovo ne razlikuje od Hercegovaca. 
Normalno je čak bilo vidjeti ženu s teškim teretom na leđima, a da pored nje ide muž s 
lulom, cigarom u ruci. 

,Janica drži da je Marko dobar prema njoj jer ju ne tuče kao što to rade ostali muževi i 
to je za nju znak ljubavi “***_ razmišljanje je žene turopoljskoga kraja (okolica Zagreba) 
s početka dvadesetoga stoljeća. 

Ni same žene tu svoju ulogu nisu doživljavale tragično. Šuti, tako mora bit, to je tako, 


mora neko - jedine su misli koje bi im padale na pamet u eventualnim teškim trenutcima. 


“5 BUCONJIĆ.., str. 118. 
“4 Usp. KOLAR, Slavko: Breza i druge pripovijetke, Zora, Zagreb, 1971., str. 12. 

Nisu se ljutile ni što im muževi nisu iskazivali ljubav i osjećaje pred drugima. Znale su 
da bi takve muževe okolina smatrala mekušcima, svaku bi im nježnost pripisala slabosti 
i bili bi predmet poruge. I u crkvama postoji muška i ženska strana; i danas se može vidjeti 


starije bračne parove kako se na ulazu u crkvu rastaju, svatko na svoju stranu. 


16.3. Od diteta do neve 


Ženin bi težak put počeo od samoga rođenja. Dok bi rođenje muškog djeteta bilo praćeno 
veseljem, ponosom, pucanjem iz puške, općim čašćenjem, rođenje bi ženskog djeteta 
prošlo tiho, bez buke. Kad se rodi sin, s ponosom se govori: Rodilo se muško, rodijo se 
sin! A, djevojčice su se znale roditi uz komentare: rodilo se dite, opet ništa... Danas se u 
šaljivom duhu pripovijeda kako bi očevi znali kazati: Daj muško, žensko će naletit. Postoji 
i izreka prvo, pa muško, a koristi se kako bi se označio jako povoljan ishod nekog posla, 
posla koji je uspio iz prvog pokušaja. Istodobno, prvo, pa žensko, konotiralo je negativnim 
ishodom nekoga posla. 

Nije se isto tretiralo ni mlijeko dojilje muškoga i ženskog djeteta. Kod spravljanja nekih 
lijekova ili boje za tetoviranje, u mnogim je krajevima samo mlijeko dojilje muškoga 
djeteta imalo učinka. Primjerice, u Kreševu se za tetoviranje, bocanje ,,uzme čađe, onda 
žena istu 'zamuze svojim mlijekom' (ako doji muško dijete — inače se ne zamuza!), k tom 
se doda malo ulja 1 malo sirćeta, te se dobro iskuha, i time se premaže, to se ne pere bar 
15 dana.“**" I praznovjerja su u prvi plan stavljala ,,muško“. Ljudi su vjerovali da su vile 
ponekad znale dolaziti noću i zadojiti mušku djecu. Ti bi dječaci postajali iznimno snažni 
i lijepi muškarci. 

Djevojčicama se već u djetinjstvu davalo do znanja tko je gazda 1 nije im bilo dopušteno 
ono što dječacima jest. Od malena ih se odgajalo za ulogu koja ih čeka u životu. Činilo 
se kao da su i majke ponekad favorizirale svoje sinove pa nisu krile svoj ponos: Moj sin, 
moj soko... Znale su, sin ostaje u kući, a 'ćer će se, ako Bog da, udati. O takvome 
razmišljanju svjedoči i poslovica: 

Žensko dite, tuđa kuća. 

Dinko Šimunović je u svojoj pripovijesti ,,Duga“ pisao o djevojčici Srni koja je htjela 


proći ispod duge jer je čula da će se tako pretvoriti u dječaka. Naime, njeni roditelji ,,radi 


“1 KRISTIĆ, Augustin: Crkveno-narodni običaji Kreševa.., str. 136. 

toga što je bila žensko, kratili su joj mnoštvo stvari “**, Radnja je pripovijesti smještena 
u Dalmatinsku zagoru. Ni ova se sredina mentalitetom ne razlikuje puno od zapadne 
Hercegovine. 

Muškarci su uvijek bili u prvom planu i imali su glavnu riječ na svim poljima djelovanja. 


Žene bi tek majčinstvom poboljšale svoj status u društvu. 


16.4. Odlazak u novu obitelj 


Kad bi djevojka počela izvirivat značilo je da je prispila za udaju i da je došo vakat poći 
u drugu kuću. ,,Gladi kose ne gladi, prođoše pokladi“. Tko se nije ,,opskrbio“, badava 
mu se začešljavat, treba čekati iduću zimu za svadbu. U Hercegovini su nekada, gotovo 
sve svadbe, bile zimi. Tada je bilo više hrane: mesa, krumpira, kiseloga kupusa, a manje 
posla na poljima. I tako, koja bi cura dočekala poklade, čekala bi i drugu godinu. Dosta 
je djevojaka u Hercegovini ostajalo neudanima. ,,U Zapadnoj Hercegovini je omjer 
između muškog i ženskog stanovništva 7:8 stoga silom prilika određen broj djevojaka 
mora ostati neudat.“** Puno je mladića iz ovih krajeva nestalo, poginulo u ratu, a mnogi 
su mladići, u potrazi za boljim životom, odlazili u daleki svijet i nisu se vraćali. I to je 
razlogom velikoga broja neudanih djevojaka. U ovim je krajevima to bio strašan teret jer 
djevojka koja je ostala neudata smatra se manje vrijednom i izložena je 


predbacivanju““t%, 


451 


Za udaju se djevojaka vezuje više različitih divinacija*“ . U istočnoj Hercegovini, ,,u 


stolačkom kraju djevojke su preko noći pod jastuk stavljale tilovinu. Vjerovalo se da će 
se udati za onoga kojega budu tu noć sanjale.“*** I u drugim su se hercegovačkim 
krajevima prakticirale neke divinacijske metode. Primjerice, ,,u Gorancima kod Mostara 
djevojke su imale običaj na trinaest papirića napisati isto toliko muških imena, pa bi ih 


stavile u veliku čašu i svako jutro izvlačile po jedan papirić. Na Božić se izvlačio zadnji 


“48 ŠIMUNOVIĆ, Dinko: ,,Muljika, Duga, Alkar,Mrkodol“;Zagrebačka stvarnost, 2003., str. 30. 
“9% SUTON.., str. 47. 
450 Isto 
#1 divinacija lat. divino — 1. slutiti, pogađati, predviđati (Vidi: KLAIĆ, Bratoljub: Rječnik stranih riječi, 
Nakladni zavod MH, Zagreb, 1978., str. 313.). 
#2 DRAGIĆ, Marko: Ljubavne divinacije.., str. 112. 

papirić i taj momak koji ostane bio bi djevojci suđen.“** Taj je običaj raširen i u mnogim 
mjestima u Hrvata sačuvan do naših dana.+** 

Djevojka mora imati sve vrline kako bi se lakše udala 1 svatko je imao pravo njene 
procjene: je li kod mise sabrana, je li ponizna, je li ukumišna, more li dobro teglit, kako 
se vlada, je li poštena, plemi li se, modira li se... ,, Neposlušne“ djevojke, cure koje nisu 


baš na ponos i diku, znale bi biti i opjevane: 


Igra kolo Jozagina Jele, 
ugleda je popo sa kapele: 

- Igraj, igraj Jele, 

ja te vinčat neću. 

- Nemoj pope, nemoj pope,, 
ni molit te neću. 

Iri iz Graca, 

četri s 'Umca doće, 

od ti sedan, 


vinčat će me jedan. 
Ne bi ni mladićima bilo svejedno kad se o djevojci ružno govori: 


Oj divojko, obolila bole, 


jadna bila što no ti govore. 


Dobro je da je djevojka lipa ko jabuka, ali nju prodaje skromnost, a ne ljepota: 


,» Custa*** cura pomalo se koči, 


Moje su je zamirile oči! “7 


Kad bi se na silu, derneku ili kod mise mladi zagledali i zamirili, stariji bi nakon toga 


sviđali posle. Važno je bilo znati iz koje i kakve kuće djevojka dolazi; je li to poštena, 


453 Isto, str. 106. 
#54 DRAGIĆ, Marko: Advent.., str. 426. 
455 Kazala mi spomenuta s. Katarina Petković. 
456 6yst — lip, divan, krasan; uredan, zgodušan (Vidi: KRALJEVIĆ, Ante: Ričnik .., str. 54.). 
451 SUTON.., str. 48. 

kršćanska kuća. Stari bi znali reći: ,, Neka je od kuće, makar gora od kučke, nadoće“. Kad 
bi se utvrdilo da je mlada od dobra roda, iz mladoženjine bi kuće djevojku dolazili 
isprositi. ,, Vjenčanje bi se održalo za koji mjesec kako bi otac stigao prodati što blaga i 
opremiti djevojku.“#* Golemi troškovi obitelji koja udaje djevojku izricani su i u 


poslovicama: 


Ko nije kuću gradio i ćer udavo, ne zna što je trošak. 


Ko će udavat curicu, valja mu prodat junicu. 


Ponekad se moglo čuti kako je ,,ćer palikuća (ovo se tiče njezina miraza), a sin dunikuća 
(što kći odnese jednim roditeljima, to im sin opet pribavi, kad se oženi, ženinstvom (ono 
što žena donese).“+*? 

Po Božju bi se sve obedilo, a djevojka, mlada, spremila bi ruvo i krenula u svoj novi dom. 
»Mlada je iza vjenčanja, pri ulazu u mladoženjinu kuću, ljubila kućni prag ili kućno 
ognjište i podržala bi malo muško dijete.“ 

Djevojka nikada ne bi uzimala dio nasljedstva koji joj zakonski pripada. Nepisano je 
pravilo da žensko sve ostavlja i odriče se u korist braće. 

U drugoj kući dobije ime neva ili nevista, kao 1 svaka druga koja dođe. Mještani bi je 
obično, ako je iz drugoga sela, imenovali po selu iz kojeg dolazi (Uzarićka, Bovka, 
Dobrkovka“"!.,.), po djevojačkom prezimenu (Sliškuša, Topuša, Mandićuša... naravno da 
je svaka nevjesta uzimala muževo prezime), po muževu imenu (Antinica, Jurinica, 
Stankovica...), ali rijetko po njenom krsnom imenu. Za supruga bi obično bila ona. U 


novoj bi se kući s puno poštovanja odnosila prema svim ukućanima. Svekra i svekrvu bi 


zvala babo i majko, a djevera i zaovu brate, braco i seko. 


» Dobro došla neva naša, 
Dobro došla, dar donila! 
Tuđu majku, majkom zvala, 
A na svoju ne zaboravljala! 


Tuđeg ćaću, ćakom zvala, 


4% DRAGIĆ, Marko: Duhovna baština Hrvata.., str. 152. 
45% ZOVKO, Ivan.., str. 125. 
40 Usp. KRISTIĆ, Augustin: Crkveno-narodni običaji Kreševa.., str. 126. 
“I Uzarići, Buhovo i Dobrkovići su sela u širokobriješkoj općini. 

A na svog ne zaboravljala! 
Tuđeg brata, bracom zvala, 
A na svog ne zaboravljala! 
Tuđu seku sekom zvala, 


A na svoju ne zaboravljala!“+# 


Nekoć se obavljao izvod. ,,To je vrijeme kada je mladenka prvi put kao udana žena došla 
u crkvu na misu. Tom bi je prilikom dočekao župnik na vratima crkve, te bi je uveo u 
crkvu, uz pratnju dvaju ministranata koji su nosili zapaljene svijeće.“ 19 

Kad žena rodi, djetetu obično drugi daju ime, drugi ga nose na krštenje i drugi biraju 
djetetu kuma ili kumu. Ipak, ženin se status znatno poboljšava. Kad postane majka, sve 


više postaje gospodaricom kuće i raste u očima svoga muža. 


16.5. Tradicijske pogrdnice o ženama 


Ženama je bilo pripravljeno mjesto dobre, vjerne, poslušne, samozatajne, tihe, vrijedne, 
bogobojazne supruge, a ako bi iznevjerila neku od ovih osobina počastilo bi ju se 
adekvatnim nadimkom. 

Kad bi prikoviše i bez mire pripovidala reklo bi se da je Torokuša, Jezikara, Alapača, 
Alamanka... Takvoj bi se ženi reklo da je pustila jezičinu ko krava rep. Nekad bi morao 
reagirati i sam suprug takve žene, rekao bi joj: ,,Ženo, blagoslovljenu vodu u usta!“ U šali 
se pripovijeda kako je supruga pitala o kojoj je vodi riječ. Navodno je suprug odgovorio 
da je blagoslovljena svaka voda u njenim ustima. Kad bi se više istih pričalica našlo na 
istome mjestu, bilo bi: ,,Sastale se ženturače!“ 

Nekim ženama higijena nije bila jača strana pa su bile ,,počašćene“ imenima Smrda, Pesa, 
Pliska, Peksinjača... 

Koja se ne bi istakla u maru, a to se od prave žene očekuje, koja bi bila lina ko krava, 
zvala se Torulja, Linguza, Dropulja, Debelguza, Kebara... Ova je loša osobina žene našla 


mjesto u izreci nije se krava naučila orati ili u životu je prošla jalova .rkna. 


42 SUTON.., str. 57. 
“3 DRAGIĆ, Marko: Svijeća.., str. 486. 

Pudara je bila žena neznana, suvoruka, lijena, žena za koju bi se reklo da joj je najdraže 


nogu priko noge. Takva je žena i opjevana: 


Protraše Pudaru, 
kroz zelenu dubravu. 
Pitali je 

gdje si bila, 

šta si jela, šta si pila. 
Nisam ništa 

nego plela uzice 


i ninala .uzice.*% 


Uvijek je bilo onih koje su se voljele istaknuti nakitom, odjećom, odjenuti nešto namigišli. 
To su bile Pirlituša, Namiguša. Ako bi prešle granicu dobroga ukusa i pristojnosti bile su 


Sramulja, Prostakuša, Balekača, Biskulja... 


Žene koje su puno jele bile su ,,čašćene“ imenima Pikna, Guzička. O jednoj takvoj babi 


izilici koja je mislila samo na svoj trbu, a privarila svoga dida, spjevana je pjesma: 


Kulen baba vari, 

na dvor dida mami. 

Na dvor dide, svinjo, 
pojidoše voli i konji sino. 
Did niz ulicu, 


baba kulen u .uzicu.*% 


Bilo je i žena koje su se izvan kuće predstavljale kao uzorne, mile žene, a u svojoj su kući 
bile prava napast. O takvima narodna poslovica kaže: 


U selu milica, u kući grizlica. 


Neke su žene bile malo sklonije hodanju po selu gdje bi s drugama istomišljenicama 


prosmradale (prokomentirale) aktualna događanja u mjestu, ponekad i ponešto nasmrdile 


464 Kazala mi spomenuta s. Rafaela. 
465 Isto. 

(nadodale). Sa Zvizgom, Smuculjom, Zjakačom, Lajavicom, Oštrokondžom, Rospijom 
bilo je pametno biti u dobrim odnosima. 

I za neke druge osobine koje nisu krasile dobru ženu našla su se imena. Koja je često 
plakala zvala se Kmeca 1 za nju bi se reklo da joj je suza blizu .rkna; neukrotiva je bila 
Divljakuša, a koja se ponašala ili izgledala kao muškarac bila je Muškara(ča). 

Neke se žene dugo nisu mogle obiknuti u novoj kući pa bi često išle k majci. Njihova im 


je sredina to zamjerala. Reklo bi se: Rđa roda traži. 


16.6. Žena u poslovicama 


Poslovice su fraze, mudre izreke kojima se slikovito izriče savjet, prijekor, kritika i 
životna mudrost utemeljena na životnom iskustvu. Poslovice su dijelom kulture svih 
naroda, a mudre se izreke nalaze i u Bibliji, u mudrosnim knjigama Staroga zavjeta. 

I žene Hercegovke su, u različitim životnim okolnostima, našle svoje mjesto u 


poslovicama: 


Kad se ugase sviće, sve su žene iste. 
Bolje da plug volova dangubi nego žensko. 
Kravu i ženu najbolje je poznatu jamiti. 


U kuću kad dođe nevjesta, zaovi više nema mjesta.*%% 


Značajan je broj poslovica koje govore o urednim ženama: 


Žena drži tri ćoše kuće, a muž jednu. 

Žena kuću drži, muž je u njoj gost. 

Dobra je žena najbolji miraz. 

Dobra je žena najbolja srića. 

Dobre žene nemaju ni očiju ni ušiju. 

Žena svitla mužu obraz, a muž ženi ime daje. 

; 467 


Zena muža nosi na licu, a muž ženu na košulji. 


Ne stoji kuća na zemlji nego na ženi. 


46 FALAK.., str. 115. 
467 KEKEZ, Josip: Poslovice.., str. 71. 

Bilo je žena svadljivica, bilo ih je koje su iznosile na svoje ukućane, ali i na druge. I one 


su u poslovicama: 


Žena sama sebe ruži kad se na muža svoga tuži. 
Žene su za govorenje, a ljudi za stvaranje. 

Žena će sačuvati samo onu tajnu koju ne zna. 

U žene jedna glava, iljadu jezika. 

Ženu puno ne mazi nego je pripazi. 

Nije se na svitu rodijo ko bi ženi ugodijo. 

Teže je ženi ušutit nego dite rodit. 

Ako ti je žena lajavica, kakva korist što je u svitu mir. 
Čovjek ne može imati goreg neprijatelja od zle žene. 
Lakše je isušit močvaru nego naćerat ženu da ušuti. 
Svadljiva žena i bez pasa čuva selo. 

Voda opere sve osim ženina pogana jezika. 


Kratka je vika južne vedrine i nevine dobrine. 


Naročito su svadljive bile jetrve (supruge dva brata) koje su živjele u istoj kući: Jetrvice 
braću dile. 

Rijetko je bilo mira u tim kućama i zato postoji izraz za one koji se svađaju da se kolju ko 
jetrve. 


Majke su u poslovicama uvijek ,,pozitivni likovi“: 


Da se majke pita, nikad ne bi bilo rata. 

Jedna je majka. 

Nema nad suncem svitlosti ni nad majkom milosti. 

Majka je lipo ime, al teško brime. 

Kad sam na putu ne daj mi Bože ono što mater misli, nego ono što žena misli. 

Majčino je srce uvik mekano. 

Majka je toliko bliska Bogu da je u poslovicama 1 svaki njezin čin blizak Bogu, makar to 


bila i kletva: 


Majka jednom rukom bije, a drugom miluje. 
Majčinoj su kletvi otvorena nebeska vrata. 

I kad kune, majka blagosiva. 


Ali, zamjenska majka, maćeha, u poslovicama je uvijek predstavljena kao zla osoba: 


Bolja je i najgora mater, nego dobra maćeha. 
Maćeha, zla utjeha. 


Koliko je bili vrana, toliko je dobri maćia. 


Maćehe su sinonim za loše i u poslovicama s metaforičkim značenjem: 


Život je prema nekome majka, a prema nekome maćeha. 


Odnos se svekrve i nevjeste najčešće prikazuje kao odnos zaraćenih strana: 


Svekrva se ne sića da je i ona nekad neva bila. 


Cerku kara, nevisti prigovara. 


Međutim, u hercegovačkim tradicionalnim obiteljima, nevjesta je najčešće gajila odnos 
poštovanja prema svekrvi. Rijetko bi joj se suprotstavljala, a znala je s njom dijeliti 


intimne, ženske tajne. Postoji pjesma koja svjedoči takvome odnosu: 


Nije svaka svekrva jednaka, 


Meni moja ko rođena majka.1% 


U poslovicama se govorilo i o djevojkama. O dobrim djevojkama, o prijetvornim 


djevojkama, dijelili se savjeti kako i koju djevojku izabrati za svoju kuću: 


Dobra se roba sama prodaje, a cura udaje. 

U drva što moreš dalje, a po divojku što moreš bliže. 
Stid curama vridnost daje. 

Lipe cure kolo vode, a ružne kuću kuće. 

Divojka je slična nerazrezanoj lubenici. 

Duga kosa, kratka pamet. 

Izvana svetica, iznutra .urvica. 

Prvu ćer udaju roditelji, a drugu udaje njezina sestra. 


Ko prije divojci, njegova divojka. 


“* SUTON.., str. 60. 

17. NARODNI JEZIK 

...Po njemu te sviet poznaje živa, 
Na njem ti se budućnost osniva. 
...Po jeziku dok te bude, 

I glavom će tebe biti! 

...Ljub' si, rode, jezik iznad svega, 
U njem živi, umiri za njega! 

Petar Preradović 


Jezik je zrcalo života čovjeka, zrcalo njegove povijesti i svega onoga što ga čini 
čovjekom. Jezikom čovjek izriče sve ono što misli i što osjeća, suosjeća s dragim ljudima, 
negoduje, osuđuje svaku nepravdu, pregovara, gradi i ruši mostove među sobom. Svakom 
je narodu jezik pogled u njegovu blisku i daleku prošlost, kulturu i tradiciju i svaki je 
narod živ dok mu je jezik živ. Po jeziku će se čovjek, makar bio u tuđini, osjećati sinom 
domovine i biti u vezi sa svojim pukom, sa svojim davno napuštenim ognjištem. Svakom 
je narodu jezik odrednica, znak raspoznavanja. Bez jezika nema naroda i zato svaki narod 
svoj jezik voli, njeguje, čuva. Hrvatski književnik 1 filolog Fran Kurelac (1811.-1874.) 


davno je i s pravom izjavio da zatreš li jezik, zatro si narod. 


17.1. Jezik Hercegovaca sa Širokoga Briga 


Sve ono što se događalo hercegovačkim Hrvatima u višestoljetnoj im povijesti, događalo 
se i njihovom jeziku, jeziku hrvatskome. On je svjedočio o njihovim mukama, patnjama 
i potpuno se suživio sa svojim govornicima, Hercegovcima. U starijem hrvatskom jeziku 
nije slučajno što jezik znači narod. Svjedoči to zapis popa Martinca koji o nesretnome 
porazu hrvatske vojske na Krbavskome polju izvješćuje kako Turci nalegoše na jazik 
(narod) hrvatski. 

Rođenjem svi dobijemo osobine roditelja, a kako odrastamo sve više dobijemo značajke 
i kraja, sredine iz koje potječemo. Mnogi će nas po govoru prepoznavati 1 locirati, 
posebice ako čuvamo ono iskonsko, ono što nam u baštinu ostaviše pradid, did i ćaća. 
Dijete će upijati sve ono što čuje i čemu ga uče roditelji, djed, baka i sredina u kojoj živi. 
Učit će da se_ u molitvi traži kruv svagdanji 1 za grišnike, naučit će da triba uteć (treba 
bježati) kad mu kažu vrvi vrckon, sklonit će se u kuću ako stari kažu da je Božji čalopek 
ili da je pripeka Božji zvizdan, spoznat će važnost ajvana, pure, mlika... Živjet će, moliti, 


pjevati i plakati jezikom koji čuje. Hrvatu Hercegovcu hrvatski je jezik majka kršćanstva 

i liturgije, majka tradicije i po njemu je primao kršćanstvo i duhovnu i kulturnu 
nadogradnju. Stoga nije čudno što je toliko osjetljiv 1 spreman krvariti za najdraže mu i 


prve materinske riječi. 


17.2. Osobitosti tradicijskoga jezika 


Zapadnohercegovački govori su ikavski govori štokavskoga narječja. Ikavicom seu 
Hercegovini govorilo i u srednjem vijeku. Najbolja su potvrda ikavice u ovom kraju i 
natpisi na stećcima kojih je najviše napisano ikavicom. 

»ikavske riječi svim slovima napisane su na stećku Marka Petrovića na Ledincu kod 
Širokoga Brijega gdje piše ...usikoše kamen' na oca Marka i na mater' Divnu. Ikavica je 
i na natpisu Vignja Miloševića iz 1404. u Kočerinu. Viganj u svom natpisu piše ...služi 


banu Stipanu... u to vrime...“ 


54. Kočerinska ploča iz 1404. godine 


Ikavicom su pisane, izgovarane, pjevane pjesme: 


RODIO SE ISUS MALI 
Rodio se Isus mali, 
anđeli mu zapivali. 


Hvala Bogu do vika, 


46 Usp. MANDIĆ, Dominik: Etnička povijest BiH,svezak V., Ziral, Toronto-Zurich-Roma-Chicago, 1982. 
str. 82. , prema: VEGO, M.: Novi i revidirani natpisi iz Hercegovine, GZM, Sarajevo, 1964. 

koji spasi čovika.“"? 
U govoru je jako puno turcizama što je posve razumljivo s obzirom na činjenicu 
višestoljetne nazočnosti Turaka na ovim prostorima. Turcizmi su bili dijelom 


svakodnevnoga govora, bilo ih je u molitvama, pjesmama, uspavankama: 


SPAVAJ, SPAVAJ ČEDO PRENEJAKO 
Spavaj, spavaj čedo prenejako, 
naspavaj se u šimšir bešici. 

Beša ti jeu moru kovana, 


kovale je četiri kujundžije.*"! 


Postoje turske riječi koje su potpuno ušle u jezik i postale su njegovim dijelom (čorapi), 
ali i riječi koje su u uporabi jednako kao i naše hrvatske riječi. Nekad su stilski obojene i 
nakana im je nositi snažniju poruku (Zuturum,đuturumak—stari; vakat-vrijeme ...). 

Nisu rijetke ni riječi koje su nastale dodavanjem nekih turskih sufiksa na hrvatsku riječ: 
-džija (mrginjdžija, bojdžija), -lija (drčulija, balavurdija), -/uk (kenjčiluk, đavoluk, 
smradoluk), -ile (kućile, đurumile), -/i (parali kurvali).*"? 

Iznimno je česta uporaba augmentativa. Ima je i u vlastitim imenima. Ponekad ima 
pežorativno značenje, ponekad se koristi kao prijezir prema nekomu ili nečemu, a 
ponekad kao da želi ukazati na teški, ogrubjeli život čovjeka 1 na kraj iz kojega taj čovjek 
dolazi, kraj gdje se svaka nježnost smatra slabošću (Matuka - Mate, Nikota - Niko, Perota 
- Pero, Turčesina - Turčin, kaputina - kaput...) 

Suglasnik se h gotovo izgubio u zapadnohercegovačkome govoru pa čujemo aljina- 
aljinka, Rvacka, Ercegovina, odma... Ovaj se suglasnik u nekim riječima mijenja drugim 
suglasnikom: uvo - uho, duvan - duhan, muva - muha, njijov - njihov, uvatio, ujtijo - 
uhvatio... 

I suglasnik f doživljava istu sudbinu, redovito se mijenja suglasnicima v i p: Vrancuska- 


Francuska, Verdo-Ferdo, pratar-fratar, Pilip-Filip, vranak-franak, vrizura-frizura... 


“9% DRAGIĆ, Marko: Duša tilu.., str. 21. 
“I DRAGIĆ, Helena i Marko: Leksik hrvatske usmene književnosti, Časopis Suvremena pitanja, Matica 
hrvatska, Mostar, 5/2008., 89.-112, str. 98. 
“7? Usp. ŠKALJIĆ, Abdulah: Turcizmi u srpskohrvatskom jeziku, Svjetlost, Sarajevo, 1966., str. 44. 

Sekvenca ao (rekao, viđao, gledao, pošao, došao, čekao) sažimanjem je dala o ili a (reko 
- reka, viđo - viđa, gledo - gleda, pošo - poša, došo - doša, čeko - čeka). 

Često suglasničke skupine teške za izgovor (kv, gv) gube jedan od suglasnika: kvočka- 
kočka, takve-take, (o)vakve — (o)vake, gvardijan-gardijan... 

Zijev (hijatus) se u zapadnohercegovačkome govoru uklanja umetanjem suglasnika j u 
sekvenci 70: bijo - bio, radijo - radio, stvorijo - stvorio. Također se uklanja i umetanjem 
suglasnika v: avijon, kamijon. Ponekad se zijev uklanja i sažimanjem: Buhovo— Bovo*?; 
umro od stra - straha... 

Sekvence 70 1 ra ponekad daju re: misa na greblju, kad je Isus naresta... 

Čest je slučaj razjednačavanja (disimilacije) u govoru: blagosov - blagoslov, s tebom - s 
tobom, ali i izjednačavanja (asimilacije): ,,Ova je rakija prava medecina - medicina.“ 

U zapadnohercegovačkom govoru ima i metateze: zabljavati se - zabavljati se, 


oslomebodi Bože - oslobodi me Bože, vode - ovdje. Nekada se metateza događa i riječi 
turskoga podrijetla (anet tur. prokletstvo, metatezom je dalo nalet). 


Često se u zapadnohercegovačkom govoru na kraju riječi, a pod utjecajem susjednoga 
čakavskoga narječja, umjesto m čuje n: mislin - mislim, vidin -vidim, silon - silom... 
Infinitiv gubi završno —i na kraju: pivat, idit (se)... 


»Prilozi lako i kasno u komparativu imaju jotirano i palatalizirano lašnje i kašnje: 


Ljubi dragi, koju ti je lašnje, 


mene mladu ostavi za kašnje. “*“* 


Meščini je riječ koja je često u uporabi, a nastala je kao olakšica u govoru od ,,meni se 
čini“. 

Ponekad se u govoru javljaju pasiv 1 refleksiv. ,,Poznato je kako je hrvatski prijevod 
Biblije bogat pasivom i to stoga što se u Bibliji želi pokazati koliko je čovjek podložan 
Božjim zakonima i kako najčešće nije subjekt mnogih događanja na Zemlji“*" (Čoviku 
je suđeno umrit. Ubilo Boga u njemu.). 

Kategorija koja se javlja u razgovornome stilu ovoga govora je i besubjektnost, subjekt 


ostaje nepoznat (Udaralo je ovaj narod svašta). 


473 Selo u širokobriješkoj općini, smješteno na putu Široki Brijeg-Međugorje. 
“4 KRALJEVIĆ, Blanka: Fonološke i morfološke značajke širokobriješkoga govora, Vitko, časopis 
ogranka MH Široki Brijeg, XIV/14., prosinca 2015., str. 54. 
45 VRLJIĆ, Stojan: Jezik naš hrvatski, Logos Split i MH Mostar, Split, 2000., str. 29. 

Iznimno je česta uporaba paremiologizama u ovome govoru. Najčešći oblici koji su se 
prenosili ,,s koljena na koljeno“ su poslovice. Ljudi su u Zapadnoj Hercegovini, za sve 
životne situacije koje bi zadesile njih 1 njihove suvremenike, imali različite izričaje. ,,Sve 
poteškoće i zbivanja, i njihove posljedice, narod je osjećao i o tome se izražavao.““'* 
Čitav je niz izreka, poslovica, frazema, poredbi koje koristi ovaj čovjek i čini se da nema 


okolnosti koja nije metaforički ,,ispričana“: 


Bolje svašta pojist, nego svašta reć. 
Di je puno baba, kilavo je dite. 

Ko je žurijo, vrat je slomijo. 

Ko liti laduje, zimi gladuje. 

Našla vrića zakrpu. 

Ne daj se rđi u ruke. 

Što se babi tilo, to joj se u snu snilo. 
Umiljato janje dvi matere doji. 


Vrana vrani oči ne kopa... 


Česta je uporaba nekih priloga, zamjenica koji su u ovim krajevima poprimali nešto 


drukčiji oblik nego drugdje: 


mjesni prilozi: 

gore - gorika, gorikare, gorikarce; dolje — dolika, dolikare, dolikarce; amo, ovamo — 
amokar(cje, vamokar(cje; ovdje — vode, voden, vodeka, vodekarce, ovdi, ovden; tamo — 
nu, nunde; tu — tute(karce), tude(ka); odozgo — ozgar; odozdo — ozdal; od tamo — ozdotud; 


gdjegdje — digdi; na osami - naposami; nadomak — napovir; 


vremenski prilozi: 
danas — danaske; večeras — večeraske; prije nekoliko dana — nomadn(i)e; odmah — odma; 
odsad — o(d)sela; onda — unda; poslije — potlje; maloprije - maloprin, za dana — za vidila; 


cijeloga dana — vazdan; ponekad - dikad, digod; 


načinski prilozi: 


476 FALAK .., str. 80. 

odvojeno — naponase, napobaška;is pravno — naoposum; brzo — brzon; poprijeko — 
napopriko; pri ruci — naporuči; stojeći - ostojećke; posebice, najviše — najskoli; naravno 
— naravski; što je nemoguće odvezati — mrtouzice; namrtvo, vrlo jako — smrtimice; odmah 


—vrckon; iz inata - uzinat; ovako, onako - vako, nako... 


I zamjenice često dobivaju neki novi oblik: koliki, toliki, ovoliki (često u deminutivnom 
značenju, malen) - kolišni, tolišni, volišni; koliko (god) hoćeš — kolk'oš; neki, neka — 


nakav, nakva; meneka, menekarce, tebeka, otaj, otoga, svakoji, dikoji... 


U narodnom su govoru Hercegovaca česte i pojačajne riječi (dakuće, dašta, deder, der, 
nuder, vamoder, vala, bome, le...), ali i poštapalice (dragoviću moj, lipo /si ga/ moje, brte 
si ga moj...). 

Pojačajni pridjevi i prilozi također su dijelom hercegovačkoga leksika: 


ista istacata, isti istoviti, jedva jedvile, cil cilcat, u sri(d) srice... 


Česta je bila i uporaba riječi, usklika aja (a, je 1i?) kojim bi se priupitalo, tražilo potvrdu 
neke izjave. 

Iznimno česta je uporaba i uzrečica bolan, bona. Nastale su kao kratice blagoslova 
bolestan/bolan ne bio, bolesna ne bila. 

Mnogi su se u prepričavanju nekoga događaja koristili neodređenim što je nakva zborila 
(što je nekakva govorila) i na taj način i skidali sa sebe odgovornost za izrečeno. 
Nekada su se u jeziku ovoga kraja, znatno više nego danas, koristili oblici aorista i 
imperfekta. Danas se lagano gube, kao što se lagano gubi i izumire ikavica, lijepi govor 


predaka zemlje Hercegovine. 


17.3. Početci pismenosti 


Pismenost se na prostorima Hercegovine u ranija vremena uglavnom odvijala u 
samostanima i za crkvene potrebe. I to je značajno jer bi se na taj način školovao 
pomladak u samostanima koji bi, došavši među puk, igrao značajnu ulogu u 
opismenjavanju. Literatura kojom su se mogli koristiti u samostanima nije bila na 
hrvatskome, već na latinskome jeziku. 

O uporabi latinskoga i domaćega jezika u svome je Šematizmu progovorio i fra Petar 


Bakula:,, Mi franjevci, kao svugdje na svijetu tako isto i u Hercegovini, držimo latinski 

obred i propise svete Rimske crkve u svim sv. funkcijama... Što god, dakle, treba raditi u 
svetoj službi iz Obrednika ili iz Misala, mora biti latinski. Ali propovijedi naroda, 
pjevanje Evanđelja kod nas na svetkovine i poslanice na župskoj misi, zatim, procesije, 
svečani blagoslovi, kao i javne molitve obavljaju se na domaćem slavenskom jeziku. “*"' 
Neki su učitelji, kako bi polaznicima olakšali učenje, sami pisali udžbenike, gramatike. 
Od Hercegovaca tim su se poslom najviše bavili fra Lovro Šitović“ i fra Anđeo 
Kraljević*?. Njihove su gramatike bile pomoć učenicima u svladavanju gradiva. ,,U ono 
je vrijeme svaki samostan imao učenike, pripravnike za redovnički i svećenički stalež pa 
je i to uzrokom pisanja gramatika.“ 

Fra Lovro Šitović je jako važna osoba u početcima pismenosti na prostorima BiH. ,,On je 
svoje učenike htio učiti ne samo gramatičkim pravilima nego i uzornom, poštenom 
kršćanskom životu ubacujući korisne savjete za đake u školi, ali i za njihov kasniji 
život.“**! Fra Lovro je napisao pjesmu ,,Pisma od pakla“. Ova je pjesma bila namijenjena 
najobičnijem puku kako bi ga se na jasan način poučilo kakve paklene kazne čekaju velike 
grješnike. Pjesma je pisana jezikom kojim je narod zborio, štokavskom ikavicom; pisana 
je formom narodne pjesme i rimovanim stihovima kako bi ju puk lakše pamtio. Sadržajno 


iznosi nauk crkve o paklu i paklenim mukama, onako kako ga donosi Sv. Pismo: 


Iz PISME O PAKLU (SKRUŠENJE) 
d 

O Isuse mili Gospodine, 

Za prisvete one Tvoje rane: 

Daj nam milost koju mi želimo, 

I koju sad od Tebe prosimo. 

2 


Ti se dostoj ovdje nas karati, 


“" BAKULA.., str. 27. 
418 Fra Lovro Šitović (1682.- 1729.), rođen u muslimanskoj obitelji, kršten u 17. godini u zaostroškom 
samostanu, svoje ime Hasan promijenio u Stjepan, a nakon što pristupa franjevcima uzima ime Lovro. 
Autorom je latinsko-hrvatske gramatike i djela u stihovima Pisna od pakla. Ova je pjesma vjerskoga 
sadržaja napisana u duhu narodnoga pjesništva. 
4? Fra Anđeo Kraljević (1807.-1879.), sastavio je gramatiku radi sjemeništaraca na Širokom Brijegu. 
#0 PEZO, Bruno: Latinsko-hrvatska gramatika fra Lovre Šitovića, Zbornik o Lovri Šitoviću, Hrvatski 
studiji Sveučilišta u Zagrebu, Zagreb, 2009., str. 99. 
481 Usp. NIKIĆ, Andrija: Fra Lovro Šitović i njegova djela, Grafotisak Grude, Mostar-Klobuk, 2001., str. 
78. 

I za grihe naše pedipsati: 

Al nas nemoj slati u pakao, 
gdje se viče jao, jao, jao. 

8 

Na kolina svi sada padamo, 
Tere Tvoje ime zazivamo: 

U prse s rukama udaramo, 
Od grihu se naših skrušujemo. 
10 

Ali sada kripko odlučijamo 

I u srcu našem betamo 

Naše ćemo grihe spoviditi 

I pokoru za nje učiniti. 

11 

Unapridak nećemo grišiti, 

Mi ćemo se grihov varovati: 
Jer ljubimo Tebe dobrog Boga, 


Mnogo veće neg drugog nikog. “#2 


Devetnaesto je stoljeće vrijeme otvaranja prvih škola u Hercegovini. Franjevci otvaraju 
škole po hercegovačkim župama, a na zahtjev biskupa fra Anđela Kraljevića, 1872. g. u 
Mostar dolaze časne sestre milosrdnice 1 otvaraju Katoličku žensku školu. Također su 
otvorile škole u Duvnu i na Humcu. ,,Škole su imale posebno značenje za žensku mladež 
koja je u obrazovanju, do tada, bila potpuno zapostavljena.“#* Nije moguće govoriti o 
opismenjavanju hercegovačkoga puka u prvoj polovici prošloga stoljeća, posebice ženske 
mladeži, a ne spomenuti hercegovačke ,,crne sestre“ (sestre franjevke) koje su također, 
otvarale svoje škole po cijeloj Hercegovini. Dovedene su iz Maribora, ponajviše 
zaslugama biskupa fra Paškala Buconjića i u puku su odmah prihvaćene jer su vrednovane 


kroz prizmu rada franjevaca. 


482 Usp. Isto, str. 70.-72. 1 105.-110. 
#3 MUSA, Šimun: Hrvatska narodnopreporodna postignuća u Hercegovini, Hum, časopis FF Sveučilišta 
u Mostaru, prosinca 2007., str.13. 

I prosvjetni se rad, uz rijetke iznimke, vezao za franjevce. Po samostanima je počeo prvi 
književni rad i prve tiskovine, počelo je izučavanje narodnih običaja i kulturnoga blaga 
hrvatskoga življa. I prve su kazališne predstave djelo franjevačkoga reda. 

Vidljivo je koliko su se franjevci zauzimali za svoj puk i njegovu naobrazbu. Posebice su 
osjetljivi bili na materinski, hrvatski jezik. Svjedoči tome i jedno od njihovih obraćanja 


hrvatskim majkama, a objavljeno 1891. u listu Glas Hercegovca: 


Narodni je jezik vremena svakog i u naroda svakog ono bio, što je najviše prigledao, u 
koji sve sile uma svoga uložio, sve darova srca svoga izlio kao zenicu duha svoga, kao 
dušu vlasti svoje, kao proroka slave svoje, za koji i oružja se hvatio, vojevao i umirao kao 
poklad, koji kada jednomstraćen, nebude povraćen. Zatareš li narodni jezik, zatro si 
narod (...) Ne plašite se truda i napora, na znojnom čelu se lovor list najljepše zeleni (...) 
Prava Hrvatica deset dobrih Hrvata osigurava, a tih nam u ovo doba očajne borbe, u ovo 
doba borbe protiv onima, koji nam svetinje naše krne, a krvlju posvećena prava naša 
podlom svojom nogom gaze; nasuprot jedna odmetnica desetoricu za sobom povuče (...) 


Ja kucam, na vaša srca, ja molim za moju, za našu domovinu.*%* 


Iznimno značajnu ulogu u opismenjavanju ovoga puka odigrao je i poznati hercegovački 
dobročinitelj fra Didak Buntić**. On je 1910. godine u Hercegovini proveo program kako 
bi opismenio svoj puk. U okolici Širokoga Brijega i sam je vodio škole za 
opismenjavanje, a po uzoru na njega i drugi su brojni franjevci i učitelji otvarali škole za 
opismenjavanje i opismenjavali puk. Nakon završenoga tečaja učenja slova 1 čitanja, za 


polaznice i polaznike bi se organizirao ispit uspješnosti učenja. 


#4 A,A., Hrvatskim gospojam '; Glas Hercegovca, Mostar, 8 (1891.), 86, str.1. 
45 Fra Didak je rođen u Paoči 9. listopada 1871., a umro u Čitluku 3. veljače 1922. Nakon završenoga 
studija u Innsbrucku bio je profesor (1895.-1919.) i ravnatelj (1910.-1919.) gimnazije u Širokom Brijegu, 
graditelj širokobriješke bazilike (početak gradnje 1905.), utemeljitelj hrvatskih seljačkih škola (1911.- 
1917.), pokretač gospodarskog razvoja Hercegovine, član Središnjeg odbora i predsjednik Mjesnog odbora 
Hrvatske narodne zajednice u Širokom Brijegu, spasitelj gladnih i siromašnih (1917.-1919.), provincijal 
Hercegovačke franjevačke provincije (1919.-1922.), branitelj ugroženih prava naroda u Hercegovini i 
narodni zastupnik u beogradskoj skupštini (1920.-1922.).(Više u: KNEZOVIĆ, Oton: Život i rad fra Didaka 
Buntića, Zagreb, Tiskara narodne prosvjete, 1938.). 

55. Prizor svečanog ispita ,,seljačkih škola“ (Široki Brijeg, 24. svibnja 1914.). Na fotografiji su učenici i 
učenice sa svojim ,,seljačkim učiteljima“, a poredani su po školama. Na ispitu su bili biskup Mišić, 
okružni predstojnik Petraki, profesori, učitelji, advokati. Učenici su pred ispitnim gostima iz svojih 


čitanka, pjesmarica, molitvenika čitali ,,lijepo i jasno izgovarajući svaku riječ“, 


Fra Didak nije bio samo učiteljem vjere i slova nego je za vrijeme I. svjetskoga rata 
organizirao odvođenje i smještanje gladne hercegovačke djece kod dobročinitelja u 
Slavoniji, u Hrvatskoj.“?" Na taj je način od gladi spasio preko 17.000 osoba. Ne treba ni 
spominjati koliku je važnost odigrala ova briga i što je to u konačnici značilo za život 
ovoga puka. Spašavanje od gladi, pomaganje u liječenju i učenje slova razlozima su zbog 
kojih se fratra u Hercegovini slušalo, zbog čega mu se vjerovalo. Franjevci su, dakle, uz 


svoje pastoralno djelovanje bili nositeljima kulture i pismenosti. 


17.4. Početnica 


“6 DOBRŽANSKI, Ivo: Početnica ili Bukvar za nepismene (analfabete) sa pjesmaricom, čitankom i 
računicom; V. izdanje, Sarajevska tiskara, Sarajevo, 1917., str. 49. 

487 Fra Didak Buntić u siječnju 1917. g. piše austrougarskom generalu Sarkotiću, poglavaru Zemaljske 
vlade u Sarajevu: ,,Srce mi se cijepa, preuzvišeni gospodine, gledajući svojim vlastitim očima ove nemile 
prizore, ove blijede i nijeme od gladi, slabosti u spodobi ljudskoj, a da im ni odakle pomoći nema. Klonuli 
starci, iznemogle žene, obamrla djeca čekaju po više dana na onaj kilogram žita i ne dobivaju ga, nego se 
teturaju po kućama. Pojeli su davno i sjeme, pojeli onog živog ajvana, povrće, korjenje i zelenu travu..." 
(Vidi: KNEZOVIĆ.., str. 38.). 

Početkom dvadesetoga stoljeća i mnoge su napredne snage u društvu nastojale opismeniti 
hercegovački puk. Tiskaju se početnice, pismeniji pomažu onima koji to nisu i to biva 
sveopći pokret. Početnice nisu samo slovarice nego 1 svojevrsne upute i nauk za lakši i 
bolji život. Tako Početnica Ive Dobržanskoga (Sarajevo 1917.) sadrži slova, brojeve, 


mjere; poslovice, 


podena 


ža nepism 


# 


vez prosvjete, je narod bez budućnosti. s. 
— i prevrr <“ 


56. Prva i zadnja stranica Početnice (osobno vlasništvo). 


pjesme, mudri nauk; savjete o hrani, sadnji, sijanju, štednji, odgoju i kažnjavanju djece, 
ratarskim strojevima i nekim zakonitostima u prirodi. Na prvoj stranici Početnice stoji, 
između ostaloga, kako je ,,2,000.000 Hrvata i Hrvatica slijepo kod očiju“ i kako ,,narod 
bez prosvjete je narod bez budućnosti“. Autor donosi i ohrabrenje za one koji će se 
koristiti početnicom: ,, Ovom početnicom može svak nepismen da za 8 dana nauči čitati i 
pisati, uči 1-2 sata dnevno, bistriji čovjek može za 2 večeri naučiti čitati. “ 

I u vojsci su se učila slova. Pričao mi je pok. djed Jozo kako je u vojsci stare Jugoslavije 
učio slova, ali su ga zapala ćčirilična jer je služio u Crnoj Gori. Djed se po povratku u 
Hercegovinu znao potpisati ćirilicom, ali se nije baš ,,hvalio“ svojim poznavanjem slova. 
Nakon Drugoga svjetskog rata nastoji se svakoga osnovno opismeniti, a početak je to 1 


još snažnijega shvaćanja da 1 ženski svijet treba ići u školu. 


17.5. Pismo 

Puno je svijeta učilo i naučilo čitati i pisati poslije Drugoga svjetskog rata. U vremenima 
odlazaka Hercegovaca u strane zemlje, a iz dobro poznatih razloga, bilo je važno 
poznavati slova. Jedina veza onih iz tuđine sa svojima u domovini bijaše pismo. Kako se 
samo iščekivao taj komadić karte s obje strane. Nisu svi stariji znali pisati, ali je zato 
mlađarija imala pune ruke posla. Stariji bi diktirali: Piši vako! Valjen Isus i Marija, to je 
rič najstarija. Onda bi ispripovidili sve kućne i ,,okokućne“ novosti; slijedila bi pitanja: 
Kako je kod vas? i Kako ste vi svizi tamo? Na kraju bi pisma stajalo: Pozdravljamo vas 
od Boga i srca svoga. Ako u kući nije bilo mlađarčeta ili pismena čeljadeta, našlo bi se 
u selu onih koji bi rado pomogli. Nakon što bi pismo otputovalo, željno se čekao odgovor 
najmilijih. 

U dijaspori su Hercegovci učili neke stranjske jezike, ali bili svit nije nimalo promijenio 
materinski jezik ljudi koji su otišli. Jezično, vrijeme je za njih stalo. 


Postojali su stihovani izričaji koje bi, posebice djevojke i momci, pisali jedno drugome: 


Vita jela zelen bor, molim brzi odgovor. 
Evo sjedo za jelovu klupu, uzo pero u desnicu ruku. 


Koliko je od mene do tebe minuta, toliko te pozdravljam puta... 


Nerijetko su djevojke znale i namilisati pismo svome dragome. Pisma su bila puno više 
od puke informacije. Nad njima se veselilo, tugovalo, plakalo. Ona su bila predmet koji 
je dodirivala draga osoba s druge strane, bili su jedina veza majki i očeva sa svojom 
djecom, supruga s muževima... Čuvala su se ova pisma kao najveće dragocjenosti, čitala 


po nekoliko puta 1 svaki bi put u onima koji ih čitaju izazivala buru osjećaja. 


17.6. Spomenar 


», U srce sam te zaključala ne možeš izaći, 


ključeve sam izgubila ne mogu ih naći.“ 
Mladi su pošli u školu, naučili pisati i mogli su i pisano izražavati i dijeliti svoje osjećaje 
s drugima. Neka vrst današnjega fejsbuka u starija vremena bijaše spomenar, prava škola 
poetskih 1 likovnih nadahnuća mladih. U njemu su bile dobre želje, savjeti, životne 
mudrosti, đačke poteškoće, ljubavni jadi, ali i šaljive dosjetke. U tim je dosjetkama bilo 

odmjerenoga humora lišenog bilo kakvog vrijeđanja. Svaki je spomenar sadržavao svima 


poznate stihove, ali i one koji su bili upućeni konkretnome pojedincu: 


Kada nakon dugo ljeta ti pročitaš ovaj stih, proći će kroz srce tvoje kao neki plamen tih. 
Sjeti se mene i domskiji klupa, kada smo često sjedile skupa. 

Kad bih znala iumjela vijenac bih ti ja oplela, ne od trnja već od cvijeća, nek te uvijek 
prati sreća. 

Na putu sretnog života tvog, sjeti se nekad i imena mog. 

Kad se sviju sjetiš, sjeti se i mene, nemoj da mi ime baciš među hladne stijene. 

Putem kojim kročiš, iako nije slavan, kad s ponosom ideš, dičan je i slavan. 

Ne trudi se za peticu, petica je gorka, a kad budeš na maturi, dobra je i dvojka. 

Kad pođeš put života, pratio te dragi Bog, a kad jednom sretna budeš, imena se sjeti mog. 
I u ruži može zmija da se krije, tko ti puno laska, prijatelj ti nije. 

I posljednji grad se ruši, samo osta jedna stijena, isto tako kada ja umrem, ostat će 
uspomena. 

Sve što bih ti htjela reći, sastoji se iz dvije riječi — budi sretna! 

Sve sa svijeta nestaje, zlato gubi sjaj, ali naše prijateljstvo neće imat kraj. 

Kada budeš u samoći, kad ti budu duge noći, ti upitaj srce svoje, dal' još pamti ime moje. 
Ovaj cvijetak ljubičice pokazuje tvoje lice, još da mi je da govori, da ti kaže 'ko te voli. 
Kada vidiš lalu da kraj puta vene, uberi je pa se sjeti mene i moje uspomene. 

Spomen sam ti napisala nemoj ga trgati, posle dugog vremena ti ćeš se kajati. 

Na listiću teke ove ja ostavljam ime svoje, neka trune, neka vene, radi vječne uspomene. 
Đački su dani kao buket cvijeća, ne zaboravi ime moje, pratila te sreća. 

Sve se ruši i opada ko najveća stijena, a od mene nek ti bude vječna uspomena. 

Kad se popneš na brdašce i velike stijene, stavi ruku na srdašce i sjeti se mene. 

Kućica je mala, al'je puna sreće, gdje se dvoje vole tu ne treba treće. 

Ti me pitaš koga volim, evo da ti odgovorim, brzo čitaj prva slova, eto tebi odgovora. 
Duboko je more, zlatne su školjke, zbog ljubavi đaci dobivaju dvojke. 

Ne vjeruj muškarcu koji ti laska, u njega je glava k'o jalova daska. 

Kada vidiš mačka da se uz plot penje, povuci ga za rep pa se sjeti mene. 

Jedno majsko veče profesor mi reče da je ljubav jaka, al' nije za đaka. 

Uspomena mnogo traje na papiru kad se piše, a u srcu kad se voli traje mnogo više. 


U ormaru zlatna čaša, u čaši je ljubav naša, tko razbije ovu čašu, otkrit će ljubav našu. 

Sunce ljubi svoje zrake kada zađu za oblake, tako isto srce moje, u njemu je ime tvoje. 


Kada vidiš lastu da visoko leti, ona će ti pismo od mene donijeti. 


Šjubičica 4 etrog 
on wget kolo že 
meti Regina 


57. Neke od stranica spomenara iz 1955. g. Spomenar je vlasništvo moje majke Regine, a nastao je 
tijekom njenog boravka u Đačkom domu na Sirokome Brijegu. 


Ne volim te što si lijepa ni zbog kakvog čara, već te volim što si dobra jer dobrota sreću 
stvara. 

Ova moja uspomena toliko je kratka, dodaj malo čokolada pa će biti slatka. 

S kog izvora vodu piješ nemoj da ga mutiš, momka kojeg voliš nemoj da ga ljutiš. 

Kad pojedeš jabuku tad ogrizak baci pa se onda sjeti kad smo bili đaci. 

Vene, vene trava i ljubica plava, vene, vene sve, al' naše drugarstvo ne. 

Padaj, padaj kišo, al' nemoj po putu jer je Regina u ljetnom kaputu. 

Padaj kišo, al' nemoj po moru jer se Regina voza u lavoru. 


Kada budeš jela "ljeba i salame, sjeti se mene i moje galame. 

Nisam pjesnik da stihove stvaram, nit crtač da cvjetove šaram, zato budi zadovoljna time 
što ću tvoje napisati ime. 
Što da ti pišem, što da ti velim kad ti sreću u životu želim. 


Ti si lijepa kao ruža, ja ti želim lijepa muža. 


18. ANTROPONIMIJA 


Ne boj se jer ja sam te otkupio, 
Imenom sam te svojim zazvao, ti si moj! 
Izaija 43,1 


Ono što obilježava svakoga čovjeka njegovo je ime isvaki čovjek ima svoje ime. S 
imenom on ulazi u društvo. Svakoga onoga koga upoznajemo pitamo za ime i kazujemo 
mu svoje ime. Imenom nas roditelji zovu od rođenja. Ljudi su nekada imali samo osobno 
ime (to potvrđuju 1 najstariji zapisi hrvatskih imena na latinskome jeziku) te su imena 
najstariji dio antroponimije“*š u Hrvata. U svako je vrijeme, pa tako i danas, izbor imena 
bio pitanje tradicije, vremena, obiteljskih i društvenih prilika u kojima se živi, ali je taj 
izbor nerijetko bio podložan pomodarstvu. 

Poznata je stara latinska izreka nomen est omen koja znači ime je znamenje. Još su stari 
Rimljani obraćali pozornost pri davanju imena. ,,Imenom nas je zazvao Bog i rekao da 
smo njegovi“ (Usp. Iz, 43,1), Bog koji je ,,Ime nad svakim imenom“ (Fil, 2,9b). Ime je 
svakoga čovjeka sveto i ikona je osobe. Zahtijeva poštovanje i kao znamen je dostojanstva 
onoga koji ga nosi. Ime je 1 dio osobnosti onoga tko ga nosi. I faraonova kći dade ime 
Mojsije onomu koga je posinila ,jer sam ga“, reče, ,,iz vode izvadila“ (Usp. Izl, 2,10b). 
A, Mojsije je onaj koji do kraja života istupa u Jahvino ime. 

Novo ime znači promjenu. Novo ime u biblijskoj predaji znači novu službu. Tako Savao 
progonitelj postade Pavao, Njegovo izabrano oruđe. A Šimun Ivanov dobi ime Petar 
Stijena (petros grč. stijena) i na toj stijeni Bog sagradi crkvu svoju. ,,Ime izriče bit, osobnu 


istovjetnost i smisao vlastita života. Bog ima ime. Nije bezimena sila. Otkriti svoje ime 


480 Antroponimi su imena ljudi, nadimci i prezimena. 
pi pa 


znači saopćiti se drugima, na neki način dati samoga sebe učinivši se pristupačnim, 


sposobnim biti dublje upoznat i osobno imenovan“.*?? 


18.1. Osobna imena 


Rođenje je djeteta izniman događaj za svaku obitelj. To je ujedno 1 slatka briga davanja 
imena djetetu. Dijete na krštenju dobije ime. To je zahtjevan posao s obzirom da ime prati 
i identificira čovjeka tijekom cijeloga života. Prvom se djetetu obično davalo djedovo ili 
bakino ime. Značilo je to nastavak plemenske loze. Djeca su znala dobivati imena i po 
nekim umrlim, tragično stradalim članovima obitelji. Nažalost, u Hercegovini takvih 
bijaše mnogo. Najviše je imena bila kršćanskoga sloja, biblijskih imena i imena katoličkih 
svetaca, mučenika i mučenica (Mate, Luka, Marko, Ivan, Šimun, Petar, Jakov, Andrija, 
Filip, Toma, Marija, Magdalena, Katarina... ). Nerijetko se, a prema kršćanskoj tradiciji, 
djetetu biralo svetačko ime iz kalendara ili ime sveca, svetice koje se slavi na dan rođenja 
djeteta ili blizu tog nadnevka. Na krštenju je djetetu ime često birao sam svećenik. Dakako 
da ga se posluša jer je on Božji zaminik. Unatoč činjenici da su stanovnici ovoga kraja bili 
duboko vjerski i nacionalno osviješteni, ima i dosta pomodnih stranih imena (Renata, 
Robert, Marlena, Viola, Dijana, Žaklina, Žana, Silva, Sandra...) koja su rezultat 
početakamedijskoga djelovanja. Pojava tv prijamnika dovela je do toga da su roditelji 
svojoj djeci davali imena osoba iz javnoga života, omiljenih im glumaca, pjevača, 
sportaša, političara, a neka su imena ,,pohrvaćena“. Ovo je pomodarstvo u biranju imena 
rezultat i velikoga broja odlazaka u inozemstvo na ,,privremeni“ rad, odlazaka našeg puka 
na dobrovoljne akcije, odlazaka mladića u JNA... U vrijeme proruske politike i bivše 
Jugoslavije u ove su krajeve došla i neka atipična imena (Slobodan, Svjetlana, Borislav, 
Tatjana...). Bila su to vremena kada su pojedina starinska imena davana kao nadimci u 
šaljivom i pejorativnom tonu. Srećom su opet ,,na snazi“ imena kršćanskoga sloja jer to 


danas, hvala Bogu, nije više ni sramota ni grijota. 


18.2. Prezimena 


48 KATEKIZAM katoličke crkve.., str. 70., čl. 203. 

Prezimena su također, dijelom antroponimije i to najmlađim. ,,Proces oblikovanja 
prezimena u hrvatskim zemljama je počeo većinom u 16. stoljeću, kada se odlukom 
Tridentinskog sabora, uvode matice, zbog čega su svi upisnici morali imati i ime i 
prezime. Zahvaljujući seobama pučanstva ili pojedinačnim preseljenjima, nova su se 
prezimena i poslije 16. stoljeća pojavljivala na hrvatskim prostorima.“ 

Današnjem je čovjeku prezime sastavni dio njegova identiteta i ono se samo iznimno 
mijenja. Ono je stalni pratitelj čovjeka od rođenja pa do smrti, od upisa u matice rođenih 
do natpisa na nadgrobnome spomeniku. 

U zadnje se vrijeme dosta istražuje podrijetlo pojedinom prezimenu i ima dosta literature 
koja se bavi ovom granom antroponimije. Tako se i izvode zaključci da je najviše 
hercegovačkih prezimena koja završavaju na —ić. Najviše njih je nastalo, motivirano je 
osobnim imenom rodočelnika, najčešće hrvatskim osobnim imenom, ženskim i muškim 
(Stanić, Anić, Jurić, Damjanović, Perić, Ivanković, Mandić, Markić...). Postoje i 
prezimena motivirana muslimanskim imenom (Alilović, Skender, Musa), ali i srpskim 
(Ostojić, Novak, Draškić). Mnoga su hercegovačka prezimena nastala preobrazbom 
različito motiviranih nadimaka. O nečijem podrijetlu govore prezimena Drežnjak, Vlaho, 
Primorac, Crnogorac, Zadro.., a o zanimanju prezimena kao što su Kovač, Kovačić, 
Lončar, Medić, Kožul, Tokić... Ima i prezimena motiviranih imenima životinja (Ćuk, 
Vukoja, Mišić, Lasta, Tica, Vučić, Soko, Vrančić...), a1 nazivima biljaka (Lozić, Zelenika, 
Zeljko...). Neka su prezimena motivirana imenima dijelova tijela (Nogalo, Zubac, Brkić, 
Pandža, Pandžić, Palac, Papac, Šakić, Šakota, Grle, Glavina, Glavota...), a nisu rijetka 
ni ona motivirana nazivima za tjelesne nedostatke: Ćorić, Ćosić, Kolak, Kljajo, Grbešić, 
Ševo, Topić, Šantić. Nekolicina je prezimena koja su motivirana bojama, značajkama 
nositelja pojedinih nadimaka: Šarić, Šaravanja, Bilać, Crnjac... Mnoga su prezimena 
motivirana nadimcima koji su izražavali neke osobine njihovih nositelja: Zlomislić, 
Spajić, Vrljić, Udovičić, Kopilaš, Dumančić... Neka prezimena izražavaju vezu s 
plemenitaškim rodom: Kraljević, Knezović, Begić, Herceg... 

Ima prezimena nepoznatoga, nejasnoga podrijetla, ali su, za razliku od imena i nadimaka 
koji se mijenjaju i nestaju s osobama, naslijeđena konstanta koja produžuje obiteljsku 


lozu na potomke, imenuje srodnike. Danas je prezime najvažnijim dijelom našega rodnog 


+ Usp. SAMARDŽIJA, Marko: Leksikologija hrvatskoga jezika, ŠK, Zagreb, 1995., str. 64. 

i krsnog lista, naše domovnice, putovnice, osmrtnice. Naše nas ime u društvu tek s 


prezimenom potpuno određuje i identificira u svim životnim okolnostima. 


18.3. Nadimci 


I nadimci su dio antroponimije i kao sve antroponimijsko, tako i nadimci čuvaju mnoge 
obavijesti o osobama koje ih nose. Naši su ljudi oduvijek imali sklonost jedni drugima 
davati različite nadimke koji su se koristili u svakodnevnoj jezičnoj komunikaciji i koji 
su često imali ulogu prepoznavanja osobe. Posebice su česti i nužni bili obiteljski nadimci 
koji su imali identifikacijsku ulogu unutar sustava istih prezimena. ,,U prvo su vrijeme 
nastajali da bi pripomogli razlikovanju ljudi istoga imena, kojih je u malim sredinama 
moglo biti nekoliko. Tako su nadimci prethodnici prezimena, a neki su poslije postali 
prava prezimena. Nakon ustaljenja prezimena, nadimci imaju drugu ulogu. Najčešće su 
znak prisnosti pripadnika neke manje društvene zajednice (sela, razreda) koji svoju 
pripadnost toj zajednici očituju upravo nadimkom.“#! 

Nadimci se nisu davali samo ,,po potrebi“ nego i zbog narodnoga humora. Odražavali su 
duhovna, karakterna i tjelesna obilježja osobe, ali često i društveni status. Često imaju i 
podrugljiv prizvuk. Oni koji su izdivali nadimke znali su biti i nježni i bezosjećajni, skloni 
pohvalama i nadasve porugama, ali mora im se priznati iznimna kreativnost. Nadijevanje 
nadimaka u prvome je redu sredstvo prepoznavanja pojedinca budući da je puno osoba 
istoga imena i prezimena, ali je to istodobno i društveni parametar vrijednosti, pohvala 
ili pokuda psihičkih i tjelesnih osobina pojedinca, njegova položaja i značaja u nekoj 
zajednici.  ,,Stoga su službena imena često bila podređena neslužbenim (osobnim 
nadimcima). Zanimljiv je i način nastanka nadimaka, ali i kako često postaju oznaka 
genealoške linije u kojoj isti traju i po nekoliko generacija“#“. 

Tako su nadimke stjecali pojedinci, ali i obitelji. ,,Oni često izražavaju svojim sadržajem 
duhovnu, fizičku i satirično-humorističnu karakternu osobinu pojedine osobe, odnosno 


«<493 


rodonačelnika obitelji.“*> Individualni nadimci uglavnom nastaju u djetinjstvu. ,,Sadržaj 


*! Usp. Isto, str. 63. 
#2 CVETNICĆ, Branka i Marija: Nadimci — poruke kulturologu, Stud. Ethnol. Croat. Vol. 6., Zagreb, 1994., 
str. 80. 
#3 LJUBOVIĆ, Enver: Prezimena, osobna imena i obiteljski nadimci Krivopućana, u: Živjeti na Krivom 
Putu II (Etnološka monografija o Primorskim Bunjevcima), 2009., str. 106. 

je osobnoga nadimka često posve suprotan osobnosti njegova nositelja.“ Nastanci 
prezimena i ,,uzroci“ davanja su različiti, a ,,najčešće su bili motivirani osobnim imenima, 
duhovnim i govornim osobinama te navadama prvotnih nositelja, vanjštinom te tjelesnim 
manama i nedostatcima i nazivima zanimanja“t9. 

Većina nadimaka u ovome radu odnosi se na stanovnike širokobriješkoga sela 
Turčinovići““, rodnoga sela mog oca, sela s iznimno velikim brojem nadimaka", 


18.4. Muški nadimci 


Nadimci su po svome nastanku, uzrocima i uvjetima davanja različiti. Kako je bilo više 
osoba istoga imena, tako su i nastajale različite inačice istoga imena. Najčešće davana 
narodna muška imena imala su i najveći broj nadimaka: Josip — Josko, Jozina, Jozan, 
Jozota, Dzodza; Bože — Božan, Boško, Božukan, Bokiša, Boka, Botić, Boje; Ivan — Iko, 
Ika, Ikas, Ikan, Ikolica, Ina, Ivanić, Ivaćka, Ivančina, Đovana; Stanko — Stankan, 
Stankica, Stankela, Nano; Franjo — Vrane, Vranota, Dzane; Jure — Jurina, Jusa, Jukas, 
Juka; Stjepan — Stipe, Stipica, Stipeta, Stipuka; Petar — Pero, Perija, Periša, Peruka; 
Nikola — Niko, Nikota, Nitola; Grgo — Grgas, Grgela; Tomislav — Tomo, Toma, Tomiša; 
Marko — Markan, Markica, Markuza; Mirko — Mirkan, Minjaš; Gojko — Goja, Gojan; 
Slavko - Slavkiša, Slavkota; Marijan — Marijanica; Mate — Matuka, Matiša, Mile — 
Mileša; Mladen — Mađo, Mlađo; Bruno — Buko; Jerko — Jere, Jera, Jerkan; Karlo — 
Kajica. 


Kako su turcizmi u našim krajevima, iz dobro nam znanih razloga, dijelom leksika, tako 


su ponekad nadimci bili jednaki turskim imenima: 


494 VIDOVIĆ, Domagoj: Nadimci Brača i Visa; Časopis Hrvatski jezik, br. 3., rujan 2014. 
(http://www.braconline.com.hr/bracologija/15884-nadimci-braca-i-visa.html; pristupljeno 15. prosinca 
2015.). 
#5 VIDOVIĆ, Domagoj: Obiteljski nadimci u Pučišćima na otoku Braču, Raspr. Inst. hrvat. jez. jezikosl., 
knj. 36/2 (2010), str. 363. 
4% Turčinovići su selo s oko 700 stanovnika, smješteno na jugozapadnoj strani Širokoga Brijega od koga 
je udaljeno samo par kilometara. Stanovnici su ovoga sela zbog svoje vjerske i nacionalne osviještenosti 
često bili metom ,,istraživanja“ onoga sustava. Trbuhom za kruhom odlazili su iz svoga sela i naseljavali 
prostore zapadne Europe, Amerike, Australije. U Jugoslaviji su zbog svojih stavova često robijali. Zatvore 
su punili i zbog bana Jelačića kojega su pjesmom zvali da ustane. A ni tamo nisu prestajali tražiti zagovor 
svoje Gospe od Zdravlja, zaštitnice njihove mjesne crkve. Puk u svom svagdanjem govoru rabi štokavsku 
ikavicu koja se prepoznaje i u osobnim nadimcima. Nadimci otkrivaju sliku svijeta i pojave u 
Turčinovićima, usustavljuju vrijednosti, zrcalo su ponašanja i sl. 
47 Od najveće mi pomoći bijaše moja majka. Iako nije živjela u Turčinovićima (osim vrlo kratkoga vremena 
ito prvih dana braka), ko prava nevista, zapamtila je veliki broj nadimaka stanovnika sela u koje se udala. 

Avdo, Murat, Đ(Dž)emo, Dero... 


Nadimcima se obilježavao izgled pojedinca, njegove tjelesne i psihičke osobine, hobiji, 
sklonosti... pa su tako i nastajali pojedini nadimci: Riđo (riđ i riđokos); Biliško (imao 
biljege - bilige na glavi, pramenove); Brk (imao velike brkove); Kuruška (zato što je visok 
i vitak kao kukuruška, klip kukuruza); Copo (zato što je ćopast, malen; zanimljivo je da 
je maleni Ćopo sin ,,dugajlije“ Kuruške); Mrče (bio jako crn, mrčav); Zekan (snažan kao 
konj Zekan); Lulaš (puno se družio s lulom); Skiko (prodorna glasa); Cepecek (koristio se 
prečesto suglasnikom c, tepeckao); Cicoja (do kasno dojio, sisao, cicao); Gricko (stalno 
jeo, grickao); Mumin (ponašao se podmuklo, nekršćanski); Lola (sklon veselju i piću, 
trošenju vremena na tjelesne užitke“); Strnjak (majka ga rodila u svojoj 52. godini života 
pa su ga povezivali sa strn/ji/inom*"*); Umrlak (majka mu umrla kad ga je rodila; i on sam 
bio modar kad se rodio, nije zaplakao i nije davao znakove života pa su i njega pokopali 
s majkom; ubrzo nakon pokopa, blizu groblja naišao je neki prolaznik, čuo je dječji plač 
i pozvao susjede; izvadili su dječačića koji je nakon toga dugo poživio); Senković (zbog 
toga što je uvijek i dobro pjevao o senjskome junaku Senkoviću); Cvrle (bio sitan kao 
cvrčak). 

»Nadimci svjedoče o jezičnim prožimanjima, ali i o tjelesnim karakteristikama (prije 
svega o tjelesnim nedostacima), mentalitetu i duševnim osobinama (napose manama) 
svojih nositelja.“ 

lako su hercegovačke sredine tradicionalno suosjećajne i u njima su nadimci nastajali kao 


rezultat ruganja pojedincima, njihovim tjelesnim i mentalnim manama i nedostatcima: 


Čoto (bez nekoliko prstiju, čotav), Sprže (bio opržen, izgoren), Krnjo (bez zubi), Nimac 
(bio gluhonijem), Ćoro (slabo vidio); Drečo (bio velikih očiju), Muce (teže izgovarao i 
zapinjao u govoru), Cijukavac (cičao, cijukao dok je govorio); Klempo (imao klempave 


uši), Glavonja (imao veliku glavu), Šepo (teško hodao, šepao)... 


9% Vidi:ANIĆ.., str. 493. 

4 Strnjina — preostale oštre stabljike nakon žetve strne žitarice (Vidi: KRALJEVIĆ, Ante: Ričnik.., str. 
427), 

50 VIDOVIĆ, Domagoj: Dobranjska prezimena i nadimci, Folia Onomastica Croatica, br. 15., Zagreb, 
2006., str. 212. 

Jednako je neugodno bilo i djeci koja su od djetinjstva obilježena nadimkom koji je značio 
da su rođena u vezi muškarca i žene koja nije formalizirana brakom. Tako je nastao 
nadimak Kopiljan, po arhaičnom obliku kopile (izvanbračno dijete). 

Bilo je i opscenih, vulgarnih nadimaka, a poneki su se potajno izgovarali da ih ne bi čuli 
njihovi nositelji (Mudan, Guzičko...). 

Tvrdi, teški i surovi život na kamenu rezultirao je većim brojem augmentativnih nego 
deminutivnih nadimaka. Ipak, nastali su i poneki nadimci hipokorističnog značenja i kao 
rezultat tepanja djetetu: Bato, Mijan (Milan), Braco, Dado... 

Neki su svoje nadimke dobili po prezimenu (obično izvan svoga mjesta stanovanja jer u 
matičnom mjestu mnogi nose ista prezimena pa nadimci nemaju ulogu identificiranja 
pojedinca): Kova (Kovačić), Bubi (Bubalo), Kara (Karačić), Bane (Banožić)... 

Bilo je nadimaka motiviranih bogatstvom, staleškom pripadnošću, titulom: Beg, Ban. 
Nekim nadimcima nije uopće jasan nastanak, ni ukućani nositelja ovih nadimaka nisu 
sigurni u njihovu etimologiju: Suda, Trta, Šajba, Adaš, Dude, Ljapa, Tale... 

Snažniji prodor medija u ovu tradicionalnu sredinu rezultirao je poistovjećivanjem 
stanovnika s osobama iz javnog života i likovima iz crtanih filmova. Tako neki dobivaju 
nadimke po imenima ,popularnih“: Kićo, Nikezić, Buljan, Šeki, Ronaldo, Ćiro, Miki, 
Šiljo... 


18.5. Ženski nadimci 


I ženska su imena najvećim dijelom kršćanskoga sloja, a nadimci su često hipokoristici, 
odmilice: Oza, Goga, Lili, Zdrava, Lucanka, Janjka, Anćela, Sopa (Sofija), Vesa... 

Kako su žene one koje dolaze u novu sredinu, nadimak bi često , javljao“ odakle je neva 
(nevjesta) stigla. Tako su nevjeste, po mjestima iz kojih su došle, dobivale i nadimke: 
Uzarićka, Bovka, Rujanka, Broćanka, Brđanka, Utovka (iz Hutova), Beka (ovaj je puk 
Bekijom definirao sav prostor od Kočerina pa dalje prema Imotskom). 

Dobivale su žene nadimke i po djevojačkim prezimenima (dakako da su u ovoj strogo 
patrijarhalnoj sredini sve mijenjale prezime, uzimale suprugovo): Maruška, Čužuša, 
Kovačuša, Vrljićuša, Pavkuša, Penavuša, Barbaruša... 

Nadimak se stvarao i po suprugovu imenu: Jaginica, Stipinica, Matinica, Jurinica, ali i 
po suprugovom nadimku: Derinica, Mirkanovica, Ikinica, Jozanovica. 


Nekad je nadimak imenovao zaselak iz kojega su žene došle: Cerinka (zaselak Cerina). 

Dušanuša i Miguša svoje su nadimke dobile po obiteljskim nadimcima Dušanovići, 
Migići. 

Nekad su nadimci pričali o nešto grubljim i krupnijim ženama: /vara, Ikača, Ruđa, 
Katara, Janjara, Mandara, Tasara... 

I ženama su nadimci često pridjevani zbog njihovih fizičkih i psihičkih osobina: Zela 
(zelenih očiju), Caka (uvijek se sjajila kao staklo — caklo), Šara (po sebi imala pjege, 
šare), Čigra (bila živahna, okretna, spretna kao čigra), Tuba (bila tubasta — niska, široka), 
Čakara (uvijek se odijevala čakarasto, nakaradno, prešareno), Karašo (uvijek govorila 
»Karašo“ po rus. harašo - dobro), Pata Laca (nejasne provenijencije - pretpostavljam da 
je puno sanjarila 1 bila u svom svitu). 


A, sve bi nevjeste u svojim novim domovima od ukućana dobile nadimak neva. 


18.6. Obiteljski nadimci 


Obiteljski su nadimci dijelom života puka i pokazatelj su njegovoga duhovnog bogatstva. 
Nastajali su i zbog toga što je puno obitelji nosilo isto prezime pa su se plemenski morali 
razlikovati: Mijatovići (po potomku Mijatu), Lukići (po Luki), Stipetići (po Stipeti — 
Stipi), Jurinovići (po Jurini — Juri), Dušanovići (po Dušanu), Zekanovići (po Zekanu)... 
Zanimljivo je kako u izrazito patrijarhalnoj sredini kao što je Široki Brijeg, popriličan 
broj obiteljskih nadimaka je nastao motivicijom ženskim imenom i nadimkom: Jelići (po 
babi Jeli), Zucanovići (po babi Lucanki), Bekići (po babi Bek1), Domići (po babi Domi), 
Vrljušići (po babi Vrljuši). 

Kako su obitelji bile gotovo istoga materijalnoga stanja, istih sklonosti i gotovo istih 
zanimanja (poljoprivreda, stočarstvo), posebice u daljoj prošlosti, tako i nema nekih 
obiteljskih nadimaka koji bi ih razlikovali jedne od drugih po bogatstvu, gazdinstvu. 
Način života, životni sadržaji, moralna vertikala i sve ono što je činilo njihov bitak, nije 
se bitno razlikovalo. Ipak, uvijek bi neke obitelji statusom odskočile. Imale su nadimke 
Gazdići, Begovići... 

Svim navedenim nadimcima uglavnom je pronađen pravi izvor nastanka i motivacija. No, 
postoji i cijeli niz nenavedenih nadimaka koje bi trebalo proučiti. Ne zna im se nastanak, 
a nositelje se nadimaka rijetko koristi kao izvorima informacija. Ponekad je kritika koju 


izražava nadimak preoštra pa se ni ne rabe u nazočnosti njihovih nositelja. 

18.7. Rodbinski nazivi 


Rodbina je ukupnost rođaka u krvnom srodstvu te srodnici koji imaju zajedničke pretke 
vezane krvnim srodstvom. Rodbinu čine krvni srodnici oca i majke. Otac i majka su 
nositelji bračne zajednice, oni su roditelji. Otac je 1 tata i ćaća. Majka je i mama i mater 
i mati. Oni mogu imati dijete muškoga spola, sina, ali i dijete ženskoga spola, kći. Sin i 
kći istih roditelja su brat i sestra. Mnogi su nazivi turskoga podrijetla, još su uvijek u 
uporabi, ali znatno rjeđe nego prije. Česti rodbinski nazivi koji su se koristili u 


širokobriješkoj okolici su: 


amidža (stric) — očev brat; 

baba, baka — očeva ili majčina mama; 

babo — svekar; 

badžo, badžanaci — supruzi sestara; 

bliznad, bliznaci, blizanci — djeca koja se rode zajedno; 
brajo, braco, bracika, brale, burazer — brat; 

bratić — bratovo dijete muškoga spola; 
bratana — bratovo dijete ženskoga spola; 
čovik — suprug; 

ćaća — otac; 

,»ćaćuko — uvredljivo rečeno za oca nečijeg“?"!; 
ćer, ćerka — kći; 

daidža (ujak) — majčin brat; 

dainica (ujna) — dajidžina supruga; 

did — očev ili majčin otac; 

diver — suprugov brat; 

jedinak — jedini sin u roditelja; 

jedinica — jedina kći u roditelja; 

jetrve — supruge braće; 

maći(j)a — očeva žena djeci iz prošloga braka; 


mater — majka; 


%" ZOVKO, Ivan.., str. 125. 

muž — suprug; 

nećak — bratovo ili sestrino dijete muškoga spola; 
nećakinja — bratovo ili sestrino dijete ženskoga spola; 
oćuh — majčin suprug djeci iz prošloga braka; 
pastorak, pastorka — dijete iz prethodnoga braka očuhu ili maćehi; 
pradid, prababa, praunuk... — koljeno više od dida, babe...; 
stric — očev brat; 

strina — supruga očeva brata; 

sestrić — sestrino dijete muškoga spola; 

sestrana — sestrino dijete ženskoga spola; 

stara, stari — majka, otac; 

tetak — suprug očeve ili majčine sestre; 

tetka — očeva ili majčina sestra; 

unuk — sinov ili kćerkin sin; 

unuka — sinova ili kćerkina kći; 

punac — suprugin otac; 

Dunica — suprugina majka; 

svekar — suprugov otac; 

svekrva — suprugova majka; 

neva — bratova ili sinova supruga; 

svak — sestrin suprug njezinim sestrama; 

svastika — suprugina sestra; 

za(o)va — suprugova sestra; 

zet — kćerkin ili sestrin suprug; 

šura — suprugin brat; 


prijatelji ili prije - mladenkini i mladoženjini roditelji, rodbina>%. 


2 Usp. FALAK.., str. 125. 

RJEČNIK 


A 


aborat — zahod 

adile — odmah, istoga trena 

adum — besplodan 

aerija — zrak 

dirli — naravan 

aja — upitna čestica koja znači a, je li? 

akačina — dobit 

akaste — s nakanom 

akram — vršnjak, istih godina 

akrap — škorpion; pren. ružan k'o akrap 
alametina — jak vjetar 

alapača — žena koja puno i glasno govori 
alčak(alček?%) — snalažljiva, mudra osoba 

ama — usklik negodovanja 

ampa (dignuti ampu) — vika, galama 

apetljiv — sumnjiv, nesiguran 

apiti — ukrasti 

aptak — spreman 

arežina — poderani komad odjeće; pren. neuredan čovjek, nedotjeran 
arlati — ponašati se nabusito, trošiti previše novca 
atresa — adresa 

avertit se,avizat se — opametiti se, snaći se, osvijestiti se 
aviz — pamet, pamćenje 

azur — gotov, spreman 


503 Glček — vidi: GUSIĆ.., str. 4. 

B 


b(r)ezbeli — naravno, svakako 

badat — saditi; pren. zadirkivati nekoga 
bagav — iskrivljenih, natečenih, nespretnih ruku 
bajdalije — besplatno 

balat — rastrošno živjeti 

bale — slinav čovjek; nedorastao čovjek 
balečit se — sramotiti se 

balek — sramota 

bantovat — smetati, odvraćati nekoga od nečega 
baraškada — šteta 

barkat — dirati 

bašit se — hvaliti se, oholiti se 

baška (napobaška) — posebice, drugo, odvojeno 
batalit, obatalit — kvariti, upropastiti 

batit — hodati i proizvoditi buku, tutnjati 
begenisat — mariti, sviđati se 

beknit — jedva progovoriti 

belaj — nesreća, jad; vrag 

benast — glupast 

bendat — mariti 

benevrek — blentav čovjek, blesan 
beslejisat — izdržavati, njegovati 

beterisat — upropastiti, oštetiti 

betina — zabit, nepristupačno mjesto 
bilavarast — plavokos 

bilica — vrsta šljive 

biljugav — pepeljast 

bir — čim 

bir — branje 

birvaktile — (nekada) davno 

biva, ko biva — bit će da je 

bojsek — možda 

bola — bol, rana 

bozavac — terluk, vunena čarapa, nazuvak bez peta 
brculet — vuneni šal 

brecnit — viknuti na nekoga 

brstina — grana (suha) 

brstit — previše govoriti (pogrd.) 

brudit — buditi 

brzdar — torba 

brzdav — prljav 

bukoč — strašilo; netko neuredne, duge kose 

caka, caklo — staklo 

canjkat — strugati lonac koji je gotovo prazan 

cavlit — govoriti visokim tonom, govoriti više osoba u jedan glas 
cibarit — jako istjecati 

cicano — na tufne 

cimat — klimati, ljuljati naprijed-nazad (npr. kamenom da ga se izvadi iz zemlje) 
cotav — šepav 

crkavica — ono što je ljuto; pren. mala količina 

crljen — crven 

crljiv — crvljiv 

cvarit — topiti se, crveniti se zbog vrućine 


Č 


čakarast — prešaren 

čakati — otkidati, jesti bobu po bobu grožđa 
čalabrcnit — na brzinu pojesti 

čalopek — mjesto izloženo suncu 
čamprašljiv — jogunast, drzak, mučan 
čamraka — galama, graja 

čančat — stalno moljakati 

čapat — otimati, krasti 

čarapaj — zaselak 

čatit — glasno govoriti 

čevulja — dio grozda 

čipteli — nestašan, vragolast 

čista — jako uredna žena 

čitav (momak) — stasit, izrastao 

čmrkniti — malo popiti, potegnuti iz boce 
čuruk — bolestan, netko s manama 


Ć 


ćaćeško, ćaćav, ćaćava — koji, koja je nalik ocu 
ćendast,ćopast — sitan, a punačak 
ćenipa — zahod 

ćikara, kikara — šalica 

Ćirit — viriti 

ćopkat — tepati, nutkati 

ćulat — zidati, naslagivati 
ćumijat — samovati 

ćuniti se — ljutiti se 

ćurnut — čučnuti 

ćust — lijep 


D 

dabili — pojačajna riječ (Sidi, dabili se usidijo!) 
dajanit se — truditi se 

derle, derlad — dijete, djeca (pogrd.) 

dernek — blagdan 

dernit — jako udariti 

deverat, devrit — teško živjeti (spajati kraj s krajem) 
dičinji, drčinji — dječji 

digod — ponekad 

diljati — sjeckati, rezbariti 

diverkovat — baviti se nečim, upravljati 

divijat — nadovezivati, bezveze govoriti 

diviji — divlji 

doguzat — sporo, lijeno dohodati 

dojnji — donji 

dovedelj*"“ — onaj koji se uvjenčao 

drčina, drčajina, drčulija — djeca (pogrd.) 
drečav — velikih, izbuljenih očiju 

dreljit — uporno gledati, buljiti 

drknut — luckast 

drpat se — češati se 

drtesina — dijete (pogrd.) 

dujisat se — shvatiti, zaključiti 

dumat — duboko razmišljati, mozgati 

dumine, dumovi; udarati nekome dumine — laži; lagati, govoriti gluposti 
durat — trpjeti 

duro — sporo, polako 


7 


DZ 


džidža — nakit 
džoka — prsluk od čoje 


Đ 


đadar — vrag (ublaž.) 

đeluza?“* — provod 

đene, ko đene — bit će da je 

đipat, đisat, đus(k)at — skakati, plesati 
đobda — izgled 

đuture — sve skupa, otprilike 
đuturum(ak) — starac 


5% Kazao mi Dragan Karačić (Gornji Crnač, 1931.). 
%%5 Kazala mi spomenuta s. Katarina. 

elaćit — upropastiti, izgubiti 


F 


fajercak — upaljač 


G 


galjvat, gavljat — hodati po blatu; pren. pričati gluposti 
gamizat — jedva hodati 

ganjci (jedino uz pridjev nov) — potpuno 
garib — jadnik, sirotan 

gazap — pokvarenjak 

glić — nejako, sićušno dijete, nejačak 

gnjizdit se — dugo se namiještati 

govoruša — koja puno govori 

gracast — graciozan, ekstravagantan 
gradobetina — duhan oštećen od grada 
grmalj — krupan čovjek; primitivan, neotesan 
grstit — gaditi 

gruđat — nazidavati 

grunit — naglo se pojaviti 

gubica — usna 

gubina — gljiva 

gujina — crijevna glista 

gumat — jesti punih usta 

gusina — gusjenica 

guzičko — onaj koji samo gleda što će pojesti 


idit se — ljutiti se 

iglenda — šala 

ila — zloća, laž 

ilati — lagati 

ilo (iće) i pilo — hrana i piće 

inčije — različito 

intrat — sresti 

iskat — pitati 

iskupljat — skupljati 

isporavit — ispraviti; isprazniti posudu 

isprdak — najmlađe dijete 

isti istoviti, istacati — skroz isti (pojač. pridjev) 
isumitat se — ispreplesti se 

iščeprljat se — ogrebati se (naići na draču ili nešto oštro i isparati se) 
izba — prostorija u prizemlju kuće za čuvanje namirnica 
izbenat — naglo narasti 

izdendit se — udobno se zavaliti, smjestiti 

izdiri! — bježi! gubi se! 

izdivat — davati imena 

izmetovat — posluživati, dvoriti 

iznebušit se — iznenaditi se 

iznit — iznijeti; pren. kazati nešto loše na nekoga 
izoglavit se — uznerediti se, ne poštovati pravila 
izopačit se — , pokvariti“ se 

izrepit se — leći koliko si dug 1 širok 


jali —ili 

japuština, japuždina — jama u koju se baca otpad 
jazuk — šteta 

jedžek — obrok, hrana 

jekom — tek 

jemužina — tek pomuženo, neprocijeđeno mlijeko 
junetiji — juneći 


K 


kabast — kuljav, debeo 

kacast — mlitav 

kajdur, kail — voljan, sporazuman 

kaljak — zub umnjak 

kamrkat — šmrcati, hroptiti, nemoćno kašljucati 
kanatorit — smišljati 

kanitan — slabašan 

kapa — biti povrh svakoga, svakom loncu poklopac 
kaplaisat — požurivati, navaljivati 

karikaš — nož 

k4rta — papir 

kašnje — kasnije 

kebat — uhoditi, pratiti 

kenit — skloniti, ukrasti 

kera — čipka 

kevrit se — skupiti se, podmotati se 

ki — kao 

kidisat — navaljivati 

kiselina — kiselo mlijeko 

klapit — sanjariti, isprazno govoriti 

klat se — svađati se 

kleto — bivše, prošlo (sjetno podsjećanje na nešto što više nije i čega više nema) 
kljukat — puniti zbijajući 

kmecat — plakati bez velikoga razloga 
koluvetica — mudra izreka 

kompir, kumpir — krumpir 

koparan — kaput 

koprtla — zbrka 

kosirica — čeljust 

koštirat se — častiti se 

kotlarina — naknada za unajmljeni rakijski kotao 

kova — kanta za vodu 

kr'at — ružno kašljati 

krčumat se — razračunavati, čupati se s nekim 

kr4san (momak),kr4sna (cura) — naočit(a), jače građe 
krećat — dirati 

krkljat — teško disati, hroptiti; krčkati (u loncu) 
krstolomit — verbalno napadati 

kulatast — siv 

kulurma — strka 

kuljava (žena) — trudna 

kunjat — drijemati (ni spavati ni biti budan) 
kupljačina — ostatak trave i žita nakon kosidbe; pretjerano gomilanje stvari (pogrd.) 
kurlat — razbacivati, prevrtati 

kusast — bez repa, drške 

kusav — kratak 

kutarisat — završiti, spasiti 

kvarti — redovina u žitu (brašnu) koju su obitelji dobijale nakon II. svjetskoga rata 


L 


labrnja — njuška, gubica (pogrd.) 
lajat — psovati 

landrat (po cili dan) — tulumariti 
lapis — pisaljka 

laprdat — brbljati 

laptat — rezati u veće komade; padati krupne pahulje snijega 
laptina — komad stare odjeće, krpe 
lastvo, laštvo — lakoća 

lašnje — lakše 

latrina — zahod 

ledičan — neoženjen 

lešav — jako mršav (pogrd.) 

leštar — okretan, brz 

lešurat — teturati 

letit — juriti, brzo trčati 

limat — plakati (pogrd.) 

lipsat — pasti s nogu od umora 

lišo — bez posljedica, besplatno 
lišpi — ljepši 

lokat — previše piti 

LJ 


ljiljaka — nedopušteno mjesto 
ljustevan — pošten, uljudan 


M 


maćija — maćeha 

majli — s nakanom 

maksum — nejako dijete 

maloun — slabouman 

mandžat, mrndžat — govoriti nerazumljivo 
marivetluk — nepodopština 

marot — bolestan, slab 

maslat — petljati, lagati 

mazdrkov — blentav čovjek 

mazlum — luđak, naivan čovjek 

medilo** — blagostanje 

mekša — osjetljiva, razmažena osoba 
mida — narav 

miđer — mora da, zar 

migavice — novac 

milekuša — ljubičica 

milis — miris 

milisat — mirisati 

mitit (bol) — prestati 

mlikar — mala kućica namijenjena za pravljenje mliječnih proizvoda 
mrljav — mršav 

mrnjugat — mrmljati 

mrtac, mrca, mrtački — mrtvac, mrtvaca, mrtvački 
mrtouzice — neodvezivo 

mučom — kradom, krišom 

mulast — šutljiv, stidljiv, nekomunikativan 
mulava (o hrani) — neukusna, nezačinjena 
munit — ukrasti 

murgast — taman 

musav — prljav, zamazan po licu 
muškadija — muške osobe 

muvoserina — nečist muhe 


N 


na(o)mečit se — naviknuti se 

nabarjačit se — postaviti se na vidno mjesto, staviti sebe u prvi plan 
nabiguz — proždrljivac 

nablidovat — pogodovati, nastojati 


5% Kazao mi Marijan Alilović (Buhovo, 1938.). 

nabubat se — prejesti se 

načuturit — naredati stvari jednu na drugu bez posebnoga reda 
nadutat — jedva pronaći 

nagradit — načiniti 

nagužljiv — spor, nikad ga dočekati 

najskoli — naročito 

najunit se (vrijeme) — naoblačiti se 

namaskarit se — našaliti se 

namigišli — privlačno 

naoposum — ispravno 

napiketit se — urediti se, napirlitati se 

napobedrit se — zauzeti položaj tijela u kojem kuk (bedro) strši na jednu stranu 
naponase — odvojeno 

naporuči — nadohvat, pri ruci 

naprdivat — šaliti se, pričati nešto nevažno 

naprndit se — naljutiti se 

naražđela — polako, jedno po jedno, bez žurbe 

nasalacat — nagovoriti 

naustrešelj — pretovareni višak 

navadit se — naviknuti se 

navisit — staviti za kuhanje posudu na štednjak; objesiti o komaštre 
negda, nigda — nekad, nikad 


O 


obadat (se) — mariti; pren. ljutiti se, biti nemiran 
obatalit — pokvariti 

obedit — obaviti 

oblazit — posjećivati, obilaziti 

oćarat se — razbuditi se 

odli — jedva, neznatno, iznimno malo 
odminit — zamijeniti, popustiti 

odrenit — odmaknuti, odagnati 

ogreš — nevolja 

ogrnjač — vuneni prekrivač 

oguzina — gornji dio hlača (na stražnjici) 
oketit — oduljiti 

okidat — očistiti 

oklepit — objesiti 

okoprčan — okretan 

okosit se — osorno, grubo se otresti na nekoga 
oljupina — ljuska, kora 

opaz — pozornost 

opatržit — nekoga jako udariti 

oplavak — grana (debela) 

osinj — sjena, strana okrenuta od sunca 
oše(r)covat — procijeniti 

otamina — otprilike 

otutan — debeo, jak 

ovarisat — pogoditi, dobro procijeniti 
ovrislo — puno 


P 


pačat se — miješati se u tuđe poslove 
pać — lijep, čist, uredan 

paja, biti na paji — biti na vrhu, na vlasti 
pantljiv — koji jako dobro pamti 

panjkat — ogovarati 

pasjaci — donji oštri zubi 

pe(k)sin — koji je prljav 

peliš — ćošak, kraj, rub 

pelit — upozoravati, pripominjati 
perendijat — zapovijedati, dirigirati, zanovijetati 
petrulje — petrolej 

pišaka — urin 

Diškiće-kakiće — hoće-neće 

plavo — naglo, jako, brzo, vrlo 

plazat — kliziti 

plemit se — praviti se važan 

plisko — koji je prljav 

Dlivit se (o vremenu) — navlačiti se tanak oblak 
po tabijatu — po volji 

podašišat se — ošišati se 

podglavač — jastuk 

pogrda — biće bez stida, srama 

pojmit se — nadebljati se 

poklepušit se — primiriti se 

pokljunit se — povući se osramoćen 
pokrčumat se — posvađati se 

polebedit se — silno poželjeti 

polegutit se — poguriti se 

pomatušit — početi zaboravljati, postati senilan 
pomavenit — požutjeti 

pometija — nevrijeme 

pometina — posteljica kod životinja 
popas — poslijepodnevna ispaša janjaca 
poravnit — oguglati, ne mariti 

porepat — pasti s nogu od umora 
posukat se — poći svi 

poša — šal 

pošundrat — poremetiti 

potakmirit — umiriti, namiriti sve 

potli, potle(n), potlje, potljeka, potljekarce — poslije 
potulit se, stulit se — pritajiti se 
pragatorje — čistilište 

pranči(j)ok — osunčana strana 

prdalina — slaba, loša zemlja 

prdekana — zatvor 

prdekter — glavar, ,,baraba“ 

prdeljit — stršiti 

prdijava — osoba koja nadovezuje, besmisleno govori 
prdina magla — ništavna, beznačajna stvar 
prideverat — pretrpjeti 

Priparinjat — izvući se iz financijske krize 

pripelit — čvrsto upozoriti 

pripišaj ('oda) — kratka dionica puta 

Driportat — prepraviti 

prisičak — čovjek niska rasta 

prisvedit — nagorjeti 

priškorka — podvala 

Driz(i)da — zidić stepenica 

probiguz — prvo dijete 

prpoljak — sitni ostatci suhoga drveta (za potpalu) 
Drtljat — seliti; ne prtljaj! — ne laži! 

pruga — autobus 

prvošnji — prošli, nekadašnji 

punta (ujitit se u puntu) — čudo, nedoumica (začuditi se) 
Dutast — koji ima neke neobične madeže, bijele crte, biljege 


R 


raca — rod, pasmina 

ranjika — posuda, lonac za kuhanje 

razoputit — razjasniti 

reda je — treba 

rezilit — oštetiti, povrijediti 

ripat — jako kašljati 

rmbat, rndat — naporno raditi, krčiti 

roguša — kažiprst; razmak između ispruženih vrhova palca i kažiprsta 
roškat se — zadirkivati 


S 


salalan — dobroćudan, naravan 
salazit, slazit — silaziti 
samotinja — samoća 

saplat, skapat — jako se umoriti 
sebet — radi, zbog 

seizovat — njegovati 

sekirli — koji je sklon sekiranju 
serkat — pren. otkidati pomalo 
sevap — dobro djelo 

sildžija — onaj koji je na sijelu 

skastit — odlučiti 

skevrit se — skupiti se 

skleputit se — navaliti sa svih strana 
skljunit se — povući se, postati ponizan, skupiti se od tuge 
skomlicat — cviliti 

slembo(ta) — mlitav čovjek 

smlrit — točno pogoditi u nešto, nekoga 
smr(a)dolučit — ogovarati, tračati 
smr(a)doluk — ogovaranje, trač 

smriškat se — naborati se 

smrljat — omršavjeti 

smrtimice — namrtvo 

snapastovat — napastovati 

snig opančar — nizak snijeg (do opanaka) 
snig stojser*"" — visok snijeg (toliko visok da se nužda mora obavljati stojeći) 
snitrit — sanjariti 

sobet — veliko veselje 

sosve — sasvim, skroz 

sovat — psovati 

spenzit — ušiti kako bilo 

splavi — niski zid 

spratit — zatvoriti 

sprdit — utjerati; na brzinu i kako bilo uraditi 
spundžat, spuntat — svezati, nabrati 
spurit — skuhati nešto na brzinu 
srbiguzica — šipurika, šipak 

srđat — omršavjeti 

Sručan — vješt 

starikov — stare puti 

stejana — krava koja nosi tele 

sticat se — naljutiti se 

stopanjica — kućanica, domaćica 

strika — crta, šara 

stukavat — ne dopuštati, pobijati 

stupčit — gazati; pren. biti dugo na nogama 
sura — jedinstvo, sloga, jedan red 
suveznik — partner u zajedničkom poslu 
svidit — pobrinuti se, urediti 

Svitovat — savjetovati 

svratat — pasti 

svrtloga — zbrka, gužva 


Š 
šanit — šapnuti 


507 Kazao mi Zdravko Vrljić (Bogodol, 1948.). 

šanjtat, ševat — šepati 

šetka — lisica 

šilježe — jednogodišnje janje 

šiljkat se — zadirkivati 

širecna — (po)široka 

škalja (i karišika) — sitno kamenje kojim se pune šupljine 
škodit — smetati; pomalo boljeti 
škopiguda — čovjek koji je škopio svinje 
šlajbek — novčanik 

šmugnut — brzo proći, uteći 

špatan — slab, mršav 

štrafta — crta, pravac 

šulav — ćelav 

šunit — naglo pasti na pamet 

šupat se — šaliti se 

Šuša — suša 

šušav — kojemu nešto nedostaje 

šuške — novci 

šušljikat — nepravilno izgovarati glasove 
šuveli — sumnjiv(o) 


T 


tabijasus — čovjek teške naravi, mrzovoljan 

tajat — lagano istjecati 

taljvat — pohlepno i puno jesti 

tandara-mandara — posao koji nije dobro obavljen 
tarkat — stalno čistiti, brisati 

tarlipik?%, teliprik?" — tanki konac 

teća — lonac, posuda za kuhanje 

ters — drzak, ljut 

tokat — pripadati 

torokat — puno govoriti 

trabunjat — brbljati 

tranjasat — uporno hodati bez potrebe i biti na smetnji 
trenit — udariti; nakratko zaspati 

trklja — štap potporanj 

trla, trlo — tanki konac 

tulac — mišolovka 

tulav — nespretan, nesnalažljiv 

tunjkat — govoriti kroz nos 

tutisat — uvažavati, priznavati 


U 


5% KRALJEVIĆ, Ante: Ričnik .., str. 363. 
%% Kazala mi Željka Marić (Cim, 1976.). 

uasumit se (na nekoga) — imati stalno nešto protiv nekoga 
ubit se (u nogu, u ruku...) — udariti se 

ubožan — malen, tijesan 

ubrezumit se — ostati bez pameti 

ucim; na ucim — ucjena; bez odmora, na moranje, po učinku 
učka — galama 

udegenjit, udrgenjit se, ugojgojit se — ukočiti se 
ujisat — bolje odgovarati 

ujitnit (vode) — zahvatiti 

ujljiv — ljut, ćudljiv 

ukabulit — dopustiti, pristati 

ukinit se — pasti 

ukumišna — znana, spretna, vješta 

ukumit — čvrsto naumiti, navaljivati 

ukurvit se — pritajiti se 

uncut — vragolan 

upitan — razgovorljiv, srdačan 

urmetovat — dvoriti 

usivat se — uplitati se, miješati se 

uščakorat se — razgalamiti se 

ušćunit se — pokvariti se, neugodno mirisati 
ušićarit — zaraditi 

ututanj — badava, nizašto 

utužit — dogustiti, dosaditi 

uvrštuljit — dosjetiti se, razumjeti 

uzakat se — uskomešati se, ushodati se 
uzglamuzat se — uzvrpoljiti se 

uzvrištat — ukiseliti se, uzljutiti (mlaćanica) 


V 


vanj taki — samo takav, bolji ne može biti 
varakat (se) — nadmudrivati, snalaziti se 
varkliji — bolji od drugih 

vas — sav 

veda — nego 

veremit — tugovati, venuti za nekim 

vini — isti 

vino — poput, kao 

viperica — vjeverica 

vira(vjun, vravun — vrag (ublaž.) 

vlaš — nezainteresiran, popustljiv, mek 
vrc(k)om — odmah, smjesta 

vrljat — govoriti gluposti 

vrvi! — odlazi! 

vučljivo — nesigurno, opasno; hladno 

Z 


zabavit se — zadržati se 

zabelijat — zbuniti koga, prevariti 

zabljavat se — zabavljati se 

zabrzdat se — isprljati se 

zabulat (od gladi) — iznemoći 

zacopat se — zaljubiti se do ušiju 

zadračit — ograditi 

zagalacat se — zadignuti (suknju) 

zagaljvat, zagavljat — uprljati obuću (glibom) 
zajititi, za(i)ćati — zahvatiti vode iz bunara, čatrnje 
zakovrljit — usukati se, oboliti 

zakukuruzit — jako se razboljeti 

zalopatit — odbrusiti, zaustaviti u priči 
zamarijat se — iznenada 1 odlučno se uputiti 
zamašit — krupan, razvijen 

zamiračina — udvaranje 

zanebesat — onesvijestiti se 

zaprndecat se — naglo otići u ljutnji 


zasmolit — prosuziti očima zbog jake prehlade, plača... 


zaujit se — jako se posvađati 

zavrzivat — zadirkivati, izazivati, započinjati svađu 
zazorit — jak, snažan 

zbabna — trudna, noseća (žena) 
zbandavat — ometati 

zečke (spavati) — biti lagana sna 
zemerija — hladnoća, studen 

zgaljvat, zgavljat — smotati kako bilo 
zglaj(i)zat — nastradati 

zimica — raž 

zlomoćan — slab 

zvirkat, zvirlat — uporno gledati uokolo 
zvizgulja — žena ,,bez pameti“ 


Žž 


žalokna — žalosna 

ženskadija — ženski svijet 

ževkat, žugat — prigovarati, stalno se žaliti 
žeželj — ljutica 

žlibina — područje, kraj 

ZAKLJUČAK 


Hercegovina, Široki Brijeg, od postanka bijahu mjesta krvavih ratova, mjesta teških i 
surovih sukoba, mjesta gdje su mnoge supruge i majke i danas zavijene u crno. 

Teško su živjeli preci ove zemlje. Mukom su zarađivali koricu hruha, znojem natapali 
škrtu zemlju, odlazili u tuđ svit, zbog gladi naseljavali slavonske ravnice. Svi su smatrali 
svetom dužnošću čuvati zemlju koju neki prije njih očuvaše i u nasljedstvo dadoše. 
Zemlja ova bijaše zemlja bogatih i jedinstvenih običaja. Nigdje se kao u ovoj zemlji suza 
i muke, nije tako i toliko pjevalo. Ovdje se orila ganga, igrala trusa, svirale gusle; ovdje 
se bacalo ,kamena s ramena“ i pilo iz bukare, svoje vino; ovdje se molilo, zahvaljivalo 
Bogu za svaki prošli i novi dan, za svako nomadni i ako Bog da. 

Stvarnost se ovih ljudi zrcalila kroz njihovu usmenu književnost. Ona je bila stalnom 
pratiteljicom puka i vjernom slikom svih događanja u puku.U svim su književnim, 
usmenim oblicima širokobriješkoga kraja sadržana, zbijena i izrečena sva prošla 
događanja i sve ono što je činilo život ovoga čovjeka: navike ljudi ovoga kraja, njihovi 
običaji, jezik, norme i pravila ponašanja. Književnost je bila kritikom i pokudom svima 
onima koji su zaboravljali ljudske i Božje zakone, ali i onaj vedri, šaljivi dio 
hercegovačkoga duha koji je ostao zdrav 1 u najtežim trenutcima života. 

Ovaj je narod svojom pjesmom najsnažnije izražavao svoju bogatu dušu. Pjesmom je 
pisao 1 svjedočio o svojoj povijesti. Pjesme su bile i svjedočanstvo vremena u kojem se 
živjelo; u njima se zrcalilo sve ono što su ljudi hercegovačkoga podneblja svakodnevno 
doživljavali i preživljavali. Znak su one i snažnoga duha i nesalomljivosti ljudi ovoga 
kraja koji nikada nisu zašutjeli, koji su kroz pjesmu svima i uvijek imali što reći. 

Bivša država i njene komunističke vlasti svim su se silama trudile zatrti snažne nacionalne 
osjećaje Hrvata u cijeloj Hercegovini. Bili su svjesni snage folklora u jačanju 
nacionalnoga identiteta i ukorijenjenosti Hercegovaca s tradicijom. Zato su vlasti 
neprekidno isticale jednakost radnika 1 seljaka i probale su organiziranjem ideoloških 
kulturno-umjetničkih društava umanjiti nacionalne i kršćanske vrednote tradicijskoga. 
Činilo se da u tome uspijevaju jer mnoge pjesme, plesovi, glazbala počeše padati u 
zaborav. Ali, demokratskim promjenama i raspadom bivše države počelo je ponovno 
oživljavanje društava i njegovanje tradicijske kulture uopće. 

Ono što posebice bijaše u ovoga puka i s ovim pukom je čvrsta vjera u Boga i molitva. 
Razmišljajući o duhovnome životu Hercegovaca nekad, ne može ga se ne usporediti s 

istim životom danas; u kakvom se ozračju duhovno živjelo nekad, a u kakvom se živi 
danas. O molitvi se npr. danas više uči, prije se ona jednostavno molila. Današnjem je 
čovjeku molitva težak posao jer nije prirodna onome koji želi biti samovoljan i neovisan. 
Danas se ljudi tuže kako nemaju vremena za molitvu, ali kada su u pitanju neki vjerski 
seminari, karizmatski susreti, onda se skupi veliki broj (ne)vjernika. Svi preko noći, 
jednoga susreta, žele susresti Boga, za razliku od naših starih koji su s Bogom i molitvom 
nastojali biti svaki dan, ne istražujući njeno teološko objašnjenje i utemeljenost. 
Jednostavno su znali i vjerovali da je Bog u molitvi s njima. Zajedno su živjeli i zajedno 
molili, znali su da je posebice učinkovita i Bogu mila, ustrajna, zajednička molitva. Nisu 
morali čitati Mt 18,20; oni su živjeli po Mateju: ,,Gdje su dvojica ili trojica sabrana u 
moje ime, tu sam i ja među njima“. Oni nisu filozofirali, isprazno mudrovali i sebično 
molili, njima je kolektiv bio na prvom mjestu. Ako bi tko bio inčiji, izdvajao se, čitava bi 
ga zajednica kritizirala, osuđivala. Smatrali su svojom svetom dužnošću jedni druge 
čuvati od grijeha. Bili su uvjereni da po jednom grješniku Božja kazna dolazi na čitavo 
selo. Danas ljudi teško žive zajedno, osamljuju se, pa tako 1 rijetko mole zajedno. Rijetke 
su prije bile kuće u kojima se mogla naći neka molitvena literatura, ali to nije spriječilo 
ljude da nauče moliti i da to istinski čine. Danas se nudi i kupuje razna molitvena 
literatura, ali svejedno se malo (ili nimalo) moli. Našim ljudima u prošlosti na ruku nije 
išla ni represivna politika društvenih sustava koji su zatirali sve hrvatsko i kršćansko, no 
ipak u duhovnosti nisu posustajali. Danas takvih ideoloških prepreka nema, a duhovnosti 
je malo; danas ljudi malo prepuštaju sebe i svoj rad u Božje ruke, puno se više drže 
tržišnih negoli Božjih zakona. 

Dakle, posve je jasno da pravi duhovni život ne mogu spriječiti nikakve političke 
represije, nikakav nedostatak teoloških priručnika; ne mogu ga uništiti ni nevolja, glad, 
patnja ili umiranje. Upravo se najljepše pjesme pjevaju u tuzi i bolu, upravo se najljepše 
duhovno izriče u neimaštinama i nedaćama. Duhovni život može opstati i ostati samo u 
čistom srcu, čvrstoj vjeri i pouzdanju u Boga. 

Ljudi su ovdje oduvijek vjerovali 1 u natprirodno, tumačili pojave i događanja oko sebe. 
Vjerovali su da pomoću nekih pojava u prirodi mogu predvidjeti buduća događanja. Ono 
što nisu znali ili mogli dokučiti, mistificirali su, objašnjavali na svoj način. Nekad iz 
neznanja, nekad iz straha, nekad iz zabave, nekad zato što nisu imali drugog izlaza, 
ponašali su se po pravilima i propisima narodnih vjerovanja i ,konzultirali“ vradžbine i 
gatke. I danas su TV ekrani puni čaranja, gatanja, vjerovanja u neke čudne sile i ljudi nisu 

imuni na te zablude. Koliko god čovjek bio bogobojazan, čvrst u vjeri u Boga, on potajno 
strepi i s dozom strahopoštovanja se odnosi prema tim vjerovanjima. I sami se ponekad, 
makar znali da nije vjerodostojno, ,,pokoravamo“ znakovima oko nas. Koliko smo samo 
puta ponovili ono što smo čuli od starijih, kako će nam biti nešto drago ili mrsko, koliko 
smo se puta tješili kako je dobar znak ako nešto razbijemo ili zabrinuli ako nešto ružno 
sanjamo. 

Ljudima treba ostaviti sitna vjerovanja, bezazlena maštanja i ne dirati im u zaigranu stranu 
duše; dopustiti im male nevine i naivne radosti življenja koje nikoga ne diraju i nikome 
ne štete. Kakav god stav zauzeli o pučkim vjerovanjima, oni su dio hercegovačke 
tradicije, baštine, postojanja. 

U prošlosti su Širokobriježani, poput svih Hercegovaca, puno godina oskudijevali, kako 
svime tako i hranom. Često se jelo samo ono što se ima, i to u ograničenim količinama, 
jerje uvijek trebalo misliti na sutra. Hrana je bila uglavnom jednolična, jednostavna. Jelo 
se ono što čovjek može sam proizvesti, ako Bog da dobru godinu, bez poplava i suša. U 
vremenima suša, gladi, opet se nije klonulo duhom nego su se tražila druga rješenja. I u 
takvim je uvjetima čovjek opstao, svjedočio o svojoj vjeri i tradiciji. 

Nezaobilazna hrana bila je čuvena pura pa mnogi koji su otišli u daleki svijet, danas u 
šali kažu kako ih je pura otrala od kuće. Kako je pura bila svakodnevnom hranom, 
mladima, neiskusnima, a pripametnima znalo se govoriti: ,,Još ti pure moraš pokusat!“ 
Sva ona hrana koja je ljudima nekoć dodijala zbog prečestoga konzumiranja, danas je 
postala specijalitetom i omiljenim jelom; služi se u restoranima kao posebno vrijedan, 
izvoran proizvod (pura, krumpir i kruh ispod sača, uštipak, sir iz mija... ). Tako je i sa 
hranom koja se nekad pronalazila u prirodi i konzumirala za ljutu muku jer nije bilo druge. 
Danas ju se ,,slavi“ kao prirodnu, iznimno zdravu i ukusnu. 

Pisati o jelovniku naših starih i njihovom snalaženju u najtežim uvjetima ne znači pisati 
samo o gastronomiji. To je dug onima koji su i svoju oskudicu i glad prihvaćali iz vjere i 
ljubavi, koji su sve što im se događalo prihvaćali jer je iz Božje ruke i koji nikada nisu 
prestali vjerovati u Božju providnost. 

Stanovnici širokobriješke kotline, zbog dobro znanih teških uvjeta života u prošlosti, 
često su pobolijevali. Dijelili su istu ,,zdravstvenu“ sudbinu kao i svi drugi stanovnici 
cijele Hercegovine. Neimaština i glad bile su svakodnevicom i ljudi su tražili izlaza u 
likarijama koje su crpili iz svoje okoline, ali uvijek su sebe i svoje zdravlje povjeravali 
Bogu i Božjoj milosti. Osnovni su načini liječenja, u pučkoj medicini, sredstvima 

biljnoga, životinjskoga i mineralnoga podrijetla koja su često imala samo sugestivni 
učinak. Znanja o lijekovima 1 liječenju su se prenosila s koljena na koljeno i temeljena su 
na narodnom znanju i iskustvu, a ne na znanstvenim spoznajama. Mnogi su recepti i danas 
u uporabi i čini se da ljudi sve više vole tradiciju pa se tako koriste i tradicijskom 
medicinom. Značajnu su ulogu u tradicijskoj medicini imale 1 /jekaruše. One su istodobno 
spomenik jednom vremenu, kulturi naroda i njegovom jeziku. Također su svjedočanstvo 
snalažljivosti čovjeka koji je za svaku bolest tražio lijeka 1 to u sredstvima koja je mogao 
naći u svojoj bližoj okolici. Ljudi se danas sve više okreću tradicijskoj medicini zbog 
čestog razočaranja službenom medicinom, zbog dugog čekanja 1 redova u zdravstvenim 
ustanovama, zbog česte nepristupačnosti i neljubaznosti zdravstvenih radnika, zbog 
straha i prijekora liječnika kako su sami krivi za svoju bolest. Izučavanje ovoga oblika 
liječenja ima višestruku korist. Pored etnomedicinskoga i etnofarmacijskoga aspekta, 
pučka je medicina neiscrpno kulturološko 1 jezično blago jednoga naroda i pruža 
neiscrpne mogućnosti saznanja o jednome narodu, njegovim običajima, bogatoj narodnoj 
predaji, uvažavajući istodobno sredinu, vrijeme 1 uvjete u kojima je nastajala. 

Puk je u zapadnoj Hercegovini oduvijek uzgajao životinje, održavao ih, njegovao, 
svakodnevno skrbio o njima, molio Boga za njihovo zdravlje, plaćao mise i činio zavjete. 
Zauzvrat, životinje su mu pružale sigurnost u poslu, hrani, odjeći. I kad bi bilo kakve 
krepanije ajvana, Hercegovci su s puno vjere, pouzdanja u Božju providnost i bez straha, 
rađali, odgajali i prehranjivali brojnu djecu. Stariji ljudi s pravom kažu kako se danas 
mlađarija pogospodila i kako ritko ko oće držat ajvan jerbo se, ko biva, ne isplati devrit 
oko tog; čude se jer kao argument navode vrijednost domaćega (,,imaš svoje! “) i činjenice 
da uz blago ne možeš biti gladan. Sa sjetom govore o vremenima kada su na ovim 
prostorima obitavala stada ovaca, kada se stalno čuo zvuk zvona ili topot konja. 

Zemlja je ovo u kojoj i jezik hrvatski bijaše poseban. Jezik Hrvata Širokoga Brijega i 
cijele zapadne Hercegovine pokazatelj je opstojnosti i duboke ukorijenjenosti Hrvata na 
ovim prostorima, svjedočanstvo života, kulture i tradicije ovoga naroda. Hrvatskim je 
jezikom pisana povijest ovoga naroda; njime se molilo, pjevalo, sililo, žalovalo, voljelo, 
ratovalo; njime se izražavao duh ovoga naroda i nije čudno što su se razni, od davnina, 
dogovarali kako ga uništiti, znajući da samo tako mogu uništiti 1 zatrijeti nacionalno i 
kršćansko na ovim prostorima. Svaki narod svoj jezik iznimno voli, njeguje ga, čuva, uči 
o njemu, ponosi se njime. I Hrvati vole svoje materinske riječi i svoj hrvatski jezik i zato 
im posebice bolno bijaše kada su ga neki nastojali nazvati nekim drugim imenom. Unatoč 

dugogodišnjoj tuđinskoj čizmi, Hrvati nisu izgubili svoj jezik, svoje ime. I u najgorim 
povijesnim (ne)prilikama jezik je preživljavao, ostavljao tragove, bio instrumentom 
književnoga djelovanja. Nisu muze u Hercegovini nikada zašutjele. Humačke, 
Kočerinske i sve znane i neznane ploče pozivale su na odgovor svima onima koji ne 
naučiše da se ognjište ne brani samo topom ili puškom nego i najdražom, materinskom 
riječju. 

Najbolji pokazatelj jezične i kulturne produkcije ovoga kraja su nadimci. Oni postavljaju 
i predstavljaju sustav vrijednosti ove tradicionalne sredine. Ta je sredina narušavanje 
tradicionalnog = sustava vrijednosti — znala, ponekad — nemilosrdno, = kažnjavati 
odgovarajućim nadimkom. Znala je nadimkom i nagrađivati, podcjenjivati i biti 
ravnodušna. Nažalost, snaga i količina ovih tradicionalnih nadimaka opada uslijed 
prodora novih kulturnih elemenata, novih vrijednosti. Stariji ih pamte, mlađi manje. 
Stariji pamte i društveni regulativ koji su nadimci nosili. Kako su danas narušene mnoge 
vrijednosti, nema ni kazna koje se kroz nadimke pamte. Sve je dopušteno, nestale su one 
posebnosti, istaknuta obilježja koja je nadimak nosio. Danas se mlađi manje prepoznaju 
po nadimcima svojih predaka. Više se prepoznaju po svojim nadimcima, kreiranim u 
skladu sa svojim vremenom. Poistovjećuju se s idolima mas-medija i upijaju kulturne i 
subkulturne pojave Zapada. Nažalost, današnji nadimci više nisu svjedoci seoske kulturne 
i jezične tradicije, nisu više znak onoga neprolaznoga nadahnuća našega čovjeka koji je 1 
kroz nadimke pisao svoju povijest, znao se radovati, ali i narugati, svakome osim 
Božjemu imenu. 

Jednostavnost i ljepota života u Hercegovini bijaše i u tome što su se gotovo svi jednako 
odijevali 1 isto tako živjeli. Boljeg nije bilo, za bolje se nije znalo. To nije priječilo ljude 
da podnose žegu dana, da uživaju u onom što im je Bog pripravio. Tradicionalan način 
odijevanja danas više ne postoji, potpuno je iščezao. Vunene su tkanine zamijenile neke 
druge tkanine, a opanke su zamijenila neka druga ,,obuvala“ u kojima se zakoračilo u neki 
novi svijet, svijet koji je izgubio starinske, moralnije krojeve. Na sreću, u novija vremena 
kulturno-umjetnička društva, kojih je svakim danom sve više, njeguju ovaj način 
odijevanja i čuvaju od zaborava iznimno značajan dio kulture hercegovačkoga naroda. 
Hercegovci su imali i svoje posebne, narodne mjere. Sve su mjere kao standard uzimale 
prosječnoga čovjeka. Najčešće su bile približne jer ljudi nisu isti, nemaju iste dimenzije i 
ista razmišljanja. Poznato je kako se, u nekada susjednoj Dubrovačkoj Republici, zbog 
ujednačavanja mjernih jedinica, kao etalon duljine uzimala duljina podlaktice na 

spomeniku vitezu Orlandu. U nemogućnosti potpuno točnoga mjerenja, istaklo bi se da 
se mjerenje vrši ofrlje, odoka, odklipe, otamine. Ali, kad bi trebalo nešto javno i između 
dvije stranke izmjeriti i da ne bi došlo, ne dao Bog, do spora, onda se uzimala mjera iste 
osobe; onda mjere nisu bile približne ni odoka, nego su bile mjere, dimenzije istoga 
čovjeka. Tu je morala vrijediti narodna čist račun, duga ljubav. Nažalost, danas se većina 
ovih mjera ne koristi, danas su samo spomen na jedno vrijeme u kojem su vrijedila neka 
druga pravila. Sve je manje i aktivnosti kojima su se ljudi na ovim prostorima bavili, a 
time i potrebe za takvim mjernim sustavom. Nije više ona konstelacija koja je zahtijevala 
takvu vrstu mjerenja. Današnji precizni i racionalni sustav izbacuje mjere koje su u prvi 
plan stavljale čovjeka, koje su bile prigodama susreta, izmjene iskustava, ali i procjene 
ljudskosti. 

Duhovni stup i istinska snaga ovoga kraja bijaše hercegovačka žena, čvrsta, 
nepopustljiva, ali i nježna majka. Žena u zapadnohercegovačkoj okolici je dijelila sličnu 
sudbinu kao i sve druge žene u Bosni i Hercegovini. Uvijek je bila potčinjena svome 
mužu i nikada se nije tužila na svoj položaj. Iako u sjeni, bila je snaga i konstanta obitelji, 
izdržljiva, hrabra i strpljiva kad nitko drugi nije. Snagom ljubavi i vjere održavala je 
obitelj na okupu. U povijesti su ovoga naroda bile česte pogibije i odlasci muževa, ali ni 
to im nije ubilo želju za životom. Podizale su djecu same, skrbile o muževim roditeljima. 
Sadile su, kopale, gradile 1 sve drugo što je muško radilo. Nisu pohodile školske klupe, 
ali su bile naučiteljicama vjere u bolje sutra. Bez straha i potpuno predane u Božje ruke, 
nisu htjele iznevjeriti ono što je ostalo od starih. Zahvaljujući ponajprije njima, i danas 
tinjaju vatre na stoljetnim hercegovačkim ognjištima. Pisati i razmišljati o hercegovačkoj 
ženi u prošlosti ne znači pisati i razmišljati o zaostaloj i primitivnoj ženi. To je dug ženi 
koja je sve prihvaćala iz vjere i ljubavi, koja je rasla, živjela i preživjela razmišljajući 
kako ugoditi drugima. 

Ljudi su iz ovih krajeva uvijek, iz različitih razloga, odlazili, ali 1 kad su odlazili i 
naseljavali cijeli svijet, nisu zaboravljali svoju zemlju, svoje pretke, običaje. I u dijaspori 
dišu ercegovački. Sastaju se naši ljudi u misijama i klubovima i tamo se može osjetiti 
dašak stare domovine. Odlaze 1 danas za njima i s njima njijovi pratri i časne sestre, nose 
im duh pradjedova, miris stare zemlje koju, najčešće, ne ostaviše svojom voljom. 

Pa kako bismo onda mi, ovdje, na mjestima starih ognjišta, imali pravo zaboraviti, ne 
očuvati, ne svjedočiti sebi, svijetu i budućim naraštajima; kako bismo imali pravo doći na 
grobove predaka, a ne ,,govoriti“ životom o njima i prošlim, teškim i svetim vremenima?! 

Tradicijska je kultura jedan od važnih i prepoznatljivih elemenata identiteta nekoga 
društva. Ona obogaćuje, ali i nadograđuje kulturu nekog naroda, svjedoči o njegovoj 
opstojnosti. Čuvanje od zaborava i njegovanje tradicijske kulture važno nam je i zbog 
spoznavanja različitosti i bogatstva tradicije koja nas okružuje. Baština jednoga naroda 
ključna je i za očuvanje njegovoga kolektivnog pamćenja. Tradicijska se kultura mora 
čuvati jer je to spomenik koji govori o kulturnoj nazočnosti ljudi na nekom području. Ti 
su spomenici vrijedni i zbog svoje autentičnosti i duboke povezanosti s tlom i ljudima 
koji su tu živjeli. Govore o njihovim životnim spoznajama i o svemu onom što ih je 
okruživalo. Nijednoj tuđinskoj vlasti nije uspjelo uništiti tradicijsko, hrvatsko 
hercegovačko stvaralaštvo, nijedna nije mogla izbrisati ono što su stoljećima naše bake i 
djedovi nosili u svojim srcima i zborili svojim usnama. 

Hrvatska tradicijska kultura nikada nije nosila mržnju prema drugima, nikada nije tražila 
osvetu; ona je samo znala kritizirati zlo. 

Najbolje misli o tome kakav nam bijaše stav o tradicijskom blagu i kakav nam treba biti, 
izrekao je Šibenčanin Nikola Tomasseo: ,,...Pjesme su povijest naša, u njima tražimo 
dobro i zlo svoje. Drugi puci štiju ih, prevode i čude se njima, a mi ih se sramimo i još 
ismijavamo svojim prosvijećenim barbarstvom. Pokupimo braćo, pokupimo svoje blago 
Drije nego ga vjetar vremena ne pogubi. Hljeb je iz zemlje, lijepost iz puka: puk nam je 
otac, a zemlja majka naša. 

Hvala Bogu da su iza nas vremena u kojima je represivna politika branila bilo kakav 
kulturno umjetnički rad koji bi se naslanjao na drevnu tradicijsku kulturu, posebice 
usmenu. Hvala Bogu i da su iza nas vremena u kojima su nas učili da je Isus mitska 
ličnost, da je religija opijum za narod i da je sve tradicijsko i kršćansko samo za zaostale 
i za one u ruralnim sredinama. 

Naše ljude treba opet i više senzibilizirati za važnost i nužnost čuvanja tradicije i 
tradicijskih vrijednosti. Bez znanja o svojoj prošlosti nijedan narod ne može razmišljati o 


svojoj sadašnjosti, a ni o svojoj budućnosti. 

Na poslijediplomski studij Filozofskoga fakulteta u Mostaru (Humanističke znanosti — 
Jezici 1 kulture u kontaktu) upisala se 2010. godine. U rujnu 2012. odličnim je uspjehom 
obranila kvalifikacijski rad Tradicijska duhovnost zapadnoga dijela Hercegovine, a 13. 
studenoga 2015. obranila je temu svoga doktorskoga rada Poetika hrvatske usmene 
književnosti širokobriješkoga kraja u kontekstu tradicijske kulture. Znanstvenim se 
radom intenzivnije bavi nakon upisa na poslijediplomski studij, a do sada joj je objavljeno 


pet znanstvenih radova: 


1. Prinosi tradicijskoj glazbenoj kulturi zapadne Hercegovine (66.-79.), Motrišta, br. 
81/82, Mostar, 2015. 

2. Tradicijske mjere u zapadnoj Hercegovini (181.-193.), Suvremena pitanja, br. 19, 
Mostar, 2015. 

3. Prinosi proučavanju pučke medicine u zapadnoj Hercegovini (195.-221.), Osvit, 
br. 81/82, Mostar, 2015. 

4. Narodna vjerovanja i gatanja u zapadnoj Hercegovini (303.-320.), Bosna 
franciscana, br. 43., Sarajevo, 2015. 

5. Žena u zapadnohercegovačkoj tradicionalnoj sredini (216.-237.), Osvit, br. 85/86, 
Mostar, 2016. 

